
Vairuotojas atsisakė jį vežti toliau. 

Vos pravažiavus apleistą cheminių preparatų gamyklą „Okta- 
gonas“, padorus kelias baigėsi, ir kokią mylią jie kratėsi brūzgynais 
apaugusiu šunkeliu. Vairuotojas jau burbėjo, kad šakos braižo jo auto- 
mobilį ir kad jis bet kada gali įklimpti purvynuose, kurių buvo užsilikę 
po neseniai praūžusių lietų. Ir kas būtų tada? Įstrigus už 150 kilometrų 
nuo Haiderabado. Hovardas Redfildas klausėsi nesibaigiančių litanijų 
ir puikiausiai suprato, kad tai tebuvo pretekstas, o ne tikroji priežastis, 
dėl kurios vairuotojas nepageidavo važiuoti tolyn. Nė vienam nelengva 
pripažinti savo baimę. 

Redfildui nebuvo kitos išeities — toliau teks kulniuoti pėsčiomis. 

Jis pasilenkė prie vairuotojo ausies, kad pastarasis išgirstų jo žo- 
džius, ir iš karto jam bloškė pradvisęs to žmogaus prakaito kvapas. Už- 
pakalinio vaizdo veidrodėlyje, ant kurio karojo barškaliukai, į jį dėbsojo 
tamsios vairuotojo akys. 

— Tu čia palauksi manęs, gerai? — paprašė Redfildas. — Stovėk 
konkrečiai šitoje vietoje. 

— Ar ilgai? 

— Gal kokią valandą. Tiek, kiek reikės. 

— Sakau, kad ten nieko nerasi. Nebeliko nė gyvos dvasios. 

— Tiesiog palauk čia, gerai? Lauk. Kai grįšime į miestą, sumokė- 


siu dvigubai. 


Redfildas pasičiupo kuprinę ir išlipęs iš automobilio, kuriame 
gaubė kondicionuotas oras, iš karto paniro į drėgme persunktą orą. 
Nuo to laiko, kai dar mokėsi koledže ir su menkais ištekliais klajojo po 
Europą, jis neturėjo rankose kuprinės, ir dabar, sulaukęs penkiasdešimt 
vienerių, vėl jautėsi kažkaip panašiai, užsimesdamas ją ant glebnų pe- 
čių. Tačiau būtų paskutinis kvaiša, jeigu leistųsi kur nors į šitą užkam- 
pio vanotuvę be butelio išgryninto geriamojo vandens, purškalo nuo 
vabzdžių, apsauginio kremo nuo saulės ir vaistų nuo viduriavimo. Ir be 
fotoaparato. Fotoaparato negalėjai palikti. 

Jis stovėjo pavakarės karštyje liedamas prakaitą, pažvelgė į dangų 
ir pagalvojo: „Šaunu — saulė leidžiasi, ir temstant sukils visi uodai. Štai 
atvyko jūsų vakarienė, šunsnukiai.“ 

Redfildas pajudėjo į priekį. Kelias nustelbtas aukštų žolių, koja 
įsmuko į provėžą, batas paniro į purvą iki pat gurnų. Aišku, kad kelis 
mėnesius čia nepravažiavo nė viena transporto priemonė, ir motulė 
Gamta nedelsdama įsikraustė į savo buvusias valdas. Jis stabtelėjo 
švokšdamas ir tvatydamas uodus. Atsigręžęs sunerimo, nes nebesimatė 
automobilio. Ar jis galėjo pasitikėti vairuotoju, kad palauks? Žmogus 
labai nenorėjo vežti jo šitaip toli ir vis labiau nervinosi, kai teko kratytis 
vis prastėjančiu keliu. Vairuotojas kalbėjo, kad čia yra blogų žmonių, 
kad šitose vietose atsitinka baisių dalykų. Jiedu pradingtų — ir kam čia 
rūpėtų atsidanginti ir ieškoti jų? 

Redfildas yrėsi pirmyn. 

Atrodė, kad drėgnas šiltas oras apsupo jį. Girdėjosi, kaip kupri- 
nėje įstatytame butelyje teliūškuojasi vanduo. Jis jau ištroško, tačiau 
nesustojo atsigerti. Reikėjo judėti, nes dienos šviesa liesis gal tik kokią 
valandą. Žolėje zvimbė vabzdžiai, jį supančių medžių šakų skliaute ai- 
dėjo, kaip jam atrodė, paukščių balsai, tačiau jis neprisiminė, kad savo 
gyvenime būtų girdėjęs tokį čiulbesį. Šiame krašte viskas atrodė keistai 
ir siurrealistiškai, ir jis klumpino apimtas iliuzinio transo, jausdamas, 
kaip per krūtinę sruvena prakaitas. Sulig kiekvienu žingsniu jo kvėpavi- 
mo ritmas spartėjo. Pagal žemėlapį turėjo būti tiktai pusantros mylios, 


tačiau atrodė, tarsi žingsniuotų jau visą amžinybę, o uodų neatbaidė 


netgi dar vienas sluoksnis kremo nuo vabzdžių. Ausyse išvien jų zvim- 
bimas, o iš veido telikusi niežtinti spiečiaus kaukė. 

Koja slystelėjo į gilią provėžą, ir jis parpuolė ant kelių į aukštą žolę. 
Vos atgaudamas kvapą išspjovė, kas buvo patekę į burną, ir taip pra- 
dingo visas noras pėdinti toliau, pasijuto toks išsekęs, jog nutarė, kad 
pats laikas apsigręžti ir traukti atgal. Sėsti į lėktuvą ir pabrukus uodegą 
mauti į Cincinatį. Galų gale bailumas yra kur kas saugesnis dalykas. Be 
to, patogesnis. 

Jis sunkiai atsiduso, įsirėmė ranka į žemę, kad būtų lengviau atsi- 
stoti, ir sustingo spoksodamas į žolę. Tarp žolių stiebelių kažkas subliz- 
gėjo, kažkoks metalinis daikčiukas. Pasirodo, ten buvo tiktai pigi me- 
talinė saga, bet tuo momentu jam dingtelėjo, kad tai kažkoks ženklas. 
Talismanas. Jis įsikišo ją į kišenę, atsistojo ir nupėdino pirmyn. 

Vos už kelių šimtų pėdų staiga atsivėrė didžiulė proskyna, apsupta 
aukštais medžiais. Jos gale matėsi vienišas statinys — žemas šlakbetonio 
blokų pastaras su rūdimis apneštu skardiniu stogu. Lengvame vėjelyje 
šlamėjo šakos, bangavo žolė. 

Čia ta vieta, pagalvojo jis. Štai čia viskas ir atsitiko. 

Staiga pasirodė, kad jis alsuoja per garsiai. Širdis daužėsi. Jis nusi- 
metė kuprinę, atsegė ją ir išsitraukė fotoaparatą. 

Reikia viską užfiksuoti, pagalvojo jis. „Oktagonas“ stengsis įro- 
dinėti, kad esi melagis. Griebsis visko, kad tave diskredituotų, todėl 
turi būti pasiruošęs apsiginti. Privalai įrodyti, kad kalbi tiesą. 

Redfildas nuėjo proskyna prie pajuodusių šakų krūvos. Bakste- 
lėjęs batu šakeles, išjudino suanglėjusio medžio dvoką. Pašiurpęs jis 
atsitraukė. 

Tai buvo laidotuvių laužo liekanos. 

Drėgnais nuo prakaito pirštais jis nuėmė objektyvo dangtelį ir 
pradėjo fotografuoti. Prispaudęs akį prie vaizdo ieškiklio nesiliovė 
spragsėti, fiksavo vieną vaizdą po kito. Sudegusios lūšnelės likučius. 
Žolėje gulintį vaikišką sandalą. Ryškios spalvos skiautelę, nuplėštą nuo 
sario. Kur tik pažvelgsi — visur Mirtis. 


Jis pasisuko į dešinę, ieškiklis pralėkė per žalią panoramą, pirštas 


jau ruošėsi spustelėti mygtuką ir užfiksuoti kitą vaizdą, bet staiga su- 
stingo. 

Rėmelio pakraštyje šmėstelėjo figūra. 

Jis nuleido fotoaparatą ir atsitiesė, įdėmiai įsižiūrėjo į medžius. 
Dabar nieko nesimatė, tiktai šakos suposi. 

Šrai — ar tik jis akies krašteliu neužgriebė žaibiško judesio? Tarp 
medžių šmėstelėjo kažkas tamsus. Gal beždžionė? 

Reikėjo fotografuoti toliau. Dienos šviesa greitai tirpo. 

Jis praėjo pro akmeninį šulinį ir patraukė prie to pastato su skar- 
diniu stogu, kelnėmis šnarindamas žolę, dairydamasis kairėn ir dešinėn. 
Rodės, lyg medžiai turėtų akis ir stebėtų jį. Artėdamas prie namo Red- 
fildas išvydo apdegusias sienas. Priešais slenkstį — pelenų ir pajuodusių 
šakų kauburys. Dar vienas mirusiųjų laužas. 

Iš pradžių beveik nieko nesimatė, nes viskas skendėjo prietemoje. 
Diena sparčiai ėjo į pabaigą, o viduje buvo netgi tamsiau, vien juoduma 
ir pilkuma. Jis palaukė, kol apsiprato akys. O kai moliniame ąsotyje 
skonių kvapas. Iš kur čia dabar? 

Už nugaros trakštelėjo šakelė. 

Jis akimirksniu atsigręžė. 

Proskynoje stovėjo figūra. Aplinkui nekrutėjo nė vienas medis, 
netgi paukščiai tylėjo. Figūra artinosi kažkokia keista trūkčiojančia 
eisena ir sustojo vos už kelių pėdų nuo jo. 

Redfildui iš rankų iškrito fotoaparatas. Pastėręs iš siaubo jis ėmė 
trauktis atatupstas. 


Čia buvo moteris. Ir ji neturėjo veido. 


Ją vadino Mirusiųjų Karaliene. 

Nors niekas taip nesakė jai į akis, kartais daktarė Mora Ailz nu- 
girsdavo įkandin ištartą pravardę, kai keliaudavo niūriu, darbo nubrėž- 
tu trikampiu, jungiančiu teismo salę, mirties vietą ir lavoninę. Kartais 
sugaudavo juodo sarkazmo gaidelę: Šiai mūsų gotų deivė išeina susirinkti 
šviežių lavonų. Kartais tose pastabose girdėdavosi nerimastingas tremo- 
lo*, atrodė tarsi dievobaimingųjų šnabždesiai, kai tarp jų įsimaišo koks 
bedievis pašalietis. Paprastai nerimdavo tie, kurie negalėjo supras-ti, 
kodėl ji nusprendė eiti Mirties pėdomis. Jie svarstydavo — gal ji pa- 
tirianti malonumą? Ar šalto kūno lietimas, puvimo dvokas taip ją žavi, 
kad jai nereikalingi gyvieji? Jie mano, kad tai nenormalu, ir nesmagiai 
dirsčioja, atkreipdami dėmesį į detales, kurios tik sustiprina jų įsitikini- 
mus, kad gal ji iš kitos planetos. Užkliūva dramblio kaulo odos spalva, 
juodi plaukai, pakirpti griežtu Kleopatros stiliumi. Raudonų lūpų dažų 
brūkšnys. Kas gali dažytis lūpas, kai reikia eiti į mirties vietą? Labiau- 
siai juos trikdo jos ramybė, šaltas karališkas žvilgsnis apžiūrint siaubus, 
kuriuos jie patys vos gali iškęsti. Ji nenukreipia akių į šalį kaip jie, bet 
pasilenkia, įdėmiai apžiūri, liečia. Pauosto. 

O vėliau savo autopsijos laboratorijoje po stipriais šviestuvais 
pjausto. 

Ir dabar ji pjaustė, skalpelis rėžė atšalusią odą, gličius geltonus po- 


* Greitas vieno garso kartojimas. (Čia ir toliau — paaiškinimai vertėjos.) 
£ J 0 

odinius riebalus. Žmogus, mėgęs mėsainius ir bulvytes, galvojo ji, se- 
katoriumi perkirpdama šonkaulius ir pakeldama trikampį krūtinkaulio 
skydą — šitaip atidarai spintelės duris, kai nori pamatyti už jų sudėtus 
branginamus daiktus. 

Širdis gulėjo puriame plaučių patale. Ji penkiasdešimt devynerius 
metus pono Samuelio Naito kūne pumpavo kraują. Kartu su juo augo, 
kartu seno, kaip ir jis neatpažįstamai keitėsi — iš jaunystėje buvusio 
lieso raumens pavirto šiuo taukais apaugusiu mėsgaliu. Galiausiai visi 
siurbliai liaujasi veikę; taip atsitiko ir ponui Naitui, kuomet jis sėdėjo 
Bostono viešbučio kambaryje įsijungęs televizorių ir ant naktinio sta- 
liuko pasidėjęs stiklą viskio iš bariuko. 

Mora Ailz nesvarstė, kokios galėjo būti jo paskutinės mintys, ar 
jis jautė skausmą arba baimę. Nors ji tyrinėjo intymiausias jo vieteles, 
nors praskyrė odą ir laikė rankose jo širdį, ponas Samuelis Naitas liko 
jai svetimas, tylus ir nieko nereikalaujantis nepažįstamasis, mielai at- 
skleidžiantis savo paslaptis. Mirusieji kantrūs. Nesiskundžia, negrasina, 
neapgaudinėja pataikaudami. 

Mirusieji neskaudina, tik gyvieji taip daro. 

Mora Ailz romiai ir vikriai atliko krūtinės ląstos organų rezekciją, 
išimtą širdį padėjo ant organų tyrimo stalelio. Lauke sūkuriavo pirma- 
sis gruodžio sniegas, baltos snaigės tyliai šnabždėjo nusileisdamos ant 
lango, sklendė virš siaurų gatvelių. Bet čia, laboratorijoje, vieninteliai 
garsai — vandens tekėjimas ir ventiliatoriaus šnypštimas. 

Jos asistentas Jošimas judėjo apsigaubęs slėpininga tyla, numany- 
damas jos pageidavimus, atsirasdamas kaip tik ten, kur jo prireikia. Jie 
dirbo drauge tiktai pusantrų metų, tačiau veikė sutartinai, vienijami 
dviejų logiškai mąstančiųjų telepatinio bendravimo. Jai nereikėjo pra- 
šyti, kad jis nukreiptų šviesą į kitą vietą — šviesa jau krito ant lašančios 
širdies, žirklės ištiestoje rankoje laukė, kol ji pasiims. 

Tamsiai išmarginta dešiniojo skilvelio sienelė ir baltas randas vir- 
šūnėje pasakojo liūdną šios širdies istoriją. Prieš kurį laiką, gal prieš ke- 
lis mėnesius ar netgi metus, įvykęs miokardo infarktas jau buvo suardęs 


dalį kairiojo skilvelio sienelės. Paskui kažkuriuo praėjusios paros metu 

ištiko dar vienas infarktas. Trombas užblokavo dešinę vainikinę arteriją 
ir sustabdė kraujo patekimą į dešiniojo skilvelio raumenį. 

Ji atpjovė dalį audinio histologiniam tyrimui, jau žinodama, ką 
pamatys po mikroskopu. Koaguliaciją ir nekrozę. Baltųjų kraujo kū- 
nelių lyg gynybinės armijos antplūdį. Galbūt ponas Samuelis Naitas 
pamanė, kad krūtinėje jaučiamas diskomfortas atsirado dėl paprasčiau- 
sio skrandžio veiklos sutrikimo. Pietų metu per daug prisivalgyta, ne- 
reikėjo tiek svogūnų prisikimšti. Gal peptobismolis padės. Arba galėjo 
pasireikšti kur kas grėsmingesni simptomai, į kuriuos jis numojo ranka: 
sunkumo jausmas krūtinėje, dusulys. Be abejonės, jam nekilo mintis, 
kad jį ištiko širdies priepuolis. 

Kad kitą dieną jis mirs dėl aritmijos. 

Arverta ir suskirstyta į dalis širdis dabar gulėjo ant organų tyrimo 
verslo kelionė į Bostoną, pagalvojo ji. Niekas nekaltas, pats prisišaukei 
bėdą, pone Naitai. 

Sučirškė vidaus telefonas. 

— Daktare Ailz? — Luizė, jos sekretorė. 

— Taip? 

— Detektyvė Ricoli jums skambina antrąja linija. Galite kalbėtis? 

— Atsiliepsiu. 

Mora nusimovė pirštines ir nuėjo prie telefono, kuris kabėjo ant 
sienos. Jošimas, plovęs praustuve instrumentus, užsuko čiaupą. Atsigrę- 
žęs tyliai ją stebėjo klastingomis tigro akimis, jau žinodamas, ką reiškia: 
Ricoli skambutis. 

Kai pagaliau baigė pokalbį, Mora pastebėjo jo klausiamą žvilgsnį. 

— Šiandien anksti prasideda, — pasakė ji. Paskui nusivilko chala- 


tą ir išėjo iš morgo į savo karalystę atsivežti dar vieno lavono. 


Rytinis snygis virto klastinga sniego ir šlapdribos maišalyne, o sniego 
valytuvų — nė kvapo. Mora Ailz labai atsargiai važiavo Jamaika Rive- 


rio keliu, ratai čežėjo, irdamiesi per gilią pliurzą, valytuvai be paliovos 

gremžė šerkšno traukiamą stiklą. Čia vos tik pirmas žiemos pasirody- 
mas, ir vairuotojams dar teks prisitaikyti prie sąlygų. Keli nukentėjėliai 
jau nučiuožė nuo kelio. Ji pravažiavo pro žybčiojantį policijos automo- 
bilį, prie kurio stovėjo patrulis ir techninės pagalbos mašinos vairuoto- 
jas, abu įbedę akis į griovyje atsidūrusį automobilį. 

Jos „Lexus“ ratai pradėjo čiuožti įkypai, buferis nukrypo į prieš- 
priešiais artėjantį transportą. Ji paniškai užgulė stabdžius ir iš karto 
pajuto, kaip suveikė automatinė slydimo kontrolės sistema. Pagaliau 
sugrąžino automobilį į savo juostą. Širdis dunksėjo. Velniop šitokius 
kelius, pagalvojo ji. Trauksiu atgal į Kaliforniją. Ji baikščiai slinko į 
priekį, spjaudama į visus signalų kaukimus ir stabdomą eismą. Pirmyn, 
idiotai, lenkite, lenkite! Tokių vairuotojų kaip jūs jau prisižiūrėjau ant 
savo skrodimo stalo. 

Kelias ją atvedė į Jamaika Pleiną — vakarinį Bostono mikrorajoną 
su didingais senais rūmais ir plačiomis vejomis, su tyloje paskendusiais 
parkais ir paupio takais. Vasarą mielai pasitrauktum nuo Bostono triukš- 
mų ir karščių į šios lapijos prieglobstį, bet šiandien, kai užplūdo atšiaurūs 
orai, kai tuščiose vejose siautėjo vėjai, apylinkės atrodė visiškai apleistos. 

Jos ieškoma vieta atrodė visų atgrasiausia, pats pastatas sustingęs 
už aukštos akmenų tvoros, užgultos gebenių raizgynu. Visai užsibarika- 
davusios nuo pasaulio, pagalvojo ji. Iš gatvės matėsi tiktai čerpių stogo 
gotikinės trikampės smailės ir vienas aukštai iškeltas stoglangis, kuris 
spoksojo į ją lyg juoda akis. Prie vartų stovintis policijos automobilis 
patvirtino, kad ji atvyko reikiamu adresu. Kol kas matėsi tik kelios 
kitos mašinos: smogiamieji daliniai aplenkė didesnę nusikaltimo vietą 
tiriančių specialistų armiją. 

Ji pastatė automobilį kitoje gatvės pusėje ir pasiruošė pirmam vėjo 
gūsiui. Vos iškėlus koją iš automobilio ir pastačius ant žemės, batelis 
staigiai čiūžtelėjo, ir Mora vos susilaikė įsirvėrusi į mašinos dureles. 
Šiaip taip tvirčiau atsistojusi ant kojų ji pajuto ledinį vandenį, varvantį 
per blauzdas nuo palto apačios, kurią spėjo įmerkti į ištižusį sniegą. 
Kelias sekundes ji taip ir stovėjo, kapojama šlapdribos, priblokšta, kad 
šitaip žaibiškai viskas nutiko. 

Žvilgrelėjusi į kitą pusę, į policininką, sėdintį savo automobilyje, 
pamatė, kad tas ją stebėjo ir, žinoma, matė, kaip ji paslydo. Kirtis iš- 
didumui. Ji čiupo nuo priekinės sėdynės savo reikmenis, užtrenkė du- 
reles ir kaip galėdama oriau patraukė apmarmėjusiu keliu į kitą pusę. 

— Neužsigavote, daktare? — šūktelėjo policininkas pro langelį. 

Ji neprašė tokio dėmesio. 

— Viskas gerai. 

— Su tokiais bateliais eikite atsargiai. Kieme dar slidžiau. 

— Kur yra detektryvė Ricoli? 

— Jie koplyčioje. 

— O kur ta? 

— Iš karto pamatysite. Ant jos durų didžiulis kryžius. 

Ji priėjo prie vartų, tačiau jie buvo užrakinti. Ant sienos kabėjo 
geležinis varpelis. Timprelėjo virvutę. Viduramžiškas skambesys pama- 
žu ištirpo švelniame šlapdribos čežėjime. Po pat varpeliu buvo bronzinė 


lentelė, pro rudos gebenės kuokštą vos matėsi užrašas. 


Greistouno vienuolynas 
Maloningosios Dievo Motinos seserys 
Pjūtis didelė, o darbininkų maža. 
Melskite pjūties šeimininką, kad atsiųstų darbininkų į savo pjūrį. 


Kitoje pusėje taip staiga išniro juodu rūbu apsigobusi moteris, 
taip tyliai prisiartino, jog Mora krūptelėjo, išvydusi pro grotas ją stebin- 
tį veidą. Labai seną veidą, taip išvagotą raukšlėmis, jog atrodė, kad jos 
savaime smenga gilyn, tačiau akys buvo gyvos ir aštrios kaip paukščio. 
Vienuolė nekalbėjo, klausė tiktai žvilgsniu. 

— Aš esu daktarė Ailz iš Teismo medicinos ekspertų tarnybos, — 
prisistatė Mora. — Mane iškvietė policija. 

Vartai cypdami atsivėrė. 

Mora įėjo į kiemą. 

— Man reikia detektyvės Ricoli. Sakė, ji koplyčioje. 


Vienuolė parodė tiesiai į kitą kiemo pusę. Paskui apsisuko ir lėtai 

nukrypavo prie artimiausių durų, palikdama Morą, kad pati nueitų į 
koplyčią. 

Snaigės sukosi ir šoko tarp aštrių ir sunkių lietaus dygsnių tarsi 
balti drugeliai. Pats trumpiausias kelias — eiti tiesiai per kiemą, ta- 
čiau akmenys buvo apledėję, o lygiapadžiai Moros bateliai jau įrodė, 
kad pavojinga žengti ant tokio paviršiaus. Tad moteris nėrė į siaurą 
dengtą taką, einantį kiemo pakraščiu. Nuo šlapdribos apsaugota, bet 
kitokio prieglobsčio nesitikėk — vėjas tiesiog raikyte raikė per paltą. 
Pribloškiantis šaltis dar kartą priminė, koks nuožmus gruodis gali 
būti Bostone. Didžiąją savo gyvenimo dalį ji praleido San Franciske, 
kur retkarčiais atklystančios snaigės žavėdavo, o ne kankindavo kaip 
šitos bjaurios dilgėlės, įsisukusios po stogeliu ir kandžiojančios veidą. 
Ji glustelėjo prie sienos ir tvirčiau susisiautusi paltą nužingsniavo pro 
tamsius langus. Nuo vartų pusės sklido vos girdimas Jamaika Riveriu 
važiuojančio transporto čiužėjimas, tačiau čia, tarp šitų sienų, ji girdėjo 
tiktai tylą. Jei ne senoji vienuolė, kuri ją įleido, ši aptverta teritorija at- 
rodytų visai negyvenama. 

Todėl ji apstulbo išvydusi tris veidus, stebeilijančius į ją pro vieną 
langą. Tiesiog tylus gyvasis paveikslas, už kurio stiklo stovėjo vienuolės 
it juodais rūbais apsigobusios šmėklos, žiūrinčios, kaip įsibrovėlė eina 
tolyn į jų šventovę. Žvilgsniai sutartinai krypo ją nulydėdami. 

Koplyčios durys buvo apjuostos geltona, nusikaltimo vietą žymin- 
čia juosta, kuri jau karojo susmukusi, aptraukta šlapio sniego pluta. 
Mora kilstelėjo juostą, pralindo ir pastūmė duris. 

Tiesiai į akis žiebė fotoaparato blykstė, ir Mora sustojo kaip įbesta. 
Durys šnypšdamos lėtai užsivėrė, o ji mirksėjo, gindamasi nuo tinklai- 
nes užliejusių atspindžių. Kai akys atsigavo, ji išvydo medinių klauptų 
eiles, kalkėmis nubalintas sienas ir didžiulį Nukryžiuotąjį virš altoriaus. 
Tai buvo asketiška patalpa, dar labiau temdoma vitražinių langų, pro 
kuriuos vos prasiskverbė drumzlina šviesa. 

— Stovėkite vietoje. Atsargiai, kad neužliptumėte, — nurodė 
fotografas. 

Mora pažiūrėjo į akmenines grindis. Kraujas. Ir pėdos. Kažkoks 

nesąmoningas jaukalas. O dar medicininės atliekos. Švirkštų adatų 
gaubtuvėliai ir suplėšytos pakuotės. Greitosios pagalbos brigados pa- 
likimas. Ber kūno nebuvo. 

Moros akys aprėpė platesnį ratą, ji pastebėjo sutrypto balto au- 
dinio gabalą, gulintį ant centrinio tako, raudonas dėmes ant klauptų. 
Šioje ledinėje patalpoje matėsi iškvepiamo kvapo garas, ir atrodė, kad 
oro temperatūra dar labiau nukrito, šiurpulys sustiprėjo, žiūrint į krau- 
jo dėmes, lašus ant klauptų eilių, ir supratus, kas čia įvyko. 

Fotografas vėl pradėjo blyksėti, arakuodamas Moros akis. 

— Ei, daktare? — Koplyčios priekyje išdygo tamsių plaukų debe- 
sis: detektyvė Džeinė Ricoli atsistojo ir pamojavo. — Čia! 

— Iš kur tas kraujas prie durų? 

— Kitos nukentėjėlės, sesers Uršulės. Greitosios berniukai išvežė 
ją į Šv. Pranciškaus ligoninę. Ant centrinio tako yra daugiau kraujo ir 
pėdų, juos reikia išsaugoti, tad geriau apeik aplinkui, suk į kairę. Eik 
prie pat sienos. 

Mora šiek tiek užtruko, kol užsirempė vienkartinius batų ap- 
dangalus, paskui atsargiai nuslinko koplyčios pakraščiu, laikydamasi 
kuo arčiau sienos. Vienuolės kūną pamatė tik tada, kai praėjo pirmąją 
klauptų eilę. Lavonas gulėjo aukštielninkas, didžiulis juodas abitas 
skendėjo dar didesniame kraujo klane. Siekiant išsaugoti įkalčius, ant 
plaštakų užmauti maišeliai. Morą nustebino, kad auka tokia jauna. Ir 
pro vartus įleidusi vienuolė, ir tos trys, kurias ji matė už lango, buvo 
senyvo amžiaus. Šioji moteris kur kas jaunesnė. Veidas nežemiškas, 
melsvose akyse sustingęs nykiai romus žvilgsnis. Galva plika, nukirpti 
šviesūs plaukai belikę vos colio ilgio. Kiekvienas baisus smūgis užsifik- 
savęs sudarkytoje galvos odoje, detormuotame pakaušyje. 

— Jos vardas Kamilė Medžines. Sesuo Kamilė. Gimtasis mies- 
tas — Haianis Portas. — Ricoli dėstė filmui „Nusikaltėlių paieškos“ 
būdingu šaltu dalykišku balsu. — Per penkiolika metų — pirmoji no- 
vicija. Gegužės mėnesį ruošėsi duoti paskutinius įžadus. — Parylėjusi ji 
pridūrė: — Jai buvo tik dvidešimt. — Pro ramią išorę staiga prasiveržė 


pyktis. 

— Tokia jauna. 

— Taip. Atrodo, kad jis išmušė jai paskutinį kvapą. 

Mora užsimovė pirštines ir atsitūpė apžiūrėti sudarkytos galvos. 
Galvos odoje žudiko įnagis paliko rantuotas siauras ir ilgas plėštines 
žaizdas. Pro suniokotą odą išsikišusios kaulų skeveldros, ištryškusi pil- 
koji smegenų medžiaga. Nors veido oda buvo beveik nepaliesta, tačiau 
nusidažiusi tamsiai violetine spalva. 

— Ji mirė kniūbsčia. Kas ją atvertė? 

— Ją radusios seserys, — atsakė Ricoli. — Jos bandė apčiuopti 
pulsą. 

— Kada jas surado? 

— Šį rytą apie aštuntą. — Ricoli dirstelėjo į laikroduką. — Beveik 
prieš dvi valandas. 

— Ar žinote, kas atsitiko? Ką sakė seserys? 

— Iš jų neįmanoma nieko išgauti. Dabar likusios vos keturiolika 
vienuolių, ir visos ištiktos šoko. Tikėjosi, kad čia yra saugios. Globoja- 
mos Dievo. Bet ima ir įsilaužia kažkoks lunacikas. 

— Ar yra įsilaužimo žymių? 

— Ne, tačiau į teritoriją patekti visiškai nesunku. Gebenėmis ap- 
žėlusios visos sienos — kuo lengviausiai per jas peršoktum. Be to, yra 
užpakaliniai vartai, pro kuriuos jos išeina į lauką — ten jų sodas. Nusi- 
kaltėlis galėjo patekti ir pro ten. 

— Pėdos? 

— Tiktai čia keletas. Bet lauke beveik viskas apsnigra. 

— Vadinasi, negali sakyti, kad jis tikrai įsibrovė. Jį galėjo įleisti 
pro priekinius vartus. 

— Čia uždaras vienuolynas, daktare. Pro vartus įleidžiamas tiktai 
parapijos klebonas, kuomet ateina aukoti Mišių ir klausyti išpažinčių. 
Dar yra čia dirbti ateinanti moteris. Jai galima atsivesti dukrelę, kai nėra 
kas prižiūri. Ir viskas. Daugiau niekas negali įeiti be vienuolyno virši- 
ninkės leidimo. O seserys niekur neišeina iš vienuolyno. Nebent jeigu 


reikia apsilankyti pas gydytojus arba jeigu jų šeimas ištinka nelaimė. 

— Su kuo jau kalbėjotės? 

— Su abate, motinėle Marija Klement. Ir su dviem vienuolėmis, 
kurios rado kūnus. 

— Ką jos sakė? 

Ricoli papurtė galvą. 

— Nieko nematė, nieko negirdėjo. Nemanau, kad ir kitos galėtų 
ką nors pasakyti. 

— Kodėl? 

— Ar matei, kokio jos amžiaus? 

— Bet tai nereiškia,+kad jos nieko neišmano. 

— Viena susukta insulto, o dvi serga Alcheimerio liga. Dauguma 
miega kambariuose, kurių langai išeina ne į kiemą, todėl jos nieko ne- 
būtų mačiusios. 

Iš pradžių Mora tik tupėjo prie Kamilės kūno ir nelietė jo: pa- 
skutinį kartą pagerbė auką. Dabar tau niekas nebesukels skausmo, pa- 
galvojo ji ir pradėjusi palpuoti galvą pajuto po oda slankiojančių kaulų 
skeveldrų traškėjimą. 

— Dauginiai smūgiai. Kirsta į viršugalvį arba kaukolės užpakalinę 
dalį... 

— O mėlynės veide? Čia tiktai pomirtinis pamėlynavimas? 

— Taip. Ir fiksuotas. 

— Vadinasi, smūgiuota iš užpakalio. Ir iš viršaus. 

— Turbūt užpuolikas buvo aukštesnis. 

— Arba ji suklupo. O jis stovėjo prie jos. 

Moros rankos sustingo prie šaltos odos: prieš akis iškilo širdį ve- 
riantis jaunos vienuolės vaizdas, kai ji klūpojo priešais žudiką, kai ant 
palenktos galvos pasipylė smūgiai. 

— Kas per išpera šlaistosi daužydamas vienuoles? — pratrūko 
Ricoli. — Kas, po velnių, darosi šiame pasaulyje? 

Mora net susigūžė nuo Ricoli riksmų. Ji neprisiminė, kada pasku- 
tinį kartą buvo įkėlusi koją į bažnyčią, ir jau seniai nustojo tikėti Die- 
vą, tačiau šitoks piktžodžiavimas šventoje vietoje ją sukrėtė. Tokia jau 
vaikystėje įskiepytų principų galia. Netgi ji, kuriai šventieji ir stebuklai 


19 


dabar tebuvo paprasčiausias fantazijos vaisius, neištartų keiksmažodžio 
priešais kryžių. 

Tačiau Ricoli buvo pernelyg įsiutusi, kad rūpintųsi, kokie žodžiai 
lėkė iš burnos netgi šioje šventoje vietoje. Jos plaukai susitaršę labiau 
negu bet kada, juodų gaurų kupeta žvilgėjo nuo ištirpusio sniego. Po 
išbalusia veido oda kyšojo aštrūs skruostikauliai. Koplyčios tamsoje 
akys iš įniršio žėrėjo lyg žarijos. Teisėtas pasipiktinimas visada uždeg- 
davo Džeinę Ricoli, buvo pagrindinis variklis, genantis ją išsigimėlių 
pėdsakais. Tačiau šiandien įniršis buvo karštligiškas, veidas dar labiau 
sukritęs, tarsi ta ugnis būtų rijusi ją iš vidaus. 

Mora neketino dar labiau kurstyti tų liepsnų. Kalbėjo šaltak- 
raujiškai, klausinėjo dalykiškai. Mokslininkė, užsiimanti faktais, o ne 
emocijomis. 

Ji pakėlė sesers Kamilės ranką ir patikrino alkūnės sąnarį. 

— Glebnas. Lavonas nesustingęs. 

— Vadinasi, mažiau negu penkios ar šešios valandos? 

— Be to, čia šalta. 

Ricoli pūstelėjo garų tumulą į ledinį orą. 

— Tikrai. 

— Manau, vos aukščiau nulio. Rigor mortis“ uždelstas. 

— Ar ilgam? 

— Beveik neribotam laikui. 

— O kaip veidas? Fiksuotas pamėlynavimas? 

— Livor mortis“* galėjo atsirasti per pusvalandį. Tai mažai ką 
padeda nustatant mirties laiką. 

Mora atsidarė lagaminėlį ir išėmė termometrą, norėdama pa- 
matuoti patalpos temperatūrą. Pažiūrėjusi, kiek drabužių sluoksnių 
aprengtas aukos kūnas, ji nutarė pamatuoti kūno temperatūrą tiesiojoje 
žarnoje, kai lavonas bus nuvežtas į morgą. Paralpa menkai apšviesta — 


čia ne tokia vieta, kur galėtum tiksliai nustatyti seksualinį smurtą. Be 


* Lavono sustingimas 
** Lavondėmės 

to, kilnodamas drabužius galėjai sunatkinti įkalčių pėdsakus. Vietoj to 
ji išsiėmė švirkštus, pasiruošdama ištraukti stiklakūnio skysčio pomir- 
tinei kalio jonų koncentracijai nustatyti. Bus viena galimybė įvertinti 
mirties laiką. 

— Papasakokite apie antrąją auką, — paprašė Mora, pradurdama 
kairiąją akį ir lėtai traukdama stiklakūnio skystį. 

Ricoli sudejavo, pasibjaurėjusi tokia procedūra, ir nusisuko. 

— Prie durų rasta šešiasdešimt aštuonerių metų amžiaus sesuo Ur- 
šulė Roulend. Maryr, kietas riešutėlis. Sakė, kad dar judino rankas, kai 
ją kėlė į greitosios pagalbos automobilį. Kai mudu su Frostu atvykome, 
jie jau rūko į ligoninę. 

— Arji labai sužalota? 

— Ašjos nemačiau. Paskutinė žinia iš Šv. Pranciškaus ligoninės: ji 
operuojama. Dauginis kaukolės lūžimas ir kraujavimas į smegenis. 

— Kaip ir šitos aukos. 

— Taip. Kaip ir Kamilės. — Ricoli balse vėl pyktis. 

Mora pakilo ir stovėjo drebėdama. Kelnės sugėrė ledinį vandenį 
nuo permirkusio palto krašto, ir atrodė, kad blauzdos apdėtos ledu. 
Telefonu jai sakė, kad auka yra patalpoje, todėl ji nepasiėmė iš auto- 
mobilio nei šaliko, nei vilnonių pirštinių. Šioje nešildomoje koplyčioje 
vargu ar šilčiau negu šlapdribos drengiamame kieme. Ji įsikišo rankas į 
kišenes, stebėdamasi, kaip Ricoli gali taip ilgai ištverti tokioje ledinėje 
koplyčioje be šiltų pirštinių ir šaliko. Maryr, Ricoli turi savąjį šilumos 
šaltinį — įsiūčio karštį, ir neatrodė, kad ji skuba ieškoti šiltesnio kam- 
po, nors lūpos jau mėlo nuo šalčio. 

— Kodėl čia taip šalta? — stebėjosi Mora. — Neįsivaizduoju, kaip 
jos gali melstis širokioje patalpoje. 

— Jos čia nesimeldžia. Šia pastato dalimi žiemą nesinaudojama: 
per brangu šildyti. Šiaip ar taip, čia jų nedaug gyvena. Mišios aukoja- 
mos mažoje koplytėlėje už klebonijos. 

Mora prisiminė tas tris matytas pro langą vienuoles. Visos pagyve- 
nusios. Šitos seserys — gęstančios liepsnelės, blyksteli ir viena po kitos 


išnyksta. 

— Jeigu ši koplyčia nenaudojama, — tęsė ji, — ką čia veikė nu- 
kentėjėlės? 

Ricoli atsiduso, iškvėpdama drakonišką garų kamuolį. 

— Niekas nežino. Abatė sako paskutinį kartą mačiusi Uršulę ir 
Kamilę praėjusį vakarą pamaldose, apie devintą valandą. Kai jos nepa- 
sirodė rytinėse pamaldose, dvi seserys išėjo jų ieškoti. Niekas nesitikėjo 
jų rasti čia. 

— Tie smūgiai į galvą. Atrodo, kad grynai iš įniršio. 

— Bet pažiūrėk į jos veidą, — pasakė Ricoli, rodydama į Kami- 
lę. — Jis nekirto į veidą. Nelietė. Atrodytų, kad užpuolimas nėra labai 
asmeninio pobūdžio. Tarsi jam rūpėjo ne ji pati, bet kas tokia ji yra. Ką 
ji simbolizuoja. 

— Autoritetą? — svarstė Mora. — Galią? 

— Keista. Sakyčiau, panašiau, kad tikėjimą, viltį ir labdaringumą. 

— Na, aš lankiau katalikišką vidurinę mokyklą. 

— Tu? — prunkštelėjo Ricoli. — Niekada nepamanyčiau. 

Mora giliai įkvėpė stingdančio oro ir pakėlė akis į kryžių, prisi- 
mindama metus, praleistus Šventų Nekaltųjų akademijoje — privačio- 
je vidurinėje mokykloje. Ir ypatingas kančias, kurias seikėjo istorijos 
mokytoja sesuo Magdelena. Ne fizines, bet emocines kančias. Jas dalijo 
moteris, kuri akimirksniu nuspręsdavo, katra mergaitė, jos manymu, 
puoselėjo nuodėmingai besaikę puikybę. Geriausi keturiolikmetės 
Moros draugai buvo ne žmonės, o knygos. Pamokų metu ji lengvai 
susidorodavo su visomis užduotimis ir tuo didžiavosi. Būtent taip ir 
užsitraukė sesers Magdelenos rūstybę. Pačios Moros labui tas nedoras 
didžiavimasis savo protu turėjo būti jėga paverstas kuklumu. Sesuo 
Magdelena siekė savo tikslo su žiauriu užsidegimu. Per pamokas laiky- 
davo Morą pajuokos objektu, rvarkingų sąsiuvinių paraštėse prisėdavo 
kandžių pastabų ir garsiai atsidusdavo, kai Mora pakeldavo ranką, no- 
rėdama ko nors paklausti. Galų gale Mora buvo įveikta ir nutildyta. 

— Jos baugindavo mane, — pasakė Mora. — Tos vienuolės. 

— Nemaniau, kad kas nors tave gali išgąsdinti, daktare. 

— Daug kas gąsdina. 

Ricoli nusijuokė: 

— Tik jau ne lavonai, tiesa? 

— Šiame pasaulyje yra daug baisesnių dalykų negu lavonai. 

Jos paliko Kamilės kūną gulėti šalto akmens patale ir nuėjo kop- 
lyčios pakraščiu prie kruvinų grindų, kur buvo rasta dar gyva Uršulė. 
Fotografas jau buvo baigęs darbą ir išėjęs, koplyčioje liko tiktai Mora ir 
Ricoli, dvi vienišos moterys, kurių balsai aidėjo, atsimušdami į tuščias 
sienas. Mora visada koplyčias laikė visuotinėmis šventovėmis, kur netgi 
netikinčiojo siela galėjo rasti nusiraminimą. Tačiau ši niūri vieta, kur 
praėjo šventus simbolius niekinanti Mirtis, jai neteikė ramybės. 

— Kaip tik čia rado gulinčią seserį Uršulę, — pasakė Ricoli. — 
Galva nukreipta į altorių, kojos — į duris. 

Tartum nusižeminusią prieš Nukryžiuotąjį. 

— Tas bernelis — sumautas žvėris, — Ricoli žėrė piktus žodžius 
lyg ledo skeveldras. — Štai su kuo turime reikalą. Su skystapročiu. 
Arba su kokiu nors narkotikais apsinešusiu asilu, sumaniusiu ką nors 
nugvelbti. 

— Dar nežinome, ar tai buvo vyras. 

Ricoli mostelėjo sesers Kamilės link. 

— Manai, kad šitaip padarė moteris? 

— Ir moteris gali trenkti plaktuku ir suknežinti kaukolę. 

— Mes radome pėdos atspaudą. Ten, centrinio tako viduryje. 
Man atrodė lyg dvylikto dydžio vyriško bato pėdsakas. 

— Gal jį paliko greitosios pagalbos brigada? 

— Ne, greitosios vyrukų pėdos matosi čia, prie durų. Ten kitokia. 
Ana jo. 

Vėjo gūsis sutarškino langus, durys subraškėjo, tarsi nematomos 
rankos būtų trūktelėjusios jas, panūdus žūtbūtinai patekti vidun. Nuo 
šalčio Ricoli lūpos visiškai pamėlo, veidas įgijo lavono blyškumą, tačiau 
ji neparodė nė mažiausio noro susirasti šiltesnę vietelę. Čia — Ricoli: 
pirmoji nepasiduos. Neprisipažins, kad ji vos laikosi. 


w-- oo 


ir negalėjo nesutikti su instinktyvia Ricoli išvada, kad šis užpuolimas 

buvo pamišėlio poelgis. Šios kraujo dėmės rodė beprotybę. Ir smūgiai, 
trankę sesers Kamilės galvą. Arba beprotybę, arba neapsakomą blogį. 

Atrodė, kad ledinis skersvėjis taip ir kirto jai per stuburą. Mora 
drebėdama atsitiesė, įbedė žvilgsnį į Nukryžiuotąjį. 

— Man labai šalta, — tarė ji. — Gal galime kur nors pasišildyti? 
Išgerti puodelį kavos? 

— Ar jau baigei čia? 


— Pamačiau, ką reikėjo. Visa kita parodys skrodimas. 


Išėjusios pro koplyčios duris jos perlipo policijos juostelę, kuri jau buvo 
nukritusi ir gulėjo apaugusi ledu. Vėjas plaikstė paltus, čaižė veidus, kai 
prisimerkusios nuo maištingai plakančių sniego dribsnių jos patraukė 
dengtu taku. Įžengus į tamsų prieangį, sustiręs Moros veidas vos pajuto 
šilumos dvelktelėjimą. Pakvipo kiaušiniais, senais dažais ir suplėkusios 
senoviškos šildymo sistemos skleidžiamomis dulkėmis. 

Porcelianinių indų tarškėjimo garsas nuvedė jas blausiu korido- 
riumi į dienos šviesos lempų užlierą kambarį — trikdomai šiuolaikinė 
detalė. Nuoga ir neteikianti jaukumo šviesa akinamai spindėjo, išryš- 
kindama giliai išvagotus vienuolių veidus. Jos sėdėjo aplink apdaužytą 
stalą. Trylika — nelaimingas skaičius. Visų dėmesys sutelktas į kvad- 
ratinius ryškiai gėlėto audeklo gabaliukus, į šilkinius kaspinėlius ir 
padėklus su sausais levandų ir rožių žiedlapiais. Rankdarbių valandėlė, 
pagalvojo Mora, stebėdama, kaip artrito iškraipytos rankos susemia 
žoleles ir apsuka paketėlius kaspinu. Viena sesuo sėdėjo susmukusi in- 
valido vežimėlyje. Pasvirusi į vieną pusę, o kairė ranka suriesta, užmesta 
ant ranktūrio, veidas sukrypęs lyg šiek tiek išsilydžiusi kaukė. Negailes- 
tingas insulto padarinys. Vis dėlto ji pirmoji pastebėjo dvi įsibrovėles ir 
sudejavo. Kitos seserys pakėlė galvas, atsigręžė į Morą ir Ricoli. 

Žiūrint į tuos raukšlėtus veidus, Morą apstulbino jų trapumas. Tai 
ne griežti valdingųjų veidai, kurie ją supo paauglystėje, bet suglumu- 
siųjų žvilgsniai, laukiantys jos atsakymų, paaiškinančių šitą tragediją. 
Morai buvo nesmagu patekus į naują padėtį: lygiai taip pat nesmagiai 

jaučiasi suaugęs vaikas, kai pirmą kartą suvokia, kad jo ir tėvų vaidme- 
nys susikeitė. 

Ricoli paklausė: 

— Ar gali kas nors pasakyti, kur yra detektyvas Frostas? 

Į klausimą atsakė, kaip atrodė, nusikamavusi moteris, kuri ką tik 
išėjo iš greta esančios virtuvės, nešina padėklu su švariais kavos puode- 
liais ir lėkšturėmis. Nublukęs mėlynas megztinis aptaškytas riebalais, o 
ant kairės rankos piršto pro indų ploviklio putas žibėjo mažas deiman- 
tukas. Ne vienuolė, nustatė Mora, o vienuolių pagalbininkė, aptarnau- 
janti vis labiau silpstančią bendruomenę. 

— Jis kalbasi su abate, — pasakė moteris. Ji kryptelėjo galva durų 
link, rudų plaukų sruoga išslydo ir susiraitė ant raukšlėmis išraižytos 
kaktos — dažnai suraukiamų antakių požymis. — Jos kabinetas ten 
toliau koridoriuje. 

Ricoli linktelėjo: 

— Aš žinau kur. 

Jos išėjo iš raižioje šviesoje skęstančio kambario ir nužingsniavo 
koridoriumi. Mora pajuto lyg ir skersvėjį, šalto oro dvelksmą, tartum 
pro šalį būtų praslinkusi šmėkla. Ji netikėjo pomirtiniu gyvenimu, ta- 
čiau vaikščiojant neseniai mirusiųjų pėdomis, kartais jai šmėstelėdavo 
mintis, ar pasitraukdami iš gyvųjų jie nepalieka pėdsakų, nežymaus su- 
drumstos energijos virpesio, kurį pajunta čia likusieji. 

Ricoli pabeldė į abatės duris ir pasigirdo drebantis balsas: 

— Užeikite. 

Įeidama Mora užuodė kavos aromatą — tokį nuostabų kaip kve- 
palų. Ji išvydo medienos plokštėmis apmuštas sienas ir paprastą kryžių 
su Nukryžiuotuoju, kabantį ant sienos virš ąžuolinio rašomojo stalo. 
Už jo sėdėjo pakumpusi vienuolė, kurios akys už didinamųjų akinių 
stiklų atrodė lyg didžiuliai mėlyni tvenkiniai. Ji atrodė tokia pat senutė 
kaip ir kitos seserys, sėdinčios darbo kambaryje, o akiniai tokie sunkūs, 
jog galėjo laisvai nutempti ją kniūbsčią ant stalo. Bet pro storus stiklus 
žvelgiančios akys buvo gyvos ir tviskėjo sumanumu. 


Ricoli partneris Baris Frostas iš karto padėjo savo kavos puoduką 

ir galantiškai pakilo. Frostas prilygo kiekvieno broliukui, buvo vienin- 
telis Žmogžudysčių tyrimo skyriaus policininkas, kuriam užtekdavo 
įeiti į apklausos kambarį, ir įtariamasis bemat patikėdavo, kad Frostas 
yra jo geriausias draugas. Jis taip pat buvo vienintelis skyriuje, nepaisan- 
tis, kad tenka darbuotis drauge su karštakoše Ricoli, kuri netgi dabar 
rūsčiai dėbsojo į jo kavos puoduką, neabejotinai užfhiksuodama faktą, 
jog kol ji drebėjo koplyčioje, jos partneris kuo patogiausiai sėdėjo šiame 
šiltame kambaryje. 

— Mortinėle, — tarė Frostas, — čia daktarė Ailz iš Teismo medici- 
nos ekspertų tarnybos. Daktare, čia motinėlė Marija Klement. 

Mora paspaudė abatei gumbuorą ranką, kurios kaulus dengė sausa 
kaip popierius oda. Sveikindamasi Mora pastebėjo smėlio spalvos ran- 
kogalį, vos kyšantį iš po juodos rankovės. Tad štai kaip vienuolės ištvėrė 
tokią šaltą pastogę. Po vilnoniu abitu vienuolyno viršininkė dėvėjo 
šiltus apatinius ilgomis rankovėmis. 

Pro storus akinių stiklus į ją žvelgė išvirtusios mėlynos akys. 

— Teismo medicinos ekspertų tarnyba? Ar tai reiškia, kad esate 
gydytoja? 

— Taip. Patologė. 

— Jūs tiriate mirties priežastis? 

— Teisingai. 

Abatė parylėjo, tarsi kaupė drąsą prieš užduodama kitą klausimą. 

— Ar jau buvote koplyčioje? Ar matėte... 

Mora linktelėjo. Labai norėjo nutraukti turėjusį pasigirsti klausi- 
mą, tačiau ji negalėjo taip šiurkščiai pasielgti su vienuole. Netgi sulau- 
kus keturiasdešimties metų juodas abitas vis dar atimdavo drąsą. 

— Arji... — Marijos Klement balsas pritilo iki šnabždesio. — Ar 
sesuo Kamilė labai kentėjo? 

— Gaila, bet dar negaliu atsakyti. Kol neatlikau... ekspertizės. 

Ji turėjo galvoje skrodimą, tačiau tas žodis atrodė per daug žiaurus, 
pernelyg dalykiškas Marijos Klement ausims, kurios buvo apsaugotos 
nuo išorinio pasaulio. Be to, Mora nenorėjo atskleisti šiurpios tiesos — 


faktiškai ji labai gerai numanė, kas nutiko Kamilei. Kažkas koplyčioje 

užpuolė merginą. Kažkas ją vijosi, plėšdamas nuo jos baltą novicijos 
skraistę, kai apimta siaubo ji bėgo altoriaus link. Smūgiai kapojo galvą, 
kraujas tryško ant klauptų, tačiau ji nesustojo, kniūbčiojo, kol įveikta 
pagaliau suklupo prie jo kojų. Netgi tada užpuolikas nesiliovė. Netgi 
tada trankė, traiškė jos kaukolę lyg kiaušinį. 

Vengdama Marijos Klement akių, Mora žvilgrelėjo į medinį kryžių, 
kabantį už jos stalo, tačiau šis įspūdingas simbolis daugiau jos nebe- 
ramino. 

Įsiterpė Ricoli: 

— Mes dar nematėme jų miegamųjų. 

Kaip paprastai ji buvo paskendusi darbe, galvojo tik apie tai, ko 
reikėjo imtis toliau. 

Marija Klement mirkčiojo sulaikydama ašaras. 

— Taip. Aš jau ketinau nuvesti detektyvą Frostą aukštyn į jų 
kambarius. 

Ricoli linktelėjo. 


— Mes pasiruošę, jei jūs pasiruošę. 


Abatė vedė jas laiptais, apšviestais tiktai pro vitražinį langą krintančios 
šviesos iš lauko. Saulėtomis dienomis spinduliai nuklotų sienas sodrių 
spalvų palete, tačiau šį žiemišką rytą jas dengė niūrūs pilki atspalviai. 

— Dabar viršutiniai kambariai yra daugiausia tušti. Bėgant me- 
tams turėjome vis po vieną seserį perkelti į apatinį aukštą, — pasakojo 
Marija Klement iš lėto kopdama, kas žingsnį griebdamasi už turėklo, 
tarsi trauktų save aukštyn. Mora kone tikėjosi, kad šioji grius aukšciel- 
ninka, ir lipo tiesiai paskui ją, vis įsitempdama, kai tik abatė susverdė- 
jusi stabrelėdavo. — Šiomis dienomis seseriai Jacintai neduoda ramybės 
kelis, dėl to ir ji pereis į apatinio aukšto kambarį. Ir sesuo Helena jau 
vos gaudo kvapą. Taip mažai mūsų belikę... 

— Tenka prižiūrėti gana didelį pastatą, — įsiterpė Ricoli. 

— Be to, seną. — Abatė stabtelėjo atsikvėpti. Paskui liūdnai nu- 

sijuokusi pridūrė: — Senas kaip ir mes. Ir taip brangu jį išlaikyti. Jau 
manėme, kad teks parduoti, tačiau Dievas rado būdą, kaip mums jį 
išlaikyti. 

— Kaip? 

— Pernai sulaukėme aukotojo. Dabar pradėjome remontus. Stogo 
danga nauja ir jau atlikta pastogės izoliacija. Paskui planuojame pakeisti 
katilą. — Ji atsisukusi dirstelėjo į Morą. — Norite tikėkite, norite ne, 
šis pastatas jau gana jaukus, palyginti su praėjusiais metais. 

Abatė giliai atsiduso ir vėl pradėjo kopti, tarškindama savo rožinio 
karolius. 

— Kadaise čia mūsų buvo keturiasdešimt penkios. Kai atvykau į 
Greistouną, buvo užimti visi kambariai. Abu Aygeliai. Bet šiuo metu 
esame gerokai sunokusi bendruomenė. 

— Kada jūs atvykote, motinėle? — paklausė Mora. 

— Buvau aštuoniolikos metų, kai įstojau kaip kandidatė. Turėjau 
jauną poną, kuris norėjo vesti mane. Turbūt gerokai įžeidžiau jo išdi- 
dumą, atmesdama jį dėl Dievo. — Ji stabtelėjo ant laiptelio ir atsigręžė. 
Tik dabar Mora pastebėjo po jos galvos apdangalu pūpsantį klausos 
aparatą. — Turbūt jūs negalite įsivaizduoti, daktare Ailz, kad kažkada 
buvau tokia jauna? 

Ne, Mora tikrai negalėjo. Ji galėjo įsivaizduoti tik tokią Mariją 
Klement, kokia ji yra dabar — svirduliuojantį reliktą. Tik jau ne gei- 
džiamą moterį, paskui kurią sekiojo vyrai. 

Užlipus į viršų, prieš juos atsivėrė ilgas prieškambaris. Čia buvo 
šilčiau, beveik malonu, šilumą sulaikė žemos tamsios lubos. Išsikišusios 
sijos atrodė mažiausiai šimto metų senumo. Abatė priėjo prie antrųjų 
durų ir stabtelėjo, uždėjusi ranką ant rankenos bumbulo. Pagaliau jį pa- 
suko, ir durys staigiai atsivėrė, užliedamos jos veidą pilka šviesa. 

— Čia sesers Uršulės kambarys, — ryliai ištarė ji. 

Kambarys vargu ar būtų sutalpinęs juos visus iš karto. Frostas ir 
Ricoli įėjo, o Mora liko prie durų. Žvilgsnis nuslydo knygų pristaty- 
tomis lentynomis ir vazonėliais, kuriuose augo sanpaulijos. Smulkiai 


sudalytas langas ir žemos lubų sijos teikė kambariui viduramžišką vaiz- 

dą. Tvarkingas mokslo žmogaus kambarėlis pastogėje su paprasta lova, 
tualetiniu staliuku su stalčiais, rašomuoju stalu ir kėde. 

— Jos lova paklota, — atkreipė dėmesį Ricoli, žiūrėdama į tvar- 
kingai paliktą patalynę. 

— Taip radome šį rytą, — atsakė Marija Klement. 

— Ar ji nemiegojo praėjusią naktį? 

— Tikriausiai ji anksti atsikėlė. Kaip paprastai. 

— Kokiu laiku? 

— Dažnai arsikeldavo prieš kelias valandas iki ankstyvųjų. 

— Ankstyvųjų? — nesuprato Frostas. 

— Mūsų rytmetinės pamaldos septintą valandą. Praėjusią vasarą ji 
visada pakildavo anksti ir išeidavo į sodą. Jai patinka darbuotis sode. 

— O žiemą? — paklausė Ricoli. — Ką ji daro taip anksti atsikėlusi? 

— Ber kuriuo metų laiku pilna darbų toms, kurios dar pajėgia. 
Tačiau dabar tiek daug seserų jau nebeturi sveikatos. Šiemet teko nu- 
sisamdyti ponią Outis, kad mums padėtų gaminti valgį. Netgi su jos 
pagalba vos spėjame apsiruošti po namus. 

Ricoli pravėrė spintą. Viduje kabėjo labai paprasta juodų ir rudų 
rūbų kolekcija. Kokių nors spalvų ar pagražinimų — nė žymės. Spinta 
moters, kuriai visų svarbiausia — Dievo darbai, kuriai drabužio mode- 
lis skirtas tiktai tarnauti Jam. 

— Čia vieninteliai jos drabužiai, kiek matau spintoje? — paklausė 
Ricoli. 

— Stodamos į ordiną, mes duodame neturto įžadą. 

— Ar tai reiškia, kad atsižadate visko, ką turite? 

Marija Klement atsakė kantriai šypsodamasi, kaip atsakoma vai- 
kui, uždavusiam absurdišką klausimą: 

— Tai nėra taip sunku, detektyve. Mes turime savo knygų, keletą 
asmeninių atminimo daiktų. Kaip matote, sesuo Uršulė mėgsta sanpauli- 
jas. Bet, taip, čia ateidamos paliekame beveik viską. Tai kontempliatyvus 
ordinas, ir nenorime, kad mus blaškytų išorinis pasaulis. 

— Atleiskite, motinėle, — tarė Frostas. — Aš nesu katalikas ir ne- 


suprantu, ką tas žodis reiškia. Kas yra kontempliatyvus ordinas? 

Klausimas buvo gana pagarbus, ir Marija Klement apdovanojo jį 
šiltesne šypsena negu Ricoli. 

— Kontempliatyviai gyvenantis asmuo atsiduoda apmąstymams. 
Tai yra gyvenimas, skirtas maldai, atsidavimui ir meditacijai. Todėl mes 
ir pasitraukiame už sienų. Todėl ir atsisakome lankytojų. Uždarumas 
mums teikia ramybę. 

— O jeigu kuri nors nusižengia taisyklėms? — paklausė Rico- 
li. — Ar ją išmetate? 

Mora pamatė, kaip Frostas susiraukė išgirdęs tokį stačiokišką savo 
partnerės klausimą. 

— Mūsų taisyklės nėra priverstinės, — atsakė Marija Klement. — 
Mes jų laikomės, nes pačios to norime. 

— Ber kai kada atsiranda kokia nors vienuolė, kuri vieną rytą atsi- 
kelia ir sako: „Ai, važiuoju į paplūdimį. 

— Taip neatsitinka. 

— Gali atsitikti. Jos juk irgi žmonės. 

— Taip neatsitinka. 

— Nė viena nenusižengia taisyklėms? Nė viena neperlipa per 
sieną? 

— Mums nėra reikalo eiti iš vienuolyno. Ponia Outis nuperka 
produktų. Tėvas Brofis rūpinasi mūsų dvasiniais poreikiais. 

— O kaip laiškai? Telefonų skambučiai? Kartais netgi sustiprinto 
saugumo kalėjimuose tenka paskambinti. 

Frostas purtė galvą, veide — skausminga išraiška. 

— Čia turime telefoną būtiniausiems atvejams, — paaiškino Ma- 
rija Klement. 

— Ir bet kuri gali pasinaudoti juo? 

— Kodėl jos turėtų to norėti? 

— O kaip korespondencija? Ar galima gauti laiškų? 

— Kai kurios nusprendžia nepriimti jokių laiškų. 

— Ojeigu norima išsiųsti laišką? 

— Kam? 

— Argi svarbu — kam? 

Marijos Klement veide sustingo sausa — „Dieve, suteik man kan- 
trybės“ — šypsena. 

—- Aš tiktai galiu pakartoti, detektyve. Mes nesame kalinės. Mes 
norime šitaip gyventi. Tos, kurioms nepatinka tokios taisyklės, gali ap- 
sispręsti išeiti. 

— O kąjos darytų išoriniame pasaulyje? 

— Manote, kad mes visiškai nepažįstame to pasaulio? Kelios sese- 
rys dirbo mokyklose arba ligoninėse. 

— Aš maniau, kad užsidarius į vienuolyną negalima iš jo išeiti. 

— Kartais Dievas pašaukia mus atlikti darbus ir už šių sienų. Prieš 
kelerą metų Jis pašaukė seserį Uršulę tarnauti užsienyje, ir jai buvo su- 
teiktas eksklaustracijos indultas — leidimas gyventi kitur laikantis savo 
įžadų. 

— Tačiau ji sugrįžo. 

— Praėjusiais metais. 

— Jai nepatiko ten, pasaulyje? 

— Jos misija Indijoje nebuvo lengva. Būta ir smurto: kaimą užpuo- 
lė teroristai. Tada ji ir sugrįžo pas mus. Čia ji vėl galėjo jaustis saugi. 

— Ji neturėjo šeimos, kad galėtų grįžti namo? 

— Jos artimiausias giminaitis buvo brolis, kuris mirė prieš dvejus 
metus. Dabar mes esame jos šeima, o Greistounas yra jos namai. Kai 
esate pavargusi nuo pasaulio ir reikia ramybės, detektyve, argi nevažiuo- 
jate namo? — švelniai paklausė abatė. 

Atrodė, kad atsakymas sutrikdė Ricoli. Jos žvilgsnis kryptelėjo į 
sieną, kur kabėjo Nukryžiuotasis. Ir lygiai taip pat greitai atšoko. 

— Mortinėle? 

Taukais aptaškytą mėlyną megztinį vilkinti moteris stovėjo kori- 
doriuje, žiūrėdama į juos tuščiomis abejingomis akimis. Iš surištos uo- 
degėlės buvo išslydusios dar kelios rudos garbanos ir kabėjo suglebusios 
palei kaulėtą veidą. 

— Tėvas Brofis sako važiuojąs čia kalbėtis su reporteriais. Bet da- 
bar tiek daug jų skambina, kad sesuo Izabelė nukėlė ragelį, nes nežino, 


ką jiems sakyti. 

— Aš tuoj pat nulipsiu žemyn, ponia Outis. — Abatė atsigręžė į 
Ricoli. — Kaip matote, esame sukrėstos. Prašau likti čia tiek laiko, kiek 
jums reikia. Aš būsiu apačioje. 

— Kol dar neišėjote, — tarė Ricoli, — kuris buvo sesers Kamilės 
kambarys? 

— Ketvirtos durys. 

— Neužrakintos? 

— Šitose duryse nėra užraktų, — atsakė Marija Klement. — Ir 
niekada nebuvo. 


Įžengus į sesers Kamilės kambarį, pirmiausiai Morą pasitiko chlorkal- 
kių ir medienos valiklio „Murphy's Oil Soap“ kvapai. Kaip ir sesers Ur- 
šulės kambarėlyje, čia buvo smulkiai sudalytas langas, išeinantis į kie- 
mą, ir tokios pat žemos lubos su medinėmis sijomis. Tačiau jei Uršulės 
kambarėlis atrodė gyvenamas, Kamilės buvo taip kruopščiai iššveistas 
ir dezinfekuotas, jog atrodė tarsi būtų sterilizuotas. Tinkuotos sienos 
tuščios, tik medinis Nukryžiuotasis, pakabintas priešais lovą. Prabudus 
kiekvieną rytą, Kamilės akys turėjo pirmiausia išvysti jį — savo vie- 
ninteliam tikslui pašvęsto gyvenimo simbolį. Čia buvo atgailaujančios 
nusidėjėlės celė. 

Mora žiūrėjo į grindis ir matė vietas, kur įnirtingas šveitimas buvo 
nudildęs paviršių, palikdamas šviesesnius medienos lopus. Ji įsivaizdavo 
gležną jaunutę Kamilę klūpančią, suspaudusią metalinę plaušinę, besis- 
tengiančią nušveisti... ką? Šimtmečio ssnumo dėmes? Visus prieš ją čia 
gyvenusių moterų pėdsakus? 

— Viešpatie, — pratrūko Ricoli. — Jeigu valyvumas yra antras po 
dievobaimingumo, tuomet ji buvo šventoji. 

Mora nuėjo prie rašomojo stalo, kuris stovėjo prie lango ir kur 
gulėjo atversta knyga. Šventoji Brigita iš Airijos: biografija. Ji įsivaizdavo 
Kamilę, skaitančią prie šio švarutėlio stalo, ant jos švelnių veido bruožų 
žaidė pro langą sklindanti šviesa. Įdomu, ar šiltomis dienomis Kamilė 


kada nors nusiimdavo baltą novicijos nuometą ir sėdėdavo vienplaukė, 

leisdama pro langą sklindančiam vėjeliui kedenti trumpai nukirptus 
šviesius plaukučius. 

— Čia yra kraujo, — pasakė Frostas. 

Mora atsigręžė ir pamatė, kad jis stovi prie lovos, įbedęs akis į su- 
jauktą patalą. 

Ricoli atvertė apklotus, parodydama ryškias kraujo dėmes ant 
apatinės paklodės. 

— Menstruacijų kraujas, — paaiškino Mora ir pamatė, kaip Fros- 
tas paraudęs nusigręžė. Netgi vedę vyrai pasijunta nepatogiai, susidūrę 
su intymiomis moterų kūno funkcijų detalėmis. 

Varpelio žvangtelėjimas vėl nukreipė Moros žvilgsnį pro langą. Ji 
matė, kaip iš pastato išniro vienuolė atidaryti vartų. Į kiemą įėjo keturi 
lankytojai, vilkintys geltonus neperšlampamus apsiaustus. 

— Pasirodė CSU*, — pranešė Mora. 

— Einu pasitikti, — pasakė Frostas ir dingo iš kambario. 

Šlapias sniegas tebekrito apraškydamas langą, ir pro šlapią stiklą 
buvo sunku įžiūrėti kiemą. Mora išskyrė blankią Frosto figūrą: jis jau 
skubėjo sutikti atvykusių specialistų. Naujų įsiveržėlių, pažeidžiančių 
vienuolyno neliečiamumą. O už sienos dar laukė kiti, kada galės už- 
plūsti. Ji pamatė pro vartus praslenkantį TV žinių redakcijos furgoną. 
Be abejonės, kameros jau įjungtos. Kaip jie taip greitai suuodė? Ar mir- 
ties kvapas toks stiprus? 

Ji atsisuko į Ricoli. 

— Tu katalikė, Džeine? 

Ricoli sušnarpštė, rausdamasi po Kamilės sieninę spintą. 

— Aš? Katekizmo pusmokslė. 

— Kada nustojai tikėti? 

— Maždaug tuo pačiu metu, kai lioviausi tikėjusi Kalėdų Seneliu. 
Taip ir neprisiruošiau konfirmacijai, iki pat šios dienos esu užsitraukusi 
tėvo rūstybę. Jėzau, kokia nyki spinta. Nagi, ar šiandien apsirengti juodą ar 
rudą abitą? Kam sveiko proto panelei reikėtų užsimanyti būti vienuole? 


* Crime Scene Investigations Unit — nusikaltimo vietos tyrimo brigada 

— Po Vatikano II Susirinkimo ne visos vienuolės dėvi abitus. 

— Taip, tačiau skaistybės reikalas — tas tai nepasikeitė. Įsivaiz- 
duokite likusį savo gyvenimą be sekso. 

— Nežinau, — atsakė Mora. — Gal atsiranda didelis palengvėji- 
mas, nustojus galvoti apie vyrus. 

— Abejoju, ar tai įmanoma. 

Ricoli uždarė spintos duris ir iš lėto permetė akimis kambarį ieš- 
kodama... ko? — pagalvojo Mora. Rakto į Kamilės asmenybę? Paaiš- 
kinimo, kodėl taip anksti ir taip žiauriai baigėsi jos gyvenimas? Tačiau 
Mora čia nematė nieko, kas padėtų atskleisti paslaptį. Čia tėra kamba- 
rys, kuriame kuo švariausiai išvalyti visi jo gyventojos pėdsakai. Galbūt 
tai ir buvo tinkamiausias raktas atskleisti Kamilės asmenybei. Mergina, 
visą gyvenimą šveičianti ir nugrandanti purvą. Nuodėmę. 

Ricoli nužingsniavo prie lovos ir puolė keturpėsčia tyrinėti pa- 
lovę. 

— Viešpatie, čia taip švaru, kad galima valgyti tiesiai nuo pra- 
keiktų grindų. 

Vėjas sudrebino langą, šlapdriba taškė stiklą. Mora nusisuko ir 
žiūrėjo, kaip Frostas ir įvykio vietos tyrimo laborantai eina koplyčios 
link. Vienas iš laborantų staiga paslydo ant akmenų, rankos švystelėjo 
kaip čiuožėjui, iš visų jėgų stengiantis išsilaikyti ant kojų. Mes visi iš 
visų jėgų stengiamės išsilaikyti ant kojų, pagalvojo Mora. Grumiamės 
nepasiduodami pagundos vilionėms kaip ir Žemės traukai. Ir amžinai 
stebimės, kad vis dėlto parpuolame. 

Grupė įėjo į koplyčią, ir Mora įsivaizdavo, kaip jie nutilę stovi 
ratu, žiūrėdami į sesers Uršulės kraują, kaip iš burnų sklinda garo tu- 
mulai. 

Jai už nugaros kažkas dunkstelėjo. 

Atsisukusi Mora sunerimo, pamačiusi ant grindų, šalia nuvirtu- 
sios kėdės sėdinčią Ricoli. Galva nunerta tarp kelių. 

— Džeine. — Mora priklaupė prie jos. — Džeine? 

Ricoli mostelėjo, kad ji pasitrauktų. 


— Man viskas gerai. Viskas gerai... 

— Kas atsitiko? 

— Tiesiog... matyt, per greitai atsistojau. Šiek tiek svaigsta galva... 

Ricoli bandė atsitiesti, bet kuo skubiausiai vėl nunėrė galvą. 

— Tau reikėtų prigulti. 

— Man nereikia prigulti. Tik palauksiu minutėlę, kol praskaidrės 
galva. 

Mora prisiminė, kaip prastai Ricoli atrodė koplyčioje: veidas per- 
nelyg išbalęs, lūpos pamėlusios. Tuomet ji manė, kad detektyvė buvo 
sušalusi. Dabar abi buvo šiltame kambaryje, o Ricoli vis tiek atrodė 
išblyškusi. 

— Ar šį rytą pusryčiavai? — paklausė Mora. 

— Argi neprisimeni? 

— Taip, manau, kažką valgiau. 

— Ką tai reiškia? 

— Skrudintos duonos riekelę. Nereikia, gerai? — Ricoli nusikratė 
Moros rankos: nepakantus bet kokios pagalbos atmetimas. Kartais dėl 
to baisaus išdidumo ir buvo sunku su ja dirbti. — Manau, kad užpuolė 
gripas. 

— Ir tu tikra, kad tik tiek? 

Ricoli nusibraukė nuo veido plaukus ir iš lėto atsitiesė. 

— Taip. Ir nereikėjo šį rytą tiek kavos gerti. 

— Kiek? 

— Tris, gal keturis puodelius. 

— Ar ne per daug? 

— Man reikia kofeino. Bet dabar jis skrandyje graužia skylę. At- 
rodo, kad tuoj vemsiu. 

— Aš nuvesiu tave į tualetą. 

— Ne. — Ricoli mostelėjo ranka, nugindama ją. — Galiu ir pati 
nueiti, gerai? 

Ji lėtai pakilo iš vietos ir minutėlę pastovėjo, tarsi nevisiškai tikra, 
kad išsilaikys ant kojų. Paskui išsitiesė ir, bent kiek argaivinusi būdingą 


Ricoli pasipūtimą, išžingsniavo iš kambarėlio. 

Sužvangėjęs varpelis vėl patraukė Moros žvilgsnį prie lango. Ji 
stebėjo, kaip iš pastato dar kartą pasirodė ta pagyvenusi vienuolė ir 
nukrypavo per grindinio akmenis prie vartų. Naujai arvykusiajam ne- 
reikėjo prisistatyti: vienuolė iš karto atvėrė vartus. Vyriškis ilgu juodu 
paltu įžengė į kiemą ir uždėjo vienuolei ant peties ranką. Nuraminimo 
ir artimumo gestas. Abudu patraukė pastato link, vyriškis judėjo lėtai, 
prisiderindamas prie jos artrito trikdomos eisenos, palenkęs galvą, tarsi 
norėtų sugauti kiekvieną jos ištartą žodį. 

Kiemo viduryje jis staiga sustojo ir pažiūrėjo aukštyn, lyg jausda- 
mas, kad Mora jį stebi. 

Akimirką jų žvilgsniai pro langą susitiko. Ji išvydo liesą įspūdingą 
veidą, juodus vėjo sutaršytus plaukus. Ir iš po pastatytos juodo palto 
apykaklės šmėstelėjo baltas ruoželis. 

Kunigas. 

Kai ponia Outis pranešė, kad tėvas Brofis jau pakeliui į vienuoly- 
ną, Mora įsivaizdavo senyvą žilaplaukį. Tačiau šis į ją spoksantis vyras 
buvo jaunas — ne vyresnis kaip keturiasdešimties metų. 

Jiedu su vienuole nuėjo toliau pastato link, ir Mora daugiau jų ne- 
bematė. Kiemas vėl ištuštėjo, bet sumindžiotas sniegas užfiksavo visus, 
kurie čia tą rytą praėjo. Netrukus iš morgo atvyks pervežėjų brigada su 
neštuvais ir paliks sniege dar daugiau pėdų. 

Ji giliai įkvėpė ir išsigando prisiminusi, kad teks grįžti į šaltą kop- 
lyčią, kur prieš akis dar laukė slogi užduotis. Ji išėjo iš kambario ir nu- 


lipo žemyn laukti savo brigados. 


Džeinė Ricoli stovėjo tualete prie prausyklės, žiūrėdama į save veidro- 
dyje ir jausdama nepasitenkinimą tuo, ką matė. Negalėjo susilaikyti 
nepalyginusi savęs su elegantiškąja daktare Ailz, kuri amžinai atrodė 
karališkai romi ir suėmusi save į rankas, kiekvienas juodas plaukas savo 
vietoje, odoje nė mažiausio defekto, vien blizgus raudono lūpdažio rė- 
žis. O veidrodyje regimas atvaizdas nei romus, nei be defektų. Plaukai 
susitaršę lyg kokios nelemtos šmėklos, išblyškęs ir įsitempęs veidas pa- 
skendęs juodose ringėse. Čia ne aš, pagalvojo ji. Man nematyta šita į 
mane spoksanti moteriškė. Kada aš pavirtau šiokia neatpažįstama? 

Staiga vėl plūstelėjo pykinimo banga, Ricoli užsimerkė, slo- 
pindama ją, taip įnirtingai priešindamasi, lyg nuo to priklausytų jos 
gyvenimas. Vien valios jėga nesulaikysi to, kas neišvengiama. Užspau- 
dusi ranka burną ji metėsi prie artimiausios tualeto kabinos — ir pačiu 
laiku. Netgi kai skrandis išsituštino, ji užsibuvo ten, panėrusi galvą virš 
unitazo, vis dar nerizikuodama palikti saugios vietelės. Ir niūriai minti- 
jo: Cia turi būti gripas. O Dieve, tegul tik būna gripas. 

Kai pykinimas pagaliau atslūgo, ji jautėsi tokia išsekusi, jog atsi- 
sėdo ant unitazo ir bejėgiškai atsirėmė į sienelę. Galvojo apie laukiantį 
darbą. Apie visas apklausas, gniuždančias pastangas bandant išgauti 
bent kokią naudingą informaciją iš šios priblokštų ir nekalbių moterų 
bendruomenės. Ir stoviniavimą, blogiausia, neapsakomą nuovargį vien 
stoviniuojant, kol CSU mikroskopiškai ieško savo lobių. Tai ji kadaise 
energingai viską sijojo, ieškodama įkalčių, kuo daugiau įkalčių, ji grū- 

mėsi dėl kiekvienos nusikaltimo vietos kontroliavimo. O dabar ji čia, 
užsidariusi tualeto kabinoje, nenorinti kelti kojos į tą veiksmo vietą, 
į kurią amžinai veržėsi. Dabar buvo geriau tupėti šitoje palaimingoje 
tyloje, kur niekas negalėjo pamatyti viso to sąmyšio, išrašyto jos veide. 
Įdomu, ar daktarė Ailz jau pastebėjo. Atrodė, kad Ailz visada labiau 
domėjosi numirėliais, o ne gyvaisiais, ir atsidūrus žmogžudystės vietoje, 
ne kas kitas, o lavonas užkariauja jos dėmesį. 

Pagaliau Ricoli atsitiesė, pakilo ir išpėdino iš kabinos. Dabar galva 
buvo praskaidrėjusi, skrandis aprimęs. Senosios Ricoli dvasia šliaužė at- 
gal į savo kailį. Sustojusi prie prausyklės, ji šliukštelėjo burnon ledinio 
vandens, kad praplautų kartumą, o paskui dar apsitraškė veidą. Susiimk, 
panele. Nebūk lepšė. Tik leisk berneliams išvysti kiaurymę tavo šarvuo- 
se, ir jie ners tiesiai pro ją. Kaip visada. Ji atsiplėšė popierinio rank- 
šluosčio, nusisausino veidą ir jau ruošėsi išmesti popierių į šiukšlių dėžę, 
bet staiga susilaikė, prisiminusi sesers Kamilės kraują ant paklodžių. 

Šiukšlių dėžė buvo puspilnė. Tarp daugybės sumaigytų popie- 
rinių rankšluosčių gulėjo nedidelis tualetinio popieriaus gniutulas. 
Užgniaužusi pasišlykštėjimą ji praskleidė tą gniutulą. Nors ji ir taip 
žinojo, kas ten yra, tačiau kitos moters menstruacinio kraujo vaizdas 
vis tiek nukratė. O visą laiką susidurdavo su krauju ir ką tik matė klaną 
po Kamilės lavonu. Vis dėlto paprasčiausias dirstelėjimas į šį higieninį 
paketėlį sukrėtė kur kas stipriau. Jis buvo permirkęs, sunkus. Štai kodėl 
tu išlipai iš lovos, pagalvojo Ricoli. Tarp šlaunų sunkėsi šiluma, sudrėko 
paklodė. Atsikėlei ir atėjai į tualetą pasikeisti paketėlio, išmesti sumir- 
kusį į šiukšlių dėžę. 

O poto... ką darei po to? 

Ji išėjo iš tualeto ir grįžo į Kamilės kambarėlį. Daktarės Ailz ne- 
bebuvo, Ricoli stovėjo viena ir suraukusi kaktą žiūrėjo į krauju suteptą 
patalą — į vienintelę ryškią dėmę šiame bespalviame kambaryje. Ji pri- 

Dabar šlapio sniego danga buvo gausiai pripėduota. Kitapus 
sienos, už vartų, sustojęs dar vienas TV žinių agentūros furgonas jau 


ruošė palydovinį kanalą. Žuvusios vienuolės istorija lėks tiesiai į tavo 

svetainę. Be abejo, penktą valandą bus pranešta, galvojo ji. Visi trokš- 
tame sužinoti apie vienuoles. Atsižadėjusios sekso, užsidariusios tarp 
sienų, ir visiems rūpi, kas slypi po tuo abitu. Mus intriguoja skaistybė: 
rūpi kiekviena žmogiška būtybė, kuri atsiriboja nuo paties galingiausio 
potraukio, kuri nusigręžia nuo to, ką mums gamta skyrė atlikti. Tas jų 
skaistumas ir dirgina. 

Ricoli žvilgsnis nuskriejo kiemu prie koplyčios. Ten kaip tik dabar 
turėčiau būti, šiurpdama drauge su ta CSU brigada, pagalvojo ji. O 
ne tupėti šitoje „Clorox'u“ smirdančioje patalpoje. Tačiau tik atsidūrus 
šioje patalpoje jai pavyko įsivaizduoti, ką Kamilė galėjo pamatyti grįžu- 
si tamsų žiemos rytą iš savo naktinio reiso į tualetą. Ji galėjo pamatyti 
šviesą, sklindančią pro koplyčios vitražinį langą. 


Sviesą, kurios neturėjo ten būti. 


Mora stovėjo greta, kai abu darbuotojai ištiesė švarią paklodę ir švelniai 
perkėlė ant jos seserį Kamilę. Jai teko kitose vietose matyti, kaip pervežė- 
jų brigada kelia mirusiųjų kūnus. Kartais darbuodavosi atsainiai, kartais 
su akivaizdžiu pasidygėjimu. Tačiau kai kada jie kėlė auką ypač švelniai. 
Tokio dėmesio sulaukdavo maži vaikai: atsargiai prilaikydavo jų galveles, 
pro lavonmaišį paglostydavo jų sustingusius kūnelius. Ir seseriai Kamilei 
buvo skirtas lygiai toks pat švelnumas, lygiai toks pat gailestis. 

Mora palaikė koplyčios duris, kol jie pravežė neštuvus, ir sekė iš 
paskos, kai jie lėtai judėjo vartų link. Už sienų knibždėjo žiniasklaida, 
telekameros paruoštos užfiksuoti klasikinį tragedijos vaizdą: ant neštu- 
vų gulintį kūną, plastikinį maišą, aiškiai įgijusį žmogaus formą. Nors 
publika negalės pamatyti aukos, tačiau išgirs, kad ji buvo jauna moteris, 
ir žiūrės į maišą, mintyse skrosdami tai, kas jame yra. Negailestinga jų 
vaizduotė taip išniekins Kamilės privataus gyvenimo slaptumą, kaip 
niekada nepadarytų Moros skalpelis. 

Neštuvams riedant pro vienuolyno vartus, reporterių ir operatorių 
gauja puolė į priekį nepaisydama policininko, šaukiančio, kad visi atsi- 
trauktų. 

Tiktai kunigui pagaliau pavyko atbaidyti visą šutvę. Įspūdinga, 
juodais drabužiais vilkinti figūra išėjo pro vartus ir oriai žengė į minią, 
piktu balsu perrėkdama chaotišką ūžesį. 

— Ši vargšė sesuo yra nusipelniusi jūsų pagarbos! Kodėl bent 
kiek jos neparodote? Praleiskite ją! 

Kartais net reporterius galima sugėdinti, ir keli atsitraukė, praleis- 
dami vežėjų brigadą. Tačiau kai neštuvus kėlė į automobilį, TV kameros 
tebezvimbė. Paskui išalkusios atsisuko į kitą savo grobį — Morą, kuri 
ką tik nepastebimai išslinko pro vartus ir patraukė prie savo automobi- 
lio, tvirtai apsisiautusi paltu, tarsi šis galėtų pridengti nuo jų akių. 

— Daktare Ailz! Ar turite pranešimą? 

— Kokia mirties priežastis? 

— ... yra koks nors įrodymas, kad tai seksualinis smurtas? 

Reporteriams grėsmingai artėjant, ji šiaip taip sugrabaliojo ranki- 
nėje raktus ir iš anksto nuspaudė mygtuką, atrakindama automobilio 
dureles. Vos spėjusi jas atidaryti, išgirdo kažką riktelint jos pavardę. 
Tačiau šį kartą balse nuskambėjo panika. 

Atsigręžusi pamatė ant šaligatvio tysantį vyrą ir kelis prie jo pa- 
linkusius žmones. 

— Operatorius susmuko! — šaukė kažkas. — Reikia greitosios 
pagalbos! 

Mora užtrenkė dureles ir nuskubėjo prie gulinčio vyro. 

— Kas atsitiko? — paklausė ji. — Jis paslydo? 

— Ne, jis bėgo ir netikėtai nukrito... 

Ji pritūpė prie jo. Jis jau buvo atverstas ant nugaros, ir Mora išvy- 
do storą vyrą, įkopusį į šeštąją dešimtį, jo veidas tamsėjo. Šalia jo sniege 
gulėjo televizijos kamera su raidėmis WVSU. 

Jis nekvėpavo. 

Mora atlošė jo galvą ištiesindama raumeningą kaklą, kad ar- 
laisvintų kvėpavimo takus, ir palinko pasiruošdama suteikti pirmąją 
reanimacijos pagalbą. Ir vos nesužiaukčiojo nuo nusikvėpusios kavos 
ir cigarečių dvoko. Galvoje šmėstelėjo mintys apie hepatitą, AIDS ir 


visus kitus mikroskopiškus siaubus, tačiau ji prisivertė apžioti jo burną. 

Pūstelėjo ir pamatė iškylančią krūtinę, kai plaučiai gavo oro. Papūtusi 
dar du kartus, bandė apčiuopti pulsą miego arterijoje. 

Nieko. 

Ji ketino atsegti to vyro striukę, bet kažkas jau spėjo tai padaryti. 
Pakėlusi galvą pamatė priešais klūpantį kunigą, stambios rankos slydo 
to vyro krūtine, ieškodamos tinkamų taškų. Jis uždėjo delnus ant krū- 
spaudimus. Ji išvydo stulbinančias mėlynas akis. Nepalenkiamo ryžto 
išraišką. 

— Pradėkite pumpuoti, — pasakė ji. — Greičiau. 

Jis įsirėmė į krūtinės ląstą ir pradėjo rirtmiškus paspaudimus, 
kaskart garsiai juos skaičiuodamas, kad ji galėtų nustatyti laiką įpūti- 
mams. 

— Vienas — tūkstantis. Du — tūkstantis... 

Balse jokios panikos, tiktai ritmingas skaičiavimas žmogaus, kuris 
žino, ką daro. Jai nereikėjo vadovauti, abu dirbo taip, tartum visą laiką 
būtų darbavęsi drauge, du kartus pasikeitė vietomis, leisdami vienas 
kitam pailsėti. 

Kol atvyko greitoji pagalba, Moros kelnių priekis sušlapo nuo 
klūpėjimo sniege, ir nors lauke buvo šalta, ji supluko. Mora sunkiai 
atsistojo ant kojų ir išsekusi stebėjo, kaip skubios pagalbos grupė įvedė 
lašelinę ir endotrachėjinį vamzdelį, kaip įkėlė neštuvus į greitosios pa- 
galbos automobilį. 

Nukritusi televizijos kamera dabar atsirado kiro WVSU darbuo- 
tojo rankose. Laida turi tęstis, pagalvojo Mora, žiūrėdama, kaip repor- 
teriai malasi aplink greitosios pagalbos automobilį. Dabar akiratyje 
atsidūrė kolapsą patyręs jų pačių kolega. 

Ji atsigręžė į šalia stovintį kunigą, kurio kelnių keliai irgi buvo per- 
mirkę nuo ištirpusio sniego. 

— Ačiū jums už pagalbą, — padėkojo ji. — Kaip suprantu, jums 
yra anksčiau tekę atlikti CPR*. 


* Cardiopulmonary resuscitation (angl.) — širdies ir plaučių reanimacija. 

Jis nusišypsojo, gūžtelėjo pečiais. 

— Tiktai plastikiniam manekenui. Nemaniau, kad kada nors gali 
tekti iš tikrųjų ją atlikti. — Jis ištiesė ranką. — Esu Danielius Brofis. 
Jūs — teismo medicinos ekspertė? 

— Mora Ailz. Čia jūsų parapija, tėve Brofi? 

Jis linktelėjo. 

— Mano bažnyčia už trijų kvartalų nuo čia. 

— Taip, mačiau ją. 

— Kaip manote, ar išgelbėjome tą žmogų? 

Ji papurtė galvą. 

— Nelabai gera prognozė, kai CPR trunka taip ilgai be pulso. 

— Bet yra tikimybė, kad jis išgyvens? 

— Menka. 

— Vis tiek norėčiau manyti, kad pagelbėjome. — Jis žvilgtelėjo į 
TV reporterius, vis dar prilipusius prie greitosios pagalbos mašinos. — 
Palydėsiu jus iki automobilio, kad niekas į akis nelįstų su kamera, kol 
paspruksite iš čia. 

— Paskui jie lips jums ant kulnų. Tikiuosi, esate tam pasiruošęs. 

— Jau pažadėjau padaryti pranešimą. Nors iš tikrųjų nežinau, ką 
jie nori iš manęs išgirsti. 

— Jie kanibalai, tėve Brofi. Nori ne mažiau kaip svaro jūsų mėsos. 
Jeigu pavyktų, net dešimties svarų. 

Jis nusijuokė. 

— Tuomet turėčiau juos perspėti, kad esu ganėtinai gyslotas. 

Jis žingsniavo drauge prie jos automobilio. Moros šlapios kelnės 
lipo prie kojų, medžiaga nuo šalto vėjo jau stangrėjo. Grįžus į morgą 
teks persirengti darbiniu kostiumu, o kelnes pakabinti, kad išdžiūtų. 

— Jeigu jau ketinu pateikti pranešimą, — pasakė jis, — gal turė- 
čiau ką nors žinoti? Galite ką nors pasakyti? 

— Jums teks pasikalbėti su detektyve Ricok. Ji yra pagrindinė ty- 
rėja. 

— Ar manote, kad tai buvo pavienis užpuolimas? O gal ir kitos 
parapijos turėtų susirūpinti? 

— Aš tiriu tiktai auką, o ne užpuolikus. Negaliu pasakyti apie jų 
motyvus. 

— (Čia gyvena senyvos moterys. Negali pasipriešinti. 

— Žinau. 

— Tai ką pasakyti visoms seserims, gyvenančioms religinėse ben- 
druomenėse? Kad jos nesaugios net už sienų? 

— Nė vienas nesame visiškai saugus. 

— Ne tokį atsakymą noriu joms duoti. 

— Ber būtent tokį ir turi išgirsti. — Ji atidarė automobilio dure- 
les. — Aš užaugau katalike, tėve. Galvodavau, kad vienuolės yra nelie- 
čiamos. Bet ką tik pamačiau, kas buvo padaryta seseriai Kamilei. Jeigu 
taip gali atsitikti vienuolei, tuomet nė vienas nėra neliečiamas. — Ji 
įslydo prie vairo. — Sėkmės su žurnalistais. Labai užjaučiu. 

Jis uždarė dureles ir stovėjo žiūrėdamas į ją pro langą. Kad ir koks 
patrauklus buvo jo veidas, jos akį traukė ta kunigo apykaklė. Ta siaura 
balta juostelė vis dėlto išskyrė jį iš visų kitų. Rodė jį esant nepasiekiamą. 

Jis kilstelėjo ranką atsisveikindamas. Paskui nukreipė akis į repor- 
terių gaują, kuri kaip tik dabar prie jo artėjo. Ji matė, kaip jis atsitiesė ir 
giliai įkvėpė. O paskui žengė jų pasitikti. 


— Remdamasi bendraisiais anatominiais duomenimis ir žinoma ti- 
riamojo lavono hipertenzijos istorija, esu tos nuomonės, kad ši mirtis 
įvyko dėl natūralių priežasčių. Labiausiai tikėtina įvykių sska — ūminis 
miokardo infarktas, ištikęs per dvidešimt keturias valandas prieš mirtį, 
ir po to sekusi širdies skilvelių aritmija, kuri ir buvo mirtina komplika- 
cija. Tikėtina mirties priežastis: mirtina aritmija, pasireiškusi po ūminio 
miokardo infarkto. Diktavo Mora Ailz, M. D., Masačusetso federacija, 
Teismo medicinos ekspertų tarnyba. 

Mora išjungė diktofoną ir įbedė akis į išsispausdintas diagramas, 
kuriose ji anksčiau pažymėjo duomenis apie pono Samuelio Naito kūną. 
Senas randas po apendektomijos. Lavondėmės ant sėdmenų ir šlaunų 


apačios, kur kraujas susitelkė per tas valandas, kai jis negyvas sėdėjo ant 

lovos. Nebuvo liudininkų, galinčių papasakoti apie paskutines pono 
Naito minutes viešbučio kambaryje, tačiau Mora galėjo įsivaizduoti, ką 
jis pajuto. Staigų plazdėjimą krūtinėje. Galbūt kelias sekundes trukusią 
paniką, kuomet suprato, kad plazda jo širdis. Ir paskui laipsnišką gesimą, 
kol viskas užtemo. Buvai vienas iš tų lengvų atvejų, pagalvojo ji. Greiti 
padiktavimai, ir poną Naitą galėjai atidėti į šalį. Trumpa pažintis jai baig- 
sis savo pavardės pakeverzojimu ant jo autopsijos išvadų. 

Gaunamų dokumentų lentynėlėje gulėjo ir daugiau išvadų, nura- 
šytos diktuotos medžiagos krūva, kurią ji turėjo peržiūrėti ir pasirašyti. 
Šaldytuve laukė dar viena nauja pažintis — Kamilė Medžines, kurios 
autopsija numatyta atlikti kitą rytą devintą valandą, kuomet galės daly- 
vauti ir Ricoli, ir Frostas. Netgi perverčiant išvadas, brūkštelint paraštė- 
se pataisymus, Moros mintys vis sukosi apie Kamilę. Tą rytą koplyčioje 
ją krėtęs šaltis neapleido, ir dirbdama prie rašomojo stalo ji nenusimetė 
nuo pečių megztinio — šiltai įsisupusi gynėsi nuo to vizito vaizdų. 

Ji atsikėlė nuo kėdės pačiupinėti, ar jau išdžiūvo vilnonės kelnės, 
kurias buvo pakabinusi ant radiatoriaus. Bus gerai, pagalvojo ji ir sku- 
biai atrišusi virvelę nusitraukė darbines kelnes, kurias mūvėjo visą po- 
pietę. 

Susmukusi atgal į kėdę, minutėlę tiesiog sėdėjo įbedusi akis į 
vieną iš reprodukcijų ant sienos. Visose — gėlės. Neutralizuodama 
niūrią savo darbo atmosterą, kabinetą ji papuošė gyvenimą, o ne mirtį 
primenančiomis detalėmis. Kampe vazone vešėjo fikas, amžinai sulau- 
kiantis ir Moros, ir Luizės džiugaus šokinėjimo aplinkui ir dėmesio. 
Ant sienos kabėjo įrėminti gėlių motyvai: baltų bijūnų ir mėlynų vilk- 
dalgių puokštė. Kitame — vaza su Provanso rožėmis, kurių žiedai tokie 
vešlūs, jog koteliai tiesiog nulinkę nuo jų svorio. Kai ant stalo segtuvų 
stirta taip iškildavo, kad atrodydavo, jog mirties našta nebepakeliama, 
Mora žiūrėdavo į tas reprodukcijas ir galvodavo apie savo darželį, apie 
derlingos žemės kvapą ir skaistų pavasarinės žolės žalumą. Galvodavo 
apie augimą, ne apie vytimą. Ne apie puvimą. 

Tačiau šią gruodžio dieną pavasaris dar niekada neatrodė toks 


tolimas. Į langus barbeno ledu virstantis lietus, ir ji baiminosi, kaip 

reikės parvažiuoti namo. Kažin ar mieste keliai jau pabarstyti druska, ar 
tebelaukia čiuožykla, kurioje automobiliai slysčios kaip rituliai. 

— Daktare Ailz? — prašneko Luizė vidaus ryšio kanalu. 

— Taip? 

— Jums skambina kažkoks daktaras Benksas. Pirmąja linija. 

Mora sustingo. 

— Ar tai... daktaras Viktoras Benksas? — ryliai paklausė ji. 

— laip. Jis sakėsi dirbantis labdaros organizacijoje „One Earth 
International“. 

Mora tylėjo, akys įsmeigros į telefoną, rankos sustingusios ant 
stalo. Langą čaižančios šlapdribos garsai pranyko. Girdėjo tiktai savo 
širdies plakimą. 

— Daktare Ailz? 

— Ar skambina iš užmiesčio? 

— Ne. Jis ieškojo ir anksčiau. Apsistojęs viešbutyje „Kolonada“. 

Mora nurijo seilę. 

— Dabar negaliu atsiliepti. 

— Jau antrą kartą skambina. Sakė, kad jus pažįsta. 

Taip. Tikrai pažįsta. 

— Kada jis dar skambino? — paklausė Mora. 

— Šiandien popiet, kai jūs tebebuvote įvykio vietoje. Ant jūsų 
stalo palikau raštelį. 

Mora surado tris rausvus 40/ jūsų nebuvo lapelius, palindusius 
po aplankų krūva. Štai kur jis. Dr. Viktoras Benksas. Skambino 12 val. 
45 min. Ji spoksojo į pavardę. Sugniaužė skrandį. Kodėl dabar? — gal- 
vojo ji. Kodėl po šitiek mėnesių staiga skambini? Kodėl manai, kad vėl 
gali įžengti į mano gyvenimą? 

— Ką jam pasakyti? — mygo Luizė. 

Mora giliai įkvėpė, 

— Pasakyk, kad paskambinsiu. 

Kai, po velnių, būsių pasirengusi. 

Ji suglamžė raštelį ir numetė į šiukšlių dėžę. Po kiek laiko, nebesu- 


gebėdama susikaupti prie savo raštų, ji pakilo ir užsitempė paltą. 

Luizė atrodė nustebusi, kai jau šiltai apsimuturiavusi Mora išniro 
iš savo kabineto. Paprastai ji išeidavo paskutinė ir beveik niekada ne- 
užverdavo durų prieš pusę šešių. Dabar tik penkta valanda, ir Luizė jau 
išjunginėjo savo kompiuterį nakčiai. 

— Ketinu pradėti kastis namo, — pasakė Mora. 

— Manau, gerokai vėluojate. Matėte, koks oras? Dauguma įstaigų 
jau užrakino duris. 

— Kada? 

— Ketvirtą valandą. 

— Kodėl tu dar čia sėdi? Turėjai važiuoti namo. 

— Mangs vyras atvažiuoja parvežti. Mano automobilis autoservi- 
se, atrodo, esu minėjusi? 

Mora susiraukė. Taip, šį rytą Luizė minėjo automobilį, bet, žino- 
ma, ji pamiršo. Kaip paprastai jos mintys sukosi apie mirusiuosius, ir į 
gyvųjų balsus ji nekreipė pakankamo dėmesio. Mora žiūrėjo, kaip Luizė 
apsuko šaliku kaklą, užsimetė paltą, ir pagalvojo: „Per mažai klausausi. 
Nerandu laiko susipažinti su žmonėmis, kol jie gyvi.“ Jau metai, kaip 
ji dirba šioje įstaigoje, o apie savo sekretorės asmeninį gyvenimą beveik 
nieko nežino. Niekada nesusipažino su Luizės vyru, tik žinojo, kad jo 
vardas Vernonas. Neprisiminė, kur jis dirba ar kuo užsiima pragyve- 
nimui, nes Luizė retai kada užsimindavo apie savo gyvenimą. Gal čia 
mano kaltė? — mąstė Mora. Gal ji supranta, kad nemėgstu klausytis, 
kad geriau jaučiuosi tarp savo skalpelių ir diktofono negu supama ap- 
linkui esančių žmonių emocijų? 

Jos nepersimesdamos nė žodeliu nužingsniavo koridoriumi prie 
išėjimo į darbuotojų automobilių aikštelę. 

Luizės vyras laukė savo automobilyje, valytuvai pašėlusiai švytavo, 
braukdami drimbantį šlapią sniegą. Kai Luizė su savo vyru pajudėjo iš 
vietos, atsisveikindama Mora pamojo ir sulaukė suglumusio Vernono 
žvilgsnio: jis turbūt pagalvojo, kas ta moteris, mojuojanti tartum pa- 
žintų juos. 

Tartum ji iš tikrųjų ką nors pažino. 

Ji ėjo per aikštelę, slysčiodama ant apledėjusio asfalto, palenkusi 

galvą prieš kertančius sniego kąsnius. Jai reikėjo stabtelėti dar vienoje 
vietoje. Atlikti dar vieną pareigą prieš užbaigiant darbo dieną. 

Ji nuvažiavo į Šv. Pranciškaus ligoninę pasiteirauti, kokia sesers 
Uršulės būklė. 

Nors po internatūros metų Mora nedirbo ligoninėje, baigiamasis 
darbo rotacijos principu etapas Intensyviosios terapijos skyriuje paliko 
ryškius nemalonius atsiminimus. Ji nepamiršo paniškų akimirkų, pastan- 
gų aiškiai mąstyti, kapstantis miego nepritekliaus rūke. Prisiminė naktį, 
kai per jos pamainą mirė trys ligoniai, ir iš karto viskas apvirto aukštyn 
kojomis. Dabar ji negalėjo įeiti į Intensyviosios terapijos skyrių, nejaus- 
dama persekiojančio senosios atsakomybės ir senųjų nesėkmių šešėlio. 

Šv. Pranciškaus ligoninės Chirurgijos ir intensyviosios terapijos 
skyriuje buvo centrinis medicinos seserų postas, kurį supo dvylika ati- 
tvertų lovų ligoniams. Mora sustojo prie skyriaus raštininkės stalo pa- 
rodyti savo asmens dokumento. 

— Aš esu daktarė Ailz iš Teismo medicinos ekspertų tarnybos. Ar 
galėčiau pamatyti jūsų ligonės Uršulės Roulend kortelę? 

Raštininkė varstė ją suglumusiomis akimis. 

— Bet ligonė nemirė. 

— Detekryvė Ricoli prašė, kad patikrinčiau jos būklę. 

— O. Kortelė įkišra štai ten. Dešimtas numeris. 

Mora nuėjo prie eilės langelių ir išsitraukė aliumininį įdėklą, ku- 
riame buvo ligoninės kortelė, skirta 10-oje lovoje gulinčiai pacientei. Ji 
atsivertė pirmines svarbiausias išvadas. Ranka rašytas apibendrinimas, 
kurį iškart po operacijos pakeverzojo neurochirurgas: 

„Nustatyta ir pašalinta didelė subduralinė* hematoma. Atviro 
dešinės momenkaulio pusės lūžio vietoje pašalinti svetimkūniai, iškelti 
kauliniai fragmentai. Kietojo smegenų dangalo įtrūkimas užsiūtas. Iš- 
samios operacijos išvados padiktuotos. Džeimsas Juenas, M. D.“ 

Mora atsivertė medicinos seserų pastabas ir permetė akimis ligo- 
nės būklę po operacijos. Intrakranialinis spaudimas laikėsi pastovus, 


nes gydoma intraveniniu manitoliu ir lasikso injekcijomis bei atliekama 


* Esanti po kietuoju smegenų dangalu. 


48 


priverstinė hiperventiliacija. Atrodė, kad viskas, ką buvo galima pada- 
ryti, buvo padaryta. Dabar teliko laukti ir skubėti, kuo baigsis neuro- 
loginis pažeidimas. 

Nešina kortele Mora nuėjo prie atitvertos, 10-uoju numeriu pa- 
žymėtos lovos. Prie įėjimo sėdintis policininkas atpažinęs linktelėjo. 

— Sveika, daktare Ailz. 

— Kaip laikosi ligonė? — paklausė ji. 

— Spėju, kad taip par. Nemanau, kad ji jau pabudo. 

Mora pažiūrėjo į užtrauktas užuolaidas. 

— Kas ten su ja? 

— Gydytojai. 

Ji pabeldė į durų staktą ir praskleidusi užuolaidą įėjo. Prie lovos 
stovėjo du vyrai. Vienas — aukštas, niūraus veriančio žvilgsnio azijietis 
tankiais sidabraspalviais plaukais. Neurochirurgas, pagalvojo ji, pama- 
čiusi vardinėje kortelėje užrašą — Dr. Juenas. Šalia jo stovintis vyras 
buvo jaunesnis — per trisdešimt metų, tvirtais, vos telpančiais į baltą 
chalatą pečiais. Ilgi šviesūs plaukai tvarkingai surišti į uodegėlę. Fabijus, 
tapęs M. D., pagalvojo Mora, žiūrėdama į to vyro įdegusį veidą ir giliai 
įdubusias pilkas akis. 

— Atleiskite, kad įsibroviau, — tarė ji. — Esu daktarė Ailz iš 
Teismo medicinos ekspertų tarnybos. 

— ME tarnyba? — sumišo daktaras Juenas. — Ar ne per anksty- 
vas apsilankymas? 

— Tyrimui vadovaujanti detektyvė paprašė, kad užeičiau apžiūrėti 
jūsų ligonę. Žinote, kad yra dar viena auka. 

— Taip, girdėjome. 

— Rytoj atliksiu lavono skrodimą. Norėjau palyginti abiejų aukų 
sužalojimų pobūdį. 

— Nemanau, kad daug ką čia pamatysite. Tik ne dabar, kai jau 
atlikta operacija. Daugiau sužinosite pažiūrėję į priėmimo metu pada- 
rytas rentgenogramas ir galvos skenografijas. 
šulės galva sutvarstyta, chirurgo rankomis padirbėjus visi sužalojimai 
jau atrodys kitaip. Būdama gilioje komoje ji kvėpavo padedama dirb- 

tinio kvėpavimo aparato. Skirtingai nuo laibutės Kamilės, Uršulė buvo 
krūtinga, stambių kaulų ir tvirto sudėjimo, paprasto apvalaus fermerio 
žmonos veido. Mėsingos rankos apraizgytos lašelinių latakais. Ant 
kairiojo riešo medicinos personalą įspėjanti apyrankė su įrėžtu užrašu 
„Alergiška penicilinui“. Virš dešiniosios alkūnės bjaurus storas baltas 
randas — senos prastai susiūtos žaizdos žymė. Suvenyras, įsigytas dir- 
bant užsienyje? — spėliojo Mora. 

— Operacinėje padariau, ką galėjau, — pasakė Juenas. — Dabar 
tikėkimės, kad čia esantis daktaras Satklifas galės užkirsti kelią bet ko- 
kioms medicininėms komplikacijoms. 

— Aš esu Matrjus Sarklifas, jos vidaus ligų gydytojas, — prisistatė 
jis. — Jau keletą mėnesių jos nemačiau. Ir tik neseniai sužinojau, kad 
ji hospitalizuota. 

— Ar turite jos sūnėno telefono numerį? — paklausė jo Jue- 
nas. — Kai jis man paskambino, pamiršau paprašyti. Sakė, kad susisieks 
su jumis. 

Sarklifas linktelėjo. 

— Turiu. Bus paprasčiau, jeigu aš palaikysiu ryšį su šeima. Pra- 
nešiu apie jos būklę. 

— Kokia jos būklė? — paklausė Mora. 

— Sakyčiau, medicininiu požiūriu jos būklė stabili, — atsakė 
Sarklifas. 

— O neurologiniu požiūriu? — Mora pažvelgė į Jueną. 

Jis purtė galvą. 

— Dar per anksti kalbėti. Operacinėje viskas pavyko, bet, kaip ką 
tik sakiau daktarui Satklifui, net jeigu ji atgaus sąmonę, — o gali ir neat- 
gauti, — galimas dalykas, jog nieko neprisimins apie užpuolimą. Galvos 


traumas dažnai lydi retrogradinė amnezija. — Jis dirstelėjo žemyn, nes 


supypsėjo jo pranešimų gaviklis. — Atleiskite, man reikia atsiliepti į šį 
signalą. Daktaras Sarklifas gali jus informuoti apie jos ligos istoriją. 
Du greiti ilgi žingsniai — ir jis dingo. 


Sarklifas ištiesė Morai savo stetoskopą. 

— Jeigu norėtumėte, galite ją apžiūrėti. 

Ji paėmė stetoskopą ir priėjo prie lovos. Minutėlę tiesiog stebėjo, 
kaip kilnojasi Uršulės krūtinė. Dabar jau ji retai kada apžiūrinėdavo 
gyvą žmogų, todėl teko stabtelėti, kad prisimintų savo gydytojos darbo 
patirtį, nes juk daktaras Satklifas bus liudininkas, kaip nebedirbdama 
tokio darbo ji nedrąsiai jautėsi tirdama kūną, kuriame tebeplakė širdis. 
Ji taip ilgai dirbo su mirusiaisiais, jog dabar, apžiūrėdama gyvą žmogų, 
jautėsi neužtikrintai. Satklifas stovėjo prie lovos galvūgalio ir atrodė 
labai įspūdingai — plačių pečių ir įdėmaus žvilgsnio. Jis stebėjo, kaip 
ji pašvietė miniatiūriniu žibintuvėliu ligonei į akis, kaip palpavo kaklą, 
slysdama pirštais per švelnią odą. Taip skyrėsi nuo užšaldyto kūno vė- 
sumos. 

Ji stabtelėjo. 

— Dešinės pusės miego arterijoje nėra pulso. 

— Ką? 

— Kairėje pusėje pulsas stiprus, o dešinėje — nieko. — Ji pasiėmė 
kortelę ir atsivertė operacinėje įrašytas pastabas. — O. Čia anestezio- 
logas užsimena. „Pažymėtina, kad nėra dešiniosios bendrosios miego 
arterijos. Tikriausiai normalus anatominis pakitimas.“ 

Jis suraukė antakius, gelsvai rudas veidas paraudo. 

— Aš pamiršau apie tai. 

— Vadinasi, seniai nustatyta? Kad šioje pusėje nėra pulso? 

Jis linktelėjo. 

— Įgimta. 

Mora įsidėjo į ausis stetoskopo ausines ir pakėlė ligonės marški- 
nius, apnuogindama didžiules krūtis. Nors ji ir šešiasdešimt aštuonerių, 
oda tebebuvo balta ir jaunarviška. Dešimtmečius nešiotas vienuolės 
abitas ją apsaugojo nuo sendinančių saulės spindulių. Prispaudusi 
stetoskopo membraną, ji išgirdo ritmingą stiprų širdies plakimą. Iš- 
gyvenusio žmogaus nenugalėta širdis plakė toliau. 

Pro užuolaidas kyštelėjo medicinos sesers galva. 

— Daktare Sarklifai? Rentgenas skambino, sakė, jeigu norite, gali- 


te nulipti žemyn ir pažiūrėti jau paruoštą krūtinės ląstos nuotrauką. 

— Ačiū. — Jis pažvelgė į Morą. — Jeigu norėtumėte, galime pa- 
žiūrėti į kaukolės nuotraukas. 

Liftu leidosi ir šešios jaunos skaisčiaveidės, spindinčiais plaukais, 
dryžuorais drabužėliais savanorės. Tarpusavyje kikendamos svaidė į 
daktarą Sarklifą žavesio kupinus žvilgsnius. Nors ir koks patrauklus jis 
buvo, regis, nereagavo į jų dėmesį, rimtu veidu sekė bėgančius aukštų 
numerius. Balto chalato kerai, pagalvojo Mora, prisimindama savo pa- 
auglystės metus, kai San Francisko Šv. Luko ligoninėje dirbo savanore. 
Tuomet gydytojai jai atrodė neliečiami. Neprieinami. Dabar pati bū- 
dama gydytoja labai gerai žinojo, kad baltas chalatas neapsaugo nuo 
klaidų. 

Ji žiūrėjo į jų šiugždančias uniformas ir mąstė apie save šešiolik- 
metę — ne kikenančią kaip šios mergaitės, bet tylią ir rimtą. Netgi 
tada žinojusią apie niūrius gyvenimo tonus. Instinktyviai krypusią prie 
minorinių melodijų. 

Lifto durys atsivėrė, mergaitės pabiro kaip saulės nušviestas rausvų 
ir baltų spalvų paukščiukų pulkelis, palikdamas ją su Satklifu vienus. 

— Šalia jų jaučiuosi toks pavargęs, — pasakė jis. — Šitiek ener- 
gijos. Norėčiau turėti bent dešimtąją jos dalį, ypač po naktinio budėji- 
mo. — Jis žvilgtelėjo į ją. — Jums daug tenka? 

— Budėti naktį? Mes keičiamės. 

— Manau, jūsų pacientai nelaukia, kad skubiai prisistatytumėte. 

— Mūsų gyvenimas ne toks kaip čia, jūsų tranšėjose. 

Jis nusijuokė ir staiga pavirto jaunučiu šviesiaplaukiu banglenti- 
ninku besišypsančiomis akimis. 

— Gyvenimas tranšėjose. O taip kartais ir atrodo. Fronto linija. 

Rentgeno nuotraukos jau laukė jų ant raštininkės stalo. Satklifas 
nusinešė didžiulį voką į apžiūrai skirtą patalpą. Jis prikabino nuotrau- 
kas ir spustelėjo jungiklį. 

Šviesa blykstelėjo, išryškindama kaukolės vaizdus. Lūžio linijos lyg 
žaibo atšakos apkraštavusios kaulą. Mora pamatė du skirtingus smūgių 
taškus. Pirmasis smūgis kirstas į dešiniojo smilkinio kaulą, ir nuo tos 


vietos tiktai vienas plonas įtrūkimas nuėjęs žemyn ausies link. Antrasis, 

daug stipresnis, sekė po pirmojo smūgio ir suslėgė viršutinę kaukolės 
plokštumą, įspausdamas ją į kaukolės ertmę. 

— Pirmiausia jis smogė jai į vieną galvos pusę, — tarė ji. 

— Kaip galite pasakyti, kuris smūgis buvo pirmas? 

— Pirmoji lūžio linija sustabdo antrojo smūgio padaryto lūžio 
plėtimąsi. — Ji parodė į lūžių linijas. — Matote, ši linija baigiasi kaip 
tik toje vietoje, kur ji pasiekia pirmojo lūžio liniją? Smūgio jėga negali 
peršokti to tarpo. Tai rodo, kad pirmiausia smogra į dešinį smilkinį. 
Galbūt ji sukosi į šalį. Arba gal nematė jo, prieinančio iš šono. 

— Jis netikėtai ją užpuolė, — pasakė Satklifas. 

— Ir to turėjo užtekti, kad ji susverdėtų. Po to sekė kitas smūgis į 
galvą, jau toliau, štai čia. — Ji parodė į antrojo lūžio liniją. 

— Stipresnis smūgis, — tarė jis. — Įspaustinis kaukolės lūžis. 

Jis nuėmė kaukolės nuotraukas ir prikabino kompiuterine tomog- 
rafija gautus vaizdus. Kompiuterinė ašinė tomografija leido pažvelgti į 
žmogaus kaukolę ir sluoksnis po sluoksnio pamatyti smegenis. Mora 
pastebėjo susitelkusio kraujo kišenę: kraujas tekėjęs iš nutrauktų krau- 
jagyslių. Didėjantis spaudimas turėjo slėgti smegenis. Toks pat baisus 
sužalojimas kaip ir Kamilės. 

Tačiau žmogaus anatomija ir patvarumas yra skirtingi. Daug 
jaunesnė vienuolė sužalojimų neatlaikė, tačiau Uršulės širdis tebeplakė, 
kūnas nebuvo linkęs atiduoti savo sielos. Ne stebuklas, o paprasčiausiai 
viena iš likimo išdaigų. Lygiai taip pat išgyveno ir vaikas, iškritęs pro 
šešto aukšto langą ir patyręs vos kelis įbrėžimus. 

— Stebiuosi, kad ji iš viso išgyveno, — sumurmėjo Sarklifas. 

— Aš taip pat stebiuosi. — Ji pakėlė į jį akis. Nuo nuotraukų ap- 
žiūros lango krintanti šviesa apšvietė pusę jo veido, nuslysdama tvirtais 


skruosto išlinkiais. — Smūgiuota ketinant užmušti. 


Kamilės Medžines kaulai jauni, galvojo Mora, žiūrėdama į rentgeno 
nuotraukas, kabančias morge ant apšviesto langelio. Metai dar nesu- 
graužė novicijos sąnarių, nesuslėgė stuburo nė nepadengė šonkaulių 
kremzlių kalkėmis. Dabar metai niekada to nebepadarys. Kamilė arguls 
į žemę, kaulai liks įamžinę jaunystę. 

Jošimas padarė nenurengto lavono rentgenogramas: standartinis 
atsargumas, kad nepražiūrėtum palaidų kulkų arba kokių metalinių 
skeveldrų, kurių galėjo būti įstrigusių drabužiuose. Išskyrus kryželį ir 
ant krūtinės esančius kažkokius segtukus, rentgeno nuotraukose nesi- 
matė kitų metalinių daiktų. 

Mora ištraukė standžias torso nuotraukas, kurios melodingai 
suliumpsėjo rankose. Paskui paėmė kaukolės nuotraukas ir įkišo į ap- 
šviestą langelį. 

— Jėzau, — sumurmėjo detektyvas Frostas. 

Kiaušas buvo žiauriai sudarkytas. Vienas smūgis buvęs toks stip- 
rus, kad kaulo skeveldros sulindo gilyn. Nors Mora dar nepadarė nė 
vieno pjūvio, bet jau numatė vidinius sužalojimus. Praplėštos krauja- 
gyslės, kraujosruvų pritvinkusios kišenės. Ir smegenys, purstančios nuo 
didėjančio kraujo slėgimo. 

— Sakyk ką nors, daktare, — tiesiai ir aiškiai prabilo Ricoli. Šį 
rytą ji atrodė sveikesnė, įžingsniavo į morgą įprastiniu gyvu tempu — 
karžygė grįžo į mūšį. — Ką matai? 


— Trys paskiri smūgiai, — pradėjo Mora. — Pirmasis pataikė 

čia, į viršugalvį. — Ji parodė į vienintelę lūžio liniją, einančią įstrižai į 
priekį. — Paskui dar du smūgiai į pakaušį. Manau, tuo metu ji gulėjo 
kniūbsčia. Bejėgė ir leisgyvė. Tada ir kirto paskutinis triuškinantis smū- 
gis į kaukolę. 

Toks žvėriškas finalas, jog kurį laiką Mora ir abu detektyvai tylėjo, 
įsivaizduodami parpuolusią moterį, prie akmeninių grindų prispaustą 
veidą. Ir kylančią užpuoliko ranką — ranką, kuri gniaužia mirtiną gin- 
klą. Lūžtančio kaulo garsą, perplėšiantį koplyčios tylą. 

— Tarsi vėzdu užmuštų ruoniuką, — ištarė Ricoli. — Ji neturėjo 
jokių šansų. 

Mora atsisuko į skrodimo stalą, kur gulėjo Kamilė Medžines, vis 
dar aprengta krauju permirkusiu abitu. 

— Nurenkime ją. 

Pirštinėtas, chalatą vilkintis Jošimas stovėjo laukdamas — skro- 
dimo kambario šmėkla. Jis jau buvo tylutėliai sudėjęs ant padėklo 
instrumentus, tinkamai pakreipęs šviesas ir paruošęs bandiniams indus. 
Morai beveik nereikėjo ištarti žodžio: užtekdavo žvilgtelėti, ir jis per- 
skaitydavo jos mintis. 

Pirmiausia jie nuavė bjaurius praktiškus juodos odos batelius. Pas- 
kui stabtelėjo, žiūrėdami į daugiasluoksnę aukos aprangą, ruošdamiesi 
darbui, kurio dar niekada neteko bandyti: nurengti vienuolę. 

— Visų pirma reikia nuimti peleriną, — pasakė Mora. 

— Kas ji tokia? — nesuprato Frostas. j 

— Iškrakmolyta medžiaga, dengianti kaklą ir pečius. Bet nematau 
priekyje jokio užsegimo. Ir rentgeno nuotraukoje nemačiau užtrauktu- 
kų. Paverskime ją ant šono, pažiūrėsiu ant nugaros. 

Jau sustingęs kūnas buvo lengvas kaip vaiko. Jie pavertė jį ant 
šono, ir Mora atlupo pelerinos kraštus. 

— Velcro*, — pasakė ji. 


Frostas nustebęs susijuokė. 


* Velrro medžiagos struktūra — kabliukai ir kilputės. Ji naudojama drabužiams ar batams 
užsegti. 

— Juokaujate. 

— Viduramžiai susitinka su naujuoju amžiumi. — Mora nuėmė 
peleriną, sulankstė ir padėjo ant plastikinės paklodės. 

— Kažkaip iš tikrųjų apmaudu. Vienuolės naudojasi Ve/cro. 

— Nori laikyti jas uždaręs viduramžiuose? — pašiepė Ricoli. 

— Aš tik maniau, kad jos labiau laikosi senų tradicijų ar panašiai. 

— Man labai nemalonu jus apvilti, detektyve Frostai, — pasakė 
Mora, nuimdama grandinėlę ir kryželį, — tačiau šiais laikais kai kurie 
vienuolynai turi netgi savo tinklalapius. 

— O, žmogau. Vienuolės internete. Netelpa galvoje. 

— Regis, dabar škaplierių eilė, — pasakė Mora, rodydama ilgą 
nukarusį nuo pečių berankovį apsiaustą. Ji švelniai nuvilko jį per aukos 
galvą. Medžiaga permirkusi krauju ir sustirusi. Mora paguldė drabužį 
ant atskiros plastikinės paklodės, ten pat padėjo ir odinį diržą. 

Dabar liko paskutinis vilnonis sluoksnis — juoda palaida tunika, 
gaubianti laibą Kamilės kūną. Paskutinis kuklumo barjeras. 

Šitiek metų nurenginėjusi lavonus Mora dar niekada nejautė 
tokio nenoro apnuoginti kūną. Čia buvo moteris, troškusi pasislėpti 
nuo vyrų akių, o dabar bus negailestingai atidengta, kūnas tyrinėjamas, 
naršomos slaptos vietos. Morai apkarto burnoje nuo minties apie būsi- 
mą įsibrovimą, ir teko luktelėti, kol atgaus savitvardą. Sutiko klausiamą 
Jošimo žvilgsnį. Jeigu ir buvo suglumęs, to neparodė. Abejingas veidas 
raminamai veikė aplinką, kurioje, regis, pats oras buvo įsielektrinęs nuo 
emocijų. 

Ji vėl susitelkė darbui. Jiedu su Jošimu movė tuniką, traukdami 
per šlaunis ir klubus. Drabužis laisvas, todėl pavyko jį nuvilkti nesulau- 
žant sustingusių lavono rankų. Po tunika buvo dar daugiau drabužių: 
baltas medvilninis gobtuvas, susirangęs aplink kaklą, priekiniai kraštai 
prisegti žiogeliais prie kruvinų trumparankovių marškinėlių. Rentgeno 
nuotraukose ir matėsi tie žiogeliai. Kojas dengė storos juodos pėdkel- 
nės. Pirmiausia jie numovė pėdkelnes ir atidengė baltas medvilninės 
kelnaites. Absurdiškai kuklios kelnaitės, sukurtos tam, kad uždengtų 


kuo daugiau kūno — senos garbios moters, o ne prisirpusios mergi- 

nos apatinis drabužėlis. Jose pūpsojo higieninis paketėlis. Kaip Mora 
anksčiau ir įtarė, matydama lovoje krauju suteptas paklodes, auka sirgo 
mėnesinėmis. 

Paskui Mora ėmėsi marškinėlių. Atsegė žiogelius, atlupo daugiau 
Velcro kraštų ir nukėlė gobruvą. Deja, marškinėliai taip lengvai nepasi- 
duos, kadangi kūnas sustingęs. Ji pasiėmė žirkles ir perkirpo per patį jų 
centrą. Medžiaga prasiskyrė, atidengdama dar vieną sluoksnį. 

Šis sluoksnis ją pribloškė. Spoksojo į audeklo juostą, tvirtai apsuk- 
tą aplink krūtinės ląstą, priekyje susegrą dviem žiogeliais. 

— Kam šitas reikalingas? — nesusilaikė Frostas. 

— Atrodo, lyg ji būtų susiveržusi krūtis, — atsakė Mora. 

— Kodėl? 

— Nežinau. 

— Vietoj liemenėlės? — bandė spėti Ricoli. 

— Neįsivaizduoju, kodėl ji nusprendė nešioti šitą, o ne liemenėlę. 
Pažiūrėkite, kaip ji standžiai apvyniota. Turėtų būti labai nepatogu. 

Ricoli purkštelėjo: 

— Atrodo, kad liemenėlės labai patogu? 

— O gal čia koks nors vienuoliškas drabužis? — spėliojo Fros- 
tas. — Jų aprangos dalis? 

— Ne, čia paprasčiausia „Ace“ elastinė juosta. Pasitempęs kulkš- 
nies sausgysles, tokią įsigytum vaistinėje. 

— Iš kur mums žinoti, ką vienuolės paprastai dėvi? Po visais tais 
apdarais jos net galėtų būti įsisupusios į nėrinius arba į žvejų tinklus. 

Nė vienas nenusijuokė. 

Žiūrint į Kamilę, Morą staiga pribloškė suveržtų krūtų simbolika. 
Moteriškumo požymiai užmaskuoti, užgniaužti. Suveržti ir priversti 
paklusti. Kodėl Kamilei reikėjo sukti tą juostą aplink krūtinę, elastiniu 
raiščiu suveržti odą? Bjaurėjosi šiais moterystės priminimais? Jautėsi 
švaresnė, tyresnė matydama, kaip krūtys dingsta po tvarstomąja juosta, 
kaip išnyksta visi iškilumai, kaip atmetamas seksualumas? 

Mora arsegė tuos du žiogelius ir padėjo ant padėklo. Paskui Joši- 


mo padedama ėmė vynioti juostą, pamažu apnuogindama odą. Tačiau 

netgi tvirta juosta negalėjo priversti sveiko kūno susitraukti. Atvyniojus 
paskutinį sluoksnį, pasirodė prisirpusios jaunos krūtys, odoje įsispau- 
dusios medžiagos žymės. Kitos moterys didžiuotųsi tokiomis krūtimis. 
Kamilė Medžines slėpė jas, tarsi gėdytųsi. 

Dar buvo likęs paskutinis drabužėlis. Medvilninės kelnaitės. 

Mora numovė elastinį juosmenį per klubus, per šlaunis. Higie- 
ninis įkloras, pritvirtintas prie kelnaičių, buvo tiktai truputėlį suteptas 
krauju. 

— Naujas paketėlis, — atkreipė dėmesį Ricoli. — Atrodo, kad ji 
buvo ką tik jį pasikeitusi. 

Tačiau Mora žiūrėjo ne į paketėlį: žvilgsnis buvo nukreiptas į 
suglebusį ir susmukusį tarp išsikišusių klubakaulių pilvą. Blyškią odą 
darkė ryškūs ruoželiai. Kurį laiką ji nieko nesakė, tylomis įsisągmonino 
tų ruoželių prasmę. Galvojo ir apie kietai suveržtas krūtis. 

Mora atsisuko į padėklą, kur buvo palikusi susuktą „Ace“ tvarstį, 
ir lėtai jį išvyniojo, atidžiai tyrinėdama medžiagą. 

— Ko tu ieškai? — paklausė Ricoli. 

— Dėmių, — atsakė Mora. 

— Jau matai kraują. 

— Ne kraujo dėmių... — Mora nutilo: ant padėklo ištiestoje 
„Ace“ juostoje matėsi tamsūs ratai, kur buvo išdžiūvęs skystis. Dieve 
mano, pagalvojo ji. Kaip tai gali būti? 

Ji žvilgtelėjo į Jošimą. 

— Paruoškime dubens apžiūrai. 

Jošimas nepritariamai žiūrėjo į ją. 

— Laušime? 

— Raumenų nedaug. 

Kamilė buvo laiba moteris, bus lengviau tvarkytis. 

Jošimas nuėjo prie kojūgalio. Mora prispaudė dubenį, o jis pakišo 
rankas po kairiąja šlaunimi ir įsitempė, pasiruošdamas atlenkti klubą. 
Sustingusio kūno laužimas buvo žiaurus kaip ir pats garsas: priverstinis 
standžių raumens skaidulų nutraukimas. Nemaloni procedūra aiškiai 


pribloškė Frostą, kuris baldamas atsitraukė nuo stalo. Jošimas smarkiai 

pastūmė, ir Mora pajuto plyštančio raumens triokštelėjimą, persidavusį 
į dubens kaulus. 

— O, žmogau, — sudejavo nusisukdamas Frostas. 

Bet ne kas kitas, o Ricoli nusverdėjo prie praustuvo ir susmuko į 
šalia stovinčią kėdę, panerdama ant rankų galvą. Stojiškoji Ricoli, kuri 
niekada nesiskundė skrodimo kambario reginiais ar garsais, dabar, re- 
gis, nebegalėjo pakelti net parengiamųjų darbų. 

Mora apėjo stalą ir vėl prispaudė dubenį, o Jošimas ėmėsi dešinio- 
sios šlaunies. Kai jiedu įsitempė pasiruošdami įveikti standumą, netgi 
Morą pervėrė šleikštulys. Iš visų sunkių išmėginimų, kuriuos jai teko 
patirti praktikuojantis, labiausiai gąsdindavo ortopedinės operacijos, 
kur reikėdavo prisistatyti rotacijos tvarka. Kaulų gręžimas ir pjovimas, 
siaubinga jėga, kurios reikėjo amputuojant koją per klubo sąnarį. Ir 
dabar, girdint raumens trakštelėjimą, ji jautė tokį pat bjaurėjimąsi. De- 
šinysis klubas staigiai susilenkė, ir netgi paprastai blankus Jošimo veidas 
išdavė žaibiškai šmėstelėjusį pasibjaurėjimą. Tačiau nebuvo kito kelio, 
norint visiškai atverti lyties organus, o Mora kuo skubiausiai norėjo pa- 
tvirtinti savo įtarimus. 

Jiedu pasuko abi šlaunis į šonus, o paskui Jošimas nukreipė švies- 
tuvą tiesiai į tarpvietę. Makšties kanale buvo susikaupę kraujo — nor- 
malaus menstruacinio kraujo, kaip Mora būtų maniusi anksčiau. Da- 
bar ji apstulbusi žiūrėjo į tai, kas atsivėrė. Pasiėmusi marlės ji švelniai 
nubraukė nuo gleivinės kraują. 

— Antrojo laipsnio makšries įplyšimas, — pasakė ji. 

— Norite paimti tepinėlius? 

— Taip. Ir reikės išimti visą bloką. 

— Kas čia vyksta? — paklausė Frostas. 

Mora pakėlė į jį akis. 

— Aš nelabai dažnai taip darau, tačiau dabar teks išimti visus du- 
bens organus. Perpjausiu gaktikaulį ir viską iškelsiu. 

— Jūs manote, kad ji patyrė seksualinį smurtą? 

Mora neatsakė. Ji pasuko prie instrumentų padėklo ir pasiėmė 


skalpelį. Priėjo prie torso ir pradėjo Y formos pjūvį. 

Suzvimbė vidaus ryšio telefonas. 

— Daktare Ailz? — atsklido Luizės balsas per garsiakalbį. 

— Taip? 

— Jums skambina pirmąja linija. Vėl daktaras Viktoras Benksas iš 
tos „One Earth“ organizacijos. 

Mora sustingo, sugniaužė skalpelį. Galiukas vos prisilietęs prie odos. 

— Daktare Ailz? — pašaukė Luizė. 

— Aš užsiėmusi. 

— Ar pasakyti, kad jam paskambinsite? 

— Ne. 

— Šiandien jau trečią kartą skambina. Klausė, ar galėtų susisiekti 
su jumis namie. 

— Neduok jam mano namų telefono numerio. — Jos balsas nu- 
skambėjo šaižiau negu ji norėjo, ir pamatė, kaip Jošimas atsigręžė. Jautė 
ir Frosto bei Ricoli žvilgsnius. Giliai įkvėpusi ištarė ramiau: — Pasakyk 
daktarui Benksui, kad esu užsiėmusi. Ir tol sakyk tą patį, kol liausis 
skambinęs. 

Po trumpos pauzės Luizė pagaliau ištarė: 

— Taip, daktare Ailz. — Iš balso jautėsi, kad ją gerokai nudilgino 
toks atsakymas. 

Mora dar niekada taip šiurkščiai su ja nekalbėjo, ir dabar teks rasti 
būdą, kaip užlyginti tą plyšelį ir atitaisyti kaltę. Pokalbis ją išblaškė. Ji 
žiūrėjo į Kamilės Medžines liemenį, bandydama sutelkti dėmesį į lau- 
kiantį darbą. Tačiau mintys buvo išsibarsčiusios, rankos netvirtai laikė 
skalpelį. 

Visi galėjo tai matyti. 

— Kodėl „One Earth“ tau neduoda ramybės? — paklausė Rico- 
li. — Beldžiasi, kad paaukotum? 

— Tai neturi nieko bendra su „One Earth“. 

— Tai kas tuomet? — nenurimo Ricoli. — Ar tas vyrukas prie- 
kabiauja? 

— Tiesiog aš jo stengiuosi šalintis. 


— Atrodo, jis labai atkaklus. 

— Net neįsivaizduoji. 

— Gal nori, kad jam paaiškinčiau? Pasiųsčiau į vieną vietą? — 
Kalbėjo ne tiktai policininkė Ricoli: čia reiškėsi ir moteris Ricoli, o ji 
nekentė valdingų vyrų. 

— Tai mano asmeninis reikalas, — atsakė Mora. 

— Tau reikia pagalbos — užtenka tik užsiminti. 

— Ačiū, bet aš pati su juo susirvarkysiu. 

Mora prispaudė prie odos skalpelį, tenorėdama kuo greičiau baigti 
kalbas apie Viktorą Benksą. Ji įkvėpė ir čia pat ironiškai pagalvojo, kad 
lengviau pakelti lavono kvapą negu paprasčiausiai ištarti to vyro pavar- 
dę. Kad gyvieji kankina kur kas labiau negu mirusieji. Lavoninėje nė 
vienas jos neskaudino ir neišdavė. Lavoninėje viską kontroliavo ji. 

— Tai kas tas vyrukas? — nenustygo Ricoli. 

Šis klausimas dar nė vienam neiškrito iš galvos. Klausimas, į kurį 
Morai teks anksčiau ar vėliau atsakyti. 
skyrė lyg balta uždanga. 


— Mano buvęs vyras, — ištarė ji. 


Mora padarė Y pjūvį ir atlenkė pabalusios odos kraštus. Jošimas pa- 
prasčiausiu sekatoriumi perkirpo šonkaulius, paskui pakėlė trikampį 
šonkaulių ir krūtinkaulio bloką, atverdamas normalios būklės širdį ir 
plaučius, sveikutėles kepenis, blužnį ir kasą. Švarūs sveiki merginos or- 
ganai, merginos, kuri nepiktnaudžiavo nei tabaku, nei alkoholiu ir kuri 
neišgyveno tiek, kad arterijos spėtų susiaurėti ir užsikimšti. Išimdama 
organus ir dėdama juos į metalinį dubenį, Mora komentavo labai trum- 
pai ir artėjo prie savo kito tikslo: dubens organų tyrimo. 

Viso dubens bloko ekscizija — procedūra, kurią paprastai Mora 
skirdavo mirtinų išžaginimų atveju, nes tada galima kur kas deralesnė 
tų organų disekcija negu atliekant įprastinę autopsiją. Nemaloni pro- 
cedūra tas dubens turinio išpjovimas. Ji nenustebo pamačiusi Frostą 


nusigręžiant, kai jiedu su Jošimu pjovė gaktikaulio šakas. Tačiau ir Ri- 

coli atsitraukė nuo stalo. Dabar nė vienas nenorėjo šnekėti apie Moros 
buvusio vyro skambučius, nė vieno nedomino asmeninės detalės. Skro- 
dimas staiga pasidarė pernelyg baisus, kad rūpėtų kokie nors pokalbiai, 
ir Mora jautė tam tikrą palengvėjimą. 

Ji iškėlė visą dubens organų bloką, išorinius lyties organus bei 
gaktikaulį ir sudėjo juos ant organų tyrimo stalelio. Dar nepradėjus 
pjaustyti gimdos, vien iš jos išvaizdos buvo aišku, kad būgštavimai pa- 
sitvirtino. Organas buvo didesnis negu turėjo būti, jo dugnas gerokai 
aukščiau gaktikaulio, sienelės minkštos. Mora prapjovė gimdą, ati- 
dengdama endometriumą“, sienelė tebebuvo sustorėjusi ir pritvinusi 
kraujo. 

Mora pakėlė akis į Ricoli ir paklausė: 

— Ar ši moteris praėjusią savaitę buvo išėjusi iš vienuolyno? 

— Paskutinį kartą Kamilė buvo išvykusi iš vienuolyno kovo mėnesį, 
kai Keip Kode lankė savo šeimą. Bent taip man sakė Marija Klemenrt. 

— Tuomet turite apieškoti vienuolyno teritoriją. Nedelsdami. 

— Kodėl? Ko ieškome? 

— Naujagimio. 

Atrodė, kad Ricoli patyrė baisų smūgį. Išbalusi žiūrėjo į Morą. Pas- 
kui nukreipė akis į Kamilės Medžines kūną ant stalo. 

— Bet... ji buvo vienuolė. 


— Taip, — atsakė Mora. — Ir ji neseniai pagimdė. 


* Gimdos gleivinė 


1 


Vėl snigo tą popietę, kai Mora išėjo iš pastato. Švelnios, nėriniuotos 
snaigės skrajojo kaip baltos peteliškės, lengvai nurūpdamos ant stovin- 
čių automobilių. Šiandien ji buvo pasiruošusi tokiam orui ir apsiavusi 
kulkšnis dengiančius batus su storais padais. Tačiau per automobilių 
stovėjimo aikštelę žingsniavo atsargiai, batai slidinėjo ant apsnigto ledo, 
kūnas įsitempė, kad neparpultų. Kai pagaliau pasiekė savo automobilį, 
lengviau atsikvėpė ir pradėjo raustis rankinėje ieškodama raktų. Susi- 
telkusi paieškoms ji nekreipė dėmesio į netoliese stovinčio automobilio 
uždaromų durelių dunkstelėjimą. Tiktai pasigirdus žingsniams atsigrę- 
žė ir pamatė artėjantį vyrą. Jis sustojo vos už kelių žingsnių nuo jos ir 
tylėjo. Tiesiog stovėjo žiūrėdamas į ją, susikišęs rankas į odinės striukės 
kišenes. Krintančios snaigės leidosi ant šviesių plaukų ir lipo prie gražiai 
pakirptos barzdos. 

— Maniau, kad juodasis tavo. Visuomet rengiesi juodai. Visuo- 
met nardai tamsiuose pasauliuose. Ir kieno gi dar gali būti toks švaru- 
tėlis automobilis? 

Pagaliau ji atgavo žadą. 

— Ką čia veiki, Viktorai? — Balsas kimtelėjęs. Neatpažįstamas. 

— Atrodė, kad tik širaip pagaliau pavyks tave išvysti. 

— Užpuolei iš pasalos aikštelėje. 

— Ar tik taip atrodo? 


— Sėdėjai čia ir laukei manęs. Aš pavadinčiau tai pasala. 

— Nepalikai man kitos išeities. Nepaskambinai nė po vieno mano 
skambučio. 

— Neturėjau galimybių. 

— Neatsiuntei savo naujojo telefono numerio. 

— Neprašei. 

Jis užvertė galvą žiūrėdamas į snaiges, plasnojančias žemyn kaip 
konfeti, ir atsiduso. 

— Gerai. Viskas kaip senais laikais, ar ne? 

— Visai kaip senais laikais. — Ji nusigręžė į automobilį ir paspau- 
dė pultelį. Užraktas spragtelėjo, durelės atrakintos. 

— Argi nenori sužinoti, kodėl aš čia? 

— Man reikia važiuoti. 

— Atskridau iki pat Bostono, o tu net nepaklausei — kodėl. 

— Gerai. — Ji pažiūrėjo į jį. — Kodėl? 

— Treji metai, Mora. 

Jis žengtelėjo arčiau, ir ji užuodė jo kvapą. Oda ir muilas. Sniegas, 
ištirpęs ant šiltos odos. Treji metai, pagalvojo ji, o jis beveik nepasikei- 
tęs. Taip pat berniokiškai pakreipęs galvą, tos pačios juoko raukšlelės 
aplink akis. Ir netgi gruodį plaukai atrodė tarsi išblukinti saulės, ne 
specialiai šviesiau nudažytos plaukų sruogos, bet tikri šviesūs ruoželiai 
nuo po atviru dangumi praleistų valandų. Atrodė, kad Viktoras Benk- 
sas skleidė savo paties gravitacinę jėgą ir Morą paprasčiausiai veikė kaip 
ir bet kurią kitą. Ji jautė tą pačią jo senąją trauką. 

— Ar bent kartą nepasvarstei, kad tai buvo klaida? — paklausė jis. 

— Skyrybos? Ar santuoka? 

— Argi neaišku, apie ką kalbu? Jeigu stoviu čia ir kalbuosi su tavimi. 

— Ilgai laukei, kad pasakytum. — Ji vėl nusisuko į automobilį. 

— Tu nesituokei antrą kartą. 

Ji parylėjo. Atsigręžė į jį. 

— O tu? 

— Ne. 


— Tuomet manau, kad abu esame vienodi: su mumis sunku su- 


gyventi. 

— Per trumpai pagyvenom, kad galėtum spręsti. 

Ji nusijuokė. Kartus, nemalonus skambesys toje baltoje tyloje. 

— Tai tu visą laiką skubėjai į oro uostą. Amžinai lėkei gelbėti pa- 
saulio. 

— Ne aš pabėgau nuo santuokos. 

— Ne aš turėjau romaną. 

Ji nusisuko ir atplėšė dureles. 

— Po perkūnais, ar bent gali palaukti? Paklausyk. 

Jis stvėrė jai už rankos, ir Mora apstulbo, pajutusi gniaužtais per- 
duotą pyktį. Ji žiūrėjo į jį ir šaltas žvilgsnis sakė, kad jis nuėjo per toli. 

Jis atitraukė ranką. 

— Atleisk. Jėzau, tik ne šitaip norėjau, kad išeitų. 

— Ko gi tu tikėjaisi? 

— Kad dar kas nors bus tarp mūsų išlikę. 

Ir yra, pagalvojo ji. Išlikę per daug, štai kodėl ji nenorėjo, kad šis 
pokalbis tęstųsi. Bijojo, kad vėl bus įtraukta. O taip ir jautėsi. 

— Klausyk, — tarė jis. — Mieste būsiu tiktai kelias dienas. Ry- 
toj turiu susitikimą Harvardo sveikatos apsaugos mokykloje, bet po 
to — jokių planų. Jau tuoj Kalėdos, Mora. Pamaniau, galėtume drauge 
praleisti šventes. Jeigu tu laisva. 

— O paskui vėl paprasčiausiai išlėksi. 

— Bent jau kaip nors atsigriebtume. Ar negalėtum pasiimti keletą 
laisvų dienų? 

— Aš turiu darbą, Viktorai. Negaliu tiesiog šiaip jo palikti. 

Jis žvilgtelėjo į pastatą ir netikėdamas nusijuokė. 

— Nesuprantu, kodėl tu nori tokio darbo. 

— Tamsūs pasauliai, pameni? Tai aš. 

Jis pažiūrėjo į ją, balsas pricilo. 

— Tu nepasikeitei. Nė kiek. 

— Ir tu ne, čia ir visa bėda. — Ji atsisėdo į automobilį ir uždarė 
dureles. 

Jis pabarbeno į langą. Ji pakėlė akis, sutiko jo žvilgsnį, išvydo ant 
blakstienų žvilgančias snieguoles, ir nebebuvo kitos išeities, tik nuleisti 
langelį ir tęsti pokalbį. 

— Kada vėl galėtume pasišnekėti? — paklausė jis. 

— Dabar turiu važiuoti. 

— Tuomet vėliau. Šį vakarą. 

— Nežinau, kada grįšiu namo. 

— Liaukis, Mora. — Jis pasilenkė arčiau. Tyliai ištarė: — Pasi- 
stenk. Aš apsistojau „Kolonadoje“. Paskambink. 

Ji atsiduso. 

— Pagalvosiu. 

Jis pasiekė jos ranką, suspaudė. Ir vėl jo kvapas pažadino šiltus pri- 
siminimus apie naktis, miegotas šiugždančiuose pataluose, susipynusias 
kojas. Apie ilgus lėtus bučinius ir šviežių citrinų bei degtinės skonį. Dveji 
santuokos metai palieka neišdildomus atsiminimus, ir gerus, ir blogus, ir tą 
akimirką, kai jo delnas gulėjo ant jos rankos, viršų ėmė gerieji atsiminimai. 

— Lauksiu tavo skambučio, — pasakė jis. Jau manydamas, kad 
nugalėjo. 

Nejaugi jis mano, kad viskas taip lengva? — galvojo ji, išsukdama 
iš aikštelės ir patraukdama Jamaika Pleino link. Vienas šypsnys, vienas 
prisilietimas — ir viskas atleidžiama? 

Staiga ratai čiūžtelėjo ledo pluta, ir Mora akimirksniu sugniaužė vai- 
rą, sutelkdama visą dėmesį į automobilio valdymą. Kaltas susijaudinimas, 
užtemdęs protą ir mygęs pernelyg greitai lėkti. „Lexus“ slidinėjo, ratai 
sukosi ieškodami atramos taško. Tiktai tada, kai pavyko suvaldyti auto- 
mobilį ir važiuoti tiesiai, ji leido sau vėl normaliai kvėpuoti. Vėl pykti. 

Pirmiausia sudaužai man širdį. Paskui vos neatimi gyvybės. 

Iracionali mintis, tačiau nieko nepadarysi. Viktoras inspiravo ira- 
cionalias mintis. 

Kai Mora sustojo garvėje priešais Greistouno vienuolyną, jautė- 
si išsunkta tokio važiavimo. Kurį laiką tiesiog sėdėjo grumdamasi su 
emocijomis, stengdamasi suvaldyti jas. Susivaldymas — žodis, kuriuo ji 
gyvenime vadovavosi. Iškėlei koją iš automobilio — ir jau esi visuome- 
nės veikėja, patenkanti į teisėsaugos ir žiniasklaidos akiratį. Jie tikėjosi 
išvysti ją ramią ir logiškai mąstančią — tokia ji ir bus. Paprasčiausiai 
reikėjo įstengti apsimesti tokia. 

Mora išlipo ir šį kartą perėjo kelią pasitikėdama, batai puikiai kibo 
prie kelio paviršiaus. Gatvėje išrikiuoti policijos automobiliai, dviejuose 
furgonuose sėdėjo TV naujienų brigados, laukdamos, kada prasiverš 
kokie nors įvykiai. Linkdama vakarop žiemos šviesa jau blanko. 

Ji patraukė vartų varpelį, ir iš patamsio išniro juodu abitu vilkinti 
vienuolė. Ji atpažino Morą ir įleido nepersimetusi nė vienu žodeliu. 

Kieme sniegas buvo labai išmindžiotas. Nebe ta aplinka, į kurią ji 
pirmą kartą įžengė aną rytą. Tada atrodžiusi ramuma šiandien, vykstant 
paieškai, buvo suardyta. Visuose languose šviesa, iš po arkinių skliautų 
ataidėjo vyrų balsai. Įėjusi pro paradines duris Mora užuodė pomidorų 
padažo ir sūrio kvapus — nemalonūs aromatai, prikeliantys prisimini- 
mus apie prėską ir kietą lazaniją, kurią taip dažnai tiekdavo ligoninės 
valgykloje, kai ji, studentė medikė, atliko praktiką. 

Ji žvilgrelėjo į valgomąjį ir pamatė seseris, sėdinčias aplink stalą ir 
tyliai vakarieniaujančias. Matėsi, kaip drebančios rankos kėlė prie be- 
dančių burnų vos nulaikomas šakutes, matėsi, kaip raukšlėtais smakrais 
varva pienas. Didžiąją savo gyvenimo dalį šios moterys pragyveno už 
sienų, seno atsiskyrusios nuo pasaulio. Ar bent kuri širdies gilumoje ap- 
gailestavo, ką prarado, kokį gyvenimą būtų turėjusi, jeigu būtų išėjusi 
pro tuos vartus ir nebesugrįžusi? 

Eidama tolyn koridoriumi ji išgirdo vyrų balsus — svetimus ir 
neįsivaizduojamus šioje moterų pastogėje. Du policininkai ją atpažino, 
pamojo. 

— Sveika, daktare. 

— Ar ką nors radote? — paklausė ji. 

— Dar ne. Jau naktis, nutraukiame darbus. 

— Kur Ricoli? 

— Viršuje. Miegamajame. 

Lipdama laiptais Mora pamatė dar du paieškos būrio narius, bes- 
ileidžiančius į apačią: policijos kadetus, kurie iš pažiūros atrodė vargu ar 
baigę vidurinę mokyklą. Vaikinuko veidas nusėtas spuogais, o mergina 
prisiklijavusi tą pačią abejingumo kaukę, kurią tiek daug policininkių, 


regis, prisitvirtindavo savisaugos sumetimais. Atpažinę Morą abu jau- 


67 


nuoliai pagarbiai nuleido akis. Ji pasijuto sena, matydama, kaip manda- 
giai jie praleisdami pasitraukė į šalį. Nejaugi ji buvo tokia baugi, jog po 
tuo paviršiumi nesimato netikrumo slegiamo žmogaus? Ji buvo tobulai 
įvaldžiusi nenugalimos moters įvaizdį ir netgi dabar vaidino tą vaidme- 
nį. Linktelėjo galvą mandagiai pasisveikindama, žvilgsnis greitai prasly- 
do pro juos. O lipdama laiptais vis dar jautė, kaip jie seka ją akimis. 

Mora rado Ricoli sesers Kamilės kambaryje, sėdinčią ant lovos iš 
nuovargio susmukusiais pečiais. 

— Panašu, kad visi, išskyrus tave, eina namo, — pasakė Mora. 

Ricoli atsisuko. Akys tamsios ir giliai įkritusios, o išsekęs veidas 
išvagotas raukšlių — tokio jos veido Mora dar nebuvo mačiusi. 

— Nieko neradome. Ieškojome nuo vidurdienio. Bet užtrunka, 
kol iščiupinėji kiekvieną sieninę spintą, kiekvieną stalčių. O dar yra 
laukas ir sodas už pastato — nežinia, kas guli po sniegu. Ji galėjo prieš 
kelias dienas jį suvynioti ir išmesti į šiukšlyną. Arba paduoti kam nors 
už vartų. Užtruktume dienų dienas ieškodami to, kas gali arba negali 
čia būti. 

— Ką sako abatė? 

— Aš jai nesakiau, ko ieškome. 

— Kodėl ne? 

— Nenoriu, kad žinotų. 

— Ji galėtų padėti. 

— Arba imtis žygių, kad tikrai nerastume. Manai, kad šiai arki- 
vyskupijai trūksta skandalų? Manai, ji nori, kad visas pasaulis sužinotų, 
jog šiame ordine vienuolė nužudė savo kūdikį? 

— Mes nežinome, ar kūdikis miręs. Žinome tik tiek, kad jis dingęs. 

— O tu visiškai tikra, kad autopsijos išvados teisingos? 

— Taip. Kamilė pagimdė. Ir ne, aš netikiu nekaltu prasidėji- 
mu. — Ji atsisėdo ant lovos šalia Ricoli. — Tėvas galėtų daug padėti 
tiriant užpuolimą. Privalome nustatyti jo tapatybę. 

— Aka, aš kaip tik ir galvoju apie tą žodį. Tėvas. Ta prasme, kunigas. 

— Tėvas Brofis? 


— Gražus vyras. Matei jį? 

Mora prisiminė nuostabias mėlynas akis, įdėmiai žiūrinčias į ją virš 
gulinčio fotoreporterio. Prisiminė, kaip jis, lyg juodu apdaru vilkintis 
karys, nužygiavo pro vienuolyno vartus apraminti reporterių gaujos. 

— Jis pastoviai lankydavosi, — kalbėjo Ricoli. — Aukojo Mišias. 
Klausė išpažinčių. Argi rasi ką nors intymesnio kaip pasidalijimas pa- 
slaptimis klausykloje? 

— Tu nori pasakyti, kad intymūs santykiai vyko abipusiu sutikimu. 

— Aš tiktai sakau, kad jis yra gražus vyras. 

— Mes nežinome, ar kūdikis buvo pradėtas šiame vienuolyne. 
Argi kovo mėnesį Kamilė nebuvo išvažiavusi aplankyti savo šeimos? 

— Taip. Kai mirė jos senelė. 

— Laikas sutampa. Jeigu ji pastojo kovo mėnesį, dabar būtų buvęs 
devintas nėštumo mėnuo. Tai galėjo atsitikti jai lankantis namuose. 

— Galėjo atsitikti ir čia. Tarp šitų sienų. — Ricoli ciniškai su- 
šnarpštė. — Štai tau ir skaistybės įžadas. 

Kurį laiką jos sėdėjo, tylomis žiūrėdamos į kryžių ant sienos. Ir 
kiek mes, žmonės, turime ydų, galvojo Mora. Jeigu yra Dievas, kodėl jis 
liepia mums laikytis tokių nepasiekiamų normų? Kodėl skiria tikslus, 
kurių niekada negalime įgyvendinti? 

Mora tarė: 

— Kadaise norėjau būti vienuole. 

— Aš maniau, kad cu netikėjai. 

— Buvau vos devynerių metų. Ką tik sužinojusi, kad esu įduk- 
rinta. Pusseserė išplepėjo paslaptį — ir viskas staiga paaiškėjo. Kodėl 
buvau nepanaši į savo tėvus. Kodėl neturėjau jokių kūdikystės nuotrau- 
kų. Praverkiau savo kambaryje visą savaitgalį. — Ji palingavo galvą. — 
Vargšai tėvai. Nebežinojo, ką daryti, todėl nusivedė mane į kiną, kad 
pralinksmėčiau. Žiūrėjome „Muzikos garsus“, tiktai septyniasdešimt 
penki centai, nes senas filmas. — Ji parylėjo. — Džiulija Endrius atrodė 
tokia graži. Norėjau būti lygiai tokia pati kaip Marija. Vienuolyne. 

— Eli, daktare. Gal nori išgirsti paslaptį? 

— Kokią? 


— Ir aš norėjau to paties. 

— Juokauji. 

— Tegul ir buvau išmesta iš katekizmo pamokėlių. Bet kas gali 
atsilaikyti Džiulijos Endrius traukai? 

To užteko, kad abi nusijuoktų, tačiau nesmagus juokas greitai už- 
sikirto, įstrigo tyloje. 

— Tai kas privertė apsigalvoti? — parūpo Džeinei Ricoli. 

Mora atsistojo, pasuko prie lango. Žiūrėdama į tamsų uždarą 
kiemą pasakė: 

— Tiesiog išaugau. Lioviausi tikėti viskuo, ko negalėjau pamatyti 
arba užuosti, arba paliesti. Kas nebuvo mokslo įrodyta. — Ji parylė- 
jo. — Ir atradau berniukus. 

— O taip. Berniukai. — Ricoli nusijuokė. — Visada taip. 

— Supranti, tai tikrasis tikslas gyvenime. Biologiniu požiūriu. 

— Seksas? 

— Gyvybės davimas. To reikalauja mūsų genai. Kad judėtum pir- 
myn ir daugintumeisi. Galvojame, kad pačios valdome savo gyvenimą, 
tačiau iš tikrųjų esame savo DNR, kurios mums liepia turėti vaikučių, 
vergės. 

Mora atsisuko ir apstulbo, pamačiusi ant Ricoli blakstienų sužibu- 
sias ašaras, kurios akimirksniu dingo brūkštelėjus ranka. 

— Džeine? 

— Aš tiesiog pavargau. Prastai miegojau. 

— Daugiau nieko neatsitiko? 

— Kas dar gali atsitikti? — Atsakyta per greitai, per daug apsigi- 
nant. Netgi pati Ricoli tai pastebėjo ir nuraudo. — Man reikia nueiti į 
tualetą, — pasakė ji ir atsistojo, tarsi norėdama kuo greičiau dingti. Prie 
durų stabtelėjo ir atsigręžė. — Tarp kitko, žinai tą knygą ant stalo? Tą, 
kurią skaitė Kamilė? Aš pasidomėjau tuo vardu. 

. — Kokiu? 

— Šventoji Brigita iš Airijos. Ten biografija. Keista, kad viskam, 
kiekvienam atvejui yra šventasis globėjas. Yra kepurininkų globėjas. 
Narkomanų globėjas. Po velnių, yra netgi pamestų raktų globėjas. 

— Ir ką globoja Brigita? 

— Naujagimius, — tyliai ištarė Ricoli. — Brigita yra naujagimių 
globėja. 

Ji išėjo iš kambarėlio. 
dieną ji įsivaizdavo Kamilę sėdinčią prie šio stalo, tyliai verčiančią lapus, 
besisemiančią įkvėpimo iš jaunos airės gyvenimo, kuriai buvo lemta 
tapti šventąja. Dabar iškilo kitoks vaizdas: nebe romioji Kamilė, bet 
kenčiančioji Kamilė, besimeldžianti, prašanti šv. Brigitos, kad gelbėtų 
jos mirusį kūdikį. Meldžiu, paimk jį į savo atlaidžias rankas. Nuvesk jį į 
dangų, nors jis ir nekrikštytas. Jis nekaltas kūdikis. Jis be nuodėmės. 

Mora visiškai kitomis akimis apžvelgė nykų kambarį. Be jokios 
dėmelės grindys, chlorkalkių ir vaško kvapas — viskas įgijo naują reikš- 
mę. Švarumas — nekaltumo metafora. Puolusioji Kamilė beviltiškai 
grandė savo nuodėmes, savo kaltę. Bėgant mėnesiams ji turėjo suprasti, 
kad nešioja kūdikį, pasislėpusį po plačiomis jos abito klostėmis. O gal 
ji atsisakė pripažinti tikrovę? Ar neigė sau taip pat, kaip kartais nėščios 
paauglės neigia savo akivaizdžiai išsipūtusius pilvus? 

O ką darei, kai tavo kūdikis atėjo į šį pasaulį? Panikavai? O gal šaltai 
ir ramiai atsikratei savo nuodėmės įrodymo? 

Lauke pasigirdo vyrų balsai. Pro langą ji išvydo dvi iš pastato iš- 
einančias neryškias policininkų higūras. Abudu stabtelėjo tvirčiau susi- 
siausdami paltus, pažvelgė aukštyn į sniegą, krentantį kaip blizgučiai iš 
sutemose skęstančio dangaus. Paskui išėjo iš kiemo, cyptelėjo uždaromi 
vartai. Ji klausėsi, bene išgirs kitus garsus, kitus balsus, tačiau nieko ne- 
sigirdėjo. Aplinkui vien tik sniegu apkloto vakaro ramuma. Taip tylu, 
pagalvojo ji. Tartum būčiau likusi visiškai viena šiame name. Pamiršta 
ir vieniša. 

Kažkas girgžtelėjo, sušlamėjo, tarsi dar kas nors būtų kambaryje. 
Plaukai ant sprando staiga atsistojo piestu, ir ji susijuokė. 

— Viešpatie, Džeine, nesėlink prie manęs kaip... — Atsigręžus 
balsas nutrūko. 


Ten nieko nebuvo. 

Minutėlę Mora nejudėjo, nekvėpavo, tiesiog spoksojo į tuščią plo- 
tą. Laisva erdvė, nublizgintos grindys. Kambaryje vaidenasi, šovė pirma 
nelogiška mintis, bet logika iš karto pareiškė savo valdžią. Senos grindys 
dažnai girgžda, o šildymo sistemos vamzdžiai šniokščia. Ten buvo ne 
žingsnių, bet šaltyje susitraukiančių grindlenčių garsas. Galėjai visiškai 
pagrįstai paaiškinti, kodėl ji manė, kad kambaryje buvo dar kas nors. 

Tačiau Mora tebejautė tą buvimą, kažkieno akys vis dar stebėjo ją. 

Dabar ir rankų plaukeliai šiaušėsi, kiekvienas nervas spengė, siųs- 
damas pavojaus signalą. Virš galvos kažkas bidzeno tarsi kabindamasis 
nagais į medį. Jos akys įsmigo į lubas. Žvėrelis? Jis juda tolyn nuo mangs. 

Mora žengė iš kambario, paniškas širdies daužymasis beveik už- 
gožė iš viršaus sklindančius garsus. Štai — jis jau tolo koridoriumi! 

Tap tap tap. 

Ji sekė paskui tapsenimą, įbedusi akis į lubas, ir taip greitai žings- 
niavo, jog vos nesusidūrė su Ricoli, kuri ką tik išėjo iš tualeto. 

— Ei, — nustebo Ricoli. — Kur taip skubi? 

— Ššš! — Mora parodė į tamsias lubų sijas. 

— Kas yra? 

— Klausykis. 

Jos laukė įsiklausiusios, gal pasigirs dar kokių nors garsų. Išskyrus 
savo širdies bildesį, Mora girdėjo tiktai tylą. 

— Turbūt girdėjai vamzdžiais tekantį vandenį, — paaiškino Rico- 
li. — Aš juk nuleidau jį tualete. 

— Ten buvo garsas ne iš vamzdžių. 

— Na, tai ką girdėjai? 

Moros žvilgsnis vėl šoktelėjo aukštyn prie senoviškų sijų, nusidrie- 
kusių per visą lubų ilgį. 

— Štai. 

Pačiame koridoriaus gale vėl krebždesys. 

Ricoli spoksojo į viršų. 

— Kas ten, velniai griebtų? Žiurkės? 

— Ne, — sušnabždėjo Mora. — Kad ir kas ten būtų, jis didesnis 


už žiurkę. 

Ji tyliai patraukė koridoriumi, Ricoli — iš paskos, abi artėjo prie 
tos vietos, iš kur paskutinį kartą sklido garsai. 

Be jokio įspėjimo per lubas nugarmėjo visas stuksenimų tuntas, 
grįždamas tuo pačiu keliu kaip ir nuėjęs. 

— Jis pasileido į kitą Aygelį! — šūktelėjo Ricoli. 

Džeinė pirmoji metėsi prie galinių koridoriaus durų ir, kai abi 
praėjo pro jas, spustelėjo jungiklį. Prieš akis atsivėrė tuščias koridorius. 
Čia buvo šalta, oras sudusęs ir drėgnas. Už atvirų durų matėsi negyve- 
nami kambariai ir vaiduokliški paklodėmis apdengsi baldai. 

Kad ir kas pabėgo į šitą sparną, dabar tylėjo, neišsidavė, kur nutūpė. 

— Tavo grupė apieškojo šitą pastato galą? — paklausė Mora. 

— Iššlavėme visus šiuos kambarius. 

— O viršuje? Virš šitų lubų? 

— Ten tiktai pastogė. 

— Na, kažkas ten tikrai slankioja, — tyliai ištarė Mora. — Ir gana 


supratingas, nes žino, kad mes vaikomės jį. 


Mora ir Ricoli stovėjo pasilenkusios koplyčios viršutinėje galerijoje, 
tyrinėdamos raudonmedžio plokštę, pro kurią, anot Marijos Klement, 
būtų galima patekti į pastato pastogę. Ricoli švelniai stumtelėjo plokštę, 
ji tyliai atsivėrė, ir jos sužiuro į tamsą klausydamos, ar niekas nejuda. 
Veidus paglostė šiluma. Pastogėje susilaikydavo iš apačios kylanti šilu- 
ma, todėl dabar ji ir pasklido pro atvirą angą. 

Ricoli pašvietė žibintuvėliu į vidų. Sušmėkščiojo masyvios sijos ir 
rausva naujai įrengtos šiluminės izoliacijos medžiaga. Ant grindų gulėjo 
elektros laidų ringės. 

Ricoli pirmoji įlindo pro angą. Mora įsijungė savo žibintuvėlį ir 
nusekė iš paskos. Vietos neužteko, kad galėtum atsistoti visu ūgiu, ir 
Morai teko judėti palenkus galvą, kad neatsitrenktų į ąžuolinės lubų 
sijas. Žibintuvėlių spinduliai švystelėjo plačiais lankais, iškirpdami tam- 
soje ratą. Už to rato — neįžvelgiama siena. Moros alsavimas pagreitėjo. 


Žemos lubos, tvankus oras — jausmas tarsi kape. 

Ji vos nepašoko, kai prie jos rankos prisilietė pirštai. Ricoli be 
žodžių parodė į dešinę. 

Medinės grindys girgždėjo nuo svorio besiiriant per patamsį; Ri- 
coli vedė. 

— Palauk, — sušnabždėjo Mora. — Ar nereikėtų išsikviesti pa- 
stiprinimo? 

— O kam? 

— Nežinia, kas čia bus. 

— Man nereikia jokio pastiprinimo, jeigu gaudome kokį apdujusį 
meškėną... — Ji nutilo, švystelėjo žibintuvėliu į kairę, į dešinę. — Ma- 
nau, kad atsidūrėme virš vakarinio sparno. Čia darosi šilčiau ir malo- 
niau. Išjunk savo žibintuvėlį. 

— Ką?! 

— Išjunk jį. Noriu kai ką išsiaiškinti. 

Mora labai nenoriai išjungė savo žibintuvėlį. Išjungė ir Ricoli. 

Moros pulsas daužėsi, staiga atsidūrus tamsoje. Aplinkui nieko 
nesimato. Nežinia, kas gali slinkti artyn. Ji pamirkčiojo, bandydama 
greičiau pripratinti akis prie tamsos. Paskui pastebėjo šviesą — šviesos 
pluoštelius, besiskverbiančius pro grindų plyšius. Šen ir ten platesnis 
tarpas, kur lentos prasiskyrusios arba kur nuo sauso žiemos oro susi- 
traukė medžio šakų vietos. 

Ricoli žingsniai krebždėjo tolyn. Jos miglota figūra staiga pritūpė, 
galva palinko prie grindų. Kurį laiką nekrutėjo, paskui tyliai sukrizeno. 

— Ei. Lygiai tas pars, jeigu žiūrėtum pro plyšį į Revero vidurinės 
berniokų rūbinę. 

— Į ką ten žiūri? 

— Į Kamilės kambarėlį. Mes esame tiesiai virš jo. Čia yra buvusios 
medžio šakos vieta. 

Mora nuslinko patamsyje ten, kur tupėjo Ricoli. Atsiklaupusi ji 
pažiūrėjo pro skylę. 

Tiesiai prieš akis — Kamilės stalas. 

Mora atsitiesė, šaltis taip ir pervažiavo šaltais pirštais per nugar- 


kaulį. Kad ir kas čia buvo, matė mane kambarėlyje. Stebėjo. 

Tap tap tap. 

Ricoli taip staigiai atsisuko, jog trenkė alkūne Morai. 

Mora sugrabaliojo žibintuvėlio mygtuką, pradėjo į visas puses 
švysčioti šviesos pluoštą, ieškoti žmogaus, — arba ne žmogaus, — kuris 
tūnojo netoliese šitoje pastogėje. Čia pat virš galvos išniro plunksniški 
voratinkliai, masyvios skersinės sijos. Ir toks karštis, toks rvankumas ir 
slogumas, jog uždusimo baimė dar labiau didino paniką. 

Jos abi instinktyviai užėmė gynybinę poziciją — surėmė nugaras, 
ir Mora jautė įsitempusius Ricoli raumenis, girdėjo jos padažnėjusį al- 
savimą, tyrinėjant patamsius. Ieškant žibančių akių, kraupaus veido. 

Mora taip žaibiškai švysčiojo žibintuvėliu, jog iš pradžių prašoko 
pro tą daiktą. Tik tada, kai pasuko spindulius atgal, tolumoje ant pra- 
stomis lentomis išklotų grindų jie užgriebė kažkokį nelygumą. Ji žvelgė, 
netikėdama tuo, ką matė. 

Ji žengė artyn, kas žingsnį siaubas didėjo, nes šviesos pluoštas 
grybštelėjo kitas, panašias formas, kurios gulėjo šalia. Šitiek daug... 

Dieve brangus, čia kapinės. Kūdikių kapinės. 

Žibintuvėlio šviesa virpėjo. Mora, kurios skalpelį laikanti ranka vi- 
suomet buvo tvirta kaip uola prie skrodimo stalo, dabar negalėjo liautis 
drebėjusi. Ji sustojo, šviesdama tiesiai į veidelį. Tos mėlynos akys žibėjo, 
blizgėjo kaip stiklo rutuliukai. Mora spoksojo, pamažu atsitokėdama, 
suvokdama, ką regi. 

Ir nusijuokė. Garsus ir šaižus apstulbusio žmogaus juokas. 

Ricoli jau buvo atsidūrusi prie pat jos, plieksdama šviesą į rausvą 
odą, vaikišką burnelę, negyvą žvilgsnį. 

— Velniai griebtų, — ištarė ji. — Taigi čia tik prakeikta lėlė. 

Mora nukreipė žibintuvėlį į kitus šalia gulinčius daiktus. Plastiki- 
nė oda, putlios galūnės. Į ją spoksojo stiklinės akys. 

— Vien tiktai lėlės, — pasakė ji. — Visa kolekcija. 

— Matai, kaip jos išrikiuotos, suguldytos į eilę? Tarsi kažkoks ne- 
normalus vaikų lopšelis. 

— Arba ritualas, — tyliai ištarė Mora. Bedieviškas ritualas Dievo 


šventovėje. 

— O, žmogau. Dabar tu 722ne klaikiai išgąsdinai. 

lap tap tap. 

Abi žaibiškai atsisuko, raikydamos žibintuvėliais tamsą ir nieko 
neaptikdamos. Garsas buvo silpnesnis. Kad ir kas ten buvo pastogėje 
su jomis, dabar judėjo tolyn, traukėsi ten, kur šviesos pluoštai jo ne- 
pasieks. Mora apstulbo, pamačiusi Ricoli su ginklu rankoje — ji taip 
greitai jį išsitraukė, jog Mora net nepastebėjo. 

— Nemanau, kad čia žvėrelis, — tarė Mora. 

Parylėjusi Ricoli pasakė: 

— Ir aš nemanau. 

— Lekiam iš čia. Prašau. 

— Aha. — Ricoli giliai įkvėpė, ir Mora išgirdo pirmąjį baimės 
virpesį. — Aha, gerai. Pasišalinimas valdomas. Judame pamažėle. 

Grįždamos tuo pačiu keliu kaip atėjusios, jos laikėsi arti viena kitos. 
Oras pasidarė vėsesnis, drėgnesnis, o gal baimė stingdė Morai odą. Artė- 
dama prie durų plokštės, ji vos laikėsi nepuolusi stačia galva iš pastogės. 

Jos pralindo pro angą, įžengė į koplyčios galeriją, ir, spėjus įkvėpti 
pirmuosius šalto oro gurkšnius, Moros išgąstis pradėjo sklaidyris. Čia, 
šviesoje, sugrįžo savitvarda. Ji vėl galėjo logiškai mąstyti. Ką ji iš tiesų 
matė tame patamsyje? Išrikiuotas lėles, daugiau nieko. Plastikinę odą, 
stiklines akis ir nailoninius plaukus. 

— Ten buvo ne žvėrelis, — pareiškė Ricoli. Ji pasilenkusi spoksojo 
į galerijos grindis. 

— Ką) 

— Čia likęs pėdsakas. — Ricoli parodė į miltingų dulkių dėme- 
les. — Sportinio bato pado žymė. 

Mora atsigręžė pasižiūrėti, ar liko jos padų žymių, ir pamatė, kad ji 
taip pat pripėdavo galerijos grindis. Tas, kas paliko tą pėdsaką, dar prieš 
jas išsinešdino iš pastogės. 

— Na, štai ir tas mūsų padaras, — pasakė Ricoli kraipydama gal- 
vą. — Jėzau. Gerai, kad nešoviau į jį. Būtų baisu pagalvoti... 

Mora sudrebėjo žiūrėdama į tą pėdsaką. Vaikiško batuko žymė. 


Greisė Outis sėdėjo prie vienuolyno valgomojo stalo ir purtė galvą. 

— Jai tiktai septyneri metai. Negalima patikėti niekuo, ką sako. Ji 
visą laiką man meluoja. 

— Mesvis tiek norėtume su ja pasikalbėti, — pasakė Ricoli. — Be 
abejo, jums leidus. 

— Apie ką pasikalbėti? 

— K ji darė pastogėje. 

— Ar ji sugadino ką nors, taip? — Greisė baikščiai dirstelėjo į 
motinėlę Mariją Klement, kuri ir pakvietė ją iš virtuvės. — Ji bus nu- 
bausta, motinėle. Aš stengiuosi nepamesti jos iš akių, bet ji visuomet 
taip tyliai pridaro kokių nors eibių. Niekada nežinau, kur ji išnyksta... 

Marija Klement uždėjo Greisei ant peties gumbuotą ranką. 

— Prašau. Tiesiog leisk policijai pasišnekėti su ja. 

Kurį laiką Greisė sėdėjo tarsi nežinodama, ką daryti. Vakarinis 
apsišvarinimas virtuvėje išmargino jos prijuostę riebalų ir pomidorų 
padažo dėmėmis, rusvų plaukų sruogos, išsipašiusios iš surištos uode- 
gėlės, kadaravo aplink prakaituotą veidą. Neišvaizdų išvargusį veidą, 
kuris turbūt niekada nebuvo gražus, dar labiau darkė kartėlio raukšlės. 
Dabar, kai kažkas laukė jos sprendimo, ji valdė padėtį, viskas buvo jos 
galioje, ir atrodė, kad moteris tuo gardžiavosi. Reikėjo kuo ilgiau vilkin- 
ti apsisprendimą, kad Ricoli su Mora dar palauktų. 

— Ko jūs bijote, ponia Outis? — tyliai paklausė Mora. 

Atrodė, kad klausimas nuteikė Greisę priešiškai. 


2 


— Aš nieko nebijau. 

— Tuomet kodėl nenorite, kad mes pasikalbėtume su jūsų dukra? 

— Nes ji nepatikima. 

— Taip, mes suprantame, kai jai tiktai septyneri... 

— Ji meluoja. — Žodžiai — lyg botago kirtis. Ir taip nepatrauklus 
Greisės veidas įgijo dar bjauresnį atspalvį. — Meluoja apie viską. Netgi 
apie kvailus dalykus. Neįmanoma patikėti tuo, ką sako — nė žodeliu. 

Mora žvilgrelėjo į abatę, toji sumišusi pakraipė galvą. 

— Paprastai mergaitė buvo rami ir nelandi, — pasakė Marija Kle- 
ment. — Todėl ir leidome Greisei atsivesti ją į vienuolyną, kai dirba. 

— Aš neturiu iš ko nusisamdyti prižiūrėtojos, — pasiaiškino Grei- 
sė. — Iš tikrųjų aš neišgaliu. Ir apskritai galiu dirbti, jeigu po pamokų 
ją laikau čia. 

— Ir ji tiesiog jūsų laukia? — paklausė Mora. — Kol baigiate 
darbą? 

— O ką turiu daryti su ja? Privalau dirbti, žinokite. Niekas ne- 
laikys ten mano vyro dykai. Šiais laikais net mirti negali, jeigu neturi 
pinigų. 

— Atsiprašau? 

— Mano vyras. Jis guli Šv. Kotrynos slaugos ligoninėje. Dievas 
težino, kiek laiko ten turės būti. — Greisės žvilgsnis, mestas į abatę, 
smigo kaip nuodinga strėlė. — Aš dirbu čia kaip priklauso, pagal susi- 
tarimą. 

Aiškiai nelinksmas susitarimas, pagalvojo Mora. Greisei negalėjai 
duoti daugiau kaip trisdešimt penkerius metus, tačiau, matyt, jai at- 
rodė, kad gyvenimas jau baigtas. Supančiota pareigos dukrai, kuri jai 
aiškiai ne kažin kiek rūpėjo, pareigos niekaip nenumirštančiam vyrui. 
Greisei Outis Greistouno vienuolynas nebuvo jokia šventovė: čia buvo 
jos kalėjimas. 

— Kodėl jūsų vyras Šv. Kotrynos ligoninėje? — atsargiai paklausė 
Mora. 

— Jau sakiau. Jis miršta. 


— Nuo ko? 

— Lu Gerigo liga. ŠAS. — Greisė tai pasakė be jokio jausmo, 
tačiau Mora žinojo, koks siaubas slypėjo po tuo pavadinimu. 

Būdama studente medike ji tyrė ligonį, sergantį šonine amiotro- 
fhine skleroze. Nors jis aiškiai viską suprato ir matė bei jautė skausmą, 
pajudėti negalėjo, nes buvo atrofavęsi raumenys ir pavertę jį ne kuo 
daugiau kaip smegenimis, įstrigusiomis beverčiame kūne. Tirdama jo 
širdies ir plaučių veiklą, palpuodama pilvą, ji jautė jo žvilgsnį ir ne- 
norėjo susidurti su juo, kadangi žinojo, kokią neviltį išvys jo akyse. Kai 
pagaliau išėjo iš jo palatos, jautė ir palengvėjimą, ir kaltės dilgtelėji- 
mą — bet tik dilgrelėjimą. Jo tragedija, ne jos. Ji tiktai studentė, sekun- 
dėlę stabtelėjusi jo gyvenime, be jokių įpareigojimų dalytis jo nelaimės 
našta. Ji galėjo laisvai pasitraukti — taip ir padarė. 

Greisė Outis negalėjo. Pasekmė įsirėžusi veide apmaudo raukšlė- 
mis ir per anksti pabalusiais dryželiais plaukuose. Ji pasakė: 

— Bent įspėjau jus. Ji nepatikima. Pripasakoja nebūtų dalykų. 
Kartais absurdiškų. 

— Mes suprantame, — tarė Mora. — Vaikai taip daro. 

— Jeigu norite su ja pasikalbėti, aš turėsiu būti šalia. Kad įsitikin- 
čiau, jog ji elgiasi kaip pridera. 

— Be abejo. Tai jūsų kaip motinos teisė. 

Pagaliau Greisė atsistojo. 

— Nonė slepiasi virtuvėje. Atvesiu. 

Prireikė kelių minučių, kol sugrįžo Greisė, tempdama už rankos 
tamsiaplaukę mergytę. Matėsi, kad Nonė nenorėjo pasirodyti ir visą 
kelią priešinosi, kiekviena mažo kūnelio gyslelė įsitempusi, nepasiduo- 
dant įnirtingam Greisės tąsymui. Galop Greisė pasrvėrė ją už pažastų ir 
pasodino į kėdę — ir ne švelniai, o su įgrisusiu pasipiktinimu moters, 
kuri priėjo liepto galą. Minutėlę mergytė sėdėjo nejudėdama, apstul- 
busi, kad buvo taip greitai įveikta. Tai buvo garbanotas elfas kampuotu 
smakreliu ir gyvomis tamsiomis akutėmis, kurios mikliai kiekvieną ap- 
metė. Ji vos dirstelėjo į Mariją Klement, paskui žvilgsnis ilgiau tūptelėjo 
ties Mora ir galų gale apsistojo ties Ricoli. Ten ir liko, tarsi Ricoli būtų 


vienintelė verta dėmesio. Lyg šunelis, kuris kažkodėl pasirenka vienin- 

telį astmatiką iš visų kirų kambaryje esančių žmonių. Nonė siūlė savo 
paslaugas asmeniui, kuriam mažiausiai rūpi vaikai. 

Greisė bakstelėjo dukrą alkūne. 

— "Tu turi su jomis kalbėtis. 

Nonės veidas protestuojamai susiraukė. Pasigirdo garsas lyg varlės 
kvarktelėjimas: 

— Nenoriu. 

— Man nerūpi, kad tu nenori. Jos iš policijos. 

Nonės žvilgsnis liko prikibęs prie Ricoli. 

— Jos nepanašios į policininkus. 

— Na, jos yra iš policijos, — tęsė Greisė. — Ir jeigu tu nesakysi 
teisybės, jos pasodins tave į kalėjimą. 

Štai tokių tėvo ar motinos kalbų policininkai ir nekentė. Vaikai 
išsigąsdavo būtent tų žmonių, kuriais jie turėtų pasitikėti. 

Ricoli greitai parodė ženklu, kad Greisė užsičiauptų. Ji atsitūpė 
priešais Nonės kėdę taip, kad ji ir mergytė žiūrėtų tiesiai viena į kitą. Jos 
buvo stulbinamai panašios: abiejų garbanoti juodi plaukai ir įdėmiai 
žvelgiančios akys — tarsi Ricoli žiūrėtų į save pačią vaikystėje. Jeigu 
Nonė buvo dar ir tokia pat užsispyrusi — lauk fejerverkų. 

— Iš karto kai ką išsiaiškinkime, gerai? — Ricoli pasakė mergaitei 
tokiu stačiokišku ir dalykišku balsu, tarsi kalbėtųsi ne su vaiku, o su 
miniatiūriniu suaugusiu žmogumi. — Aš nesodinsiu tavęs į kalėjimą. 
Niekada nesodinu vaikų į kalėjimą. 

Mergytė įtariai rijo ją akimis. 

— Net blogų vaikų? — suabejojo ji. 

— Net blogų vaikų. 

— Net labai labai blogų vaikų? 

Ricoli dvejojo, akyse žybtelėjo susierzinimas. Nonė nemanė jai 
pasiduoti geruoju. 

— Gerai, — nusileido Ricoli. — Labai Zz6a/ blogus vaikus siun- 
čiu į nepilnamečių pataisos namus. 

— Tai vaikų kalėjimas. 

— Teisingai. 

— Vadinasi, tu tikrai siunti vaikus į kalėjimą. 

Ricoli metė į Morą žvilgsnį — ar tu gali patikėti? 

— Gerai, — atsiduso ji. — Prirėmei mane prie sienos. Tačiau aš 
nesiruošiu sodinti tavęs į kalėjimą. Tiktai noriu su tavimi pasikalbėti. 

— Kaip čia išeina, kad tu be uniformos? 

— Nes aš esu detektyvė. Mums nereikia nešioti uniformų. Bet aš 
tikrai esu policininkas. 

— Bet tu esi moteris. 

— Taip. Gerai. Policininkė. Tai tu nori man pasakyti, ką darei ten, 
pastogėje? 

Nonė susigūžė kėdėje ir spoksojo į savo klausinėtoją lyg ant stog- 
vamzdžio išlieta chimera. Gerą minutę jos rijo viena kitą akimis, lauk- 
damos, kuri pirmoji nutrauks tylą. 

Pagaliau Greisei baigėsi kantrybė, ir ji bakstelėjo mergytei į petį. 

— Nagi! Pasakyk! 

— Prašau, ponia Outis, — sudraudė Ricoli. — Taip nereikia. 

— Bet matote, kokia ji? Su ja amžinos problemos. Tik kariauk ir 
kariauk. 

— Tiesiog atsipalaiduokime, gerai? Aš galiu palaukti. — Galiu 
laukti tiek, kiek ir tu, vaike, mergytei sakė Ricoli žvilgsnis. — Na, tai 
šnekamės, None. Pasakyk, iš kur tu gavai tas lėles. Tas, su kuriomis tu 
ten, aukštai, žaidei. 

— Aš jų nepavogiau. 

— Aš ir nesakiau, kad pavogei. 

— Aš jas radau. Pilną dėžę. 

— Kur? 

— Pastogėje. Ten yra ir daugiau dėžių. 

Greisė prašneko: 

— Tau nevalia ten laipioti. Privalai būti netoli virtuvės ir niekam 
netrukdyti. 

— Aš niekam netrukdžiau. Jeigu ir norėčiau, šitame 22me nėra nė 
vieno, kuriam galėčiau trukdyti. 

— Vadinasi, lėles radai pastogėje, — tarė Ricoli, grįždama prie 


pradėtos temos. 

— Pilną dėžę. 

— Prieš keletą metų jos buvo vieno labdaringo projekto dalis. 
Mes siuvome lėlėms drabužėlius ir ruošėmės jas paaukoti našlaičių na- 
mams Meksike. 

— Vadinasi, tu radai tas lėles, — kreipėsi į Noną Ricoli. — Ir ten 
žaidei su jomis? 

— Daugiau niekas jų neėmė. 

— Ir kaip tu žinojai, kaip patekti pastogėn? 

— Mačiau, kaip ten įėjo toks vyras. 

Vyras? Ricoli dirstelėjo į Morą. Ir pasilenkė arčiau prie Nonės. 

— Koks vyras? 

— Jis turėjo ant diržo prisikabinęs daiktų. 

— Daiktų? 

— Plaktuką ir visa kita. — Ji parodė į abatę: — Ir ji matė. Kalbė- 
josi su juo. 

Motina Marija Klement nustebusi susijuokė. 

— O! Žinau, apie ką ji kalba. Kelis praėjusius mėnesius čia vyko 
šioks toks remontas. Pastogėje dirbo vyrai, rengė naują apšiltinimą. 

— Kada tai buvo? — paklausė Ricoli. 

— Spalio mėnesį. 

— Ar žinote visų tų vyrų pavardes? 

— Galiu pažiūrėti į sąskaitų knygas. Mes registruojame visus ap- 
mokėjimus rangovams. 

Šiaip ar taip, tai nebuvo koks stulbinantis atradimas. Mergytė su- 
sekė, kad darbininkai užkopė į kažkokią nematomą vietą, apie kurią ji 
nežinojo. Į paslaptingą vietą, į kurią galėjai patekti pro slaptas duris. 
Nė vienas vaikas neatsispirtų pagundai žvilgtelėti į vidų — ypač šitokia 
smalsuolė. 

— Nekreipei dėmesio, kad ten tamsu? — paklausė Ricoli. 

— Aš turiu žibintuvėlį, žinok. — Koks kvailas klausimas — taip 
turėjai suprasti iš Nonės balso tono. 


— Nebijojai? Visiškai viena? 

— O ko bijoti? 

Iš tikrųjų ko, pagalvojo Mora. Ši mergytė — bebaimė, jos ne- 
gąsdino nei tamsa, nei policija. Sėdėjo tvirtai įrėmusi žvilgsnį į savo 
klausinėtoją, tarsi ji, o ne Ricoli vestų šį pokalbį. Tačiau kad ir kokia 
šaltakraujiška atrodė, vis dėlto ji buvo tikras vaikutis — ir dar apdris- 
kęs. Plaukai — garbanų raizginys, papudruotas pastogės dulkėmis. 
Rausvas sportinis nertinis atrodė labai sunešiotas drabužėlis. Keliais 
dydžiais per didelis, atraitoti rankogaliai purvini. Tiktai bateliai nauji: 
„Keds“ modelis su Vė/ro užsegimais. Kojytės beveik nesiekė grindų, ir 
ji ištisai monotoniškai jas siūbavo pirmyn ir atgal. Energijos pertekliaus 
metronomas. 

Greisė tarė: 

— Patikėkite, aš nežinojau, kad ji ten buvo. Negaliu kiekvieną 
minutę lakstyti paskui. Turiu paruošti stalui valgius, o vėliau viską susi- 
tvarkyti. Be devintos valandos neišeiname iš čia, ir negaliu jos paguldyti 
visos problemos, žinokite. Ji amžinai pavargusi ir viskuo nepatenkinta, 
todėl viskas baigiasi ginčais. Pernai per ją įsigijau skrandžio opą. Sukėlė 
tiek įtampos, jog skrandis pradėjo save virškinti. Galėjau iš skausmo 
susiriesti dviguba, o jai — nė motais. Vis dar kyla triukšmas dėl ėjimo 
miegoti arba maudymosi vonioje. Jai nerūpi nė vienas žmogus. Bet 
tokie jau tie vaikai — visiškai savanaudiški. Atrodo, kad visas pasaulis 
turi suktis aplink 74. 

Kol Greisė liejo savo neviltį, Mora stebėjo, kaip į tai reagavo 
Nonė. Mergytė visiškai nuščiuvo, kojytės nebesiūbavo, burna tvirtai 
užsičiaupė, iš smakro liko atkaklus keturkampis. Tačiau tamsiose akyse 
trumpam sužvilgėjo ašaros. Lygiai taip pat greitai jos ir dingo, slapta 
brūkštelėjus nešvariu rankogaliu. Ji ne kurčnebylė, pagalvojo Mora. 
Motinos balse girdi pyktį. Be abejonės, Greisė kasdien šimtu būdų iš- 
reiškia savo pasibjaurėjimą šiuo vaikeliu. O dukrelė supranta. Nenuos- 
tabu, kad Nonė sunkus vaikas, nenuostabu, kad ji supykdo Greisę. Tik 
tokį jausmą ji gali išplėšti iš savo motinos, tik taip įrodyti, jog tarp jų 
apskritai egzistuoja kažkoks jausmas. Dar tik septynerių metų, o jau 

supranta tuščiai siekusi meilės. Supranta daugiau negu suaugusieji įsi- 
vaizduoja, o tai, ką ji mato ir girdi, tikrai skaudina. 

Ricoli per ilgai tupėjo priešais mergaitę. Dabar ji pakilo, pamik- 
lino kojas. Jau aštunta valanda, vakarienės kaip nebūta, ir atrodė, kad 
Ricoli energija tirpo. Ji stovėjo nenuleisdama nuo mergytės akių, abi 
vienodai pasišiaušusiais plaukais, veiduose — vienodas ryžtingumas. 

Ricoli kantriai tęsė: 

— Na, None, ar dažnai eini į pastogę? 

Galva linktelėjo, dulkėrų garbanų kuokštas šoktelėjo. 

— Ką tu ten darai? 

— Nieko. 

— Ką tik sakei, kad žaidi su savo lėlėmis. 

— Aš jau tai sakiau. 

— Ką dar darai? 

Mergytė gūžtelėjo pečiais. 

Ricoli mygo stipriau. 

— Na, ką tu, ten turėtų būti nuobodu. Neįsivaizduoju, kodėl no- 
rėtum slampinėti toje pastogėje, nebent ten yra ką įdomaus pamatyti. 

Nonė nudelbė akis į sterblę. 

— Ar tu kada nors vogčiomis žiūri į seseris? Paslapčiomis stebi, 
ką jos veikia? 

— Aš jas matau visą laiką. 

— O jeigu jos savo kambariuose? 

— Man neleidžia ten užlipti. 

— Ber ar tu kada nors jas stebi, kai jos nežiūri? Kai jos to nežino? 

Nonės galva vis dar nulenkta. Ji suburbėjo į savo sportinį nertinį: 

— Tai žiūrėjimas paslapčia. 

— Labai gerai žinai, kad taip negalima, — puolė Greisė. — Tai 
ramybės trikdymas. Jau sakiau. 

Nonė sukryžiavo rankas ir pareiškė griausmingu balsu: 

— Ramybės ikdymas. 

Nuskambėjo lyg šaipymasis iš motinos. Greisė paraudo ir žengė 


prie dukros, tarsi norėdama jai suduoti. 

Ricoli skubiai sustabdė Greisę mostu. 

— Galjūs su motinėle Marija Klement galėtumėte minutėlei išeiti 
iš kambario, ponia Outis? 

— Sakėte, kad galiu pasilikti, — užprotestavo Greisė. 

— Manau, kad Nonei reikia šiek tiek papildomo policijos įtikinė- 
jimo. Paveiks geriau, jeigu jūsų nebus kambaryje. 

— O. — Greisė linktelėjo, akys nemaloniai sublizgėjo. — Žinoma. 

Ricoli teisingai suprato šią moterį: Greisei nerūpėjo apginti dukre- 
lę, ji norėjo matyti, kaip Nonė drausminama. Gąsdinama. Greisė metė 
žvilgsnį į Nonę — dabar žinokis pati — ir išėjo pro duris. Abatė nusekė 
iš paskos. 

Minutėlę nė viena nepratarė nė žodžio. Nonė sėdėjo nunėrusi galvą, 
susidėjusi ant kelių rankas. Vaikiško paklusnumo vaizdas. Koks apsime- 
timas. 

Ricoli prisitraukė kėdę ir atsisėdo priešais mergytę. Taip ir sėdėjo 
tylėdama. Leido tylai įkyrėti. 

Pagaliau iš po neklusnios garbanos Nonė suktai dėbtelėjo į Ricoli. 

— Ko tu lauki? — paklausė. 

— Kad pasakytum, ką matei Kamilės kambaryje. Nes žinau, kad 
slapčia į ją žiūrėdavai. Ir aš taip darydavau, kai buvau maža. Šnipinėjau, 
ką darė suaugę žmonės. Žiūrėjau, kokiais keistais dalykais užsiima. 

— Tai ramybės 'ikdymas. 

— Taip, bet įdomu, ar ne? 

Nonės galva pakilo, niūrus įtemptas žvilgsnis įsmigo į Ricoli. 

— Apgaudinėji. 

— Aš neapgaudinėju. Man reikia, kad tu man padėtum. Manau, 
kad esi labai sumani mergaitė. Galiu lažintis, jog matai tai, ko suaugu- 
sieji net nepastebi. Kaip manai? 

Nonė nenoromis gūžtelėjo petukais. 

— Gal. 

— Na, pasakyk bent ką, ką matei vienuoles darant. 

— Kokius nors nenormalius dalykus? 


— Taip. 

Nonė pasilenkė arčiau ir tyliai ištarė: 

— Sesuo Abigailė nešioja sauskelnes. Ji šlapinasi į kelnes, nes yra 
labai labai sena. 

— Kaip manai, kiek jai metų? 

— Tikriausiai penkiasdešimt. 

— Oho. Tikrai sena. 

— Sesuo Kornelija krapštosi nosį. 

— Fui. 

— Ir nušveičia ant grindų, kai mano, jog niekas nemato. 

— Dar kartą fui. 

— Ir ji liepia man nusiplauti rankas, nes aš esu purvina maža mer- 
gytė. Bet ji pati nesiplauna rankų, o ant jų būna snarglių. 

— Man jau bloga, vaikuti. 

— Aš jai ir pasakiau, kodėl ji nenusiplauna snarglių, ir ji supyko 
ant manęs. Sakė, kad per daug šneku. Ir sesuo Uršulė sakė tą patį, nes 
paklausiau, kodėl ta ponia neturėjo nė vieno piršto, ir dar liepė tylėti. Ir 
mano mama visą laiką verčia atsiprašinėti. Sako, kad ją 'onfūziju. Nes 
landžioju ten, kur neturėčiau. 

— Gerai, gerai, — stabdė Ricoli, tartum jausdama kylantį galvos 
skausmą. — Tikrai daugybė įdomių dalykų. Bet žinai, apie ką aš noriu 
išgirsti? 

— Apie ką? 

— Ką tu matei Kamilės kambaryje. Pro tą skylę. Juk žiūrėjai, ar ne? 

Nonė nudelbė akis į sterblę. 

— Gal. 

— Argi nežiūrėjai? 

Šį kartą Nonė klusniai linktelėjo. 

— Aš norėjau pamatyti... 

— Ką pamatyti? 

— Ką jos nešioja po savo drabužiais. 

Mora vos neprapliupo juoktis. Pati prisiminė laikus, praleistus 
Šventų Nekaltųjų mokykloje, kai ir jai rūpėjo, ką seserys nešiojo po savo 


abitais. Vienuolės atrodė tokios paslaptingos būtybės, kūnai užmas- 

kuoti ir beformiai, juodi rūbai slėpė nuo smalsuolių akių. Ką Kristaus 
sužadėtinė buvo užsivilkusi ant pliko kūno? Ji įsivaizduodavo bjaurias 
baltas kelnes, užtemptas aukščiausiai virš bambos, tokias medvilnines 
liemenėles, kurios specialiai pasiūtos taip, kad užmaskuotų ir prispaus- 
tų, ir storiausias kojines, lyg dešrų apvalkalus užtempras ant kojų su 
išsipūtusiomis mėlynomis venomis. Įsivaizduodavo kūnus, suvaržytus 
sluoksnių sluoksniais paprasčiausios medvilnės. Paskui vieną dieną 
išvydo, kaip lipdama laiptais aukštyn amžina tylenė sesuo Laurencija 
pasikėlė sijoną ir apačioje pasimatė pribloškianti raudona spalva. Ir ten 
buvo ne koks paprastas raudonas rėželis, bet raudono a:/as0 rėželis. Po 

— Žinai, — pasakė Ricoli, palinkdama prie mergaitės, — ir aš 
visada svarsčiau, ką jos vilki po savo abitais. Ką matei? 

Nonė liūdnai papurtė galvą. 

— Ji niekada nenusivilkdavo drabužių. 

— Netgi eidama miegoti? 

— Aš turiu eiti namo, kai jos dar nesiruošia miegoti. Niekada 
nemačiau. 

— Na, o ką tu matei? Ką Kamilė darė ten visiškai viena savo kam- 
barėlyje? 

Nonė pavartė akis, tarsi būtų pernelyg nuobodu net užsiminti. 

— Ji valė. Visą laiką. Ji buvo švariausia ponia. 

Mora prisiminė iššveistas grindis, iki pat plikumo nugrandytą 
laką. 

— Ką dar ji veikė? — paklausė Ricoli. 

— Skaitė knygą. 

— O dar? 

Nonė parylėjo. 

— Daug verkė. 

— Gal žinai, kodėl verkė? 

Mergytė galvojo, kramtydama apatinę lūpytę. Paskui staiga nu- 
švito radusi atsakymą. 


— Nes ji gailėjosi Jėzaus. 

— Kodėl taip manai? 

Mergytė piktai atsiduso. 

— Negi pati nežinai? Jis mirė ant kryžiaus. 

— Gal ji verkė dėl ko nors kito. 

Mora pagalvojo apie Nukryžiuotąjį priešais Kamilės lovą. Įsivaiz- 
davo, kaip jaunoji novicija sukniubusi priešais tą kryžių meldėsi — dėl 
ko? Dėl nuodėmių atleidimo? Išgelbėjimo nuo pasekmių? Tačiau bėgo 
mėnesiai, joje augo kūdikis, ir ji turėjo jausti, kai jis pradėjo judėti. 
Spardyris. Kad ir kiek meldėsi, kad ir kiek paklaikusiai grandė — niekas 
negalėjo nuplauti kaltės. 

— Ar jau užtenka? — paklausė Nonė. 

Ricoli atsilošė kėdėje. 

— Taip, vaikuti. Mums visoms užtenka. Gali bėgti pas mamą. 

Mergytė stryktelėjo nuo kėdės su tokiu trenksmu, jog net garba- 
nėlės pašoko. 

— Ji liūdėjo ir dėl ančių. 

— O, būtų gera vakarienė, — pasakė Ricoli. — Kepta antis. 

— Ji jas lesindavo, bet paskui jos išskrido žiemoti. Mama sako, 
kad kai kurios nesugrįš, nes ten, pietuose, jas suvalgo. 

— Taip, na, toks gyvenimas. — Ricoli mostelėjo jai. — Eik, 
mama laukia. 

Mergytė buvo beveik prie virtuvės durų, kai Mora šūktelėjo: 

— None? O kur buvo tos antys, kurias lesino Kamilė? 

— Ten, tvenkinyje. 

— Kokiame tvenkinyje? 

— Už namo. Net kai jos išskrido, ji vis eidavo ieškoti jų, bet 
mama sakė, kad ji tuščiai gaišta laiką, nes jos turbūt jau Floridoje. Ten, 
kur Disnėjaus pasaulis, — pridūrė ji ir išstriksėjo iš kambario. 

Ilgai buvo tylu. 

— Ar tu girdėjai tą patį, ką aš girdėjau? 

— Taip. 

— Ar manai... 
Mora linktelėjo. 
— Reikia apieškoti tą tvenkinį. 


Buvo beveik dešimta valanda, kai Mora įsuko į savo kiemą. Svetainėje 
degė šviesos — iliuzija, kad kažkas yra namie, laukia jos, tačiau ji žino- 
jo, kad namas tuščias. Ją visuomet pasitinka tušti namai, šviesas uždega 
ne žmogaus rankos, bet trys automatiniai laikmačiai, kuriuos ji nusipir- 
ko už 5,99 dolerius vietiniame W2//-Mart prekybos centre. Trumpomis 
žiemos dienomis ji nustatydavo juos penktai valandai, užsitikrindama, 
kad grįš ne į tamsų namą. Mora išsirinko šį priemiestį, Brukliną, esantį 
čia pat, į vakarus nuo Bostono, dėl jo tylių, medžiais apsodintų gatvių, 
kuriose jautėsi saugi. Dauguma jos kaimynų buvo verslininkai, kurie, 
kaip ir ji, dirbo mieste ir kas vakarą lėkdavo į šio pakraščio prieglobstį. 
Iš vienos pusės gyvenantis kaimynas ponas Telaškinas buvo iš Izraelio 
atvykęs robotų technikos inžinierius. Iš kitos pusės kaimynės Lili ir Su- 
zana buvo civilinės teisės advokatės. Vasarą čia visų sodai išpuoselėti, 
automobiliai nublizginti — modernizuota amerikietiškos svajonės 
versija, kur lesbietės ir imigrantai specialistai laimingai mojavo vieni 
kitiems virš dailiai apkarpytų gyvatvorių. Saugesnio bei arčiau esančio 
priemiesčio ir negalėtum rasti, tačiau Mora žinojo, koks apgaulingas 
būna saugumo supratimas. Keliai į priemiesčius gali atvesti ir aukas, 
ir plėšrūnus. Jos skrodimo stalas buvo demokratiška galutinė paskirties 
vieta: jis nediskriminavo priemiesčiuose gyvenančių namų šeimininkių. 
Nors svetainės šviesos pasitiko kviesdamos į šiltą glėbį, namie 
buvo šalta. O gal ji paprasčiausiai parsinešė žiemą kaip vienas iš tų 
animacinio filmuko veikėjų, virš kurio amžinai kabėjo audros debesys. 
Ji padidino termostato temperatūrą ir įžiebė dujinio židinio liepsną — 
patogumas, kažkada jai atrodęs pasibaisėtina imitacija, tačiau dabar jau 
visai tinkamas. Ugnis yra ugnis, ar tu ją įžiebsi spustelėjęs jungiklį, ar 
šokinėdamas apie malkas ir prakurus. Šį vakarą ji troško jos šilumos, 


linksmų švieselių ir džiaugėsi, kad taip greitai patirs malonumą. 

Ji prisipylė taurelę chereso ir įsitaisė krėsle prie židinio. Už lango 
matėsi kalėdiniai žiburėliai, puošiantys kitoje gatvės pusėje stovintį 
namą, bliksintys lyg nuo pakraigės nusileidę varvekliai — nelabai 
malonus priminimas, kaip ji dar neatsidavė šventiškai nuotaikai. Ne- 
nusipirko eglės, nesidairė dovanų, netgi neužsuko įsigyti kalėdinių at- 
virukų. Antri metai iš eilės ji gyvena kaip ponia Grinėč. Praėjusią žiemą 
atvykusi į Bostoną ir panirusi į tvarkymąsi bei įsikūrimą darbe, ji beveik 
nepastebėjo, kaip pralėkė Kalėdos. O kuo pasiteisinsi šiemet? — pagal- 
vojo ji. Eglei pirkti, lemputėms kabinti ir kiaušininiam likeriui paga- 
minti liko tiktai savaitė. Bent jau reikėtų pianinu pagroti keletą Kalėdų 
giesmių — kaip darydavo vaikystėje. Šventinių giesmių knygutė vis dar 
turėtų būti suolelyje prie pianino, kur ji buvo laikoma nuo... 

Nuo mano paskutiniųjų Kalėdų su Viktoru. 

Ji nukreipė žvilgsnį į telefoną ant šalia stovinčio mažo staliuko. 
Jau jautėsi chereso poveikis, ir buvo aišku, kad bet koks sprendimas bus 
apšlakstytas alkoholiu. Neapdairumu. 

Vis dėlto ji pakėlė ragelį. Kol viešbučio operatorė skambino į jo 
kambarį, Mora spoksojo į židinį galvodama: „Darau klaidą. Tik prisi- 
šauksiu širdies skausmą “. 

Jis atsiliepė: 

— Mora? 

Nors ir nespėjo ištarti nė žodžio, jis žinojo, kas skambina. 

— Suprantu, kad vėlu, — pasakė ji. 

— Dar tiktai pusė vienuoliktos. 

— Vis tiek neturėjau skambinti. 

— Tai kodėl skambinai? — tyliai paklausė jis. 

Ji tylėjo, užsimerkė. Netgi tada matėsi liepsnelių švytėjimas. Jeigu 
ir nežiūri į jas, jeigu net apsimeti, kad jų ten nėra, jos vis tiek liepsnoja. 
Matai jas ar nematai — jos dega. 

— Pamaniau, kad laikas liautis vengus tavęs, — pasakė ji. — Ant- 
raip man niekada nepavyks pajudėti į priekį. 

— Na, labai pagirtina priežastis. 


Ji atsiduso. 

— Neišeina gerai pasakyti. 

— Nemanau, kad lengva maloniai ištarti tai, ką tu nori, jog iš- 
girsčiau. Mažiausia, ką gali padaryti — pasakyk man akis į akį. Ne 
telefonu. 

— Išeitų maloniau? 

— Būtų gerokai drąsiau. 

Iššūkis. Arakuojama jos drąsa. 

Ji atsisėdo tiesiau, žvilgsnis grįžo prie ugnelės. 

— Koks tau būtų skirtumas? 

— Žiūrėkime tiesai į akis: mums abiem reikia judėti toliau. Esame 
įstrigę vienoje vietoje, nes nė vienas iki galo nesuprantame, kas pasidarė. 
Aš mylėjau tave, ir, manau, tu mylėjai mane, bet pažiūrėk, kuo viskas 
baigėsi. Negalime net būti draugai. Pasakyk, kodėl taip yra. Kodėl du 
žmonės, kurie buvo netgi susituokę, nebegali civilizuotai pasikalbėti? 
Taip, kaip kalbėtume su kuo nors kitu? 

— Kadangi tu nesi kas nors kitas. — Kadangi mylėjau tave. 

— Juk galime taip padaryti, ar ne? Tiesiog pasikalbėti akis į akį. 
Užkasti šmėklas. Mieste ilgai nebūsiu. Dabar arba niekada. Arba toliau 
slapstomės vienas nuo kito, arba iškeliame viską į šviesą ir išsiaiškiname, 
kas atsitiko. Jeigu nori — gali man suversti kaltę. Pripažįstu, daug jos 
nusipelniau. Tačiau liaukimės apsimetinėję, kad antroji pusė neegzis- 
tuoja. 

— Kada tu nori susitikti? 

— Galiu ir dabar atvažiuoti. 

Pažvelgusi pro langą ji pamatė, kad tos puošnios švieselės kitoje 
gatvės pusėje staiga aptemo, tviskantys varvekliai nyko snieguotoje 
naktyje. Savaitė iki šventų Kalėdų, o ji dar niekada gyvenime nesijautė 
tokia vieniša. 


— Aš gyvenu Brukline, — pasakė ji. 


Pro krentančias snaiges pasirodė šviesos. Jis judėjo lėtai ieškodamas jos 
namo ir sustojo ties įvaža. Ir tu abejoji, Viktorai? — pagalvojo ji. Svars- 
tai, ar darai klaidą, ar nereikėtų apsisukti ir traukti atgal į miestą? 

Automobilis privažiavo prie kelkraščio ir sustojo. 

Ji pasitraukė nuo lango ir stovėjo svetainėje, jausdama, kaip dau- 
žosi širdis, kaip sudrėko delnai. Skambutis į duris. Išgąstingas kvėpte- 
lėjimas. Ji nepasirengusi žiūrėti jam į akis, tačiau jis čia, ir ji negalėjo 
laikyti jo už durų šaltyje. 

Skambutis vėl nuaidėjo. 

Ji atvėrė duris ir įsisuko snaigės. Jos žiburiavo ant jo striukės, 
žvilgėjo plaukuose, barzdoje. Klasiška „Hallmark“ akimirka: senas my- 
limasis stovi prie jos slenksčio, išalkęs žvilgsnis tyrinėja jos veidą, o ji 
nieko kito nesugalvoja pasakyti, kaip tik „Užeik“. Jokio bučinio, jokio 
apsikabinimo, netgi jokio rankų prisilietimo. 

Jis įėjo, nusimetė striukę. Kabinant ją, padvelkė pažįstamas odos, 
Viktoro kvapas, nudilgindamas jai gerklę. Ji uždarė spintą ir atsigręžė. 

— Norėtum ko nors išgerti? 

— Gal kavos? 

— Geros? 

— Praėjo tik treji metai, Mora. Ar reikia klausti? 

Ne, jai nereikėjo klausti. Jis visada gerdavo labai stiprią juodą. Ar- 
tumo jausmas, vedant jį į virtuvę, išimant iš šaldymo kameros maišelį 


kavos pupelių „Mt. Sutro Roasters“, ją mušė iš vėžių. San Franciske 

tai buvo jų mėgstamiausia rūšis, ir iki šiol kas dvi savaites parduotuvė 
jai pristatydavo po naują maišelį. Santuokos gali iširti, tačiau kai kurių 
dalykų jokiu būdu negalėjai atsisakyti. Ji sumalė pupeles, įjungė kavos 
aparatą, žinodama, kad jis pamažu apžvelgė jos virtuvę, stabrelėdamas 
ties nerūdijančio plieno šaldytuvu „Sub-Zero“, virykle „Viking“, juodo 
granito stalviršiais. Nusipirkusi namą ji iš karto rekonstravo virtuvę 
ir dabar didžiavosi, kad Viktoras stovi jos teritorijoje, kad savo juodu 
darbu užsidirbo viskam, ką tik jis mato. Šiuo atžvilgiu jų skyrybos 
buvo palyginti nesudėtingos: vienas iš kito nieko neprašė. Vos po dvejų 
santuokos metų kiekvienas paprasčiausiai atsiėmė sau priklausantį turtą 
ir patraukė savais keliais. Šitie namai buvo tik jos, ir kiekvieną vakarą 
įeidama pro duris žinojo, kad viską ras ten, kur paliko. Kad kiekvienas 
baldelis pačios nusipirktas, pačios išsirinktas. 

— Atrodo, pagaliau turi išsvajotą virtuvę, — tarė jis. 

— Ir esu patenkinta. 

— Na, tai ar valgiai tikrai skanesni, kai jie pagaminti ant aukščiau- 
sios kokybės šešių degiklių viryklės? 

Jai nepatiko jo žodžiuose pasijutęs sarkazmas, tad ji atšovė: 

— Tarp kitko, taip. Ir skanesni, kai jie sudėti į „Richard Ginori'“ 
porceliano indus. 

— Kas nutiko mieliesiems seniesiems „Crate and Barrel“? 

— Nutariau suteikti sau malonumą, Viktorai. Nebesijaučiu kalta, 
kad turiu pinigų ir leidžiu juos. Gyvenimas per trumpas, kad jį leistum 
kaip hipis. 

— O, palauk, Mora. Ar šitaip atrodė ir kai gyvenai su manim? 

— "Tu vertei jaustis taip, tarsi pinigų švaistymas, įsigyjant keletą 
prabangos dalykų, buvo bendro reikalo išdavystė. 

— Kokio bendro reikalo? 

— Tau viskas buvo bendras reikalas. Angoloje žmonės miršta 
badu, vadinasi, nuodėmė pirktis gražią patalynę. Arba suvalgyti bifštek- 
są. Arba įsigyti mersedesą. 

— Aš maniau, kad ir tu tuo tiki. 

— Žinai ką, Viktorai? Idealizmas greitai išsekina. Man negėda 
turėti pinigų ir nesijaučiu kalta juos leisdama. 

Ji įpylė jam kavos, galvodama, ar jis pastebėjo ironišką smulk- 
menėlę: kad jis, didelis „Mt. Sutro“ kavos pupelių mėgėjas, gėrė kavą, 
paruoštą iš pupelių, kurios buvo atgabentos per visą šalį (veltui eikvo- 
tas reaktyvinio lėktuvo kuras!). Arba kad ant puoduko, kuris jam buvo 
paduotas, išspausdintas vienos farmacijos įmonės ženklas (korpora- 
cinis kyšininkavimas!). Tačiau imdamas tą puoduką jis tylėjo. Kaip 
žmogus, visuomet valdomas savo idealizmo, dabar jis atrodė keistai 
prislėgtas. 

Būtent tas jo užsidegimas pirmiausia ir patraukė ją. Jiedu susitiko 
San Franciske vykusioje trečiojoje pasaulinėje medikų konferencijoje. 
Ji skaitė pranešimą apie autopsijų rodiklius užsienyje, o jis pasakė 
kalbą, davusią toną konferencijai, apie daugybę žmonių tragedijų, su 
kuriomis užsienyje teko susidurti „One Earth“ medikų grupėms. Sto- 
vėdamas priešais prašmatniai apsirengusią auditoriją, Viktoras atrodė 
labiau kaip nuvargęs ir nesiskutęs keliaujantis turistas, o ne kaip gydy- 
tojas. O iš tikrųjų jis buvo ką tik išlipęs iš lėktuvo, atskridusio iš vieno 
Gvatemalos miesto, ir net neturėjo galimybės išsilyginti marškinių. Įėjo 
į salę nešinas tiktai dėže skaidrių. Neturėjo nei pasirašytos kalbos, nei 
užrašų — tiktai tą didžiai vertingą kolekciją tragiškų vaizdų, kurie slydo 
ekranu. Jauna etiopė motina, mirštanti nuo stabligės. Pakelėje paliktas 
perujietis kūdikis su vilko gomuriu. Kazachė mergaitė, mirusi nuo 
plaučių uždegimo, įvyniotra į laidojimo drobulę. Jis pabrėžė, kad visi 
jie galėjo išvengti mirties. Tai buvo nekaltos karo, skurdo ir nemokšiš- 
kumo aukos, kurias jo organizacija „One Earth“ būtų galėjusi išgelbėti. 
Tačiau niekada nebus pakankamai pinigų arba pakankamai savanorių, 
kad patenkintum kiekvienos humanitarinės krizės reikmes. 

Netgi sėdėdama kažkur tos tamsios patalpos viduryje, Mora buvo 
sujaudinta jo žodžių, jo karštos kalbos apie palapinėse įsikūrusias ligo- 
nines ir maitinimo punktus, apie pamirštus vargšus, kurie kiekvieną 
dieną mirė nepastebėti. 

Kai užsidegė šviesos, ant pakylos ji matė nebe susiglamžiusį 
daktarą. Ten stovėjo vyras, kurio tikslas ir valios jėga darė jį didesnį 
už gyvenimą. Morą, kuri savame gyvenime atkakliai laikėsi tvarkos ir 

racionalumo, patraukė šis kone bauginančios jėgos vyras, kurio darbas 
nunešdavo jį į baisiausiame chaose skendinčias Žemės vietas. 

O ką jis matė joje? Tikrai ne giminingos sielos žygio dalyvę. Prie- 
šingai, į jo gyvenimą ji įnešė stabilumą ir ramybę. Tai ji tvarkė jų čekių 
knygelę ir kūrė namų ūkį, ji laukė namie, kol jis lakstė nuo vienos krizės 
prie kitos, iš žemyno į žemyną. Jo gyvenimas skriejo nepaleidžiant iš 
rankų lagamino ir buvo pertekęs adrenalino. 

Ar tas gyvenimas buvo daug laimingesnis be manęs? — svarstė ji. 
Sėdėdamas čia, prie jos virtuvės stalo, gurkšnodamas kavą, jis neatrodė 
itin laimingas. Daugeliu atžvilgių vis dar buvo tas pats Viktoras. Plaukai 
šiek tiek susivėlę, marškiniai prašosi gero išlyginimo, apykaklės kraštai 
atspurę — viskas liudija, kad jis nepaiso išorės. Tačiau kitu atžvilgiu jis 
pasikeitė. Senesnis, labiau suvargęs Viktoras, kuris atrodė ramus, netgi 
nuliūdęs, ugnis prislopinta brandaus amžiaus. 
stalą. 

— Mums reikėjo šitaip pasišnekėti prieš trejus metus, — tarė jis. 

— Prieš trejus metus nebūtum manęs klausęsis. 

— Ar bandei? Ar bent kartą ėmei ir pasakei man, kad įgriso būti 
aktyvisto žmona? 

Ji nuleido akis į kavą. Ne, nepasakė. Laikė giliai savyje — taip, 
kaip visas kankinančias emocijas. Pyktį, apmaudą, neviltį — dėl jų ji 
prarasdavo savitvardą, o šito negalėjo pakęsti. Kai pagaliau pasirašė sky- 
rybų dokumentus, jautėsi klaikiai sutrikusi. 

— Aš net neįsivaizdavau, kad tau buvo taip sunku, — pasakė jis. 

— Ar būtų kas nors pasikeitę, jeigu būčiau pasakiusi? 

— Galėjai bent pabandyti. 

— O ką tu būtum daręs? Atsisakęs „One Earth“? Nebūtum ėjęs 
į jokį kompromisą. Tau didžiulis malonumas atlikti šventojo Viktoro 
vaidmenį. Daugybė apdovanojimų, daugybė pagyrų. Kas gi patenka į 
People viršelį vien už tai, kad yra geras vyras žmonai. 

— Manai, kad dėl to aš dirbu? Dėl dėmesio, viešumo? Jėzau, Mora. 


Juk žinai, koks svarbus mano darbas! Bent jau nors kiek įvertink mane. 

Ji atsiduso. 

— Tu teisus, neturėjau taip sakyti. Tačiau abu žinome, kad pasi- 
gestum to darbo. 

— Taip, pasigesčiau, — pripažino jis. Ir tyliai pridūrė: — Bet ne- 
įsivaizdavau, kaip pasigesiu tavęs. 

Paskutinius žodžius ji praleido pro ausis. Leido pakibti tylai. Tiesą 
sakant, ji nežinojo, ką pasakyti: jo prisipažinimas be galo ją nustebino. 

— Tu puikiai atrodai, — pasakė jis. — Ir, regis, esi patenkinta. 
Tiesa? 

— Taip. — Atsakyta per daug greitai, per daug automatiškai. Ji 
pajuto, kaip nuraudo. 

— Naujasis darbas sekasi? — paklausė jis. 

— Reikalauja jėgų ir dėmesio. 

— Įdomiau negu terorizuoti studentus medikus universiteto ko- 
ledže? 

Ji nusijuokė. 

— Aš neterorizavau studentų medikų. 

— Jie išdrįstų paprieštarauti. 

— Kėliau jiems aukštesnius reikalavimus, ir viskas. Ir jie beveik 
visuomet pasiekdavo tą lygį. 

— Buvai gera dėstytoja, Mora. Tikiu, kad universitetas norėtų 
tave susigrąžinti. 

— Na, mes visi judame pirmyn, argi ne? 

Ji jautė jo žvilgsnį ir ryžtingai laikėsi, kad veidas būtų neįskaitomas. 

— Vakar mačiau tave per televiziją, — tarė jis. — Per vakaro ži- 
nias. Apie tų vienuolių užpuolimą. 

— Tikėjausi, kad kameros neužgriebs manęs. 

— Pamačiau tave iš karto. Parodė, kaip ėjai pro vartus. 

— Tai vienas iš neišvengiamų dalykų šiame darbe. Amžinai esi 
matomas. 

— Manau, ypač šiuo atveju. Rodė visi televizijos kanalai. 

— Ką kalbėjo? 


— Kad policija neturi įtariamųjų, kad priežastis taip ir nežino- 

ma. — Jis kraipė galvą. — Išties protu nesuvokiama — užpuolamos 
vienuolės. Nebent tai galėjo būti seksualinis smurtas. 

— O tai jau suvokiama? 

— Žinai, ką turiu omenyje. 

Taip, ji žinojo ir pakankamai pažinojo Viktorą, kad neįsižeistų dėl 
tokios jo pastabos. Iš tikrųjų skiriasi šaltai apskaičiuojantis grobuonis 
lytinis iškrypėlis ir psichiškai nesveikas, nuo tikrovės atitrūkęs žmogus. 

— Šį rytą atlikau skrodimą, — pasakė ji. — Dauginis kaukolės lū- 
žis. Nutraukta vidurinė smegenų arterija. Jis turbūt ją daužė plaktuku. 
Kažin ar priskirtum šį užpuolimą prie protu suvokiamų. 

Jis papurtė galvą, 

— Kaip tu su tuo susidoroji, Mora? Perėjai nuo lengvų, paprastų 
ligoninėje mirusiųjų skrodimų prie šitokių. 

— Ligoninėje mirusiųjų skrodimo lengvu ir paprastu nepavadinsi. 

— "Bet žmogžudystės aukos skrodimas? Ir ji buvo jauna, tiesa? 

— Tik dvidešimties metų. 

Ji nutilo. Susilaikė nepasakiusi, ką dar nustatė skrodimo metu. Kai 
jiedu buvo susituokę, visuomet pasidalydavo medikų paskalomis, pasi- 
tikėjo vienas kitu, kad laikys tokias žinias paslaptyje. Tačiau šis atvejis 
buvo per daug žiaurus, ir ji nebenorėjo tęsti pokalbio apie mirtį. 

Ji atsikėlė vėl pripilti kavos. Grįžusi prie stalo su kavinuku tarė: 

— Dabar papasakok apie save. Ką šventasis Viktoras veikia? 

— Prašau, nevadink manęs taip. 

— Anksčiau manydavai, kad tai juokinga. 

— Dabar manau, kad tai grėsminga. Kai žiniasklaida pradeda tave 
vadinti šventuoju, jau aišku, kad taip ir laukia progos, kada galės tave 
nuversti nuo pjedestalo. 

— Pastebėjau, kad tu ir „One Earth“ vis išdygstate laikraščių 
puslapiuose. 

Jis atsiduso. 

— Deja. 

— Kodėl — deja? 


— Tarptautinei labdarai buvo prasti metai. Dabar tiek daug naujų 

konfliktų, tiek daug pabėgėlių juda. Vien dėl to ir parenkame į laik- 
raščių puslapius. Dėl to, kad būtent mes turime teikti pagalbą. Laimė, 
šiemet gavome didžiulę pašalpą. 

— Visos tos puikiosios žiniasklaidos dėka? 

Jis gūžtelėjo pečiais. 

— Kartais kokiai nors stambiai korporacijai prabunda sąžinė ir 
nutaria išrašyti čekį. 

— Esu tikra, kad nenukenčia nuo mokesčių atskaitymo. 

— Tačiau tie pinigai taip greitai senka. Tereikia kokiam naujam 
maniakui sukelti karą, ir staiga susiduriame dar su milijonu pabėgėlių. 
Vėl šimtai tūkstančių vaikų miršta nuo vidurių šiltinės arba choleros. 
Štai kas man neleidžia užmigti naktimis, Mora. Galvoju apie tuos 
vaikelius. — Jis gurkštelėjo kavos ir padėjo puoduką, tarsi nebegalėtų 
pakęsti jos skonio. 

Ji žiūrėjo, kaip jis taip ramiai sėdi, o gelsvai ruduose plaukuose 
matėsi naujos sidabrinės gijos. Nors jis ir sensta, pagalvojo ji, tačiau dar 
nepraradęs idealizmo. Kaip tik tas jo idealizmas iš pradžių ir patraukė 
ją — ir galiausiai juos išskyrė. Mora negalėjo varžytis su pasaulio porei- 
kiais dėl Viktoro dėmesio, ir jai niekada nederėjo bandyti. Jo meilės ro- 
manas su ta prancūze medicinos seserimi galų gale net nebenustebino. 
Tuo atvirai ir parodė, kad nepaisė jos, įtvirtino savo nepriklausomybę. 

Jiedu tylėjo, žvilgsniai nesusitiko — du kažkada vienas kitą mylėję 
žmonės dabar nesugalvojo, ką pasakyti. Ji išgirdo jį pakylant ir stebėjo, 
kaip jis stovėjo prie kriauklės plaudamas savo puodelį. 

— Tai kaip laikosi Dominyka? — paklausė ji. 

— Nežinau. 

— Ar ji dar dirba „One Earth“? 

— Ne. Metė. Nė vienam nebuvo gera po... — Jis gūžtelėjo pečiais. 

— Judu nepalaikote ryšio? 

— Ji man nieko nereiškė, Mora. Pati žinai. 

— Keista. O man ji labai daug reiškė. 

Jis atsisuko į ją. 

— Kažin, ar kada nors liausiesi pykti dėl jos? 

— Praėjo treji metai. Tikriausiai turėčiau. 

— Neatsakei į klausimą. 

Ji nuleido akis. 

— Tu turėjai romaną. Turėjau pykti. Vienintelė išeitis. 

— Vienintelė išeitis? 

— Kad galėčiau palikti tave. Kad galėčiau užbaigti su tavimi. 

Jis priėjo prie jos. Uždėjo ant pečių rankas. Šiltas ir intymus prisi- 
lietimas. 

— Aš nenoriu, kad užbaigtum su manimi, — tarė jis. — Tegul tai 
būna ir neapykanta. Kad bent 44 2075 jaustum. Tai labiausiai mane ir 
kamavo — kad galėjai tiesiog pasitraukti. Kad atrodei tokia šalta. 

Žinau tik tokį kelią, kaip iškęsti, pagalvojo ji, jausdama apglė- 
biančias rankas. Alsavimo šilumą ant plaukų. Jau seniai išmokta, kaip 
užtrenkti duris visoms toms bjaurioms emocijoms. Jiedu taip netiko į 
porą. Energingasis Viktoras vedė Mirusiųjų Karalienę. Ir kodėl jie gal- 
vojo, kad viskas klostysis gerai? 

Kadangi troškau jo ugnies, jo aistros. Norėjau to, kuo pati niekada 
negaliu būti. 

Kai sučirškė telefonas, Viktoro rankos sustingo ant jos pečių. Jis 
pasitraukė, palikdamas ją trokšti jo šilumos. Ji atsistojo ir nuėjo prie 
virtuvės telefono. Žvilgsnis į skambintojo duomenis — ir buvo aišku, 
kad šis skambutis išsiųs ją argal į naktį, į sniegą. Kalbėdamasi su de- 
tektyvu ir brūkštelėdama adresą, ji matė, kaip Viktoras pasiduodamas 
lingavo galvą. Šią naktį ją šaukė pareiga, o jis liko nuošalyje. 

Ji baigė pokalbį. 

— Atleisk, turiu važiuoti. 

— Giltinė šaukia? 

— Mirties vieta Roksberyje. Jie laukia manęs. 

Jis nusekė ją koridoriumi prie paradinių durų. 

— Ar norėtum, kad važiuočiau kartu? 

— Kam? 

— Palaikysiu tau kompaniją. 


— Parikėk, mirties vietoje pakankamai didelė kompanija. 

Ji dirstelėjo pro virtuvės langą į tirštą krentantį sniegą. 

— Negera naktis vairuoti. 

— Nė vienam iš mūsų negera. — Ji pasilenkė užsimauti batų. Ir 
džiaugėsi, kad jis nematė jos veido, kai ji ištarė: — Tau nėra reikalo 
važiuoti atgal į viešbutį. Kodėl nepasilikus čia? 

— Nori pasakyti — nakčiai? 

— Taip tau būtų patogiau. Svečių kambaryje gali pasikloti lovą. 
Turbūt kelias valandas negrįšiu. 

Jo tylėjimas ją privertė nurausti. Vis dar nepakeldama akių ji užsi- 
sagstė paltą. Staiga panorusi kuo greičiau dingti, atvėrė paradines duris. 
Ir dar išgirdo: 

— Neisiu gulti, lauksiu. 


Pro krentančio sniego širmą mirgėjo mėlynos švieselės. Ji sustojo už 
vieno policijos automobilio, prisiartino patrulis, beveik iki pusės įtrau- 
kęs galvą į pastatytą apykaklę ir atrodantis kaip vėžlys savame kiaute. 
Ji nuleido langelį ir prisimerkė nuo jo žibintuvėlio spindulių. Sniegas 
šūstelėjo vidun, nusklendė ant prietaisų skydelio. 
— Daktarė Ailz, Teismo medicinos ekspertų tarnyba, — prisistatė ji. 
— Gerai, galite palikti automobilį čia, ponia. 


— Kur kūnas? 
— Viduje. — Jis mostelėjo žibintuvėliu į kitoje gatvės pusėje 
stovinį pastatą. — Paradinės durys užrakintos — teks eiti pro įėjimą 


iš kiemo pusės. Nėra šviesos, būkite atsargi. Jums reikės žibintuvėlio. 
Tame kieme prikrauta visokiausių dėžių ir šlamšto. 

Išlipusi iš automobilio ji paniro į baltų nėrinių uždangą. Šiąnakt 
buvo labai gerai pasiruošusi tokiam orui ir džiaugėsi, kad kojoms šilta ir 
sausa su „Ihinsulate“ batais. Gatvę dengė bent šeši coliai šviežio sniego, 
bet krito švelnios plunksniškos snaigės, nerodydamos nė mažiausio pasi- 
priešinimo, kai ji mynė pusneles, palikdama minkštus pėdsakų guolius. 

Prie šoninio įėjimo užsižiebė žibintuvėlį ir pamatė įlinkusią po- 


licijos juostą, geltona spalva beveik nebematoma po balta danga. Per- 

lipo per ją, paskleisdama šūsnį sniego dribsnių. Kiemas buvo užverstas 
keliomis beformėmis krūvomis, užklotomis sniegu. Batas stuktelėjo į 
kažką kieta, sutarškėjo buteliai. Kiemas paverstas sąvartynu, ir jai parū- 
po, kokie bjaurūs daiktai galėjo slėptis po šiuo baltu apklotu. 

Ji pabeldė į duris ir šūktelėjo: 

— Alio? Teismo medicinos ekspertė. 

Durys virstelėjo, ir į akis švystelėjo žibintuvėlio šviesa. Nesimatė, 
kas jį laikė, tačiau iš balso atpažino detektyvą Dareną Krovį. 

— Labas, daktare. Sveika atvykusi į tarakonų didmiestį. 

— Gal malonėtumėte pašviesti kur nors kitur? 

Spindulių pluoštas nuslinko jai nuo veido, ir ji pamatė Krovio 
siluetą. Plačiaperį ir šiek tiek grėsmingą. Jis buvo vienas iš jaunesnių 
Žmogžudysčių tyrimo skyriaus detektyvų, ir, kaskart tirdama bylą drau- 
ge su juo, Mora jautėsi teturinti nežymų vaidmenį TV laidos fūilmavimo 
aikštelėje, o Krovis buvo to serialo žvaigždė, kino žvaigždė policininkas 
džiovintuvu suformuotais plaukais ir atitinkama poza — pasipūtęs ir 
kupinas pasitikėjimo. Vienintelis bruožas, kurį tokie vyrai kaip Krovis 
gerbė moteryje, — ledinis profesionalumas. Būtent tai ji ir demons- 
travo jam. Vyriškosios lyties teismo medicinos ekspertai geraširdiškai 
pajuokautų su Kroviu, ji — ne: turėjo išlikti barjerai, nubrėžtos ribos, 
antraip jis rastų būdą įspirti jos autoritetui. 

Ji užsimovė pirštines, antbačius ir įėjo į pastatą. Pračiuožus jos žibin- 
tuvėlio šviesai, kambaryje iš karto sublizgėjo metalo paviršiai. Didžiulis 
šaldytuvas ir plieniniai stalviršiai. Pramoninės viryklės viršus ir orkaitės. 

— (Čia buvo „Mamos Kortinos“ itališkas restoranėlis, — paaiškino 
Krovis. — Ber „Mamai“ biznis nenuskilo ir ji paskelbė bankrotą. Prieš 
dvejus metus pastatas pripažintas kaip netinkamas veiklai ir ant abiejų 
įėjimų pakabintos spynos. Atrodo, kad šoninės durys prieš kažkiek lai- 
ko buvo išlaužtos. Visa šios virtuvės įranga parduodama iš varžytinių, 
bet nežinau, kas jos galėtų norėti. Baisi. — Jis apšvietė dujinės viryklės 
degiklius, kuriuos per keletą metų susikaupę riebalai padengė stora juo- 
da pluta. Užkabinti šviesos į visas puses išlakstė tarakonai. — Čia pilna 
jų. Visi šitie gardūs taukai jiems kaip tik. 

— Kas surado kūną? 

— Vienas mūsų berniukas iš Kovos su narkotikais skyriaus. Čia, 
maždaug už vieno kvartalo, vyko policijos reidas. Įrariamasis pabėgo, ir 
jie manė, kad jis metėsi į šitą kiemą. Pastebėjo, kad durys atplėštos. Įėjo 
vidun ieškoti savo nusikaltėlio, o čia — staigmena. — Jis nukreipė ži- 
bintuvėlį į grindis. — Čia matosi nubrauktos dulkės. Tarsi nusikaltėlis 
būtų vilkęs auką per kambarį. 

Jis mostelėjo žibintuvėliu į kitą virtuvės galą. 

— Lavonas ten. Reikia eiti pro valgomąjį. 

— Jau padarėte vaizdo įrašą? 

— Taip. Turėjau sukišti du baterijų komplektus, kad būtų pakan- 
kamas apšvietimas. Jau abu išeikvojau, todėl dabar ten bus tamsoka. 

Ji ėjo paskui jį prie virtuvės durų, prisispaudusi rankas prie šonų, 
kad niekur neprisiliestų (tarsi ji norėtų prisiliesti). Aplinkui patamsiuo- 
se girdėjosi šiugždesys, ir ji įsivaizdavo tūkstančius tų padarų kojelių, 
skuodžiančių per sienas ir kabančių ant lubų viršum jos galvos. Tegul ji 
ir buvo stoiška, susidūrusi su kraują stingdančiais ir šlykščiais vaizdais, 
tačiau atliekomis mintantys vabalai tikrai kėlė pasibjaurėjimą. 

Įėjusi į valgomojo patalpą, užuodė seniai pažįstamų kvapų puokš- 
tę, kuri visada kybo užpakaliniuose senų restoranų kiemeliuose: virtu- 
vės atliekų ir nustilbusio alaus dvoką. Tačiau čia sklandė dar kai kas, 
pranašiškai pažįstamas kvapas, pagreitinęs jai pulsą. Tai buvo jos apsi- 
lankymo tikslas, dabar sukėlęs ir smalsumą, ir didelę baimę. 

— Atrodo, kad čia nakvodavo valkatos, — pasakė Krovis, išplėš- 
damas iš tamsos ant grindų gulinčią seną antklodę ir pluoštus laikraš- 
čių. — Ten dar yra žvakių. Gerai, kad namo ir viso šito šlamšto nepa- 
vertė pelenais. — Jo žibintuvėlis praslinko produktų pakuočių ir tuščių 
skardinių krūva. Nuo jos viršaus į juos spoksojo dvi geltonos akys: nie- 
ko nebijanti, netgi įžūli žiurkė teikėsi provokuoti, kad ją baidytų. 

Žiurkės ir tarakonai. Kas bus likę iš lavono, kai pilna maitėdų? — 
pagalvojo Mora. 

— Jis už kampo. — Krovis labai ryžtingai skynėsi kelią tarp stalų 
ir sukrautų kėdžių. — Laikykitės šitoje pusėje. Čia yra pėdų, kurias 

bandome išsaugoti. Kažkas nueidamas nuo lavono pripėdavo kraujo. 
Maždaug apie tą vietą jos išnyksta. 

Jis įvedė ją į mažą koridoriuką. Jo gale pro duris sklido silpna 
šviesa. Iš vyrų tualeto. 

— Atvyko daktarė! — šūktelėjo Krovis. 

Tarpduryje išniro kito žibintuvėlio spinduliai. Iš tualeto išėjo Kro- 
vio partneris Edas Sliperis ir vangiai mostelėjo Morai pirštinėta ranka. 
Sliperis buvo seniausias Žmogžudysčių tyrimo skyriaus detektyvas, 
kiekvieną kartą jį pamačius, Morai atrodė, kad jo pečiai dar labiau su- 
linkę. Jai kilo klausimas, kuo nusipelnė jo melancholiška natūra, kad jis 
buvo suporuotas su Kroviu. Nei išmintis, nei patirtis negalėtų paimti 
viršaus, susidūrus su jaunatvišku agresyvumu, ir Sliperis jau seniai per- 
leido valdžią savo arogantiškajam partneriui. 

— Nekoks vaizdas, — įspėjo Sliperis. — Džiaukimės, kad ne lie- 
pos mėnuo. Nenoriu nė galvoti, kokie čia tvyrotų kvapai, jeigu nebūtų 
taip prakeiktai šalta. 

Krovis nusijuokė: 

— Atrodo, kažkas yra pasiruošęs lėkti į Floridą. 

— E, jau išsirinkau gražų mažą butuką. Tiktai vienas kvartalas 
nuo paplūdimio. Visą dieną nieko daugiau nenešiosiu, tik trikampius. 
Tegul viskas eina velniop. 

Šilti paplūdimiai, pagalvojo Mora. Baltas vandens įsigėręs smėlis. 
Argi jie visi dabar netrokštų tenai būti, užuot stovėję šiame niūriame 
mažame koridoriuje, pasišviesdami tiktai savo žibintuvėliais. 

— Aš jūsų paslaugoms, daktare, — pasakė Sliperis. 

Ji pasuko prie durų. Žibintuvėlis apšvietė purvinas juodas ir baltas 
grindų plyteles, išdėliotas šachmatų tvarka. Pripėduotos ir su išdžiūvu- 
sio kraujo žymėmis. 

— Eikite palei sieną, — patarė Krovis. 

Ji įžengė į patalpą ir tučtuojau išsigandusi atšoko, nes palei pat 
kojas kažkas pralėkė. 

— Jėzau, — ištarė ji ir išgąstingai nusijuokė. 

— Taip, žiurkės stambios, motininės, — pasakė Krovis. — Ir visos 
šiek tiek čia pasivaišino. 

Ji pamatė, kaip po tualeto kabinos durimis nuslinko uodega, ir 
prisiminė seną miestietišką legendą apie žiurkes, kurios plaukioja kana- 
lizacijos vamzdžiais ir staiga išlenda iš unitazų. 

Mora lėtai pravedė šviesos pluoštą pro du praustuvus, ant kurių 
nebuvo čiaupų, pro pisuarą, užkimšrą šiukšlėmis ir cigarečių nuorūko- 
mis. Spinduliai užgriebė nuogą kūną, gulintį ant šono po pisuaru. Pro 
susivėlusius juodus plaukus švietė pliki veido kaulai. Maitėdos jau go- 
džiai rijo šitą šviežią mėsą, o pats liemuo buvo nusėtas daugybe žiurkių 
įkandimų. Tačiau didžiausią siaubą jai sukėlė ne aštrių dantų padaryti 
sužalojimai, bet pats lavonas: jis buvo mažas. 

Vaikas? 

Mora pritūpė prie jo. Dešinysis skruostas prisispaudęs prie grindų. 
Ji pasilenkė dar arčiau ir pamatė išsivysčiusias krūtis. Visiškai ne vaikas, 
pagalvojo ji, o subrendusi mažo ūgio moteris, veido bruožai sunaikinti. 
Puotaujančios maitėdos godžiai sugraužė atsuktą kairiąją veido pusę, 
sunaikino odą ir netgi nosies kremzlę. Ant liemens išlikusi oda buvo 
stipriai pigmentuota. Kilusi iš Lotynų Amerikos? — svarstė Mora, ap- 
šviesdama kaulėtus pečius, paskui gumbuotą nugarkaulio keterą. Nuo- 
gas liemuo nubarstytas tamsiais, beveik rausvai violetiniais gumbeliais. Ji 
pasuko šviesos pluoštą ant kairiojo klubo ir sėdmens ir pamatė daugiau 
mazgelių. Paraudęs išbėrimas tęsėsi per visą šlaunį ir blauzdą iki... 

Šviesos pluoštas sustingo ant kulkšnies. 

— O viešpatie, — ištarė ji. 

Nebuvo kairiosios pėdos. Po kulkšnimi likęs kojos strrampas, nuo 
puvimo visas galas pajuodęs. 

Ji pasuko šviesą į antrąją kulkšnį ir pamatė kitą strampą. Nebuvo 
ir dešiniosios pėdos. 

— Dabar patikrinkite rankas, — pasakė Krovis, kuris buvo priėjęs 
prie pat jos. Jiedu nukreipė šviesas į rankas, kurios gulėjo torso šešėlyje. 

Vietoje plaštakų Mora išvydo du strampus, kraštai nurantyti mai- 
tėdų dantų. 

Sudrebėjusi ji atsilošė. 


— Kaip suprantu, žiurkės širaip nenuėstų, — tarė Krovis. 

Ji nurijo seilę. 

— Ne. Ne, jos buvo nupjautos. 

— Manote, kad jis šitaip padarė, kai ji dar buvo gyva? 

Ji pažiūrėjo į dėmėtas plyteles ir prie strampų pamatė tiktai mažus 
juodus išdžiūvusio kraujo klanelius — kraujo nepritaškyta. 

— Kai jas pjovė, arterinio kraujo spaudimo nebebuvo. Šitos galū- 
nių dalys pašalintos po mirties. — Ji pakėlė akis į Krovį. — Radote jas? 

— Ne. Jis jas pasiėmė. Kas, po velnių, žino kodėl? 


— Logiškai paaiškinama, kodėl jis taip galėjo padaryti, — įsiterpė 


Sliperis. — Dabar neturime pirštų atspaudų. Negalime nustatyti jos 
tapatybės. 

Mora tarė: 

— Jeigu jis bandė sunaikinti jos tapatybę... — Ji žiūrėjo į veidą, 


į šviečiančius kaulus, ir, supratus, ką tai reiškia, ją užliejo nauja siaubo 
banga. — Man reikia ją apversti, — pasakė ji. 

Ji išėmė iš lagaminėlio vienkartinę paklodę ir ištiesė ją prie lavono. 
Paskui kartu su Sliperiu ir Kroviu užvertė ant jos kūną. 

Sliperis žioptelėjo ir nusisuko. Dabar pasimatė dešinioji veido 
pusė, kuri buvo prisispaudusi prie grindų. Pasirodė ir viena kulkos pra- 
mušta skylė kairiojoje krūtyje. 

Tačiau ne šautinė žaizda sukėlė Sliperiui pasibjaurėjimą. Pribloškė 
aukos veidas, į juos žiūrinti be voko likusi akis. Dešinioji veido pusė, 
gulėjusi ant tualeto grindų plytelių, negalėjo būti graužikams priei- 
nama, tačiau odos nebuvo. Atvertas raumuo sudžiūvęs, likę diržingi 
pluoštai, o pro juos išsikišęs perlų spalvos skruostikaulio gumbelis. 

— Ir čia ne žiurkių darbas, — ištarė Sliperis. 

— Ne, — sutiko Mora. — Širaip sužalojo ne maitėdos. 

— Viešpatie, ar jis paprasčiausiai nuplėšė ją? Tarsi būtų nulupęs 
kokią... 

Kaukę. Tiktai ši kaukė buvo padaryta ne iš gumos ar plastiko, bet 
iš žmogaus odos. 

— Jis pašalino veidą. Nupjovė plaštakas. Nieko nepaliko, kad ne- 
galėtume jos atpažinti, — kalbėjo Sliperis. 

— Ber kodėl pėdas? — nenurimo Krovis. — Visiškai nesupran- 
tama. Nė vieno žmogaus asmenybė nenustatoma pagal kojų pirštų 
atspaudus. Be to, ji neatrodo iš tų, kurių pasigendama. Kas ji — juo- 
daodė? Kilusi iš Lotynų Amerikos? 

— Ką jos rasė turi bendra su tuo, ar jos pasiges, ar ne? — paklausė 
Mora. 

— Aš tiktai sakau, kad ji ne kokia nors namų šeimininkė iš prie- 
miesčių. Arba kodėl ji turėjo atsidurti šioje apylinkėje? 

Mora atsistojo: staiga jos antipatija Kroviui taip išaugo, jog ji ne- 
bepajėgė būti šalia jo. Ji pašvietė aplink kambarį, švystelėjo per praus- 
tuvus ir pisuarus. 

— Ant sienos yra kraujo. 

— Aš sakyčiau, jis čia ir sudorojo ją, — pareiškė Krovis. — Įsi- 
tempė, prirėmė prie sienos ir paspaudė gaiduką. O paskui ėmėsi ampu- 
tacijų — toj pat vietoj, kur ji nukrito. 

Mora žiūrėjo į kraują ant plytelių. Vos kelios dėmės, nes tada auka 
jau buvo nebegyva. Jos širdis nebeplakė, kraujas nebepulsavo. Ji nieko 
nebejaučia, kai žudikas pritupia šalia, kai ašmenys giliai įsminga jai į 
riešą, perplėšdami sąnarius. Kai jis smeigia į veidą, nulupa odą, tarsi nu- 
dirdamas meškai kailį. O kai viską baigia, kai susirenka savo trofėjus, jis 
palieka ją čia lyg nebereikalingą karkasą ir atiduoda maitėdoms, kurie 
užplūdę šį apleistą pastatą. 

Kadangi ant kūno nebuvo jokio drabužėlio, trukdančio aštriems 
dantims, po kelių dienų žiurkės būtų įnikusios į raumenis. 

Po mėnesio — prisikasusios prie kaulo. 

Mora pažvelgė į Krovį. 

— Kur jos drabužiai? 

— Radome tiktai vieną batelį. Teniso barelį, ketvirto dydžio. Ko 
gero, pametė išeidamas. Jis gulėjo virtuvėje. 

— Ant jo buvo kraujo? 

— Taip. Aptaškytas viršus. 

Ji pažiūrėjo į strampą, kur turėjo būti dešinioji pėda. 


— Vadinasi, jis nurengė ją čia, šitoje patalpoje. 

— Pomirtinis seksualinis smurtas? — įsiterpė Sliperis. 

Krovis suprunkštė. 

— Kas tau norėtų krušti bobą, aplipusią šitomis ropojančiomis 
šlykštynėmis? O koks čia išbėrimas? Jis neužkrečiamas, ar ne? Kaip 
raupai ar panašiai? 

— Ne, šitie išbėrimai atrodo chroniški, ne ūmiai atsiradę. Matote, 
ant kai kurių užsidėję šašai? 

— Na, nemanau, kad kas nors norėtų ją paliesti, ką jau kalbėti 
apie krušimą. 

— Niekada negali žinoti, — atsiliepė Sliperis. 

— Arba jis galėjo nurengti ją tam, kad lavonas liktų atidengtas, — 
spėjo Mora. — Kad greičiau sunaikintų maitėdos. 

— Kodėl jam rūpėjo išsinešti drabužius? 

— Dar vienas būdas sunaikinti jos tapatybę. 

— Man atrodo, kad jam paprasčiausiai jų reikėjo, — pareiškė 
Krovis. 

— Kodėl? 

— Dėl tos pačios priežasties, kodėl pasiėmė plaštakas, pėdas ir 
veidą. Jam reikėjo suvenyrų. — Krovis nukreipė žvilgsnį į Morą. Ap- 
gaubtas šešėlių jis atrodė aukštesnis. Grėsmingas. — Manau, kad mūsų 


vyrukas yra kolekcionierius. 


Verandoje degė šviesa. Pro krentančio sniego nėrinius matėsi jos gelsvas 
švytėjimas. Tokią valandą visame kvartale tiktai jos vienos namas buvo 
apšviestas. O kiek būta naktų, kai ji grįždavo namo, kur šviesos buvo 
įžiebtos ne žmogaus rankų, bet elektroninių laikmačių. Šią naktį kažkas 
tikrai manęs laukia, pagalvojo ji. 

Paskui pamatė, kad priešais namą nebėra Viktoro automobilio. 
Išvažiavo, šovė mintis. Grįžtu, kaip paprastai, į tuščius namus. Veran- 
doje spindinti šviesa, kuri atrodė tokia svetinga, staiga pasidarė šalta ir 


beveidė. 

Įsukdama į kiemą krūtinėje pajuto tuštumą. Bjauriausia ne tai, 
kad jis išvažiavo, bet jos pačios reakcija — nusivylimas. Su juo praleis- 
tas vos vienas vakaras, galvojo ji, o sugrįžau ten, kur buvau prieš trejus 
metus; mano apsisprendimas pamintas, o nepriklausomybė blėsta. 

Ji paspaudė nuotolinio valdymo mygtuką ir atvėrė garažo vartus. 
Vartai sudundėjo, ir ji apstulbusi nusijuokė: kairėje garažo pusėje sto- 
vėjo mėlyna „Toyota“. 

Viktoras paprasčiausiai įvežė savo automobilį į garažą. 

Mora sustojo šalia išnuomoto „Toyota“ automobilio. Kai garažo 
vartai už jos užsivėrė, dar pasėdėjo, klausydamasi įsibėgėjančio pulso, 
jausdama laukimą lyg vaistą, srūvantį kraujo takais. Lygiai per dešimtį 
sekundžių — nuo nusiminimo prie džiūgavimo. Ji neturėjo užmiršti, 
kad niekas tarp jų nepasikeitė. Niekas tarp jų ir 2egalėjo pasikeisti. 

Ji išlipo, giliai įkvėpė ir įėjo į namą. 

— Viktorai? 

Jokio atsakymo. 

Dirstelėjo į svetainę, paskui nuėjo koridoriumi į virtuvę. Kavos 
puodukai išplauti ir padėti — visi jo apsilankymo pėdsakai likviduoti. 
Žvilgrelėjo į miegamuosius, į darbo kambarį — Viktoro nė ženklo. 

Tiktai grįžusi į svetainę pastebėjo pėdas, apmautas praktiškomis 
baltomis puskojinėmis ir kyšančias pro vieną sofos galą. Ji stovėjo ir žiū- 
rėjo, kaip jis miega: viena ranka nukarusi žemyn, veidas ramus. Ne tas 
Viktoras, kurį ji prisiminė: vyrą, kurio nesuvaldomos aistros pirmiausia 
ją patraukė, o paskui atstūmė. Santuoka paliko atmintyje ginčus, gilias 
žaizdas, kurias gali padaryti tiktai mylimas žmogus. Skyrybos iškreipė 
atsiminimus apie jį, paversdamos jį tamsesniu, piktesniu. Tokių atsi- 
minimų ji ir laikėsi įsikibusi, mito jais taip ilgai, jog dabar, matydama jį 
tokį neapsaugotą, staiga patyrė stulbinančio atpažinimo akimirką. 

Aš žiūrėdavau, kaip tu miegi. Mylėjau tave. 

Ji nuėjo paimti iš spintos antklodės ir užklojo jį. Ištiesė ranką, norė- 
dama paliesti jam plaukus, ir čia pat sulaikė ją, pakibusią virš jo galvos. 

Jis buvo atsimerkęs ir žiūrėjo į ją. 


— Tu pabudai, — ištarė ji. 

— Nemaniau užmigti. Kiek valandų? 

— Pusė trijų. 

Jis sudejavo. 

— Ketinau važiuoti... 

— Gali ir pasilikti. Pašėlusiai sninga. 

— Aš įvežiau automobilį į garažą. Tikiuosi, tu nieko prieš. Važiavo 
sniego valytuvas... 

— Jie būtų jį patraukę, jeigu nebūtum nuvežęs. Viskas gerai. — Ji 
nusišypsojo ir tyliai ištarė: — Miegok toliau. 

Kurį laiką jiedu žiūrėjo vienas į kitą. Vienu metu apimta troškimo 
ir abejonių ji tylėjo, nes puikiai žinojo, kuo baigiasi, kai ne taip apsi- 
sprendi. Be abejo, abu galvojo tą patį, kad jos miegamasis čia pat, kori- 
doriaus gale. Tereikėjo viena — apsikabinti, ir ji vėl sugrįžtų. Į tą vietą, 
iš kurios buvo taip sunku ištrūkti. 

Ji atsitiesė — tam prireikė tiek tvirtybės, tarsi ji iš visų jėgų verž- 
tųsi iš liūno. 

— Iki ryt ryto, — tarė ji. 

Ar tik ne nusivylimą pamačiau jo akyse? — pagalvojo ji. Ir staiga 
kažkodėl į širdį smilgtelėjo džiugesys. 

Atsigulusi negalėjo užmigti, žinodama, kad jis yra po tuo pačiu 
stogu. Jos stogas, jos teritorija. San Franciske jie gyveno name, kurį jis 
buvo nusipirkęs, kai jie nebuvo susituokę, ir iš tikrųjų ji niekada nelaikė 
jo savu. Šią naktį — atvirkščiai: ji čia šeimininkė. Kas bus toliau — pri- 
klausys nuo jos pasirinkimo. 

Tos galimybės kankino ją. 

Tiktai staiga prabudusi suprato, kad buvo užmigta. Pro langą jau 
skverbėsi dienos šviesa. Ji minutėlę pagulėjo, svarstydama, kas ją pa- 
žadino. Svarstydama, ką jam pasakys. Paskui išgirdo dundant garažo 
vartus ir automobilio variklio urzgimą, važiuojant atbulam į keliuką. 

matytų nuvažiuojantį ir pradingstantį už kampo Viktoro automobilį. 


Džeinė Ricoli pabudo apyaušriu. Gatvėje prie šio daugiabučio namo 
tebebuvo tylu: rytinis važiavimas į darbą dar neprasidėjęs. Ji spoksojo 
į tamsą mąstydama: „Nagi, tu turi padaryti, kas reikia. Negali laikyti 
prakeiktos galvos įkišusi į smėlį.“ 

Įsijungė lempą ir atsisėdo ant lovos krašto, o skrandį jau tampė 
pykinimas. Nors kambaryje šalta, ji buvo išpilta prakaito, trumparan- 
koviai marškiniai pažastyse prilipę. 

Laikas stoti akistaton. 

Ji basa nuėjo į tualetą. Paketėlis gulėjo ant spintelės, ten, kur ir pa- 
liko praėjusį vakarą, kad nepamirštų rytą pasinaudoti. Tarsi dar reikėtų 
priminimo. Ji atidarė dėžutę, perplėšė folijos paketėlį ir išėmė testo 
pieštuką. Vakar vakare kelis kartus perskaitė instrukciją, galima sakyti, 
įsikalė ją į galvą. Ir vis tiek dabar dar kartą skaitė. Tempė laiką. 

Pagaliau atsisėdo ant unitazo. Laikydama tą pieštuką tarp šlaunų, 
ji taikė šlapintis ant galiuko ir sumirkė jį rytinio šlapimo srove. 

Instrukcijoje nurodyta: palaukite dvi minutes. 

Padėjo testo pieštuką ant spintelės ir nužingsniavo į virtuvę. 
Prisipylė stiklinę apelsinų sulčių. Ta pati ranka, kuri sugebėjo tvirtai 
gniaužti ginklą, paleisti visą seriją šūvių ir pataikyti į kiekvieną taikinį, 
dabar, keliant prie lūpų stiklinę, drebėjo. Akys įsmigo į virtuvės laikro- 
dį, stebėjo mėšlungiškus sekundinės rodyklės trūkčiojimus. Nutiksėjus 
tiksliai dviem minutėms, pajuto dažnėjantį pulsą. Ji niekada nebuvo 


bailė, niekada neatsitraukė susidūrusi su priešu, bet čia buvo kitas rei- 

kalas, kitokia baimė — privati ir kelianti nerimą. Baimė, kad priims ne 
tą sprendimą ir likusį gyvenimą praleis dėl to kamuodamasi. 

Po velnių, Džeine. Pirmyn. 

Staiga užsirūstinusi ant savęs, pasipiktinusi dėl savo bailumo, ji pa- 
statė stiklinę ir grįžo į tualetą. Net nestabtelėjo ant slenksčio, kad sugrieb- 
tų save į nagus, bet patraukė tiesiai prie spintelės ir pakėlė pieštuką. 

Jai nereikėjo skaityti instrukcijos, kad sužinotų, ką reiškia purpu- 
rinis brūkšnys langelyje. 

Ji neprisiminė, kaip sugrįžo į miegamąjį. Tiesiog atsipeikėjusi 
pamatė, kad sėdi ant lovos, o testo pieštukas ant kelių. Jai niekada ne- 
patiko purpurinė spalva — per daug mergaitiška ir rėžianti akį. Dabar 
šusi išvysti tokį rezultatą, bet, pasirodo, nieko panašaus. Kojos nutirpo 
per ilgai užsisėdėjus toje pačioje pozoje ir sunkiai sekėsi pajudėti. Netgi 
smegenys užsitrenkė, nuo šoko ir abejonių visos mintys susivėlė. Nie- 
kaip negalėjo sugalvoti, ko griebtis toliau. Pirmoji į galvą šovusi mintis 
buvo vaikiška ir visiškai nelogiška. 

Noriu mamos. 

Jai buvo trisdešimt ketveri metai ir ji gyveno savarankiškai. Iš- 
lauždavo duris ir susekdavo žudikus. Kartą nušovė vyrą. O dabar staiga 
ištroško mamos rankų. 

Suskambėjo telefonas. 

Suglumusi žiūrėjo į jį, tartum nesusigaudytų, kas tai. Po ketvirto 
skambučio pagaliau pakėlė ragelį. 

— Sveika, tu dar namie? — paklausė Frostas. — Būrys jau čia. 
laikrodį prie lovos pastėro: jau buvo penkiolika minučių po aštuonių. 

— Ricoli? Jie pasiruošę pradėti valyti dugną. Ar nori, kad jau pra- 
dėtume? 

— Taip. Aš tuoj atvyksiu. 

Ir padėjo ragelį. Jo trakštelėjimas, atsigulant į vietą, nuskambėjo 
lyg hipnotizuotojo pirštų spragtelėjimas. Ji pasitempė, transas pradin- 


go, darbas vėl reikalavo viso dėmesio. 

Ji nušveitė testo pieštuką į šiukšlių dėžę. Paskui apsirengė ir iš- 


važiavo į darbą. 


Žiurkių Ponia. 

Štai kaip ištirpdomas visas gyvenimas, galvojo Mora, žiūrėda- 
ma į ant stalo gulintį kūną, po užklotu paslėptus siaubus. Bevardė, 
beveidė, visas tavo gyvavimas įvertintas dviem žodžiais, tiktai pabrė- 
žiančiais pažeminimą, kuriuo baigėsi tavo gyvenimas. Kaip graužikų 
pašaras. 

Tai Darenas Krovis šitaip praminė lavoną praėjusią naktį, kai jie 
stovėjo apsupti parazitų, šmirinėjančių ten, kur jų nepasiekė žibintu- 
vėlių šviesa. Jis atsainiai mestelėjo tą pravardę iš morgo atvykusiai per- 
vežėjų grupei, o kirą rytą, kai Mora įėjo į savo įstaigą, jos darbuotojai 
taip pat jau vadino auką Žiurkių Ponia. Ji žinojo, kad tai buvo patogi 
pravardė moteriai, kuri kitaip būtų vadinama Džeine Dou, tačiau Mora 
nesusilaikė ir krūptelėjo, nugirdusi netgi detektyvą Sliperį ją ištariant. 
Štai kaip atsitraukiame nuo siaubo, pagalvojo ji. Taip atitolstame nuo 
šių aukų. Vadiname jas pravarde arba pagal diagnozę, arba tiesiog pa- 
sakydami įvykio bylos numerį. Tuomet jos nebeatrodo kaip žmonės, ir 
jų likimai mums nebedrasko širdies. 

Ji pakėlė galvą, kai į laboratoriją įėjo Krovis ir Sliperis. Po pra- 
ėjusią naktį patirtos įtampos Sliperis atrodė suvargęs, raiži skrodimo 
kambario šviesa negailestingai išryškino maišelius po akimis ir nuka- 
rusius žandus. Šalia jo Krovis atrodė lyg jaunas liūtas — įdegęs, geros 
formos ir pasitikintis savimi. Krovio nė nemanyk pažeminti: po tuo 
arogantiško vyro lukštu paprastai slypėjo žiaurumas. Jis žiūrėjo į lavoną 
iš pasišlykštėjimo patempęs lūpas. Bus visapusiškai bjaurus skrodimas, 
ir atrodė, kad netgi Krovis ne itin ramiai jo laukė. 

— Rentgeno nuotraukos kabo, — nurodė Mora. — Prieš pra- 
dėdami apžiūrėkime jas. 

Ji nuėjo prie galinės sienos ir spustelėjo jungiklį. Apžiūros langas 


nušvito, išryškindamas vaiduokliškus šonkaulių, stuburo ir dubens 


112 


vaizdus. Krūtinės ląstoje plaučių ir širdies srityje buvo išsibarstę ryškūs 
blizgantys taškeliai, atrodantys kaip žvaigždžių galaktika. 

— Šitas atrodo kaip šovinys, — pasakė Sliperis. 

— Iš pradžių ir aš taip maniau, — tarė Mora. — Tačiau jeigu 
žiūrime čia, prie šito šonkaulio, — matote šitą tamsų šešėlį? Jo beveik 
nesimato šonkaulio kontūre. 

— Metalinis apvalkalas? — spėjo Krovis. 

— Man taip ir atrodo. 

— Vadinasi, čia ne paprastas šovinys. 

— Ne. Panašu į „Glaser“ šaudmenį. Kaip sprendžiu iš matomų 
projekcijų skaičiaus, čia galėjo būti šovinys su mėlynu galiuku. Varinis 
apvalkalas su dvylikto numerio šratu. 

„Glaser“ tipo šovinys skirtas daug baisesniam sužalojimui negu 
įprastinis šovinys. Iššauta kulka, pataikiusi į taikinį, sprogsta. Morai 
nereikėjo atverti torso, kad pamatytų, jog net vienos kulkos padariniai 
buvo siaubingi. 

Ji nuėmė krūtinės ląstos nuotraukas ir prikabino dvi kitas. Šitose 
buvo dar labiau sukrečiantys vaizdai, nes jie buvo nepilni. Jie žiūrėjo į 
abiejų rankų dilbius. Du ilgieji dilbio kaulai, stipinkaulis ir a lkūnkaulis, 
ėjo nuo alkūnės iki riešo ir ten susijungė su daugybe į akmenukus pa- 
našių riešo kaulų. Tačiau šie rankos kaulai staiga baigėsi. 

— Kairioji plaštaka buvo atskirta štai čia, per sąnarį tarp stipin- 
kaulio ylinės ataugos ir laivelio, — aiškino ji. — Drauge su plaštaka žu- 
dikas nukirto ir visus riešo kaulus. Kitose nuotraukose galite pamatyti 
netgi įrantų žymes, kur jis gremžė pagal ylinės ataugos kraštą. Jis atskyrė 
plaštaką kaip tik ten, kur dilbio kaulai susijungia su riešo kaulais. — Ji 
parodė į kitą rentgeno nuotrauką. — Dabar pažiūrėkite į dešiniąją plaš- 
taką. Čia jis ne taip tvarkingai dirbo. Jis nepjovė tiesiai per riešo sąnarį 
ir, atskyręs plaštaką, paliko kablinį kaulą. Matosi, kaip čia peilio rėžta. 
Atrodo, tarsi žudikui nepavyko iš karto rasti sąnario ir jis aklai pjovė 
aplinkui, kol jį surado. 

— Vadinasi, tų plaštakų kirviu nenukirto, — samprotavo Sliperis. 

— Ne. Pjauta peiliu. Jis taip pjovė plaštakas, kaip paprastai išnars- 

tomas viščiukas. Sulenkiama galūnė, išryškinamas sąnarys, ir pjaunama 
per raiščius. Kai taip padarai, nereikia pjauti per patį kaulą. 

Sliperis išsiviepė. 

— Nemanau, kad šį vakarą valgysiu viščiuką. 

— Kokį peilį jis naudojo? — paklausė Krovis. 

— Galėjo būti virtuvinis peilis, naudojamas kaulams išpjauti, 
galėjo būti skalpelis. Strrampai pernelyg nugraužti žiurkių, todėl sunku 
spręsti pagal žaizdų kraštus. Mums reikės nuvirinti minkštuosius audi- 
nius ir pro mikroskopą apžiūrėti pjovimo žymes. 

— Manau, kad šįvakar nevalgysiu nė sriubos, — pareiškė Sliperis. 

Krovis dirstelėjo į atsikišusį savo partnerio pilvą. 

— Gal tau derėtų dažniau pasitrinti po lavoninę. Bent kiek su- 
bliūkštų ta tavo padanga. 

— Sakai, geriau, užuot švaisčius gyvenimą sporto salėje? — atšovė 
Sliperis. 

Mora dirstelėjo į jį, nustebinta tokio atkirčio. Netgi šiaip jau nuo- 
laidus Sliperis sugebėjo šitaip trinktelėti savo partneriui. 

Krovis tiktai nusijuokė, nekreipdamas dėmesio, kad suerzino 
kitus. 

— Ei, kai užsimanysi padidinti korpusą virš juosmens, mielai 
kviečiu prisidėti prie manęs. 

— Dar reikia pažiūrėti į kitas nuotraukas, — pertraukė Mora ne- 
gaišdama, prityrusia ranka išimdama nuotraukas. 

Jošimas padavė kitas, ir ji įkišo jas į įtaisytus laikiklius. Lango 
šviesa išryškino Žiurkių Ponios galvos ir kaklo vaizdus. Praėjusią naktį 
žiūrėdama į lavono veidą, ji matė tiktai gryną mėsą, dar labiau sudar- 
kytą alkanų maitėdų. Tačiau po nusiaubta mėsa veido kaulai nebuvo 
paliesti, išskyrus nesančią nosies kaulo viršūnę, kurią žudikas nulaužė, 
kai lupo trofėjų. 

— Nėra priekinių dantų, — pastebėjo Sliperis. — Nemanote, kad 
ir juos pasiėmė? 

— Ne. Čia, regis, įvykę atrofiniai pokyčiai. Ir tai mane stebina. 

— Kodėl? 


— Šie pokyčiai būdingi vyresniam amžiui ir susiję su ydingu 
dantų išsidėstymu. Bet šis atvejis, ko gero, ne toks, nes moteris atrodo 
gana jauna. 

— Kaip jūs galite pasakyti, kai nėra veido? 

— Stuburo nuotraukos nerodo jokių senstant atsirandančių de- 
generacinių pokyčių. Nėra žilų nei galvos, nei gaktos plaukų. Ir akyse 
nėra senatvinių lankų. 

— Kiek metų jai duotumėte? 

— Sakyčiau, ne daugiau kaip keturiasdešimt. — Mora pažiūrėjo 
į kabančią rentgeno nuotrauką. — Tačiau šios nuotraukos labiau ati- 
tinka senyvo amžiaus moterį. Niekada nesu mačiusi tokios stiprios 
kaulų rezorbcijos, juolab jaunos moters. Ji nebūtų galėjusi turėti dantų 
protezų, netgi jei būtų įstengusi finansiškai. Neabejotinai šiai moteriai 
nebuvo atliktas net būtinas dantų gydymas. 

— Vadinasi, palyginimui neturėsime net dantų rentgenogramų. 

— Abejoju, ar pastaraisiais dešimtmečiais ši moteris lankėsi pas 
stomatologą. 

Sliperis atsiduso. 

— Pirštų atspaudų nėra. Veido nėra. Dantų rentgenogramų nėra. 
Niekada neatpažinsime jos. Čia ir gali būti visa esmė. 

— Ir sunku paaiškinti, kodėl jis nupjovė pėdas, — pasakė ji, vis 
dar įsmeigusi žvilgsnį į bevardę kaukolę, švytinčią ant apžiūros lan- 
go. — Manau, kad jis taip pasielgė dėl kitų priežasčių. Galbūt įrodyda- 
mas savo galią. Įniršį. Nulupi moteriai veidą — pasiimi daugiau negu 
tiktai suvenyrą. Užgrobi jos esybę. Pasiimi jos sielą. 

— Na, taip, nugrandė paskutinius likučius, — pareiškė Krovis. — 
Kamgi rūpėtų bedantė moteriškė su žaizdomis nusėtu kūnu? Jeigu jis 
žada kolekcionuoti veidus, manytum, kad griebtų tą, kuri ant židinio 
atbrailos atrodytų gražiau? 

— Gal tai tik pradžia, — tyliai ištarė Sliperis. — Gal čia pirmasis 
jo laimikis. 

Mora pasuko prie stalo. 

— Pradėkime. 

Kol Sliperis su Kroviu rišosi kaukes, ji atkėlė apklorą ir iš karto 
suuodė stiprų puvimo kvapą. Praėjusią naktį ji nustatė kalio jonų kon- 
centraciją stiklakūnyje, ir rezultatai parodė, kad ši auka mirė maždaug 
prieš trisdešimt šešias valandas iki jos radimo. Lavonas vis dar sustingęs, 
ir nelengva pajudinti galūnes. Nors mirties vietoje ir šalta tarsi mėsos 
šaldymo patalpoje, puvimas jau prasidėjo. Bakterijos ėmėsi savo darbo, 
ardydamos proteinus, išpūsdamos kūną. Žema temperatūra tiktai su- 
lėtino, bet nesustabdė irimo proceso. 

Nors Mora jau buvo mačiusi tą sudarkytą veidą, jo vaizdas ir vėl 
ją sukrėtė. Ją sukrėtė ir daugybė odos pažeidimų, kurie ryškioje šviesoje 
atsivėrė tamsiais paraudusiais mazgeliais, pamargintais žiurkių įkandi- 
mų. Subjaurotos odos fone šautinė žaizda nebeatrodė tokia baisi: tiktai 
mažytė skylutė kairėje krūtinkaulio pusėje. „Glaser“ tipo kulkų paskir- 
tis — sumažinti rikošeto pavojų, tačiau kūną jos sužaloja maksimaliai. 
Įsiskverbusios į kūną jos sprogsta ir paskleidžia švininius šratelius, kurie 
būna variniame „Glaser“ apvalkale. Žvelgdamas į mažą žaizdelę net ne- 
įtartum, kaip suniokotas krūtinės ląstos vidus. 

— Tai kas čia jai ant odos? — parūpo Kroviui. 

Mora nukreipė žvilgsnį į vietas, kurių nebuvo palietę graužikų 
dantys. Rausvi mazgeliai išbėrę ir liemenį, ir galūnes, o kai kurie apsi- 
traukę šašais. 

— Nežinau, kas čia yra, — atsakė ji. — Atrodo kaip somatiniai 
požymiai. Gali būti reakcija į vaistus. Gali būti vėžio simptomai. — Ji 
patylėjo. — Gali būti ir bakterinė infekcija. 

— Norite pasakyti — užkrečiama? — sunerimo Sliperis, atsi- 
traukdamas nuo stalo. 

— Todėl ir parariau užsidėti kaukes. 

Ji brūkštelėjo pirštinėtu pirštu per vieną šašu apsitraukusį mazgelį, 
ir pabiro keletas baltų žvynelių. 

— Kai kurie man primena žvynelinę. Tačiau jie visiškai ne toje 
vietoje. Paprastai žvynelinė pirmiausiai pažeidžia alkūnes ir kelius. 

— Eli, argi ji neišgydoma? — susijaudino Krovis. — Mačiau per 
televiziją reklamuojamą gydymą. Žvynelinė įveikiama. 

— Tai uždegiminė liga, todėl veikia steroidiniai tepalai. Taip pat 
veiksmingas gydymas ultravioletiniais spinduliais. Tačiau pažiūrėkite, 
kaip atrodo jos dantys. Ši moteris neturėjo pinigų nusipirkti brangių 
tepalų ar apmokėti gydytojų pateiktas sąskaitas. Jeigu čia žvynelinė, tai 
moteris turbūt pravaikščiojo metų metus nesigydydama. 

Kaip baisiai ji turėjo vargti, esant tokiai odos būklei, pagalvojo 
Mora. Ypač vasaros metu. Ner ir karščiausiomis dienomis jai teko ne- 
šioti kelnes ir ilgarankoves palaidinukes, kad paslėptų išbėrimus. 

— Negana to, kad mūsiškis nusikaltėlis išsirinko bedantę auką, — 
porino Krovis, — jis dar ir šitokią veido odą jai nulupa. 

— Žvynelinė paprastai nepaliečia veido. 

— Manote, kad tai turi reikšmę? Gal jis nupjovė tas dalis, kur 
buvo gera oda. 

— Nežinau, — atsakė ji. — Net neįsivaizduoju, kam šitaip reikėjo 
padaryti. 

Ji nukreipė žvilgsnį į dešiniojo riešo strampą. Pro raumenis švietė 
baltas kaulas. Alkanų graužikų dantys nuardė atvirą žaizdą, sunaikin- 
dami peilio paliktas žymes, tačiau tiriant elektroniniu mikroskopu gal 
pavyktų atskleisti, kokios rūšies buvo ašmenys. Norėdama apžiūrėti 
apatinę žaizdos dalį, ji pakėlė nuo stalo dilbį ir iš karto atkreipė dėmesį 
į geltoną taškelį. 

— Jošimai, gal gali paduoti pincetą? — paprašė ji. 

— Kas yra? — paklausė Krovis. 

— Prie žaizdos krašto prikibęs kažkoks plaušelis. 

Jošimas judėjo taip tyliai, jog atrodė, kad pincetas pats savaime 
atsidūrė jos rankoje. Ji nustatė didinamąjį stiklą virš riešo galo. Paskui 
iš sukrešėjusio kraujo ir sudžiūvusios mėsos pincetu išpešė plaušelį ir 
padėjo ant padėklo. Pro didinamąjį stiklą matėsi stora siūlo ringė, nu- 
dažyta skaisčia geltona spalva. 

— Iš jos drabužių? — paklausė Krovis. 

— Per daug stambus, kad būtų drabužinio audinio. 

— Gal iš kilimo? 


— Geltonas kilimas? Neįsivaizduoju. — Ji įdėjo pluoštelį į įkal- 

čiams skirtą maišelį, kurį Jošimas jau laikė paruošęs, ir paklausė: — Ar 
mirties vietoje buvo kas nors panašaus? 

— Nieko geltono, — atsakė Krovis. 

— Geltona virvė? — spėliojo Mora. — Gal jis buvo surišęs jai 
riešus. 

— O paskui susirinko nupjautas virves? — Sliperis pakraipė gal- 
vą. — Keista, koks tas žmogelis tvarkingas. 

Mora žiūrėjo į mažą, lyg vaiko, lavoną. 

— Vargu ar jam prireikė surišti jai riešus. Turėjo būti lengva su ja 
susidoroti. 

Kaip nesunku turėjo būti atimti jai gyvybę. Tokios liesos rankos 
negalėjo ilgai atsilaikyti prieš užpuoliko gniaužtus, tokios trumpos ko- 
jytės nebūtų pabėgusios nuo jo. 

Tu jau patyrei šitokį smurtą, galvojo ji. O dabar dar ir mano skal- 
pelis paliks žymes ant tavo kūno. 

Mora tyliai ir greitai pjovė odą ir raumenis. Mirties priežastis 
buvo tokia part akivaizdi kaip ir šrapnelio skeveldros, švytinčios ant 
rentgenogramų apžiūros lango, ir kai pagaliau liemuo buvo atvertas ir 
ji pamatė įsitempusį perikardą bei kraujo kišenes plaučiuose, jau nenu- 
stebo. 

„Glaser“ kulka pervėrė krūtinės ląstą ir susprogo, po visą krūtinę 
ištaškydama savo mirtiną šrapnelį. Metalas perskrodė arterijas ir venas, 
pramušė širdį ir plaučius. Kraujas siūbtelėjo į perikardą ir širdies rau- 
muo buvo suspaustas taip, kad nebegalėjo išsiplėsti, nebegalėjo pum- 
puoti. Širdies tamponada. 

Mirtis buvo palyginti greita. 

Suzvimbė vidaus ryšio telefonas. 

— Daktare Ailz? 

Mora atsigręžė į garsiakalbį. 

— Taip, Luize? 

— Detekryvė Ricoli pirmąja linija. Galite atsiliepti? 

Mora nusiplėšė pirštines ir nuėjo prie telefono. 


— Ricoli? — tarė ji. 

— Labas, daktare. Regis, mums čia reikia tavęs. 

— Kas yra? 

— Mes prie kūdros. Gerokai užtrukome, kol išsėmėme visą ledą. 
— Jau baigėte? 


— Taip. Ir kai ką radome. 


Atvirame lauke vėjas čaižė, plaikstydamas Moros paltą ir vilnonį šaliką. 
Ji ką tik išėjo pro užpakalinius vienuolyno vartus ir dabar pasuko prie 
niūriai besibūriuojančių policininkų, kurie jos laukė tvenkinio pa- 
kraštyje. Ant iškritusio sniego užsidėjusi ledo pluta traškėjo po batais 
kaip cukrus. Jautė visų žvilgsnius, stebinčius, kaip ji ateina per lauką: 
vienuolės stovėjo tarpuvartėje už jos nugaros, policija laukė, kol ji prisi- 
artins. Vieniša figūra, besiirianti per tą baltą pasaulį, o popietės tyloje 
atrodė, kad kiekvienas garsas sustiprėjęs — ir girgždėjimas po batais, ir 
jos pačios alsavimas. 

Ricoli išniro iš darbuotojų būrelio ir žengė jos pasitikti. 

— Ačiū, kad taip greitai pasirodei. 

— Vadinasi, Nonė nesuklydo dėl ančių kūdros. 

— Ne. Kadangi Kamilė praleisdavo čia daug laiko, nenuostabu, 
kad sugalvojo ja pasinaudoti. Ledas buvo dar gana plonas. Ko gero, 
sugriebėme jį iš trečio karto. 

"Tai buvo mažas tvenkinėlis, lygus juodas ovalas, kuris vasarą at- 
spindėtų debesis, žydrą dangų ir praskrendančius paukščius. Viename 
krašte kyšančios nendrės atrodė lyg ledu padengti stalagmitai. Aplinkui 
visur ištryptas sniegas, visas baltumas suplaktas su purvu. 

Ant kranto gulėjo mažas kauburėlis, uždengtas vienkartine pak- 
lode. Mora pasilenkė prie jo, ir paniuręs detektyvas Frostas timprelėjo 
paklodę, atidengdamas šlapiu dumblu apneštą suvysrytą ryšuliuką. 

— Atrodė, kad prie jo buvo pririšti akmenys, — pasakė Fros- 
tas. — Todėl ir gulėjo dugne. Dar neišvyniojome. Pagalvojome, kad 
reikėtų palaukti jūsų. 

Mora nusimovė vilnones pirštines ir užsitempė lateksines. Jos 
neapsaugojo nuo šalčio, ir pirštai bemat sustingo, atlupant viršutinį 
muslino sluoksnį. Iškriro du kumščio dydžio akmenys. Kitas sluoksnis 
taip pat permirkęs, bet nedumblinas. Tai buvo vilnonė melsva antklo- 
dėlė. Štai į ką suvystytas kūdikis, pagalvojo ji. Į antklodėlę, kad būrų 
apsaugotas ir sušildytas. 

Jos pirštai jau sugrubo ir sunkiai lankstėsi. Ji šiek tiek kilstelėjo 
antklodėlės kampą, šmėstelėjo pėdutė. Mažytė, beveik kaip lėlytės, 
odelė tamsi, marmuro mėlynumo. 

Jai tiek ir tereikėjo pamatyti. 

Ji vėl uždengė paklodę. Pakildama atsigręžė į Ricoli. 

— Vežame tiesiai į morgą. Ten išvyniosime. 
ledinio vėjo šlapi vystyklai jau ėmė stingti. 

Frostas prabilo pirmasis: 

— Kaip ji galėjo šitaip pasielgti? Įmesti savo kūdikį į vandenį? 

Mora nutempė lateksines pirštines ir sukišo sugrubusias rankas į 
vilnones. Ji galvojo apie melsvą antklodėlę, į kurią buvo įsuptas vaike- 
lis. Šilta vilna, kaip ir jos pirštinių. Kamilė galėjo įvynioti kūdikį į bet 
ką — į laikraščius, senas paklodes, skarmalus, tačiau įvyniojo į antklo- 
dę, tarsi apsaugodama nuo ledinio tvenkinio vandens. 

— Ji paskandino savo vaiką, — kalbėjo Frostas. — Turbūt ne- 
pilno proto. 

— Kūdikis galėjo būti jau nebegyvas. 

— Vadinasi, pirmiausia jį nužudė. Vis tiek beprotė. 

— Dabar nieko nenuspręsi. Skrodimas parodys. — Mora dirste- 
lėjo į vienuolyną. Palei arkinius vartus lyg juodos šmėklos stovėjo trys 
vienuolės ir stebėjo juos. Ji paklausė Ricoli: — Ar jau pasakei Marijai 
Klement? 

Ricoli neatsakė. Žvilgsnis tebebuvo prikaustytas prie to, ką jiems 

atidavė tvenkinys. Užteko vienos poros rankų, kad įdėtų ryšulėlį į 
didžiulį lavonmaišį ir užsegtų užtrauktuką. Ji net suvirpėjo nuo to 
garso. 

Mora paklausė: 

— Ar seserys žino? 

Pagaliau Ricoli pakėlė akis. 

— Joms pasakyta, ką radome. 

— Jos galėtų numanyti, kas tėvas. 

— Jos tvirtina, kad net neįmanoma, jog ji buvo nėščia. 

— Tačiau štai įrodymas. 

Ricoli sušnarpštė. 

— Tikėjimas stipresnis už įrodymus. 

Tikėjimas kuo? — pagalvojo Mora. Merginos dorybe? Ar rastum 
bent vieną kortų namelį, greičiau subyrantį negu tikėjimas žmogaus 
tyrumu? 

Visi tylėjo nunešant lavonmaišį. Nebuvo reikalo tempti per sniegą 
neštuvų: darbuotojas švelniai apglėbė maišą lyg savo vaiką ir nusinešė 
vėjo plakamu lauku vienuolyno link. 

Graudžią tylą sudrumstė Moros mobilusis. Ji atlenkė jį ir tyliai 
atsiliepė: 

— Daktarė Ailz. 

— Atleisk, kad šį rytą turėjau išvažiuoti neatsisveikinęs. 

Ji pajuto plūstelėjusį raudonį, sustiprėjusį širdies plakimą. 

— Viktorai. 

— Turėjau važiuoti į susitikimą Kembridže. Nenorėjau budinti 
tavęs. Tikiuosi, nepamanei, kad tave palikau. 

— Pamaniau. 

— Ar galime susitikti vėliau, pavakarieniauti? 
kaip jos pačios kūnas reagavo į Viktoro balsą. Pagreitėjęs pulsas, džiugi 
nuojauta. Jis jau prasiskynė kelią atgal į mano gyvenimą, pagalvojo ji. 
Jau mąstau, kuo gali baigtis. 

Ji nusigręžė nuo Ricoli akių, pricildė balsą. 

— Nežinau, kada arsilaisvinsiu. Šiuo metu tiek daug įvykių. 

— Galėsi per vakarienę papasakoti apie šią dieną. 

— Jau darosi neįtikėtini dalykai. 

— Kada nors juk turi pavalgyti, Mora. Ar galiu nusivesti tave į 
tavo mėgstamą restoraną? 

Ji atsakė per daug greitai, per daug nekantriai: 

— Ne, susitiksime mano namuose. Pasistengsiu grįžti iki septynių. 

— Nemanau, kad man gaminsi valgį. 

— Tuomet leisiu tau gaminti. 

Jis nusijuokė. 

— Šaunuolė. 

— Jeigu vėluosiu, gali įeiti pro šonines duris iš garažo. Turbūt 
žinai, kur raktas. 

— Tik nesakyk, kad tebeslepi jį tame sename bate. 

— Jo dar niekas neaptiko. Iki vakaro. 

Ji išjungė telefoną ir pamatė, kad dabar ją stebi ir Ricoli, ir Frostas. 

— Karštas pasimatymas? — paklausė Ricoli. 

— Tokio amžiaus būdama džiaugiuosi bet kokiu pasimatymu, — 
atšovė ji ir įsikišo telefoną į rankinę. — Susitiksime morge. 

Atsargiai žingsniuodama per lauką pramintu taku, ji jautė jųdviejų 
žvilgsnius, įremtus jai į nugarą. Ir lengviau atsikvėpė, pagaliau įnėrusi pro 
užpakalinius vartus ir pradingusi už vienuolyno sienų. Tačiau nespėjus 
kieme nužengti kelių žingsnių išgirdo, kaip kažkas šūktelėjo ją vardu. 

Atsisukusi pamatė pro duris išeinantį tėvą Brofį. Artėjo juoda di- 
dinga figūra. Pilko apniukusio dangaus fone jo akys atrodė stulbinamai 
mėlynos. 

— Su jumis norėtų pasišnekėti motinėlė Marija Klement, — pa- 
sakė jis. 

— Galbūt jai reikėtų pasikalbėti su detektyve Ricoli. 

— Ji labiau norėtų su jumis. 

— Kodėl? 

— Kadangi jūs ne policininkė. Bent jau taip atrodo, kad mielai 


išklausote jos rūpesčius. Suprantate. 

— Ką suprantu, tėve? 

Jis parylėjo. Vėjas plaikstė jų paltus, degino veidus. 

— Kad tikėjimas nėra pajuokos objektas. 

Štai todėl Marija Klement ir nenorėjo kalbėtis su Ricoli, kuri ne- 
sugebėjo nuslėpti savo skepticizmo, žiūrėjimo į Bažnyčią iš aukšto. To- 
kie didžiai asmeniški dalykai kaip tikėjimas neturėtų tapti kito žmogaus 
paniekos objektu. 

— Jai tai svarbu, — pridūrė tėvas Brofis. — Prašau. 

Mora nuėjo paskui jį į pastatą, o paskui blankiu, vėjo traukiamu 
koridoriumi į abatės kabinetą. Marija Klement sėdėjo už savo rašomojo 
stalo. Ji pakėlė galvą, kai jiedu įėjo, o akyse už tų storų stiklų matėsi 
aiškus pyktis. 

— Sėskitės, daktare Ailz. 

Nors Šventų Nekaltųjų mokykla buvo toli praeityje, įtūžusios 
vienuolės vaizdas tebepurtė Morą, ir ji tylutėliai pakluso, panirdama į 
krėslą lyg prasikaltusi mokinė. Tėvas Brofis liko stovėti nuošalyje — ty- 
lus artėjančių ordalijų stebėtojas. 

— Mums nepranešta apie šių paieškų priežastį, — prašneko Ma- 
rija Klement. — Jūs suardėte mūsų gyvenimą. Išniekinote mūsų už- 
darumą. Iš pradžių mes kaip galėdamos bendradarbiavome, ir vis dėlto 
jūs pasielgėte taip, tarsi būtume jūsų priešai. Privalėjore bent pasakyti, 
ko ieškote. 

— Esu įsitikinusi, kad apie tai turėtumėte kalbėtis tik su detektyve 
Ricoli. 

— Tačiau tai jūs inicijavote paiešką. 

— Aš tiktai pranešiau, ką nustačiau skrodimo metu. Kad sesuo 
Kamilė neseniai pagimdė. Tai buvo detekryvės Ricoli sprendimas apieš- 
koti vienuolyną. 

— Nepasakius mums kodėl. 

— Paprastai policijos atliekami tyrimai neiškeliami viešumon. 

— Todėl, kad nepasitikėjote mumis. Argi ne tiesa? 

Sutikus kaltinamą Marijos Klement žvilgsnį, Morai neliko nieko 
daugiau, kaip tik iškloti tiesą. 

— Mes neturėjome kitos išeities, kaip tik veikti apdairiai. 

Užuot dar labiau suerzinęs, tas tiesus atsakymas, regis, sumažino 
abatės pasipiktinimą. Tarsi staiga išsekusi ji atsilošė kėdėje, pavirsdama 
silpna ir sena moterimi — kokia iš tikrųjų ir buvo. 

— Koks tas pasaulis, kai netgi mumis nepasitiki. 

— Kaip ir bet kuo kitu, motinėle. 

— Bet čia ir visa esmė, daktare Ailz. Mes nesame bet kas. — Ji 
pasakė nesididžiuodama. Mora jos balse girdėjo nusiminimą ir sutri- 
kimą. — Mes būtume jums padėjusios. Kooperavusios, jeigu būtume 
žinojusios, ko ieškote. 

— Jūs tikrai nesupratote, kad Kamilė buvo nėščia? 

— Kaip mes galėjome? Kai šį rytą detektyvė Ricoli man pasakė, 
nepatikėjau. Ir dabar dar negaliu parikėti. 

— Deja, įrodymas tvenkinyje. 

Abatė tarsi dar labiau susitraukė kėdėje, sumažėjo. Jos akys nu- 
krypo į artrito sukraipytas plaštakas. Sėdėjo tylėdama, žiūrėdama į jas, 
tartum jos priklausytų kažkam kitam. Ir tyliai ištarė: 

— Ir kaip mes nežinojome? 

— Nėštumą galima užmaskuoti. Būna paauglių, kurios nuo mo- 
tinų nuslepia savo padėtį. Kai kurios moterys netgi nepripažįsta sau, 
kol nepagimdo. Ir pati Kamilė galėjo atmesti tokią galimybę. Turiu 
pripažinti, kad skrodimo metu buvau be galo nustebusi. Visiškai ne tą 
tikėjausi rasti... 

— Vienuolėje, — užbaigė Marija Klement. Ji žiūrėjo tiesiai Morai 
į akis. 

— Vienuolės irgi žmonės. 

Trapi šypsenėlė. 

— Ačiū, kad pripažįstate tai. 

— Be to, ji buvo tokia jauna... 

— Ar manote, kad tiktai jaunos iš visų jėgų stengiasi atsilaikyti 
pagundoms? 

Mora prisiminė savo neramią naktį. Viktorą, miegantį vos už 


kelių žingsnių. 

— Visą gyvenimą, — kalbėjo Marija Klement, — mus vilioja tai 
tas, tai anas. Žinoma, pagundos keičiasi. Kai esi jauna, traukia gražus 
berniukas. Paskui saldumynai arba dar kokie valgiai. Arba, kai jau pa- 
sensti ir suvargsti, tiesiog rytais dar valandėlė miego. Tiek daug menku- 
čių troškimų, o mes, kaip ir bet kurios kitos moterys, nesame apsaugo- 
tos nuo jų, tik tiek, kad mums neleidžiama to pripažinti. Mus atskiria 
mūsų įžadai. Veliumo nešiojimas gal ir džiaugsmas, daktare Ailz. Bet 
tobulumas yra našta, kurios nė viena iš mūsų neišgali panešti. 

— Ir ypač tokia jauna moteris. 

— Ir laikui bėgant nė kiek nelengvėja. 

— Kamilei buvo tiktai dvidešimt. Turbūt ji abejojo, ar duos am- 
žinuosius įžadus. 

Iš pradžių Marija Klement neatsakė. Žiūrėjo pro langą, išeinantį 
į tuščią sieną. Kaskart pro jį žiūrint, vaizdas primins, kad jos pasaulis 
atitvertas akmenimis. Ji tarė: 

— Man buvo dvidešimt vieneri, kai daviau amžinuosius įžadus. 

— Ar turėjote abejonių? 

— Nė vienos. — Ji pažiūrėjo į Morą. — Aš žinojau. 

— Kaip? 

— Kadangi Dievas kalbėjo su manimi. 

Mora nieko nesakė. 

— Žinau, ką jūs galvojate, — pasakė Marija Klement. — Kad 
tiktai psichiškai nesveiki girdi balsus. Tiktai psichiškai nesveiki girdi 
angelus kalbant su jais. Jūs esate gydytoja ir turbūt žiūrite į viską mok- 
slininko akimis. Sakysite, kad tai buvo tiktai sapnas. Arba cheminis 
disbalansas smegenyse. Laikinas šizofrenijos protrūkis. Žinau visas teo- 
rijas. Žinau, kas sakoma apie Žaną d'Ark: kad ant laužo buvo sudeginta 
pamišėlė. Taip jūs galvojate, tiesa? 

— Deja, aš nesu religinga. 

— Bet kažkada buvote? 

— Buvau užauginta katalike. Mano įtėviai tuo tikėjo. 

— Tada jūs esate susipažinusi su šventųjų gyvenimais. Daugelis jų 


girdėjo Dievo balsą. Kaip tai paaiškinate? 

Mora svyravo, žinodama, jog tai, ką ji pasakys, tikriausiai įžeis 
abarę. 

— Klausos haliucinacijos dažnai interpretuojamos kaip religiniai 
išgyvenimai. 

Marija Klement neatrodė įsižeidusi, kaip Mora tikėjosi. Ji tiesiog 

— Ar aš jums atrodau psichiškai nesveika? 

— Visiškai ne. 

— Ber štai sakau, kad kartą girdėjau Dievo balsą. — Jos žvilgsnis 
vėl nuklydo už lango. Prie pilkos sienos, jos akmenų, aptrauktų spin- 
dinčiu leduku. — Jūs esate tiktai antras žmogus, kuriam pasisakiau, nes 
žinau, ką žmonės galvoja. Jeigu taip nebūtų atsitikę man pačiai, ir aš ne- 
būčiau patikėjusi. Kai esi tiktai aštuoniolikos metų ir Dievas pašaukia 
tave, ką gali daryti, jeigu ne klausyti? 

Ji atsilošė kėdėje. Tyliai pasakė: 

— Žinokite, turėjau mylimąjį. Vyrą, kuris norėjo mane vesti. 

— Taip, — atsiliepė Mora. — Sakėte. 

— Jis nesuprato. Niekas nesuprato, kodėl mergina nori pasislėpti 
nuo gyvenimo. Bent taip jis pasakė. Kad slepiuosi kaip bailė. Pasiduodu 
Dievo valiai. Žinoma, jis bandė pakeisti mano nuomonę. Tą patį darė ir 
mano mama. Ber aš žinojau, ką darau. Žinojau nuo pat tos akimirkos, 
kai mane pašaukė. Stovint kieme už namo, klausantis svirplių. Kuo 
aiškiausiai girdėjau Jo balsą. Ir jau žinojau. — Ji pažvelgė į Morą, kuri 
sėdėjo kaip ant adatų, norėdama kuo greičiau užbaigti tą pokalbį. Jaus- 
damasi nesmagiai nuo šios šnekos apie dieviškus balsus. 

— Motinėle, atleiskite, bet turiu važiuoti. 

— Jūs stebitės, kodėl jums pasakoju. 

— Taip, stebiuosi. 

— Tą patį atvėriau tiktai dar vienam žmogui. Žinote, kas jis? 

— Ne. 

— Sesuo Kamilė. 


v-o- oo 

— Kodėl Kamilė? 

— Nes ir ji girdėjo tą balsą. Todėl ir atėjo pas mus. Ji užaugo nepa- 
prastai turtingoje šeimoje. Didžiuliuose rūmuose Hajanis Porte, netoli 
nuo Kenedžių. Ber ji buvo pašaukta širokiam gyvenimui lygiai taip pat 
kaip ir aš. O kai esi pašauktas, daktare Ailz, žinai, kad buvai palaimin- 
tas, ir su dideliu džiaugsmu širdyje arsiliepi. Ji nė kiek neabejodama 
stojo į vienuolyną. Buvo visiškai atsidavusi šiam ordinui. 

— Tokiu atveju, kaip paaiškinti nėštumą? Kaip tai galėjo atsitikti? 

— Detektyvė Ricoli jau klausė to paties. Bet ji tenorėjo žinoti 
pavardes ir datas. Kokie remontininkai buvo atvykę į vienuolyno te- 
ritoriją? Kokį mėnesį Kamilė važiavo aplankyti savo šeimos? Policijai 
rūpi tiktai konkrečios detalės, o ne dvasiniai klausimai. Ne Kamilės 
pašaukimas. 

— Tačiau ji tapo nėščia. Arba tą akimirką ji pasidavė pagundai, 
arba buvo išprievartauta. 

Abatė parylėjo, nuleido akis į rankas. Paskui tyliai ištarė: 

— Yra trečias paaiškinimas, daktare Ailz. 

Mora suraukė antakius. 

— Koks? 

— Žinau, jūs šaipysitės. Esate gydytoja. Turbūt pasikliaujate savo 
laboratoriniais tyrimais, tuo, ką regite po mikroskopu. Tačiau ar nepa- 
sitaikė atvejų, kai buvo neišaiškinamų dalykų? Kai ligonis, kuris turėjo 
mirti, staiga atsigauna? Ar nematėte stebuklų? 

— Savo darbe kiekvienam gydytojui tenka nustebti bent kelis kartus. 

— Ne tiktai nustebti. Aš kalbu apie tai, kas apstulbina. Ko netgi 
mokslas negali paaiškinti. 

Mora pagalvojo apie savo internatūros metus San Francisko ne- 
specializuotoje ligoninėje. 

— Buvo viena moteris, sirgusi kasos vėžiu. 

— Tai nepagydoma, tiesa? 

— Taip. Beveik kaip mirties bausmė. Ji nebūtų išgyvenusi. Kai 
pirmą kartą pamačiau, jai buvo nustatyta paskutinė vėžio stadija. Buvo 


jau beveik be sąmonės ir pageltusi. Kadangi ji jau merdėjo, gydytojai 

nutarė nutraukti maitinimą. Prisimenu kortelėje surašytus nurodymus 
paprasčiausiai palaikyti jai patenkinamą būklę. Pabaigoje tik tiek ir 
tegalima padaryti — malšinti skausmą. Aš maniau, kad jai gyventi 
tebuvo likusios vos kelios dienos. 

— Tačiau ji nustebino jus. 

— Vieną rytą ji pabudo ir pasakė seselei, kad yra išalkusi. Po ketu- 
rių savaičių išvažiavo namo. 

Abatė linktelėjo galvą. 

— Stebuklas. 

— Ne, motinėle. — Mora pažiūrėjo jai į akis. — Spontaniška 
remisija“. 

— Šitaip sakoma, kai nežinai, kas atsitiko. 

— Remisijų tikrai pasitaiko. Vėžys pats išnyksta. Arba buvo ne- 
teisinga diagnozė. 

— Arba kažkas kita. Ko mokslininkai negali paaiškinti. 

— Norite, kad pasakyčiau, jog įvyko stebuklas? 

— Noriu, kad jūs atsižvelgtumėte į kitas galimybes. Tiek daug 
žmonių, kurie buvo arti mirties ir atsigavo, praneša matę ryškią šviesą. 
Arba išvydę savo mylimus žmones, kurie jiems pasakė, kad dar ne lai- 
kas. Kaip aiškinate tokius visuotinius regėjimus? 

— Haliucinacijos dėl deguonies trūkumo smegenyse. 

— Arba dievybės įrodymas. 

— Norėčiau gauti tokį įrodymą. Būtų gera žinoti, kad kažkas yra 
už šio fizinio pasaulio. Tačiau negaliu to pripažinti vien tiktai remda- 
masi tikėjimu. Jūs tą ir norite pasakyti, tiesa? Kad Kamilės nėštumas 
buvo kažkoks stebuklas? Dar vienas dievybės pavyzdys. 

— Jūs teigiate netikinti stebuklais, tačiau negalite paaiškinti, ko- 
dėl jūsų pacientė, kuriai buvo kasos vėžys, išgyveno. 

— Ne visada lengva paaiškinti. 

— Kadangi medicinos mokslas nevisiškai supranta mirtį. Argi ne 


tiesa? 
* Savaiminis išgijimnas. 

— Bet mes tikrai suprantame pastojimą. Žinome, kad tam rei- 
kalinga sperma ir kiaušinėlis. Tai elementari biologija, motinėle. Aš 
netikiu nekaltu prasidėjimu. O tikrai tikiu tuo, kad Kamilė turėjo ly- 
tinius santykius. Jie galėjo būti prievartiniai arba galėjo vykti abipusiu 
sutikimu. Tačiau jos kūdikis pradėtas įprastu būdu. Ir labai gali būti, 
kad kūdikio tėvas susijęs su Kamilės nužudymu, tereikia nustatyti jo 
tapatybę. 

— O jeigu tėvas nebus surastas? 

— Mes turėsime kūdikio DNR. Reikia tiktai tėvo pavardės. 

— Jūs šitaip pasitikite savo mokslu, daktare Ailz. Jis yra atsakymas 
į viską! 

Mora pakilo nuo kėdės. 

— Bent jau galiu tikėti tais atsakymais. 


Tėvas Brofis išlydėjo Morą iš kabineto ir drauge nuėjo koridoriumi. Po 
jų kojomis girgždėjo senos, nutrintos grindų lentos. 

Jis tarė: 

— Dabar ir mes galėtume iškelti tą klausimą, daktare Ailz. 

— Kokį klausimą? 

Jis sustojo ir pažiūrėjo į ją. 

— Artas kūdikis mano. — Jis taip įrėmė akis, jog ne kas kitas, o ji 
norėjo nusigręžti, atsitraukti nuo įtempto žvilgsnio. — Juk jūs svarstote 
apie tai, tiesa? 

— Galite suprasti kodėl. 

— Taip. Kaip prieš minutę sakėte, neišvengiami biologijos dėsniai 
reikalauja spermos ir kiaušinėlio. 

— Jūs esate vienintelis vyras, kuris nuolat gali įeiti į šį vienuolyną. 
Jūs aukojate Mišias. Klausote išpažintis. 

— Taip. 

— Žinote jų pačias intymiausias paslaptis. 

— Tik tai, ką jos nori pasakyri. 


— Jūs esate autoriteto simbolis. 

— Kai kas taip žiūri į kunigus. 

— Jaunai novicijai tikrai juo būtumėte. 

— Ir tai automaciškai padaro mane įtariamuoju? 

— Būtumėte ne pirmas kunigas, sulaužęs savo įžadus. 

Jis atsiduso, ir pirmą kartą žvilgsnis nukrypo nuo jos. Ne šalinda- 
masis, bet liūdnai pripažindamas. 

— Šiais laikais nelengva. Kaip žmonės į mus žvilgčioja, kaip pa- 
sijuokiama mums už nugaros. Aukodamas Mišias žiūriu į veidus savo 
bažnyčioje ir žinau, ką jie galvoja. Jie svarsto, ar aš čiupinėju mažus 
berniukus arba gal geidžiu jaunų mergaičių. Jiems visiems kyla tokie 
klausimai kaip ir jums. O jūs manote apie patį blogiausią. 

— Ar kūdikis jūsų, tėve Brofi? 

Mėlynos akys grįžo prie jos. Žvilgsnis visiškai ramus. 

— Ne, ne mano. Aš niekada nesulaužiau savo įžadų. 

— Juk jūs suprantate, ar ne, kad mes negalime pasikliauti vien 
jūsų žodžiais? 

— Ne, juk galiu meluoti, tiesa? — Nors balsas nepakilo, tačiau ji 
sugavo pykčio gaidelę. Jis žengė artyn, ir ji stovėjo labai ramiai, vos su- 
silaikydama, kad neatsitrauktų. — Juk aš galiu sujungti vieną nuodėmę 
su kita ir dar su kita. Kaip jums atrodo, kur ta spiralė, ta nuodėmių 
grandinė nuveda? Į melą. Vienuolės prievartavimą. Žmogžudystę? 

— Policija turi įvertinti visus motyvus. Netgi jūsų. 

— Ir tikriausiai jums reikės mano DNR. 

— Tai atmestų jus kaip kūdikio tėvą. 

— Arba nurodytų kaip pagrindinį įtariamąjį žmogžudyste. 

— Vienaip ar kitaip — viskas priklausytų nuo rezultatų. 

— Kaip js manote, ką parodys tyrimas? 

— Nežinau. 

— Bet juk turite kokią nors nuojautą. Stovite čia, žiūrite į mane. 
Ar matote žmogžudį? 

— Aš pasitikiu tiktai įrodymais. 

— Skaičiais ir faktais. Tiktai jais tikite. 

— Taip. 


131 


— O jeigu aš pasakyčiau, kad esu visiškai pasiruošęs savo DNR 
tyrimui? Kad dabar čia pat galiu jums duoti kraujo pavyzdį, jeigu esate 
pasirengusi jį paimti? 

— Tam nereikia kraujo pavyzdžio. Užtenka iš burnos paimti te- 
pinėlį. 

— Tuomet tepinėlį. Tenoriu, kad žinotumėte, jog siūlausi. 

— Pasakysiu detektyvei Ricoli. Ji paims jį. 

— Ar tai pakeis jūsų nuomonę dėl to, ar esu kaltas? 

— Kaip jau sakiau, žinosiu matydama rezultatus. 

Ji atidarė duris ir išėjo. Jis išsekė paskui ją į kiemą. Buvo be palto, ta- 
čiau neatrodė, kad šaltis jį veikė, visas dėmesys buvo sutelktas tiktai į ją. 

— Jūs sakėte, vaikystėje buvote katalikė, — toliau kalbino jis. 

— Lankiau katalikišką vidurinę mokyklą. Šventų Nekaltųjų San 
Franciske. 

— Tačiau tikite tiktai savo kraujo tyrimais. Savo mokslu. 

— O kuo vietoj to turėčiau pasikliauti? 

— Instinktais? Tikėjimu? 

— Jumis? Vien dėl to, kad esate kunigas? 

— Vien dėl to? — Jis papurtė galvą ir liūdnai nusijuokė, šaltame 
ore iš burnos sklido baltas garas. — Spėju, kad tai atsako į mano klau- 
simą. 

— Aš nespėlioju. Nieko nemanau apie kitus žmones, kadangi per- 
nelyg dažnai jie stebina. 

Jiedu pasiekė priekinius vartus. Jis atvėrė juos, ir ji praėjo. Vartai 
užsidarė tarp jų, staiga atskirdami jo pasaulį nuo jos. 

— Pamenate tą žmogų, kuris susmuko ant šaligatvio? — paklausė 
jis. — Tą, kuriam abu atlikome dirbtinį kvėpavimą? 

— Taip. 

— Jis gyvas. Šį rytą nuėjau aplankyti. Pabudęs ir kalba. 

— Džiaugiuosi tai girdėdama. 

— Nemanėte, kad jis išgyvens. 

— Buvo mažai šansų. 


— Matote? Kartais skaičiai, statistika būna neteisingi. 

Ji pasigręžė eiti. 

— Daktare Ailz? — šūktelėjo jis. — Jūs užaugote Bažnyčioje. Ne- 
jaugi nieko neliko iš jūsų tikėjimo? 

Ji atsisuko į jį. 

— Tikėjimui nereikia įrodymų, — atsakė ji. — Tačiau man reikia. 


Vaiko autopsija — užduotis, kuri kiekvienam patologui kėlė baimę. 
Maudamasi pirštines ir pasiruošdama instrumentus Mora vengė žiū- 
rėti į mažyti ryšulėlį ant stalo, stengėsi kuo ilgiau laikytis atokiai nuo 
skaudžios tikrovės, su kuria turėjo susidurti. Jeigu ne instrumentų 
skimbčiojimas, kambaryje būtų buvę visiškai tylu. Nė vienas prie stalo 
stoviniuojantis dalyvis neturėjo noro prabilti. 

Savo laboratorijoje Mora visada išlaikydavo pagarbų toną. Studijų 
metais ji stebėdavo skrodžiamus ligonius, kurie mirė jos prižiūrimi, ir 
nors patologai, atliekantys tas autopsijas, laikydavo juos bevardžiais ir 
svetimais, ji, bendravusi su jais, kol dar buvo gyvi, žiūrėjo į jų kūnus 
ant stalo tebegirdėdama jų balsus arba prisimindama, kaip suvokimas 
nušviesdavo jų akis. Autopsijų laboratorija — ne vieta, kur galėjai 
pokštauti arba aptarinėti praėjusio vakaro pasimatymą, ir ji netoleravo 
tokio elgesio. Vienas rūstus jos žvilgsnis galėdavo sutramdyti net patį 
įžūliausią policininką. Ji žinojo, kad jie nėra beširdžiai, kad humoras 
padeda irtis per savo darbo tamsybes, tačiau tikėdavosi, kad jie paliks 
savo pokštus už durų, antraip iš jos tikrai sulauks dygių pastabų. 

Tokių žodžių niekada neprireikdavo, kai ant stalo gulėdavo vaikas. 

Ji pažiūrėjo į du priešais stovinčius detektyvus. Baris Frostas kaip 
paprastai buvo nesveikai išblyškęs ir stovėjo bent kiek atokiau nuo sta- 
lo, tarsi pasiruošęs gelbėtis. Šiandien skrodimą apsunkins ne bjaurūs 
kvapai — apsunkins aukos amžius. Ricoli stovėjo šalia jo, veide ryžtas, 
smulkutė figūra beveik pradingusi chirurginiame chalate, kuris buvo 
keliais dydžiais per didelis. Ji stovėjo prie pat stalo: pozicija, kuri in- 
formavo: „Esu pasiruošusi. Galiu su viskuo susitvarkyti.“ Tą pačią pozą 
Mora matydavo tarp chirurgijos rezidenčių. Galbūt vyrai ir vadina jas 

bjaurybėmis, tačiau ji puikiai pažinojo jas: priešų apsuptyje esančios 
moterys, kurios taip atkakliai siekė įrodyti esą tinkamos vyriškai pro- 
fesijai, jog faktiškai įgavo vyrišką pasipūtėlišką laikyseną. Ricoli šauniai 
išlaikė tokią poziciją, tik kad veidas nevisiškai atitiko bebaimę pozą. Jis 
buvo baltas ir įsitempęs, paakių oda padažyta nuovargio. 

Jošimas pakreipė šviestuvą ant ryšuliuko ir stovėjo laukdamas prie 
instrumentų padėkliuko. 

Antklodėlė buvo permirkusi, varvėjo ledinis vanduo, kai Mora 
švelniai ją arvyniojo. Po ja buvo dar vienas sluoksnis. Iš po šlapios dro- 
bės kyšojo smulkutė kojytė, kurią Mora matė anksčiau. Prie kūdikio 
kūnelio tarsi įkapės buvo prilipęs baltas pagalvės užvalkalas, susegras 
žiogeliais. Medžiaga nusėta rausvais taškais. 

Mora pasiėmė pincetą, surinko rausvas skiauteles ir sudėjo jas ant 
mažo padėklo. 

— Kas čia tokie? — paklausė Frostas. 

— Atrodo lyg konfeti, — atsiliepė Ricoli. 

Mora kyštelėjo pincetą giliau į šlapią klostę ir ištraukė šakelę. 

— Ne kontfeti, — tarė ji. — Džiovintos gėlės. 

Toks radinys paveikė visus. Tyla vėl užgulė kambarį. Meilės sim- 
bolis, pagalvojo Mora. Gedulo. Ji prisiminė, kaip prieš daugel metų ji 
susijaudino sužinojusi, kad neandertaliečiai laidojo mirusiuosius api- 
bėrę gėlėmis. Tai buvo jų sielvarto, vadinasi, žmogiškumo įrodymas. Šis 
kūdikis, galvojo ji, buvo apraudotas. Įsuktas į lininį audinį, apibarstytas 
džiovintos gėlės žiedlapiais ir suvystytas vilnone antklode. Ne išmeti- 
mas, bet palaidojimas. Atsisveikinimas. 

Mora nukreipė akis į lėlišką pėdelę, kyšančią iš po įkapių. Pado 
odelė susiraukšlėjusi nuo mirkimo gėlame vandenyje, tačiau nesimatė 
jokių puvimo žymių, jokių marmuriškų venų. Tvenkinys jau buvo 
bepradedąs užšalti, ir keletui savaičių kūnelis būtų beveik užsikon- 
servavęs. Būtų sunku, o gal net neįmanoma nustatyti mirties laiko, 
mąstė ji. 

Ji padėjo pincetą ir išsegė keturis žiogelius, kuriais buvo susegra 


pagalvės užvalkalo apačia. Metami į padėklą, jie tyliai gražiai skimbtelė- 


134 


jo. Ji švelniai kėlė medžiagą aukštyn, pasirodė kojytės, sulenkti keliukai, 
šlaunelės, išskėstos kaip varlytės. 

Pagal dydį tai buvo visiškai išnešiotas vaisius. 

Atsidengė lyties organai ir išbrinkusi bambagyslės atkarpa, ant 
kurios užrištas raudonas atlasinis kaspinėlis. Atmintin staiga sugrįžo 
vienuolės, sėdinčios prie valgomojo stalo, grublėtomis rankomis dėlio- 
jančios sausas gėles, rišančios kaspinėlius — ruošiančios sausų kvepalų 
paketėlius. Kvepiantis kūdikis, pagalvojo ji. Apibarstytas gėlėmis ir su- 
rištas kaspinėliu. 

— Berniukas, — ištarė Ricoli. Gergždžiančiu balsu. 

Mora pakėlė akis: Ricoli išblyškusi dar labiau, atsišliejusi į stalą, 
tarsi reikėtų išsilaikyti neparpuolus. 

— Gal tau reikia išeiti? 

Ricoli nurijo seilę. 

— Tai tiktai... 

— Kas? 

— Nieko. Man viskas gerai. 

— Žinau, sunku žiūrėti. Vaikus visada sunku matyti. Jeigu nori 
atsisėsti... 

— Sakiau — man viskas gerai. 

Blogiausia dar prieš akis. 

Mora atkėlė nuo krūtinėlės užvalkalą, švelniai ištiesė pirma vie- 
ną rankutę, paskui kitą — kad neprisiglaustų prie šlapios medžiagos. 
Mažytės plaštakos tobulai susiformavusios, smulkūs piršteliai sukurti 
mamos veidui paliesti, mamos plaukų garbanoms pastverti. Po veido 
antroje vietoje būna rankos, labiausiai išryškinančios žmogų, o į jas 
buvo kone skaudu žiūrėti. 

Mora įkišo ranką į užvalkalą, kad prilaikytų pakaušėlį, ir baigė 
traukti medžiagą. 

Tą pačią akimirką ji suprato, kad kažkas blogai. 

Ranka glėbė kaukolę, kuri nesijautė normali, ne žmogaus. Ji 


-v Ivo 


pasirodė kūdikio galvutė. 

Ricoli aiktelėjo ir metėsi nuo stalo. 

— Jėzau, — ištarė Frostas. — Kas, po velnių, jam atsitiko? 

Per daug priblokšra, kad ištartų žodį, Mora pasibaisėjusi žiūrėjo į 
prasivėrusią kaukolę, į plikas smegenis. Į veidelį — taip susimaigiusį, 
jog atrodė, lyg būtų suglamžyta guminė kaukė. 

Staiga metalinis padėklas pasviro ir nurarškėjo žemyn. 

Mora pakėlė galvą ir dar spėjo pamatyti, kaip išbalusi lyg drobė 


Džeinė Ricoli lėtai susmuko ant grindų. 


10. 


— Aš nenoriu eiti į ligoninę. 

Mora nuvalė paskutinius kraujo lašus ir susiraukė, žiūrėdama į 
colio ilgio įplėšimą Ricoli kaktoje. 

— Aš ne plastikos chirurgė. Galiu šitą susiūti, bet negaliu garan- 
tuoti, kad neliks rando. 

— Tiktai siūk, gerai? Netrokštu tupėti valandų valandas kažko- 
kiame ligoninės laukiamajame. Be to, jie dar, ko gero, užsiundys ant 
manęs kokį studentą mediką. 

Mora nuvalė odą betadinu, paskui pasiėmė ksilokaino buteliuką 
ir švirkštą. 

— Pirmiausia tau nuskausminsiu odą. Truputėlį nudegins, bet po 
to nieko nebejausi. 

Ricoli ramiausiai gulėjo išsitiesusi ant kušetės, akys įsmeigtos į lu- 
bas. Nors ji nekrūptelėjo, kai adata pradūrė odą, bet kumštį sugniaužė 
ir laikė kietai suspaustą, kol buvo leidžiamas vietinis anestetikas. Iš jos 
lūpų neištrūko nei nusiskundimo žodelis, nei suunkštimas. Užteko, kad 
laboratorijoje nuvirto ir patyrė pažeminimą. O dar baisesnis pažemini- 
mas ištiko, kai dėl galvos svaigimo ji negalėjo paeiti, ir Frostui teko ją 
nešti lyg nuotaką į Moros kabinetą. Dabar ji tysojo atkišusi kampuotą 
smakrą, tvirtai apsisprendusi neparodyti nė lašelio silpnumo. 

Kai Mora lenkta adata persmeigė įplėšimo kraštus, Ricoli paklausė 
visiškai ramiu balsu: 

— Ar tu žadi man pasakyti, kas atsitiko tam kūdikiui? 

— Jam nieko neatsitiko. 

— Jo normaliu nepavadinsi. Jėzau, trūksta pusės galvos. 

— Jis toks gimė, — atsakė Mora nukirpdama siūlą ir užmegzdama 
mazgą. Odos siuvimas buvo kaip gyvo audinio dygsniavimas, o ji buvo 
paprasčiausia siuvėja, suglaudžianti kraštus ir surišanti mazgus.— Jam 
buvo anencefalija*. 

— Ką tai reiškia? 

— Neišsivysčiusios smegenys. 

— Dar blogiau negu visiškai nebūtų smegenų. Atrodė, tarsi visas 
viršugalvis atkirstas. — Ricoli nurijo seilę. — O veidas... 

— Visa tai rodo formavimosi ydą. Smegenys išsivysto iš nervinio 
vamzdelio, kuris susiformuoja iš susiliejusių nervinių klosčių. Jeigu to 
vamzdelio viršus neužsidaro taip, kaip privalo, kūdikis gimsta neturė- 
damas didžiosios dalies smegenų, kaukolės ir netgi galvos odos. Tai ir 
yra anencefalija. 

— Ar anksčiau tau teko tokį matyti? 

— Tiktai medicinos muziejuje. Bet tokių atvejų nereitai pasitaiko. 
Vidutiniškai vienas iš tūkstančio gimdymų. 

— Kodėl? 

— Niekas nežino. 

— Vadinasi, taip galėtų... taip galėtų atsitikti bet kuriam kūdikiui? 

— Taip. — Mora užmezgė paskutinį mazgą ir nukirpo siūlą. — 
Šis kūdikis gimė labai blogai susiformavęs. Jeigu jis ir gimė gyvas, tuoj 
pat mirė. 

— Vadinasi, Kamilė jo neskandino, kad nužudytų. 

— Parikrinsiu inkstus dėl diatominių dumblių. Tai parodytų, ar 
kūdikis mirė nuskęsdamas. Tačiau aš nemanau, kad čia vaikžudystė. 
Manau, kad kūdikis mirė natūralia mirtimi. 

— Ačiū Dievui, — tyliai ištarė Ricoli. — Jeigu tas padaras būtų 
gyvenęs... 


— Nebūtų. — Mora baigė klijuoti tvarstį ir nusimovė piršti- 


* Besmegenystė 

nes. — Viskas padaryta, detektyve. Siūlus reikės pašalinti po penkių 
dienų. Gali užbėgti čia, ir juos išpešiosiu. Bet vis tiek manau, kad turė- 
tum pasirodyti gydytojui. 

— Tu ir esi gydytoja. 

— Aš dirbu su mirusiais. 

— Kącik puikiausiai susiuvai mane. 

— Aš nekalbu apie keletą dygsnių. Man rūpi, kas dar darosi. 

— Ką tu nori pasakyti? 

Mora palinko į priekį, įbedė akis į Ricoli. 

— Tu nualpai, pameni? 

— Aš nevalgiau pietų. O tas kūdikis pritrenkė mane. 

— Jis mus visus pritrenkė. Bet ne kas kitas, o tu nukritai. 

— Aš paprasčiausiai nesu nieko panašaus mačiusi. 

— Džeine, tame skrodimo kambaryje esi mačiusi visokiausių bai- 
sių dalykų. Kartu matėme, kartu uostėme. Tavo skrandis visada buvo 
stiprus. Yra berniukai policininkai — štai ką turiu akylai stebėti, kad 
neišvirstų iš koto. Bet tu visada sugebėjai atsilaikyti. Iki šiol. 

— Gal aš nesu tokia kieta, kaip manei. 

— Ne, manau, kad kažkas ne taip. Ar ne? 

— Pavyzdžiui, kas? 

— Prieš keletą dienų buvai apsvaigusi. 

Ricoli gūžtelėjo pečiais. 

— Reikės pradėti valgyti pusryčius. 

— Kodėl nevalgai? Pykina? Ir pastebėjau, kad kas dešimt minu- 
čių lakstai į tualetą. Vien kol aš ruošiau laboratoriją, buvai du kartus 
dingusi. 

— Eli, palauk, kas čia, po galais? Kvota? 

— Tau reikia apsilankyti pas gydytoją. Reikia pasidaryti kraujo ir 
visus kitus tyrimus — bent jau pasitikrinti dėl anemijos. 

— Man tik reikia įkvėpti gryno oro. — Ricoli atsisėdo, paskui 
greitai susigriebė už galvos. — Viešpatie, koks prakeiktas galvos skausmas. 

— Gerokai trinktelėjai į grindis. 


— Ir jau ne vieną kartą buvo trinktelėta. 

— Bet man labiau rūpi, kodėl tu nualpai. Kodėl esi tokia išsekusi. 
rato. Prieš tai įtarė, o dabar tos moters akys aiškiai patvirtino. 

— Mano gyvenimas toks sušiktas, — sušnibždėjo Ricoli. 

Morą apstulbino ašaros. Dar niekada neteko matyti verkiančios 
Ricoli, manė, kad ši moteris pernelyg stipri, pernelyg užsispyrusi, kad 
palūžtų, o dabar ašaros sruveno skruostais taip ją nustebindamos, jog 
sugebėjo tiktai tylomis stebėti. 

Kažkas pabarškino į duris ir abi pašoko. 

Į kabinetą įkišo galvą Frostas. 

— Kaip mums čia sekasi... — Jo balsas užlūžo, išvydus ašarotą 
savo partnerės veidą. — Ei. Ei, ar tu gerai jautiesi? 

Ricoli piktai nusibraukė ašaras. 

— Man viskas gerai. 

— Kas čia vyksta? 

— Sakiau, man viskas gerai! 

— Detektyve Frostai, — pertraukė Mora, — mums reikia pabūti 
vienoms. Prašau, gal galėtumėte netrukdyti? 

Frostas nuraudo. 

— Atsiprašau, — sumurmėjo jis ir atsitraukė, tyliai uždarydamas 
duris. 

— Man nereikėjo rėkti ant jo, — guodėsi Ricoli. — Ber kartais jis 
toks velniškai bukas. 

— Jis tiktai rūpinasi tavimi. 

— Aba, žinau. Žinau. Bent jau vienas doras vyrukas. 

Balsas užlūžo. Tramdydama ašaras ji kietai sugniaužė kumščius, 
bet jos vis tiek riedėjo, ir galop pasipylė kūkčiojimai. Ryjami spontaniš- 
ki kūkčiojimai, kurių jai nepavyko užgniaužti. Mora sutriko regėdama, 
kaip sugniužo moteris, kurios tvirtumas visuomet jai kėlė nuostabą ir 
žavėjo. Jeigu Džeinė Ricoli gali palūžti — tai bet kas gali. 

Staiga Ricoli tvojo kumščiu sau į kelius ir keliskart giliai įkvėpė. 
Kai pagaliau pakėlė galvą, ašaros teberviskėjo, tačiau išdidumas jau 
buvo uždengęs veidą tvirta, nepajudinama kauke. 

— Čia tie prakeikti hormonai. Jie sujaukia man galvą. 

— Kada supratai? 

— Nežinau. Ko gero, anksčiau. Tačiau tik šį rytą pagaliau pasi- 
dariau nėštumo testą. Bet jau keletą savaičių lyg ir numaniau. Jaučiau 
kažką ne taip. Ir nebuvo mėnesinių. 

— Kiek laiko vėluoja? 

Ricoli gūžtelėjo pečiais. 

— Mažiausiai mėnesį. 

Mora atsilošė kėdėje. Dabar, kai Ricoli suvaldė emocijas, ji galėjo 
grįžti į savo, gydytojo praktiko, vėžes. Šaltakraujiška gydytoja, pasiruo- 
šusi duoti praktišką patarimą. 

— Dar yra laiko apsispręsti. 

Ricoli prunkštelėjo, persibraukė ranka per veidą. 

— Nėra čia ko spręsti. 

— Ką darysi? 

— Aš negaliu jo turėti. Pati žinai, kad negaliu. 

— Kodėl ne? 

Ricoli pažvelgė į ją kaip į silpnaprotę. 

— Kažin ką aš daryčiau su kūdikiu? 

— Ką kiekviena daro. 

— Ar bent įsivaizduoji mane kaip motiną? — Ricoli nusijuokė. — 
Būčiau bjauri mama. Mano prižiūrimas vaikas neišgyventų nė mėnesio. 

— Vaikai labai greitai prisitaiko. 

— Gali būti, bet aš nemoku su jais apsieiti. 

— Labai puikiai susikalbėjai su ta mergyte None. 

— Kurgi ne. 

— Tikrai puikiai, Džeine. Ir ji pasirinko tave. Ignoravo mane, 
traukėsi nuo savo motinos. Ir judvi akimirksniu susičiulbėjote. 

— Tai dar nereiškia, kad galiu būti motina. Kūdikiai mane erzina. 
Nežinau, ką su jais daryti, nebent nieko nelaukiant įkišti juos kam nors 
į rankas. — Ji garsiai atsipūtė, tarsi būtų padėtas taškas. Klausimas iš- 
spręstas. — Negaliu to imtis. Paprasčiausiai negaliu. — Ji pakilo nuo 


kėdės ir nužingsniavo prie durų. 

— Ar pasakei agentui Dinui? 

Ricoli ranka sustingo ant durų rankenos bumbulo. 

— Džeine? 

— Ne, nepasakiau. 

— Kodėl? 

— Sunku kalbėtis, kai beveik nesimatome. 

— Vašingtonas ne kitoje planetos pusėje. Jis netgi toje pačioje 
laiko zonoje. Galėtum pabandyti pakelti ragelį. Jis norėtų žinoti. 

— O gal ir nenorėtų. Gal čia viena iš tokių problemų, apie kurią 
jis mieliau neišgirstų. 

Mora atsiduso. 

— Gerai, sutinku, aš jį menkai pažįstu. Bet per tą trumpą laiką, 
kai visi kartu dirbome, jis man pasirodė kaip žmogus, kuris rimtai žiūri 
į savo įsipareigojimus. 

— Įsipareigojimus? — Neišlaikiusi Ricoli atsigręžė. — O, taip. 
Štai kokia aš esu. Štai kas yra šitas vaikas. O jis tikras skautas, atliks 
savo pareigą. 

— Aš ne tą turėjau omenyje. 

— Ber tu visiškai teisi. Gabrielis a:/iktų savo pareigą. Gerai, vel- 
niop šitą reikalą. Neplanuoju būti kažkokiam vyrui problema, kažko- 
kio vyro įsipareigojimas. Be to, čia ne jam spręsti. Man. Tai aš turėčiau 
ji auginti. 

— Tu net nesuteiki jam progos. 

— Progos — kam? Kad priklauptų ir pasipirštų? — Ricoli nusi- 
juokė. 

— Kodėl taip viską iškreipi? Mačiau judu drauge. Mačiau, kaip jis 
į tave žiūri. Tai kur kas daugiau negu vienos nakties romanas. 

— Taip. Dviejų savaičių romanas. 

— Tau tik tiek reiškė? 

— O ką mes dar galėjome daryti? Jis — Vašingtone, aš — čia. — 
Ji suglumusi kraipė galvą. — Jėzau, negaliu patikėti, kad įkliuvau. 
Šitaip atsitinka tiktai žioploms jaunoms panelytėms. — Ji užsikirto. 


Nusijuokė. — Taip. Ir kaip aš atrodau? 

— Tikrai ne žiopla. 

— Nelaimėlė. Ir prakeiktai per daug vaisinga. 

— Kada paskutinį kartą su juo kalbėjaisi? 

— Praėjusią savaitę. Jis paskambino. 

— Tada nepagalvojai jam pasakyti? 

— Tada nebuvau tikra. 

— Ber dabar esi. 

— Irvis tiek jam nesakysiu. Reikia žiūrėti, kas man gerai, o ne kitam. 

— Kokio atsakymo tu bijai? 

— Kad įkalbės mane sujaukti savo gyvenimą. Kad lieps nieko ne- 
mėginti daryti. 

— Tu iš tikrųjų širo bijai? Ar labiau bijai, kad jis nenorės jo? Kad 
jis atstums tave greičiau, negu tu spėsi jį atstumti? 

Ricoli pažiūrėjo į Morą. 

— Žinai ką, daktare? 

— Ką? 

— Kartais pati nežinai, ką, po velniais, šneki. 

Ir kartais, pagalvojo Mora, žiūrėdama į išeinančią Ricoli, tiksliai 
pataikau kaip pirštu į akį. 


Ricoli ir Frostas sėdėjo automobilyje, salono šildytuvas pūtė šaltą orą, 
ant priekinio stiklo plaikstėsi snaigės. Pilkas dangus atitiko jos nuo- 
taiką. Ji sėdėjo pašiurpusi klaustrofobiškoje automobilio tamsoje, o 
kiekviena ant lango nutūpusi snaigė buvo tarsi nepermatoma šukė, 
užklojanti jos akiratį, atkertanti ją nuo pasaulio ir laidojanti. 

Frostas prakalbo: 

— Geriau jautiesi? 

— Skauda galvą. Tik tiek. 

— Tu tikrai nenori, jog nuvežčiau į ligoninę? 

— Man tik reikia nusipirkti tailenolio. 

— Taip. Gerai. — Jis įjungė pavarą, paskui apsigalvojęs išjungė. 
Atsisuko į ją. — Ricoli? 

— Ką? 

— Jeigu kada nors nori apie ką nors pakalbėti — apie bet ką — aš 
tikrai galėčiau išklausyti. 

Ji nieko neatsakė, tiktai nusuko žvilgsnį į priekinį langą. Į snaiges, 
ant stiklo kuriančias baltą filigraną. 

— Mes drauge kiek — jau dvejus metus? Man rodos, kad mažai 
ką man pasakai, kaip tau klostosi gyvenime, — kalbėjo jis. — Manau, 
kad aš tau išūžiau ausis pasakodamas apie save ir Alisą. Nori ar nenori, 
klausaisi apie kiekvieną mūsų kivirčą. Niekuomet neliepi užsičiaupti, 
todėl įsivaizduoju, kad tau nesunku išklausyti. Ber žinai, aš kai ką su- 
mečiau. Tu visada klausaisi, tačiau beveik niekada nekalbi apie save. 

— Kad neturiu ko pasakoti. 

Jis minutėlę gromuliavo jos atsakymą. Paskui kiek droviai nu- 
skambėjo jo žodžiai: 

— Aš niekada anksčiau nemačiau tavęs verkiant. 

Ji gūžtelėjo pečiais. 

— Gerai. Dabar pamatei. 

— Klausyk, mudu ne visada gerai sutarėme... 

— Taip manai? 

Frostas nuraudo — kaip visuomet, kai pakliūna į keblią situaciją. 
Šito vyruko veidas kaip šviesoforas: vos tik kas, įsižiebia raudonis. 

— Aš tiktai noriu pasakyti, kad mes nesame bičiuliai. 

— Tai ką, tu dabar nori, kad būtume bičiuliai? 

— Aš nieko prieš. 

— Gerai, būsime bičiuliai, — stačiokiškai užbaigė ji. — Ko lauki, 
judam. 

— Ricoli? 

— Ką? 

— Ašvisada pasirengęs padėti, supranti? Tik tiek noriu, kad žinotum. 

Ji sumirkčiojo ir nusisuko į savo šoninį langą, kad jis nepamatytų, 
kaip ją paveikė jo žodžiai. Jau antrą kartą per valandą ji jautė sukylan- 
čias ašaras. Prakeikti hormonai. Ji visiškai nenutuokė, kodėl Frosto žo- 


džiai ją virkdo. Gal dėl to, kad jis parodė tokį gerumą. Tiesą sakant, jis 

visuomet jai buvo geras, bet tik dabar ji taip jautriai reaguoja, ir kažkuri 
jos dalelė troško, kad Frostas būtų kvailas per visą pilvą ir nesuprastų, 
kas siautėja jos viduje. Nuo jo žodžių ji jautėsi turinti silpnų vietų ir ne- 
apsaugota, 0 ji norėjo, kad ne šitaip su ją elgrųsi. Ne šitokiu būdu būtų 
pelnoma partnerio pagarba. 

Ji įkvėpė ir pakėlė smakrą. Sunkusis momentas praėjo, ašaros din- 
go. Ji galėjo į jį žiūrėti ir dėtis užimanti senąją poziciją. 

— Klausyk, man reikia to tailenolio, — pareiškė ji. — Gal ketini 
sėdėti čia visą dieną? 

Jis linktelėjo galvą ir įjungė pavarą. Priekinio stiklo valytuvai 
švaistė nuo stiklo sniegą, atidengdami dangų ir baltas gatves. Visą alpią 
vasarą ji laukė žiemos, sniego tyrumo. Dabar, dėbsodama į šitą niūrų 
pliką miesto vaizdą, ji pagalvojo, kad daugiau niekada nekeiks rugpjū- 


čio karščio. 


Penktadienio vakarą „J. P. Doyles“ bare nepastatysi nė kojos neatsi- 
trenkdamas į farą. Įsikūręs toje pačioje gatvėje kaip ir Bostono policijos 
departamento Jamaika Pleino poskyris ir vos už dešimties minučių ke- 
lio nuo policijos štabo būstinės Šrėder Plazos pastate, „Doyle's“ buvo ta 
vieta, kur paprastai po darbo susirinkdavo policininkai išmesti bokalo 
alaus ir pasišnekėti. Ir kai tą vakarą Ricoli įėjo į „Doyles“ pavakarie- 
niauti, ji net neabejojo, kad teks išvysti daugybę pažįstamų veidų. Bet 
išvysti Vinsą Korsaką, sėdintį prie baro ir gurkšnojantį alų, — nesi- 
tikėjo. Korsakas buvo išėjęs į pensiją Niutono policijos departamento 
detektyvas, ir „Doyles“ jo įprastinei teritorijai nepriklausė. 

Vos pamatęs ją įeinant, jis pamojo. 

— Sveika, Ricoli! Seniai matyta. — Jis parodė į tvarstį ant jos 
kaktos. — Kas atsitiko? 

— E, nieko. Slystelėjau morge, ir prireikė kelių dygsnių. Ir ką 
darai šitoje apylinkėje? 

— Persikraustau čia. 


— Ką? 

— Ką tik pasirašiau nuomos sutartį dėl vieno buto šitoje gatvėje. 

— O kaip tavo namas Niutone? 

— Ilga istorija. Klausyk, ketini vakarieniauti? Viską papasako- 
siu. — Jis pasičiupo alų. — Susiraskime vietą kitoje salėje. Tie šikniai 
rūkaliai čia teršia man plaučius. 

— Anksčiau niekada dėl to nesijaudinai. 

— Taip, tada ir aš Šūdavau vienas iš tų rūkalių. 

Tik krešulys vainikinėje arterijoje ir tegali be paliovos rūkantį 
paversti sveikatos fanatiku, galvojo Ricoli, eidama įkandin masyvaus 
Vinso korpuso. Nors po širdies priepuolio ir neteko svorio, jis dar buvo 
pakankamai kūningas, kad mestųsi į futbolininkų saugų gretas — bent 
toks jai atrodė, ardamas vagą per penktadienio vakaro minią. 

Jie įėjo pro duris į nerūkančiųjų zoną, kur oras buvo gal tik vos 
vos grynesnis. Jis išsirinko vietą po Airijos vėliava. Ant sienos kabėjo 
įrėmintos ir jau pageltusios iškarpos iš Boston Globe, straipsniai apie se- 
niai viešpatavusius merus, seniai mirusius politikus. Kenedžiai ir Tipas 
O'Nilas bei kiti šaunūs Airijos sūnūs, kurių daugelis darbavosi drauge 
su Bostono šauniausiais. 

Korsakas nutūpė ant medinio suolo, įgrūsdamas už stalo savo 
galingą rėmą. Kad ir koks masyvus, jis vis tiek atrodė lieknesnis negu 
rugpjūtį, kai jiedu drauge tyrė kelių asmenų žmogžudystes. Dabar jį 
matant, taip ir sugrįžo ta vasara. Tarp medžių zvimbiančios musės, miš- 
kų atskleisti lapais aplipę siaubai. Atmintin vis sugrįždavo tas mėnuo, 
kai du žudikai veikė išvien, įgyvendindami savo šiurpias fantazijas, 
susidorodami su turtingų sutuoktinių poromis. Korsakas buvo vienas 
iš keleto žmonių, žinojusių, kaip ją aplamdė tas tyrimas. Drauge jie 
grūmėsi su pabaisomis ir ištvėrė, ir dar išliko ryšys, užsimezgęs tyrimo 
krizės laikotarpiu. 

Vis dėlto daugelis Korsako bruožų ją iš pasidygėjimo purtė. 

Štai dabar jis mauktelėjo alaus, lyžtelėjo putų ūsus. Ir vėl ją su- 
erzino ta jo beždžioniška išvaizda. Tiršti antakiai, stambi nosis, juodais 
šeriais apžėlusios rankos. Ir ta jo eisena: drūtos rankos mataruoja, pečiai 


susimetę į priekį — tikra beždžionės eisena. Ji žinojo, kad jo santuoka 


146 


nenusisekusi ir kad išėjęs į pensiją neturėjo kur dėti laiko. Dabar žiūrė- 
dama į jį pajuto sąžinės graužatį, nes jis buvo palikęs jos telefone keletą 
žinučių, kvietė vakarieniauti, tačiau ji buvo pernelyg užsiėmusi ir jam 
nepaskambino. 

Priėjusi padavėja atpažino Ricoli ir paklausė: 

— Jums įprastinio „Sam Adams“, detektyve? 

Ricoli dirstelėjo į Korsaką. Jis jau buvo apsiliejęs marškinius, tam- 
savo šlapių dėmių juosta. 

— A, ne, — tarė ji. — Tik kokakolos. 

— O ką valgysite? 

Ricoli atsivertė valgiaraštį. Šį vakarą ji neturėjo jokio noro gerti 
alaus, bet ketino gausiai prisivalgyri. 

— Aš paimsiu „Šefo“ salotų, tik daugiau „Iūkstančio salų“ padažo. 
Žuvies su traškučiais. Ir atskirai svogūno griežinėlių. Gal galite atnešti 
viską iš karto? O, ir gal dar galėtumėte sviesto su bandelėmis pietums? 

Korsakas nusijuokė. 

— Valdykis, Ricoli. 

— Aš alkana. 

— Žinai, ką tie kepti daikčiukai daro tavo arterijoms? 

— Gerai. Tuomet negausi nė vieno mano svogūnų griežinėlio. 

Padavėja atsisuko į Korsaką. 

— Ojjūs, pone? 

— Ant grotelių keptos lašišos, tik be sviesto. Ir salotų su aštriu 
padažu. 

— Nuo kada pradėjai valgyti ant grotelių keptą žuvį? — paklausė ji. 

— Nuo tada, kai Dievulis žiebė man galvon vieną tokį įspėjimą. 

— Tu rimtai šitaip maitiniesi? Ne dėl akių? 


— Jau numečiau dešimtį svarų. Ir netgi nerūkau, tai žinai, čia jau 


tikras svorio numetimas. Ne koks vandens išleidimas. — Jis atsilošė, 
atrodė šiek tiek per daug patenkintas savimi. — Dabar net naudojuosi 
bėgimo takeliu. 

— Juokauji. 

— Lankau sveikatingumo klubą. Atlieku širdies darbo gerinimo tre- 
niruotes. Stebiu pulsą, seku širdelę. Jaučiuosi dešimčia metų jaunesnis. 

Turbūt jis tikėjosi iš jos išgirsti — ir atrodai dešimčia metų jaunes- 
nis, tačiau ji taip nepasakė, nes tai nebūtų tiesa. 

— Dešimtį svarų. Šaunuolis, — pagyrė ji. 

— Reikia ir išlaikyti šitą. 

— Tai ką dabar darai gerdamas alų? 

— Alkoholis tinka — nejaugi negirdėjai? Šviežiausias Naujosios 
Anglijos medicinos žurnalo patarimas. Taurė raudonojo vyno — kaip 
tik širdelei. — Jis linktelėjo į kokakolą, kurią padavėja padėjo priešais 
Ricoli. — Kas čia dabar? Visada užsisakydavai „Adams“ alaus. 

Ji gūžtelėjo pečiais. 

— Šį vakarą — ne. 

— Gerai jautiesi? 

Ne, negerai. Užsitaisiau vaiką ir negaliu net alaus išgerti neapsi- 
vėmusi. 

— Daug dirbau, — tik tiek tepasakė ji. 

— Taip, girdėjau. Kas naujo dėl tų vienuolių? 

— Dar nieko nežinome. 

— Girdėjau, kad viena iš jų buvo mamytė. 

— Kur tu šitai girdėjai? 

— Pati žinai. Sklando kalbos. 

— Ką dar girdėjai? 

— Kad iš tvenkinio ištraukėte kūdikį. 

Žinios neišvengiamai pasklinda. Policininkai pasikalba. Parėję 
namo papasakoja žmonoms. Ji pagalvojo apie visus paieškos darbuo- 
tojus, stovėjusius aplink tvenkinį, morgo žmones, įvykio vietos tyrėjus. 
Keli palaidi liežuviai — ir netgi pensininkas faras iš Niutono jau žino 
detales. Ji bijojo ir pagalvoti, ką pateiks rytiniai laikraščiai. Žmogžu- 
dystė publikai itin patraukli, o čia dar uždraustas seksas — galingas 
priedas, tad tyrimas sulauktų nepaprasto dėmesio. 

Padavėja atnešė valgius. Ricoli užsakymas padengė vos ne visą sta- 


lą, patiekalai pūpsojo kaip per šeimynos puorą. Atakuodama maistą ji 

atsikando keptos bulvytės, kuri buvo tokia karšta, jog nudegino burną, 
tad teko skubiai čiupti kokakolą, kad ataušintų. 

Pamiršęs visus teisuoliškus komentarus apie sveiką maistą, Kor- 
žuvį ir atsidusęs pasiėmė šakutę. 

— Nori svogūnų? — paklausė ji. 

— Ne, dėkui. Sakau, kad keičiu kursą. Matyt, geresnio dalyko už 
tą priepuolį man nėra atsitikę. 

— Tu rimtai? 

— Taip. Metu svorį. Atsikračiau cigarečių. Ei, man pasirodė, kad 
net plaukai pradėjo ataugti. — Jis atkišo jai savo plikę. 

Gal koks plaukas jam ir auga, pagalvojo ji, bet ne ant galvos, o 
smegeninėje. 

— Taip, daug ką keičiu, — pridūrė jis. 

Korsakas nutilo ir kibo į lašišą, bet neatrodė, kad labai ja džiaugtųsi. 
Iš gailesčio Ricoli vos nepastūmė jam lėkštės su svogūnų griežinėliais. 

— Namuose taip pat ėmiausi permainų. 

Jis taip pasakė, kad jai net pasidarė nesmagu. Ir tas jo žvilgsnis — 
tartum norėtų atverti širdį. Ji nenorėjo išgirsti visų suveltų detalių, 
tačiau matėsi, kad jam reikėjo išsilieti. 

— Kas vyksta namie? — paklausė ji. Jau maždaug nujautė, apie 
ką bus kalbama. 

— Diana ir aš — žinai, kas darėsi. Matei ją. 

Ji pirmą kartą susidūrė su Diana ligoninėje, kai Korsakas taisėsi po 
širdies priepuolio. To pirmo susitikimo metu ji pastebėjo Dianos ne- 
aiškią kalbą, stiklines akis. Moteriškė buvo vaikščiojanti vaistų dėžutė, 
kupina valiumo, kodeino — ko tik išprašydavo savo daktarų. Korsakas 
minėjo, kad visa tai tęsėsi jau keletą metų, tačiau jis laikėsi šalia savo 
žmonos, nes taip jau vyrams pridera daryti. 

— Kaip dabar laikosi Diana? — paklausė ji. 

— Taip pat. Vis tiek apdujusi. 

— Sakei, kad yra permainų. 

— Yra. Aš ją palikau. 

Ji suprato, kad jis laukė jos reakcijos. Žiūrėjo į jį nežinodama, kas 
jam būtų geriau: ar kad ji pasidžiaugtų, ar kad pasielvartautų. Nelabai 
aišku, ko jis pageidavo. 

— Jėzau, Korsakai, — pagaliau ištarė ji. — Ar tikrai? 

— Per visą mano prakeiktą gyvenimą nieko tikresnio nebuvo. 
Kitą savaitę išsikraustau. Susiradau viengungio būstą čia, Jamaika 
Pleine. Įsikursiu taip, kaip norėsiu. Žinai: plačiaekranis televizorius, 
didžiuliai sušikti garsiakalbiai, kurie sprogdina ausų būgnelius. 

Jam penkiasdešimt ketveri, patyręs širdies priepuolį ir šitaip ver- 
čiasi kūliais, mąstė ji. Elgiasi kaip paauglys, kuris nebegali ištverti, kol 
persikraustys į savo pirmąjį butą. 

— Ji nė nepastebės, kad dingau. Kol mokėsiu už jos vaistelius, bus 
laiminga. Vaje, nesuprantu, kas man trukdė anksčiau to griebtis. Su- 
gadinau pusę savo gyvenimo, bet žinok — gana. Nuo šiol džiaugsiuosi 
kiekviena minute. 

— O kaip tavo dukra? Ką ji sako? 

Jis sušnarpštė. 

— Lyg jai rūpi? Nieko kito nedaro, tik prašinėja pinigų. Zėveli, 
man reikia naujo automobilio. Tėveli, aš noriu skristi į Kankuną. Manai, 
aš pats esu buvęs Kankune? 

Ji atsilošė, spoksodama į jį virš savo auštančių svogūnų. 

— Ar supranti, ką darai? 

— Taip. Imu gyvenimą į nagus. — Jis parylėjo. Lyg ir šiek tiek ap- 
maudžiai tarstelėjo: — Maniau, kad džiaugsiesi dėl manęs. 

— Džiaugiuosi. Gal. 

— O kaip pats vaizdas? 

— Koks vaizdas? 

— Tarsi man būtų išdygę sparnai. 

— Man dar reikės priprasti prie naujojo Korsako. Vos arpažinau 
tave. 

— Ar tai blogai? 

— Ne. Bent jau nebeputi dūmų man į akis. 

Jiedu nusijuokė. Naujasis Korsakas — ne senasis: šitas nebesmar- 
dins jos automobilio savo cigaretėmis. 

Jis pasmeigė salotos lapą ir tyliai žiaumojo suraukęs kaktą, tarsi visą 
dėmesį būtų sutelkęs į kramtymą. Arba į būsimo klausimo lipdymą. 

— Tai kaip tavo reikalai su Dinu? Dar matotės? 

Paklausė atsainiai, tačiau ją užklupo. Ji mažiausiai norėjo disku- 
tuoti ta tema, mažiausiai tikėjosi sulaukti iš jo tokio klausimo. Anksčiau 
jis nė kiek neslėpė, kad nemėgsta Gabrielio Dino. Ir jai pačiai Dinas 
nepatiko, kai jis rugpjūtį pirmą kartą įkėlė koją į jų atliekamą tyrimą, 
kyštelėjo panosėn savo FTB ženklelį ir bandė pradėti vadovauti. 

Bet po kelių savaičių tarp jos ir Dino viskas pasikeitė. 

Ji nuleido akis į pusiau suvalgytą maistą ir pajuto, kad apetitas 
staiga dingo. Jautė Korsako žvilgsnį. Kuo ilgiau ji dels, tuo jos atsaky- 
mas atrodys mažiau įtikimas. 

— Viskas gerai, — tarė ji. — Dar nori alaus? Aš mielai pakarto- 
čiau kokakolos. 

— Pastaruoju metu apsilankė? 

— Kur ta padavėja? 

— Kiek čia praėjo? Kelios savaitės? Mėnuo? 

— Nežinau... 

Ji pamojo padavėjai, bet toji nepamatė ir nudrožė atgal į virtuvę. 

— Tai ką, visiškai nesuki sau galvos? 

— Turiu kitų reikalų, žinok, — atkirto ji. 

Balso tonas ir išdavė viską. Korsakas acsilošė, įrėmė į ją policininko 
žvilgsnį. Perdėm akylą žvilgsnį ir tarė: 

— Toks gerai atrodantis vyrukas kaip jis turbūt manėsi esąs visų 
damų mėgstamiausias. 

— Ką tai turėtų reikšti? 

— Aš ne toks žioplas, kaip atrodau. Matau, kad kažkas negerai. 
Girdžiu iš tavo balso. Ir tai man neduoda ramybės, kadangi esi nusi- 
pelniusi daugiau. Daug daugiau. 

— Aš tikrai nenoriu apie tai kalbėti. 

— Aš niekada juo netikėjau. Tą patį tau sakiau dar rugpjūtį. Man 
atrodo, kad tada ir pati nepasikliovei juo. 

Ji vėl pamojo padavėjai. Ir vėl nesulaukė dėmesio. 

— Tie fedai tikri pasalūnai. Visi, kuriuos man teko sutikti. Iš 
paviršiaus ramūs ir malonūs, bet atvirumo nesulauksi. Vaidina asus. 
Mano esą išmintingesni už farus. 

— Gabrielis ne toks. 

— Ne? 

— Ne toks. 

— Šitaip šneki vien dėl to, kad leipsti dėl jo. 

— Kodėl mes iš viso apie tai kalbam? 

— Nes man neramu dėl tavęs. Tarsi vertiesi nuo stataus skardžio ir 
nesišauki pagalbos. Manau, kad neturi su kuo apie tai pasišnekėti. 

— Su tavimi šnekuosi. 

— Taip, bet nieko nepasakai. 

— Ką tu nori, kad pasakyčiau? 

— Pastaruoju metu jis neapsilankė pas tave. Tiesa? 

Ji neatsakė, net nepažiūrėjo į jį. Verčiau įbedė akis į freską už jo 
nugaros. 

— Abu buvome užsiėmę. 

Korsakas atsiduso ir papurtė galvą — gailesčio išraiška. 

— Nei aš įsimylėjusi, nei ką. — Sutelkusi visą išdidumą ji pagaliau 
pažiūrėjo jam į akis. — Manai, apsiverksiu, jei vyrukas mane pames? 

— Na, aš nežinau. 

Ji nusijuokė, bet netgi jos pačios ausims nuskambėjo dirbtinai. 

— Tai tik seksas, Korsakai. Pašėlioji ir keliauji toliau. Vyrai visada 
taip daro. 

— Tu bandai man įrodyti, kad niekuo nesiskiri nuo vyro? 

— Baik pylęs man ant galvos tą visų nuvalkiotą šūdą. 

— Ne, palauk. Nori pasakyti, kad širdis liko nesudaužyta? Jis nu- 
sisuka ir nukulniuoja, o tau viskas gerai? 

Ji prismeigė jį kietu žvilgsniu. 

— Man viskas bus gerai. 

— Na, tuomet šaunu. Kadangi jis to nevertas, Ricoli. Nevertas nė 


minutėlės širdgėlos. Taip ir pasakysiu jam, kai kitą kartą susitiksiu. 

— Kodėl tu taip darai? 

— K darau? 

— Kišiesi. Prievartauji. Man to nereikia. Turiu užtektinai pro- 
blemų. 

— Žinau. 

— O nuo tų tavo šnekų tik dar blogiau. 

Kokią minutę jis spoksojo į ją. Paskui nuleido akis. 

— Atleisk, — tyliai ištarė jis. — Bet žinai — aš tiktai stengiuosi 
būti tavo draugu. 

Nė vienas iki šiol ištartas jo žodis nebūtų galėjęs šitaip paveikti 
jos. Dabar, žiūrėdama į tą pliką vietą nulenktoje galvoje, ji mirkčiojo 
tramdydama ašaras. Būta akimirkų, kai jis kėlė pasibjaurėjimą, būta 
akimirkų, kai ją įsiutindavo. 

Ir būna stulbinančių akimirkų, kai šmėsteli jo viduje esantis 
žmogus, padorus žmogus su kilnia širdimi, ir tada ji gėdisi savo nepa- 
kantumo jam. 

Jiedu tylėdami užsivilko paltus ir išėjo iš „Doyle's“, išnirdami 
iš cigarečių dūmų debesies į naktį, spindinčią nuo šviežiai iškritusio 
sniego. Tolėliau matėsi, kaip iš Jamaika Pleino nuovados į gatvę iš- 
suko policijos automobilis, mėlyni žiburėliai pridengti krentančiomis 
gatve, ir Ricoli pagalvojo, kokia bėda jo kažkur laukė. Kažkur visada 
laukia bėda. Rėkiantys, besivaidijantys sutuoktiniai. Pradingę vaikai. 
Amo netekę vairuotojai, susispietę prie sudaužytų automobilių. Tiek 
daug įvairiausių gyvenimų susikerta nesuskaitoma daugybe kelių. 
Dauguma žmonių paskendę savo pačių visatos kampeliuose. Polici- 
ninkas regi viską. 

— Tai ką veiksi per Kalėdas? — paklausė jis. 

— Važiuosiu pas tėvus. Mano brolis Frenkis grįžęs atostogų. 

— Čia tas jūrų pėstininkas, taip? 

— Taip. Kada tik jis pasirodo, visa šeimyna privalo pulti ant kelių 
ir garbinti jį. 

— Oi! Broliuko ir sesytės varžybos? 

— Neee, šitas varžybas seniai pralaimėjau. Frenkis yra šio kalno 
valdovas. Na, o ką tu veiksi per Kalėdas? 

Jis gūžtelėjo pečiais. 

— Nežinau. 

Tame atsakyme jį išgirdo akivaizdų prašymą pakviesti: išgelbėk 
mane nuo vienišų Kalėdų, gelbėk nuo mano paties sušikto gyvenimo. 
Tačiau ji negalėjo išgelbėti jo. Netgi pati negalėjo išsigelbėti. 

— Turiu kelerą planų, — skubiai pridūrė jis, nes buvo per daug 
išdidus, kad leistų tylai užsibūti. — Gal reikės traukti į Floridą ir ap- 
lankyti seserį. 

— Gera mintis. — Ji atsiduso, išleisdama garų debesį. — Na, 
turiu važiuoti namo ir bent kiek numigti. 

— Jeigu norėsi kada nors vėl susitikti, turi mano mobiliojo tele- 
fono numerį, ar ne? 

— Taip, turiu. Linkiu puikių šventų Kalėdų. — Ji pasuko prie 
savo automobilio. 

— Eli, Ricoli? 

— Taip? 

— Žinau, tau vis tiek rūpi Dinas. Nepyk, kad visko apie jį pri- 
šnekėjau. Tiesiog galvoju, kad galėtum susirasti geresnį. 

Ji nusijuokė. 

— Tarsi prie mano durų laukia išsirikiavę vyrai. 

— Na, — tarė jis, spoksodamas tolyn į gatvę ir vengdamas jos 
žvilgsnio. — Yra vienas vyras. 

Ji stovėjo visiškai nejudėdama, galvodama: „Prašau, nesielk taip su 
manimi. Prašau, neversk manęs tave įskaudinti.“ 

Nespėjus jai atsakyti, jis staiga nusisuko į savo automobilį. Apei- 
damas jį nerūpestingai pamojo ir smuko į vidų. Ji žiūrėjo, kaip jis nu- 


važiavo, iš paskos traukdamas blizgančio sniego debesį. 

Buvo po septynių, kai tą vakarą Mora pagaliau grįžo namo. Įsukusi į 
savo keliuką, name pamatė plieskiančias šviesas. Ne apgailėtiną kelių 
lempų žibėjimą, kuriuo pasirūpina laikmačiai, o linksmą daugybės 
degančių lempų spindesį, laukimo švytėjimą. O už svetainės užuolaidų 
žiburiavo įvairiaspalvių lempučių piramidė. 

Kalėdų eglutė. 

Šito ji nesitikėjo išvysti ir stabtelėjo įvažoje, neatitraukdama akių 
nuo mirgančių spalvų, prisimindama Kalėdas, kaip ji puošdavo eglę 
Viktorui, kaip iš lizdelių imdavo trapius bumbulus ir kabindavo juos 
ant šakelių, iškvėpindama pirštus aštriu spygliuočių kvapu. Prisiminė 
dar prieš tai buvusias Kalėdas, kai buvo maža ir tėvas užsikeldavo ją 
ant pečių, kad ji pamatytų sidabrinę žvaigždę eglės viršūnėje. Tėvai nė 
karto nesulaužė tos džiaugsmingos tradicijos, o ji pati taip greitai jai 
leido išslysti iš savo gyvenimo. Per daug problemų, per daug darbo. Kol 
atsitempi eglę, kol išvelki, o paskui ant šaligatvio krašto guli dar viena 
parudusi atlieka, laukianti šiukšliavežio. Ji leidosi, kad šie nepatrauklūs 
dalykai ją atbaidytų. Pamiršo džiaugsmą. 

Įėjus iš šalto garažo į namą, ją pasitiko kepamo viščiuko, česnako 
ir rozmarino aromatas. Kaip gera, kai tave pasitinka vakarienės kvapai, 
kai kažkas tavęs laukia. Svetainėje girdėjosi televizoriaus garsai, ir nusi- 
rengdama paltą ji patraukė koridoriumi jų link. 

Viktoras turkiškai sėdėjo ant grindų prie eglės ir narpliojo blizgu- 


čių tumulą. Jis pamatė ją ir pasiduodamas nusijuokė. 

— Nė kiek ne geriau sekasi, negu kai gyvenome kartu. 

— Aš visiškai širo nesitikėjau, — pasakė ji žiūrėdama į lemputes. 

— Na, aš pagalvojau — jau gruodžio aštuonioliktoji, o tu dar net 
eglės neturi. 

— Neturėjau laiko ieškoti. 

— Kalėdoms visada yra laiko, Mora. 

— Tai bent permaina. Tu amžinai būdavai pernelyg užsiėmęs, kai 
reikėdavo ruoštis šventėms. 

Jis pakėlė akis nuo blizgučių raizginio. 

— Ir dabar visuomet priekaištausi, ar ne? 

Ji tylėjo, gailėdamasi savo žodžių. Nelabai gerai pradėti vakarą su 
senuoju apmaudu. Ji nuėjo prie sieninės spintos pasikabinti palto. Ne- 
atsigręždama šūktelėjo jam: 

— Gal atnešti ko nors atsigerti? 

— To paties, ko ir tu gersi. 

— Netgi jei bus mergiškas gėrimas? 

— Argi kada diskriminavau moteris, gerdamas savo kokteilius? 

Ji nusijuokė ir nuėjo į virtuvę. Išėmė iš šaldytuvo žaliųjų citrinų 
ir spanguolių sultis. Atmatavo „Triple Sec“ likerio ir „Absolut Citron“ 
degtinės ir supylė į kokteilių plaktuvą. Stovėdama prie plautuvės tarš- 
kino ledukus su gėrimais ir jautė, kaip plaktuvas atšalo. Tarkšt, tarkšt, 
tarkšt — kaip lošimo kauliukai puodelyje. Viskas, o labiausiai meilė yra 
lošimas. Paskutiniame lošime prakišau, pagalvojo ji. O dėl ko šį kartą 
lošiu? Rizikuoju suderinti stygas? Ar rizikuoju dar kartą nusivilti? 

Supylusi ledinį gėrimą į dvi martinio taures ir nešdamasi jas iš 
virtuvės, ji pamatė šiukšlių dėžę, prigrūstą indelių, kuriuose būta išsi- 
nešti parduodamų restorano patiekalų. Ji nusišypsojo. Aha, vis dėlto 
Viktoras stebuklingai nepavirto vyriausiuoju virėju. Šį vakarą jų puo- 
ta — „New Market Deli“ malonė. 

Įėjusi į svetainę Mora rado Viktorą metusį blizgučių kabinėjimą ir 
pakuojantį tuščias žaisliukų dėžutes. 

— Tik vargą užsikrovei, — pasakė ji, startydama martinio taures 


ant žurnalinio staliuko. — Bumbulai, lemputės ir visa kita. 

— Tavo garaže niekur neradau kalėdinių daikčiukų. 

— Viską palikau San Franciske. 

— Taip nieko ir nenusipirkai? 

— Nepuošiau nė vienos eglutės. 

— Praėjo treji metai, Mora. 

Ji atsisėdo ant sofos ir ramiai siurbtelėjo kokteilio. 

— O kada :x paskutinį kartą išėmei tą bumbulų dėžę? 

Jis nieko nesakė, tiktai spoksojo į tuščias dėžutes. Kai pagaliau 
atsiliepė, nežiūrėjo į ją. 

— Ir mane nelabai traukė šventės. 

Televizorius tebeveikė, garsas dabar buvo išjungtas, tačiau ekrane 
blykčiojo dėmesį atitraukiantys vaizdai. Viktoras paėmė nuotolinio val- 
dymo pultelį ir paspaudė „Išjungti“. Paskui atsisėdo ant sofos šiek tiek 
atokiau, neprisiliesdamas prie jos, bet pakankamai arti — atverdamas 
kelią visoms galimybėms. 

Jis pažiūrėjo į jam padėtą martinio taurę. 

— Rausvas, — šiek tiek nustebo jis. 

— Kokteilis „Cosmopolitan“. Įspėjau, kad bus mergiškas gėrimas. 

Jis gurkštelėjo. 

— Toks skonis, lyg panelėms būtų vienas malonumas jį gerti. 

Kurį laiką abu tyliai sėdėjo gurkšnodami kokteilį, bliksint ka- 
lėdiniams žiburėliams. Jaukių namų vaizdas, tačiau Mora toli gražu 
nesijautė atsipalaidavusi. Nežinojo, ko tikėtis iš šito vakaro, ir nežino- 
jo, ko jis tikėjosi. Žiūrint į jį, viskas atrodė trikdančiai pažįstama. Jo 
kvapas, plaukuose žaidžianti lempučių šviesa. Ir smulkmenėlės, kurios 
ją visuomet žavėjo, nes atspindėjo jo pretenzingumo stoką: sunešioti 
marškiniai, nublukę džinsai. Tas pats senutėlis „Timex“, nešiojamas 
nuo tų dienų, kai jį sutiko. Kažkada jis yra pasakęs: „Negaliu užsisegęs 
„Rolex“ įkelti kojos į trečiojo pasaulio šalį ir sakyti, kad atsiradau pa- 
dėti jiems.“ Viktoras — Žmogus iš La Mančos, kovojantis su skurdo 
vėjo malūnais. Ji gal ir seniai pavargo nuo tos kovos, tačiau jis vis dar 
pačiame jos įkarštyje. 


Ir dėl to ji negalėjo juo nesižavėti. 

Jis pastatė martinio taurę. 

— Šiandien dar mačiau apie tas vienuoles. Žinių laidoje. 

— Ką sako? 

— Policija valė už vienuolyno tvenkinį. Kas čia darosi? 

Ji atsilošė. Alkoholis jau pradėjo tirpdyti pečiuose susirvenkusią 
įtampą. 

— Tvenkinyje rado kūdikį. 

— Tos vienuolės? 

— Laukiame DNR rezultato, kad pasitvirtintų. 

— Bet tu nė kiek neabejoji, kad ten jos kūdikis? 

— Turėtų būti jos. Antraip ši byla taps neįtikėtinai sudėtinga. 

— Vadinasi, galėsite nustatyti tėvą, jeigu turėsite DNR duomenis. 

— Pirmiausia mums reikia pavardės. Netgi nustačius tėvystę visa- 
da kyla klausimas, ar santykiauta abipusiu sutikimu, ar moteris išprie- 
vartauta. O kaip tai įrodysi be Kamilės paliudijimo? 

— Vis tiek atrodo, kad dėl to ji galėjo būti nužudyta. 

— Neabejotinai. — Ji ištuštino taurę ir pastatė ją. Negerai, kad 
gerta prieš vakarienę. Alkoholis ir miego stoka veikė kartu, jaukdami 
mąstymą. Ji pasitrynė smilkinius, stengdamasi išlaikyti aštrų protą. 

— Reikėtų tave pavalgydinti, Mora. Atrodai kaip po sunkios 
dienos. 

Ji per prievartą nusijuokė. 

— Žinai tą filmą, kur mažas berniukas sako: „Matau numirėlius“? 

— Šeštasis pojūtis. 

— Na, aš visą laiką juos matau, ir jau pradedu pavargti nuo to. 
Tai ir sugadino man nuotaiką. Čia pat Kalėdos, o aš net nepagalvojau, 
kad reikia papuošti eglę, nes galvoje tebestovi autopsijos laboratorija. 
Tebeužuodžiu ją ant savo rankų. Grįžtu tokią dieną namo po dviejų 
skrodimų ir nebegaliu galvoti apie vakarienės gaminimą. Negaliu net 
pažiūrėti į mėsos gabalą, nemąstydama apie raumenų skaidulas. Galiu 
tiktai kokteilį plakti. O paskui įsipilu gėrimo, užuodžiu alkoholį, ir 
staiga vėl tas pats — vėl atsiduriu laboratorijoje. Alkoholis, formali- 


nas — abu to paties aštraus kvapo. 

— Nesu girdėjęs, kad šitaip šnekėtum apie savo darbą. 

— Dar niekada nejaučiau, kad mane taip veiktų. 

— Neatrodo, kad čia kalba neįveikiamoji daktarė Ailz. 

— Žinai, kad nesu tokia. 

— Tau puikiai sekasi atlikti tą vaidmenį. Sumani ir kulkų nepra- 
mušama. Ar įsivaizduoji, kaip Kalifornijos universitete įbaugindavai 
savo studentus? Jie visi bijojo tavęs. 

Ji papurtė galvą ir nusijuokė. 

— Mirusiųjų Karalienė. 

— Kas? 

— Šitaip čia mane vadina farai. Ne į akis. Bet girdėjau gandus. 

— Man visai patinka. Mirusiųjų Karalienė. 

— Na, o man nepatinka. — Ji užsimerkė ir atsilošė ant pagalvė- 
lių. — Atrodo, lyg būčiau vampyras. Lyg kažkas šlykštaus. 

Ji negirdėjo, kaip jis pakilo nuo sofos ir atsistojo jai už nugaros. 
Todėl ir krūptelėjo, staiga ant pečių pajautusi jo rankas. Ji sustingo, 
kiekvienas nervas atgijo ir nepaprastai jautriai reagavo į jo prisilietimą. 

— Atsipalaiduok, — tarė jis, masažuodamas jai raumenis. — Tai 
vienintelis dalykas, ko tu niekada neišmokai. 

— Nereikia, Viktorai. 

— Tu niekada neprarandi budrumo. Visada nori, kad visi matytų, 
jog esi tiktai tobula. 

Jo pirštai smigo giliai į pečius ir kaklą. Tyrinėdami, įsiverždami. Ji 
dar labiau įsitempė, raumenys gindamiesi susigniaužė. 

— Nenuostabu, kad esi pavargusi, — pasakė jis. — Visą laiką 
įjungta apsauga. Tu negali paprasčiausiai sėdėti atsilošusi ir mėgautis, 
kai kažkas tave liečia. 

— Nereikia. — Ji atsitraukė ir pakilo. Atsigręžusi į jį tebejautė, 
kaip oda dilgčiojo nuo jo prisilietimo. — Kas čia darosi, Viktorai? 

— Aš stengiuosi padėti tau atsipalaiduoti. 

— Ačiū, aš pakankamai atsipalaidavusi. 

— Tu taip įsitempusi, jog, atrodo, tuoj plyš raumenys. 

— O ko tu tikiesi? Aš nežinau, ką tu čia veiki. Nežinau, ko, tu nori. 

— Ar galėtume vėl būti draugais? 

— O argi galėtume? 

— Kodėl ne? 

Užteko žvilgsniams susitikti, ir į veidą jai siūbtelėjo kraujas. 

— Todėl, kad tarp mūsų pernelyg daug kas nutiko. Per didelis... — 
Mintyse pakibo žodis „potraukis“, bet ji nukando jį. Pasakė tik tiek: — 
Šiaip ar taip, abejoju, ar vyrai ir moterys gali būti tiktai draugai. 

— Negerai taip galvoti. 

— Tokia tikrovė. Kasdien dirbu su vyrais. Žinau, kad jie įsibaimi- 
nę, o aš ir noriu, kad taip būtų. Noriu, kad jie manyje matytų autorite- 
tingą asmenį. Protą ir baltą chalatą. Nes jeigu pradės galvoti apie mane 
kaip apie moterį, visuomet į paviršių iškils seksas. 

Jis suprunkštė. 

— Ir tai suterštų visą idėją. 

— Taip, suterštų. 

— Visai nesvarbu, kokią autoritetingumo vėliavą mojuoji jiems 
virš galvų. Vyrai žiūrės į tave, ir kiekvienas matys žavią moterį. Nebent 
užsimautum ant galvos kokį maišą — štai kaip. Seksas visada pašonėje. 
Negali užsirakinusi palikti jo už durų. 

— Todėl ir negalime būti tiktai draugai. — Ji paėmė tuščias taures 
ir nusinešė į virtuvę. 

Jis nesekė iš paskos. 

Ji stovėjo prie plautuvės, įbedusi akis į taures. Burnoje tebesijautė 
citrinos ir degtinės aitrumas, galvoje tebeplaukiojo Viktoro kvapas. 
Taip, seksas kuo gražiausiai tūno pašonėje, krečia savo išdaigas, mata- 
ruoja prieš nosį vaizdus, kurių ji stengėsi neprisileisti, bet nepavyko. Ji 
prisiminė tą naktį, kai jiedu vėlai sugrįžo namo iš kino ir vos peržengę 
slenkstį puolė traukti vienas nuo kito drabužius. Kaip čia pat ant kiet- 
medžio grindų siautulingai, beveik brutaliai mylėjosi, ir jis taip giliai 
smaigstė, tarsi ji būtų kekšė. Ir jai patiko. 

Ji įsitvėrė į plautuvą, išgirdo savo pačios pagilėjusį alsavimą, pa- 
jautė, kaip kūnas priima savo sprendimą, sukyla prieš logiką, kuri visus 


tuos mėnesius padėjo laikytis celibato. 

Seksas visada pašonėje. 

Trinktelėjo paradinės durys. 

Ji apstulbusi atsigręžė. Nulėkė į svetainę, ten tiktai eglutė mirgėjo, 
Viktoro nebebuvo. Dirstelėjusi pro langą pamatė jį lipantį į savo auto- 
mobilį, išgirdo užvedamo variklio gaudesį. 

Ji puolė pro duris, pasileido prie jo automobilio, bateliai slysčiojo 
ant ledinio tako. 

— Viktorai! 

Staiga variklis nutilo, priekinės šviesos užgeso. Jis išlipo ir žiūrėjo 
į ją, virš automobilio stogo ne galva, o tiktai tamsus siluetas. Pūstelėjo 
vėjas, ji sumirksėjo, nuvydama geliančias sniego adatas. 

— Kodėl išvažiuoji? — šūktelėjo ji. 

— Eik į vidų, Mora. Labai šalta. 

— Ber kodėl išvažiuoji? 

Netgi pro tamsą matėsi, kaip jis beviltiškai iškvėpė, kaip iš burnos 
plūstelėjo balkšvas debesėlis. 

— Tu nenori, kad būčiau čia. 

— Grįžk. Aš tikrai noriu, kad pasiliktum. — Ji apėjo automobilį 
ir atsistojo priešais jį. Vėjas persmeigė jos ploną palaidinukę. 

— Mes tik vėl draskysimės. Kaip visada. — Jis vėl buvo belipąs į 
automobilį. 

Ji stvėrė jį už striukės ir trūktelėjo prie savęs. Užteko išvysti jo 
žvilgsnį, ir ji suprato, kas bus toliau. Beprotiška ar ne, bet tą sekundę ji 
norėjo, kad taip įvyktų. 

Jam nereikėjo jos prisitraukti. Ji jau glaudėsi, skendo jo šilumoje, 
burna ieškojo jo lūpų. Gerai žinomi skoniai, gerai žinomi kvapai. Kū- 
nai kaip visada atitiko. Dabar ji drebėjo — ir nuo šalčio, ir iš susijaudi- 
nimo. Jis apglėbė ją, kūnu pridengė nuo vėjų, ir skęsdami bučinyje abu 
judėjo durų link. Įsinešė vidun sniego purumą ir žėrėjimą, pabirusį ant 
grindų, kai jis nusimetė striukę. 

Jie taip ir nepasiekė miegamojo. 

Čia pat, prieškambaryje, ji šiaip taip sugrabaliojo jo marškinių 


sagas, išpešė juos iš kelnių. Oda tiesiog degino jos sugrubusius pirštus. 

Ji patraukė medžiagą, geisdama jo šilumos, trokšdama kuo greičiau 
pajausti ją kūnu. Kol jie pasiekė svetainę, jos pačios palaidinukė buvo 
atsegiota, kelnių užtrauktukas atitrauktas. Ji vėl priėmė jį į savo kūną. 
Į savo gyvenimą. 

Eglutės žiburėliai mirgėjo kaip spalvotos žvaigždės, kai ji gulėjo po 
juo ant grindų. Ji užsimerkė, bet ir tada matėsi virš jos mirkčiojančių 
įvairiaspalvių švieselių skliautas. Jų kūnai siūbavo užtikrintame šokyje, 
be jokio nerangumo, be jokio netikrumo, kurių neišvengia besimylin- 
tieji pirmą kartą. Ji žinojo jo prisilietimus, jo judesius ir, kai malonumas 
nebetilpo joje ir ji riktelėjo, nejautė jokio drovėjimosi. Trejus išsiskyri- 
mo metus nušlavė šis vienintelis aktas, o kai jis baigėsi, kai jie gulėjo 
ant išmėtytų drabužių, jo glėbys atrodė toks pat pažįstamas kaip ir su- 
nešiota antklodė. 

Vėl pramerkusi akis ji sutiko Viktoro žvilgsnį. 

— Dar niekada po Kalėdų egle nebuvau išvyniojęs tokios nuos- 
tabios dovanos. 

Ji žiūrėjo į ant šakelės kabantį žaižaruojantį blizgučių vėrinį. 

— Būtent taip ir jaučiuosi, — sumurmėjo ji. — Išvyniota. Ati- 
dengta. 

— Taip kalbi, tarsi kažkas būtų negerai. 

— Priklauso nuo to, kas bus paskui. 

— Kas būna paskui? 

Ji atsiduso. 

— Nežinau. 

— Ko tu norėtum, kad atsitiktų? 

— Nenoriu vėl būti įskaudinta. 

— Bijai, kad taip ir padarysiu. 

Ji pažiūrėjo į jį. 

— Taip padarei anksčiau. 

— Mes skaudiname vienas kitą, Mora. Įvairiausiais būdais. Žmo- 
nėms, kurie myli vienas kitą, visada taip būna net nenorint to. 

— Tu turėjai meilės romaną. Kuo aš tau neįtikau? 


— Šitokios kalbos nieko gero neduos. 

— Aš noriu žinoti, — spyrėsi ji. — Kaip aš tave užgavau? 

Jis nuslinko nuo jos, atsigulė šalia neprisiliesdamas, žvilgsnis įsmi- 
go kažkur į lubas. 

— Pameni tą dieną, kai turėjau išskristi į Abidžaną? 

— Pamenu, — patvirtino ji, tebejausdama kartėlį. 

— Pripažįstu, tau buvo siaubingas metas, bet aš privalėjau vykti. 
Buvau vienintelis, galintis vesti tas derybas. Turėjau ten būti. 

— Kitą dieną po mano tėčio laidotuvių? — Ji atsigręžė į jį. — 
Man reikėjo tavęs. Reikėjo, kad būtum namie su manimi. 

— Manęs reikėjo ir „One Earth“ organizacijai. Būtume praradę 
visą konteinerį medikamentų. Reikėjo skubėti. 

— Ber juk aš susitaikiau su tuo, argi ne? 

— Labai tiksliai pasakyta. Susitaikei su tuo. Bet žinojau, kad buvai 
užsiutusi. 

— Nes tai tęsėsi nuolat. Tavęs niekas nesulaikė namie — nei jubi- 
liejai, nei laidotuvės. Visada buvau antroje vietoje. 

— Čia ir buvo visa bėda, ar ne? Aš turėjau rinktis tave arba „One 
Earth“. Aš nenorėjau rinktis. Nemaniau, kad turėčiau. Ne tada, kai tiek 
pastatyta ant kortos. 

— Tu pats vienas negali išgelbėti pasaulio. 

— Galiu padaryti velniškai daug gero. Ir tu tuo tikėdavai. 

— Ber galiausiai kiekvienas perdega. Praleidi metų metus, kanki- 
namas minties apie kitose šalyse mirštančius žmones. O paskui vieną 
dieną prabundi ir tiesiog trokšti bent trumpam susikoncentruoti savam 
gyvenimui. Turėti savo vaikų. Bet ir tam niekada neturėjai laiko. — Ji 
giliai atsikvėpė ir pajuto kamuolį gerklėje, pagalvojusi apie savus kūdi- 
kius, kurių norėjo, bet turbūt niekada neturės. Pagalvojo ir apie Džeinę 
Ricoli, kurios nėštumas skaudžiai bakstelėjo į pačios Moros bevaikys- 
tę. — Ber aš pavargau, būdama ištekėjusi už šventojo. Aš norėjau turėti 
vyrą. 

Praėjo tylos minutė, Kalėdų žiburėliai virš jos išsiliejo, pavirto 
spalvotomis dėmėmis. 


Jis paėmė ją už rankos. 

— Manau, kad tai aš nesusidorojau, — ištarė jis. 

Ji nurijo kamuolį, ir išsklidusios spalvos vėl tapo ryškiomis mirk- 
sinčiomis lemputėmis ant laido. 

— Abu nesusidorojome. 

Jis nepaleido jos rankos, laikė tvirtai suspaudęs, tarsi bijotų, kad 
paleidęs nebesulauks kitos tokios galimybės. 

— Galime šnekėti ką tik norime, — pasakė ji, — bet nemanau, 
kad kas nors tarp mūsų pasikeitė. 

— Žinome, kas buvo negerai. 

— Ir tai nereiškia, kad šį kartą galime viską pakeisti. 

Jis tyliai ištarė: 

— Mums nereikia nieko daryti, Mora. Galime tiesiog būti kartu. 
Argi šiuo metu to neužtektų? 

Tiesiog būti kartu. Atrodo paprasta. Guli šalia jo, liečiasi tiktai 
rankos, galvojo ji. Taip, aš galiu taip padaryti. Galiu jaustis pakankamai 
atsipalaidavusi, kad miegočiau su tavimi ir nesileisčiau įskaudinama. 
Seksas be meilės — vyrai neima į galvą ir mėgaujasi. Kodėl aš nega- 
lėčiau? 

Kažkoks nuožmus balselis sukuždėjo: O ga! šį kartą jam liks su- 
daužyta širdis. 


12. 


Hajanis Portą, važiuojant į pietus 3-iuoju greitkeliu, paskui G-uoju į 
Keip Kodą, galima pasiekti vos per dvi valandas, tačiau Džeinei Ricoli 
du kartus prireikė tualeto, todėl jie atsirado prie Sagamorės tilto tiktai 
trečią valandą po pietų. Pervažiavę tiltą, staiga atsidūrė pajūrio kurortų 
teritorijoje, kelias vedė per daugybę mažų miestelių — lyg gražučių 
karoliukų vėrinys, suvertas išilgai Keip Kodo kyšulio. Anksčiau Ricoli 
visada traukdavo į Hajanis Portą vasarą, kai kelius būdavo užtvenkę au- 
tomobiliai ir iš ledų parduotuvėlių rangydavosi eilės žmonių, vilkinčių 
marškinėlius ir šortus. O tokią šaltą žiemos dieną kaip ši, kai pusė resto- 
ranų aklinai uždaryti ir šaligatviais pėdina tiktai keli narsuoliai, užsisags- 
tę visas paltų sagas saugodamiesi nuo vėjo, jai niekada neteko čia būti. 

Frostas įsuko į Okeano garvę ir suburbėjo: 

— O žmogau. Tik pažiūrėk, kokio dydžio šitie namai. 

— Nori persikelti? — pasiūlė Ricoli. 

— Gal tada, kai užsidirbsiu pirmą dešimtį milijonų. 

— Liepk Alisai, kad sukrustų krapštyti tą pirmąjį milijoną, nes 
pats neįveiksi iš savo algos. 

Jų raštiški nurodymai pravedė pro porą granito kolonų į plačią 
įvažą prie dailaus namo, kuris stovėjo netoli vandens. Ricoli išlipo iš au- 
tomobilio ir stabtelėjo drebėdama vėjyje, nes norėjo pasigrožėti druska 
pasidabruotomis stogo malksnomis, trimis į jūrą atgręžtais bokšteliais. 

— Ar tu gali patikėti, kad ji viską paliko, jog taptų vienuole? — 


stebėjosi ji. 

— Kai Dievas pašaukia, manau, ir reikia eiti. 

Ji papurtė galvą. 

— Žinai, ką aš būčiau dariusi? Būčiau jam leidusi ir toliau šūkalioti. 

Jie užlipo verandos laipteliais, ir Frostas paspaudė durų skambutį. 

Pasirodė žema tamsiaplaukė moteris, kuri pravėrė duris vos per 
plyšelį — tik kad galėtų pažiūrėti į juos. 

— Mes esame iš Bostono policijos departamento, — prisistatė 
Ricoli. — Mes skambinome. Turime susitikti su ponia Medžines. 

Moteris linktelėjo galvą ir pasitraukė į šalį, leisdama jiems įeiti. 

— Ji yra Jūros kambaryje. Nuvesiu jus. 

Jie ėjo išblizgintomis tikmedžio grindimis pro sienas, nukabinėtas 
paveikslais, vaizduojančiais laivus ir audringas jūras. Ricoli matė Kami- 
lę, augančią šiame name, lakstančią ant šitų spindinčių grindų. O gal 
nelakstė? Gal buvo leidžiama tiktai vaikščioti, tyliai ir rimtai klajoti tarp 
antikvarinių daiktų? 

Moteris įvedė juos į didžiulį kambarį, kurio per visą sienos aukštį 
einantys langai atsivėrė į jūrą. Pilko, vėjų šiaušiamo vandens vaizdas 
buvo toks dramatiškas, kad iš karto prikaustė Ricoli žvilgsnį, ir iš pra- 
džių ji nieko kito nematė. Tačiau net spoksodama į vandenis ji suuodė 
kambaryje tvyrantį gižų kvapą. Šlapimo kvapą. 

Ji atsigręžė, ieškodama akimis, iš kur jis galėjo sklisti: prie langų 
esančioje medicininėje lovoje gulėjo vyras lyg demonstruojamas gyvojo 
meno kūrinys. Šalia jo ant kėdės sėdėjo moteris kaštoniniais plaukais. 
Ji atsistojo pasisveikinti su savo lankytojais. Moters veide Ricoli nematė 
nė žymelės Kamilės. Kamilės grožis buvo trapus, beveik nežemiškas. O 
ši moteris buvo visa blizganti ir nugludinta, šukuosena — tikras šalmas, 
antakiai išpešioti, sukurti išlenkti žuvėdros sparnai. 

— Aš — Lorena Medžines, Kamilės pamotė, — pasakė moteris ir 
ištiesė Frostui ranką. 

Kai kurios moterys ignoruoja savo lyties atstoves kambaryje ir 
mato tiktai vyrus, ši kaip tik tokia ir buvo, skirianti visą dėmesį Bariui 
Frostui. 


Ricoli pasakė: 


166 


— Sveika, aš kalbėjausi su jumis telefonu. Esu detektyvė Ricoli. O 
čia detektyvas Frostas. Mes abu labai užjaučiame dėl netekties. 

Tik tada Lorena pagaliau teikėsi nukreipti žvilgsnį į Ricoli. 

— Ačiū, — tik tiek tepasakė. Ji žvilgtelėjo į tamsiaplaukę, kuri 
juos atvedė. — Marija, gal galėtum pasakyti berniukams, kad nusileistų 
žemyn ir ateitų pas mus? Čia policija. — Ji atsigręžė į svečius ir moste- 
lėjo sofos pusėn. — Prašom sėstis. 

Ricoli atsidūrė arčiausiai medicininės lovos. Žiūrėdama į suriestą 
vyro plaštaką, į veidą, kurio viena pusė buvo suglebusi, susmukusi, ji 
prisiminė paskutinius savo senelio gyvenimo mėnesius. Kaip jis gulėjo 
slaugos namuose, akys visiškai supratingos ir piktos, pats įkalintas kūne, 
kurio jau nebevaldys. Tą patį supratimą ji matė ir šito vyro akyse. Žvilgs- 
nis įsmeigtas į ją, į lankytoją, kurios jis nepažino, o tame žvilgsnyje — 
beviltiškumas ir pažeminimas. Bejėgiškumas žmogaus, iš kurio buvo pa- 
grobtas orumas. Jam negalėjo būti daugiau kaip penkiasdešimt, vis dėlto 
kūnas jį jau išdavė. Ant smakro blizgėjo seilių takas, besidriekiantis ir 
ant pagalvės. Čia par stovėjo stalas su reikmenimis, be kurių negalėtum 
jo tinkamai slaugyti: dėžutės su „Ensure Rubber“ pirštinėmis ir „Handi 
Wipes“ servetėlėmis. Dėžutė sauskelnių suaugusiesiems. Dabar visas gy- 
venimas apsiriboja higienos reikmenimis, telpančiais ant stalo. 

— Mūsų vakarinės pamainos slaugė šiek tiek vėluoja, todėl, ti- 
kiuosi, jūs neatsisakysite pasėdėti čia, kol prižiūrėsiu Rendolą, — kalbė- 
jo Lorena. — Mes jį perkėlėme į šitą kambarį, nes jis visuomet mylėjo 
jūrą. Dabar visą laiką gali į ją žiūrėti. — Ji paėmė servetėlę ir švelniai 
pašluostė nuo jo burnos seiles. — Na, štai. — Ji atsisuko ir pažiūrėjo 
į abu detektyvus. — Matote, kodėl nenorėjau važiuoti į Bostoną. Ne- 
mėgstu jo per ilgai palikti su slaugėmis. Jis pradeda nerimauti. Negali 
kalbėti, tačiau suprantu, kad pasigenda manęs, kai nebūnu namie. 

Lorena atsilošė fotelyje ir nukreipė akis į Frostą. 

— Ar padarėte kokią pažangą, tirdami šį įvykį? 

Vėl atsakė Ricoli, kuri buvo nurarusi išlaikyti jos dėmesį ir irzo, 
kad tas vis krypo kitur. 


— Yra naujų žinių, ir jas tiriame, — pareiškė ji. 

— Ber atvažiavote šitiek kelio į Hajanis ne tam, kad tik tiek man 
pasakytumėte. 

— Ne. Atvykome pasikalbėti kai kuriais klausimais, kuriuos, 
mūsų nuomone, patogiau aptarti asmeniškai. 

— Ir įsivaizduoju, kad norėjote pamatyti mus. 

— Norėjome susipažinti su Kamilės praeitimi. Su jos šeima. 

— Naštai, prašau. — Lorenos ranka suplazdėjo. — Čia tas namas, 
kuriame ji užaugo. Sunku įsivaizduoti, tiesa? Kodėl ji sugalvojo visa tai 
iškeisti į vienuolyną. Rendolas davė jai viską, ko tik kiekviena mergaitė 
užsimanytų. Naujutėlį BMW gimtadienio proga. Ponį jai asmeniškai. 
Drabužių spinta pilna suknelių, kurių ji beveik nenešiojo. Apsisprendė 
likusį gyvenimą vaikščioti apsirengusi juodai. Pasirinko... — Lorena 
kraipė galvą. — Mes vis dar nesuprantame. | 

— Jūs abu buvote nepatenkinti dėl jos apsisprendimo? 

— O, aš galėjau su tuo susitaikyti. Galų gale tai jos gyvenimas, 
tačiau Rendolas niekada nesutiko. Vis tikėjosi, kad ji apsigalvos. Kad jai 
pabos ta vienuolių kasdienybė ir pagaliau sugrįš. — Ji pažiūrėjo į savo 
nebylų vyrą lovoje. — Manau, kad dėl to jį ir ištiko insultas. Ji buvo 
vienintelis jo vaikas, ir negalėjo patikėti, kad ji paliko jį. 

— O kaip tikroji Kamilės motina, ponia Medžines? Kai kalbėjo- 
mės telefonu, sakėte, kad ji mirusi. 

— Kamilei buvo tiktai aštuoneri metai, kai tai atsitiko. 

— Kai kas atsitiko? 

— Na, tai buvo pavadinta atsitiktiniu perdozavimu, tačiau argi 
tokie atvejai kada nors būna atsitiktiniai? Rendolas jau keletą metų naš- 
lavo, kai mudu susitikome. Manau, mus galima pavadinti atkurta šeima. 
Aš iš pirmosios santuokos turiu du sūnus, o Rendolas turėjo Kamilę. 

— Kiek laiko judu su Rendolu susituokę? 
dūrė su nuolankumo gaidele: — Varge ir džiaugsme. 

— Ar jūs su savo podukra buvote artimos? Ar ji daug ką pasipa- 
sakodavo? 


— Kamilė? — Lorena papurtė galvą. — Turiu būti visiškai atvira. 

Tarp mūsų niekada nebuvo tikro ryšio — jeigu jūs to klausiate. Kai 
mudu su Rendolu susitikome, jai buvo jau trylika metų, ir jūs žinote, 
kokie būna tokio amžiaus vaikai. Jie nenori turėti nieko bendro su su- 
augusiaisiais. Bet tai nereiškia, kad ji laikė mane pamote ragana ar pa- 
našiai. Manau, mes tiesiog, na, nesusidraugavome. Aš stengiausi, tikrai 
dėjau pastangas, bet ji visada buvo tokia... — Lorena staiga nutilo, tarsi 
bijodama, kad neprasitartų, ko nereikėjo. 

— Kokio žodžio ieškote, ponia Medžines? 

Lorena galvojo. 

— Keista, — pagaliau ištarė ji. — Kamilė buvo keista. — Ji pa- 
žiūrėjo į vyrą, kurio akys buvo nukreiptos į ją, ir skubiai pasakė: — At- 
leisk, Rendolai. Žinau, kad bjauriai pasakiau, bet čia yra policininkai. 
Jie nori žinoti tiesą. 

— Ką jūs turite omenyje vadindama ją keista? 

— Jums žinoma, kad kartais atėjęs į pobūvį pamatai kažkokį žmo- 
gų, stovintį vienut vienutėlį? — pasakė Lorena. — Kuris nepažiūrės tau 
tiesiai į akis? Ji visada buvo užsisklendusi, atsiribojusi arba pasislėpusi 
savo kambaryje. Mes nežinojom, ką ji ten veikė. Meldėsi! Parpuolusi 
ant kelių meldėsi. Skaitė knygas, kurias gaudavo mokykloje iš vienos 
katalikės mergaitės. Mes netgi ne katalikai, mes presbiterionai. O ji štai 
užsirakinusi savame kambaryje. Plaka save diržu — ar galite patikėti? 
Kad taptų tyra. Ir iš kur jos prisigraibsto tokių fantazijų? 

Lauke vėjas taškė į langus jūros druską. Rendolas Medžinesas ty- 
liai suvaitojo. Ricoli pastebėjo, kad jis žiūri tiesiai į ją. Ji nenuleido nuo 
jo akių, mąstydama, kiek jis iš to pokalbio suprato. Visiškas supratimas 
būtų didesnė kančia, pagalvojo ji. Kai žinai, kad tavo duktė, vienintelis 
tavo tikrasis vaikas, mirusi. Kai žinai, kad žmona jaučiasi prislėgta tavo 
slaugymo rūpesčių. Kai žinai, kad šita bjauri smarvė, kuria turi kvėpuo- 
ti, yra tavo paties. 

Ji išgirdo žingsnius ir atsisukusi pamatė du vaikinus, įeinančius 
į kambarį. Jie neabejotinai buvo Lorenos sūnūs: tokie pat kaštoniniai 
plaukai, veiduose įsirėžę tokie pat dailūs bruožai. Nors abu apsirengę 
paprastai — džinsais ir megztiniais be apykaklių, lygiai kaip jų motina 
jie sugebėjo pateikti stilingą įvaizdį. Grynaveisliai, pagalvojo Ricoli. 

Ji paspaudė abiem rankas. Paspaudė tvirtai, šitaip demonstruoda- 
ma savo autoritetą. 

— Detekryvė Ricoli, — prisistatė ji. 

— Mano sūnūs — Bleikas ir Džastinas, — pasakė Lorena. — Grį- 
žę namo atostogų iš koledžo. 

Ji pasakė — mano sūnūs. Ne mūsų sūnūs. Šitoje atkurtoje šeimoje 
meilės posmai neskambėjo. Netgi praėjus septyneriems santuokos me- 
tams, jos sūnūs buvo jos, o Rendolo dukra — jo. 

— Čia mūsų du pradedantys šeimos teisininkai, — pasakė Lore- 
na. — Besiginčydami prie pietų stalo, jie jau įgijo didžiulę darbo teismo 
salėje praktiką. 

— Tai diskusijos, mama, — įsiterpė Bleikas. — Mes tai vadiname 
diskusijomis. 

— Kartais aš tikrai nematau skirtumo. 

Vaikinukai klestelėjo kaip sportininkai — laisvai ir nevaržomai ir 
sužiuro į Ricoli, tarsi laukdami, kada prasidės ta pramoga. 

— Koledžas, taip? — tarė Ricoli. — Ir kur jūs, berniukai, mokotės? 

— Aš Amherste, — pasakė Bleikas. — O Džastinas Boudoino 
koledže. 

Bostonas abiem lengvai pasiekiamas. 

— Ir norite tapti teisininkais? Abudu? 

— Aš jau pristačiau prašymą į Teisės fakultetus, — pasakė Bleikas. 

— O aš galvoju apie pramogų teisę ir meną. Galbūt pasiseks Kali- 
fornijoje. Aš renkuosi neprofilinę kino studijų discipliną, todėl manau, 
kad padėsiu tam gana gerą pagrindą. 

— Aha, ir be to jis nori vaikštinėti su žaviomis artistėmis, — pa- 
reiškė Džastinas. Ir nusipelnė nerimto stuktelėjimo pašonėn. — Aišku, 
kad taip! 

Ricoli stebėjosi dviem broliais, kurie galėjo šitaip nerūpestingai 
juokauti, kai jų ką tik mirusi įseserė gulėjo morge. Džeinė paklausė: 

— Kada jūs paskutinį kartą matėte savo seserį? 

Bleikas ir Džastinas susižvalgė. Ir beveik unisonu atsakė: 


— Per močiutės laidotuves. 

— Tai buvo kovo mėnesį? — Ji žvilgtelėjo į Loreną. — Tada Ka- 
milė lankėsi namuose? 

Lorena linktelėjo. 

— Turėjome bažnyčiai pateikti prašymą, kad leistų jai grįžti namo 
dalyvauti laidotuvėse. Tas pats lyg prašytum lygtinai paleisti kalinį. 
Negalėjau patikėti, kai jie neleido jai vėl grįžti balandžio mėnesį, kai 
Rendolą ištiko insultas. Jos tėvas! Ir ji nuolankiai sutiko su jų sprendi- 
mu. Darė taip, kaip jai buvo liepta. Tereikia stebėtis, kas vyksta tuose 
vienuolynuose, kad šitaip bijo jas išleisti. Kokį šiurkštų elgesį jie slepia. 
Bet, matyt, dėl to jai ir patiko ten būti. 

— Kodėl taip manote? 

— Kadangi ji šito troško. Bausmės. Kančios. 

— Kamilė? 

— Aš jums sakiau, detektyve, kad ji buvo keista. Būdama šešio- 
likos metų ji nusimovė batus ir vaikščiojo basa. Sausio mėnesį. Lauke 
buvo dešimt laipsnių! Tarnaitė rado ją stovinčią sniege. Savaime aišku, 
ir visi mūsų kaimynai netruko išgirsti apie tai. Turėjome vežti ją į li- 
goninę, nes sušalo. Ji pasakė gydytojui, kad šitaip darė, nes šventieji 
kentėjo, ir ji taip pat norėjo jausti skausmą. Ji manė, kad šitaip ji galės 
būti arčiau Dievo. — Lorena palingavo galvą. — Ir ką tu gali padaryti 
tokiai mergaitei? 

Mylėti ją, pagalvojo Ricoli. Stengtis ją suprasti. 

— Aš ruošiausi nuvežti ją pas psichiatrą, tačiau Rendolas nenorėjo 
nė girdėti. Jis niekada, niekada nepripažino, kad jo dukra buvo... — 
Lorena stabtelėjo. 

— Imk ir pasakyk, mama, — nurodė Bleikas. — Ji buvo beprotė. 
Šitaip mes visi galvojome. 

Kamilės tėvas tyliai suvaitojo. 

Lorena atsistojo nušluostyti jam nuo burnos seilių. 

— Kažin kur ta slaugė? Turėjo ateiti trečią. 

— Kiek laiko Kamilė išbuvo, kai kovo mėnesį parvažiavo 
namo? — paklausė Frostas. 


Lorena suglumusi žiūrėjo į jį. 

— Apie savaitę. Galėjo pabūti ilgiau, bet ji nusprendė pirma laiko 
grįžti į vienuolyną. 

— Kodėl? 

— Matyt, jai nepatiko, kai aplinkui buvo šitiek žmonių. Į laidotu- 
ves buvo atvykę daugybė mano giminaičių iš Niuporto. 

— Jūs jau sakėte, kad ji buvo atsiskyrėliška. 

— Per švelniai pasakyta. 

Ricoli paklausė: 

— Ar ji turėjo draugų, ponia Medžines? 

— Jeigu ir turėjo, niekada neparsivesdavo namo, kad susipažintume. 
žvalgė. 

Džastinas pernelyg šiurkščiai metė: 

— Tiktai nešokdinamų panelių kompanija. 

— Aš turiu omenyje berniukus draugus. 

Lorena nustebusi susijuokė. 

— Berniukai? Kai tesvajojo tapti Kristaus sužadėtine? 

— Ji buvo graži mergina, — pasakė Ricoli. — Gal jūs nepa- 
stebėjote, tačiau esu tikra, kad berniukai atkreipė dėmesį. Berniukai, 

— Niekas nenorėjo su ja draugauti, — pareiškė Džastinas. — Iš 
jų būtų juokęsi. 

— O kai ji parvažiavo kovo mėnesį? Ar ji leido laiką su kokiais 
nors draugais? Ar matėsi, kad kokie nors vyrai domėjosi ja? 

— Kodėl jūs vis klausinėjate apie berniukus draugus? — paklausė 
Lorena. 

Ricoli nerado būdo, kaip išsisukti neatskleidus tiesos. 

— Man nemalonu, kad turiu jums tai pasakyti. Tačiau Kamilė 
pagimdė kūdikį ir buvo nužudyta. Jos kūdikis mirė vos gimęs. — Ji 
pažiūrėjo į brolius. 

Abu spoksojo į ją, abu vienodai pastėrę. 

Kurį laiką kambaryje girdėjosi tiktai vėjas, atšvilpiantis nuo jūros, 


barškinantis langus. 

Lorena tarė: 

— Ar jūs neskaitote laikraščių? Apie visus tuos baisius dalykus, 
kuriais užsiima kunigai? Ji išbuvo vienuolyne dvejus praėjusius metus! 
Jų priežiūroje, jy valdžioje. Jūs turėtumėte kalbėtis su jais. 

— Mes jau kalbėjome su vienu kunigu, kuris galėjo patekti į vienuo- 
lyną. Jis mielai davė mums savo DNR bandinį. Dabar atliekami tyrimai. 

— Vadinasi, jūs dar net nežinote, ar jis tėvas. Kodėl mus varginate 
tais klausimais? 

— Kūdikis buvo pradėtas kažkuriuo meru kovo mėnesį, ponia 
Medžines. Tą mėnesį, kai ji buvo parvažiavusi namo į laidotuves. 

— Ir jūs manote, kad tai įvyko čia? 

— Namuose buvo pilna svečių. 

— Tai ką aš dabar turėčiau daryti? Skambinti kiekvienam vyrui, 
kuris čia buvo tą savaitę apsilankęs? „O, tarp kitko, ar gulėjai su mano 
podukra?“ 

— Mes turime kūdikio DNR. Su jūsų pagalba galėtume nustatyti 
jo tėvo tapatybę. 

Lorena pašoko ant kojų. 

— Norėčiau, kad tuoj pat išeirumėte. 

— Jūsų podukra nužudyta. Argi nenorite, kad mes surastume žudiką? 

— Dairotės ne toje vietoje. — Ji nuėjo prie tarpdurio ir šūktelė- 
jo: — Marija! Ar gali išvesti policininkus? 

— DNR mums duotų atsakymą, ponia Medžines. Turėdami kele- 
tą tepinėlių, mes galėtume atmesti visus įtarimus. 

Lorena atsigręžė tiesiai į ją. 


— Tuomet pradėkite nuo kunigų. Ir palikite mano šeimą ramybėje. 


Ricoli įslydo į automobilį ir užtrenkė dureles. Kol Frostas šildė variklį, 
ji žiūrėjo į namą ir prisiminė, kokį įspūdį jai padarė, kai atvažiavus jis 
išniro prieš akis. 

Kol dar nebuvo sutikusi jo gyventojų. 

— Dabar suprantu, kodėl Kamilė paliko namus, — pasakė ji. — 

Įsivaizduok, kaip jaustumeisi augdamas tame name. Su tokiais broliais. 
Su tokia pamote. 

— Arrodė, kad juos labiau išgąsdino mūsų klausimai, o ne mer- 
gaitės mirtis. 

Išvažiuojant pro granito kolonas, Ricoli dar paskutinį kartą grįž- 
telėjo į namą. Įsivaizdavo mergaitę, kaip šmėklą slankiojančią po tuos 
didžiulius kambarius. Mergaitę, pajuokiamą įbrolių, ignoruojamą pamo- 
tės. Mergaitę, kurios viltis ir svajones pašiepia tie, kurie turėtų ją mylėti. 
Kiekviena tame name praleista diena trenktų sielai po naują baisų smūgį, 
daug skausmingesnį už geliantį šaltį, kai basa vaikštai po sniegą. Norisi 
būti arčiau Dievo, pažinti besąlygišką Jo meilės šilumą. Todėl jie juokiasi 
iš tavęs arba apgailestauja, arba sako, kad tavęs laukia psichiatro kušetė. 

Nenuostabu, kad vienuolyno sienos atrodė tokios mielos. 

Ricoli atsiduso ir atsigręžė į kelią. 

— Važiuojam namo, — tarė ji. 


— Tokia diagnozė mane glumina, — pasakė Mora. 

Ant posėdžių kambario stalo ji dėliojo skaitmeninių nuotraukų 
seriją. Jos keturi kolegos net nesuvirpėjo žiūrėdami į jas, kadangi au- 
topsijos laboratorijoje visi buvo matę kur kas baisesnių dalykų negu šie 
žiurkių apėstos odos ir grėsmingų mazgelių vaizdai. Regis, jų dėmesį 
labiau traukė dėžutė šviežių keksiukų su mėlynėmis, kurių tą rytą Luizė 
parūpino tyrimo aptarimui, — dovanėlė, kurią daktarai džiaugsmin- 
gai dorojo netgi žiūrėdami į vidurius sukančias nuotraukas. Tie, kurie 
dirba su mirusiaisiais, išmoksta atriboti savo darbo reginius ir kvapus, 
kad nesugadintų apetito, o drauge su kitais čia prie stalo sėdinčiais pa- 
tologais buvo vienas, garsėjantis savo didžia meile apskrudintoms /o/e 
gras* — pomėgiu, kurio neišdildo padieniui skrodžiamų žmonių kepe- 
nų vaizdai. Sprendžiant iš jo išvirtusio pilvo, niekas negadino daktarui 
Eibiui Bristoliui apetito, ir jis patenkintas čiaumojo trečiąjį keksą, kai 
Mora padėjo paskutinę nuotrauką. 


* Foie gras (pranc.) — riebios paukštienos kepenys. 

— Čia tavo Džeinė Dou? — paklausė daktaras Kostasas. 

Mora linktelėjo. 

— Moteris, amžius — nuo trisdešimties iki keturiasdešimt pen- 
kerių, krūtinėje šautinė žaizda. Ji buvo rasta apleistame pastate, praėjus 
maždaug trisdešimt šešioms valandoms po mirties. Pomirtinė veido 
ekscizija ir plaštakų bei pėdų amputacija. 

— Fuu. Turbūt kažkokio nesveiko darbas. 

— Mane glumina šie iškilimai odoje, — pasakė ji, rodydama į iš- 
rikiuotas nuotraukas. — Graužikai sužalojo, tačiau išliko pakankamai 
nepaliestos odos, kur aiškiai matosi gilios analizės reikalaujantys odos 
pažeidimai. 

Daktaras Kostasas paėmė vieną nuotrauką. 

— Aš ne ekspertas, — didingai paskelbė jis, — tačiau šitai pava- 
dinčiau klasikiniu raudonų gumbelių atveju. 

Visi nusijuokė. Terapeutai, sugluminti matomų odos pažeidimų, 
dažnai apsiribodavo paprasčiausiu odos išvaizdos apibūdinimu, neži- 
nodami tikrosios jų atsiradimo priežasties. Raudoni gumbeliai galėjo 
atsirasti dėl daug ko, pradedant virusine infekcija, baigiant autoimuni- 
ne liga, ir užtenka kelių odos pažeidimų, kad reikėtų skubiai nustatyti 
diagnozę. 

Daktaras Bristolis nustojo kramtęs keksą tik dėl to, kad parodęs į 
vieną nuotrauką pasakytų: 

— Čia yra išopėjimų. 

— Taip, kai kurie mazgeliai turi negilius išopėjimus, ant kurių 
užsidėję šašai. Ir keli padengti sidabraspalviais žvyneliais, kaip būna 
psoriazės atveju. 

— Bakterijų kultūros? 

— Nieko neįprasto neišauga. Paprasčiausia Stapbepidermidis. 

Odos stafilokokas yra paprasta ant odos gyvenanti bakterija, ir 
Bristolis tiktai gūžtelėjo pečiais. 

— Teršalas. 

— Ką rodo odos biopsijos? — paklausė Kostasas. 


wy-s- oo 

uždegiminių pakitimų. Edema, granuliocitų infiltracija. Keletas gilių 
mikroabscesų. Uždegiminių pakitimų yra ir kraujagyslėse. 

— Ir bakterijos neauga? 

— Ir Gramo metodas, ir Fite-Faraco metodas nerodo bakterijų. 
Čia yra sterilūs abscesai. 

— Tujau žinai mirties priežastį, tiesa? — paklausė Bristolis, barstyda- 
mas į barzdą kekso trupinius. — Argi taip svarbu, kas yra tie mazgeliai? 

— Man nepatinka manyti, kad nematau ko nors akivaizdaus. Mes 
nežinome, kas tokia yra ši auka. Nežinome nieko, išskyrus mirties prie- 
žastį ir faktą, kad pilna odos pažeidimų. 

— Na, tai kokia :av0 diagnozė? 

Mora žiūrėjo į bjaurius paburkimus, nusidriekiančius per aukos 
odą lyg karbunkulų kalnynas. 

— Mazginė eritema, — pasakė ji. 

— Priežastis? 

Ji gūžtelėjo pečiais. 

— Savaiminė. — Tai reiškia, kad priežastis paprasčiausiai nežinoma. 

Kostasas nusikvatojo. 

— Niekam tikusi diagnozė. 

— Aš nežinau, kaip kitaip ją pavadinti. 

— Ir mes nežinome, — atsakė Bristolis. — Man tinka mazginė 
eritema. 

Grįžusi prie savo rašomojo stalo Mora peržiūrėjo išspausdintas 
Žiurkių Ponios skrodimo išvadas, kurias ji anksčiau buvo padiktavusi, 
ir nepatenkinta pasirašė apačioje. Ji žinojo apytikrį aukos mirties laiką 
ir mirties priežastį. Žinojo, kad moteris greičiausiai buvo neturtėlė ir 
neabejotinai kentėjo dėl savo žeminančios išvaizdos. 

Mora pažiūrėjo į dėžutę, kurioje buvo sudėtos biopsijos skaidrės 
ir ant kurios pažymėti nežinomos moters vardas „Džeinė Dou“ bei by- 
los numeris. Ji išėmė vieną skaidrę ir padėjo po mikroskopo lęšiu. Pro 
okuliarą matėsi rausvi ir violetiniai verperai. Oda buvo nudažyta hema- 
toksilinu ir eozinu. Matėsi tamsūs aštraus uždegimo pažeistų ląstelių 
punkryrai, matėsi pluoštinis kraujagyslės, į kurią buvo prasiskverbę 

baltieji kraujo kūneliai, ratas — požymiai, kad organizmas priešinosi, 
siųsdamas savo kovingas imunines ląsteles į kovą su... kuo? 

Kur tas priešas? 

Ji atsisėdo į krėslą galvodama, ką matė ant skrodimo stalo. Moterį 
be plaštakų ir be veido, sudarkytą žudiko, kuris sudorojo asmens tapa- 
tybę ir gyvenimą. 

Bet kam jam pėdos? Kodėl jis pasiėmė pėdas? 

Čia yra žmogžudys, kuris, atrodo, vadovaujasi šalta logika, galvo- 
jo Mora. Nužudo, paleisdamas veiksmingą mirtiną kulką. Apnuogina 
auką, tačiau neišprievartauja. Nupjauna plašrakas, pėdas ir nulupa 
veidą. Galiausiai palieka lavoną tokioje vietoje, kur maitėdos netruks 
sudoroti likusią odą. 

Bet pėdos vis nedavė jai ramybės. Pėdų pašalinimas nelogiškas. 

Ji išsiėmė voką su Žiurkių Ponios rentgeno nuotraukomis ir ant 
apšviesto ekrano uždėjo kulkšnių rentgenogramas. Nelygus perpjautos 
mėsos kraštas vėl ją šokiravo, tačiau nesimatė nieko naujo, jokių žymių, 
kurios paaiškintų, kodėl žudikui prireikė amputacijos. 

Ji išėmė tas rentgenogramas ir uždėjo kaukolės nuotraukas — 
vaizdai iš priekio ir iš šono. Stovėdama ji žiūrėjo į Žiurkių Ponios 
veido kaulus ir bandė įsivaizduoti, kaip tas veidas atrodė. Ne vyresnė 
kaip keturiasdešimt penkerių metų, mąstė ji, tačiau jau netekai viršu- 
tinių dantų. Tavo žandikaulis kaip senos moters, veido kaulai iš vidaus 
trūnija, nosis grimzta į platėjančią duobę. O kūnas ir galūnės nusėtos 
bjauriais mazgeliais. Būtų skaudu net užmesti akį į veidrodį. Ir paskui 
išeiti į lauką, pasirodyti viešai... 

Ji įdėmiai žiūrėjo į kaulus, švytinčius ant apšviesto ekrano. Ir su- 
mojo: „Žinau, kodėl žudikas pasiėmė pėdas.“ 


Iki Kalėdų buvo likusios tiktai dvi dienos, ir Mora ėjo jau beveik ištuš- 
tėjusia Harvardo universiteto teritorija, kiemas — baltutėlė erdvė, be- 
veik nepažeista praeivių pėdų. Ji žingsniavo taku, nešina lagaminėliu ir 
didžiuliu voku su rentgeno nuotraukomis, ir suuodė ore plevenantį me- 


talinį artėjančio snigimo kvapą. Nuoguose medžiuose plazdėjo vienas 

kitas tvirtai įsikibęs sausas lapas. Kai kam šitas vaizdas primintų meninį 
atviruką su užrašu „Linksmų švenčių“, bet ji matė vien monotonišką 
žiemos pilkumą — metų laiką, kuris jau spėjo ją nuvarginti. 

Kol ji pasiekė Harvardo Pibodžio archeologijos muziejų, šaltas 
vanduo prasisunkė į puskojines, o kelnių kraštai permirko. Gerai pa- 
trepsėjusi, kad sniegas liktų už durų, ji įėjo į pastatą, kuris kvepėjo 
istorija. Mediniai laiptai girgždėjo, leidžiantis žemyn į rūsį. 

Pirmas dalykas, ką ji pastebėjo įėjusi į blankų daktarės Džulijos 
Koli kabinetą, buvo žmogaus kaukolės — mažiausiai tuzinas jų išri- 
kiuora ant lentynų. Vienintelis langas aukštai sienoje buvo pusiau už- 
neštas sniegu, ir pro jį prasiskverbianti šviesa krito tiesiai ant daktarės 
Koli galvos. Ji buvo daili moteris į viršų sušukuotais žilais plaukais, 
kurie žiemiškoje šviesoje atrodė tarsi alaviniai. 

Jos paspaudė viena kitai ranką — savotiškai vyriškas dviejų mote- 
rų pasisveikinimas. 

— Ačiū už priėmimą, — padėkojo Mora. 

— Man bus įdomu pamatyti, ką čia turite. — Daktarė Koli įjungė 
lempą. Gelsvas švytėjimas staiga sušildė kambarį. Pasidarė jaukiau. — 
Aš mėgstu dirbti tamsoje, — paaiškino ji, rodydama į ant stalo švie- 
čiantį nešiojamąjį kompiuterį. — Taip geriau susikaupiu. Bet sunkiau 
šitoms pusamžio žmogaus akims. 

Mora atidarė lagaminėlį ir išėmė aplanką su skaitmeninėmis nuot- 
raukomis. 

— Čia yra nufotografuota ta velionė. Deja, vaizdai bus nelabai 
malonūs. 

Daktarė Koli atvertė aplanką ir tylomis žiūrėjo į Žiurkių Ponios 
sudarkyto veido nuotrauką. 

— Jau senokai dalyvavau autopsijoje. Tikrai niekada nesidžiaugiau 
jomis. — Ji atsisėdo už rašomojo stalo ir giliai įkvėpė. — Kaulai atrodo 
kur kas švaresni. Kažkaip ne taip asmeniška. Siaubą kelia mėsos vaizdas. 

— Aš atsinešiau ir jos rentgenogramas, jeigu norėtumėte, galite į 
jas pirmiausia pažiūrėti. 


— Ne, man tikrai reikia pažiūrėti į šitas. Reikia pamatyti odą. — Ji 

lėtai atsivertė kitą nuotrauką. Susilaikė ir stebeilijo pašiurpusi. — Dieve 
brangus, — sumurmėjo ji. — Kas atsitiko rankoms? 

— Jas pašalino. 

Koli metė į ją suglumusį žvilgsnį. 

— Kas pašalino? 

— Manome, žudikas. Abi plaštakos nupjautos. Ir pėdų dalys. 

— Veidas, plaštakos, pėdos — būtent į tas dalis pirmiausia ir žiū- 
rėčiau dabar diagnozuodama. 

— Gali būti, kad dėl tos priežasties jis ir pašalino juos. Tačiau yra 
kitų nuotraukų, kurios galėtų padėti. Odos pažeidimai. 

Koli pasiėmė kitą nuotraukų komplektą. 

— Taip, — sumurmėjo ji, lėtai jas perversdama. — Čia tikrai 
galėtų būti... 

Moros žvilgsnis nuklydo į kaukolių eilę ant lentynos, ir ji stebė- 
josi, kaip Koli gali dirbti šitame kabinete, kai į ją dėbso tos tuščios 
akiduobės. Ir pagalvojo apie savo kabinetą su kambariniais augalais ir 
nutapytomis gėlėmis — ant sienų nerasi nieko, kas primintų mirtį. 

Tačiau Koli buvo linkusi apsistatyti savo pačios mirtingumo 
simboliais. Medicinos istorijos profesorė, gydytoja ir istorikė, moteris, 
galinti perskaityti mirusiųjų kauluose įsirėžusias viso gyvenimo kančias. 
Galėjo žiūrėti į kaukoles ant šios lentynos ir kiekvienoje matyti asmeni- 
nio skausmo istoriją. Seną lūžį, įstrigusį protinį dantį arba auglį apati- 
niame žandikaulyje. Kūnas seniai ištirpęs, tiktai kaulai vis dar tebepasa- 
koja savo istoriją. Ir sprendžiant iš daugybės nuotraukų, kurias daktarė 
Koli fotografavo įvairiose archeologinių kasinėjimų vietose pasaulyje, ji 
dešimtmečiais rausėsi po žeme ir kėlė į paviršių šias istorijas. 

Koli pakėlė akis nuo vienos nuotraukos, kur užfiksuoti odos pa- 
žeidimai. 

— Kai kur tikrai panašu į psoriazę. Suprantu, kodėl viena iš jūsų 
manomų diagnozių buvo tokia. Čia galėtų būti ir leukeminiai infl- 
tratai. Tačiau mes kalbame apie kažkokį galingesnį užsimaskavėlį. Gali 
būti panašu į daugelį dalykų. Tikiuosi, jūs atlikote odos biopsijas? 

— Taip, įskaitant ir dažymo metodus, nustatant rūgštims atspa- 


rias bakterijas. 

— Ir? 

— Nieko nemačiau. 

Koli gūžtelėjo pečiais. 

— Galbūt ji buvo gydyta. Tokiu atveju, atliekant biopsiją, neran- 
dama bakterijų. 

— Todėl ir atvykau pas jus. Nematydama aktyvios ligos, nerasda- 
ma bakterijų, tiesiog nebežinau, kaip nustatyti diagnozę. 

— Parodykite rentgenogramas. 

Mora jai padavė didįjį voką su rentgeno nuotraukomis. Daktarė 
Koli nusinešė jas prie apžiūros ekrano, kabančio ant sienos. Šitame 
kabinete, užgriozdintame praeities relikvijomis — kaukolėmis, apsitry- 
nusiomis knygomis ir kelių dešimtmečių senumo nuotraukomis, rent- 
genogramų apžiūros ekranas išsiskyrė kaip visiškai modernus objektas. 
Koli išnaršė rentgenogramas ir pagaliau įkišo vieną ant ekrano. 

Tai buvo priekinės kaukolės dalies nuotrauka. Po sudarkytais 
minkštaisiais audiniais veido kaulinės struktūros išlikusios nepaliestos, 
juodame fone kaukolė švytėjo kaip mirties emblema. Kurį laiką Koli tyri- 
nėjo rentgenogramą, o paskui įstatė tą, kurioje matėsi kaukolės profilis. 

— A. Na, štai, — sumurmėjo ji. 

— Kas? 

— Matote čia, kur turėtų būti priekinis nosies dyglys? — Koli 
vedė pirštu žemyn toje vietoje, kur būtų nosies nuolydis. — Čia buvo 
didelio laipsnio kaulo atrofija. Faktiškai beveik visiškai išnykęs nosies 
dyglys. — Ji nuėjo prie lentynos ir nukėlė vieną kaukolę. — Štai, pa- 
rodysiu jums pavyzdį. Būtent ši kaukolė buvo iškasta vienoje Danijos 
viduramžių kapavietėje. Ji buvo palaidota nuošalioje vietoje, atokiau 
nuo šventoriuje esančių kapinių. Matote čia, kur uždegiminiai pokyčiai 
sunaikino tiek daug kaulinio audinio, jog ten, kur turėjo būti nosis, 
teliko žiojinti duobė. Jeigu mes nuvirintume nuo jūsų aukos šiuos 
minkštuosius audinius, — ji parodė į rentgenogramą, — jos kaukolė 
atrodytų labai panaši į šitą. 

— Ar tai ne pomirtinis apgadinimas? Ar negalėjo nosies dyglys 
nulūžti, kai jai lupo veidą? 

— Šitaip stipriai, kaip rodo nuotrauka, nebūtų paveikę. Ir yra dar 
kai kas. — Daktarė Koli padėjo kaukolę ir parodė į rentgenogramą. — 
Čia maryti viršutinio žandikaulio atrofija ir įdubimas. Toks stiprus, jog 
pažeisti priekiniai viršutiniai dantys, ir jie iškrito. 

— Aš maniau, kad taip atsitiko dėl blogos dantų priežiūros. 

— Galėjo ir tai prisidėti. Tačiau čia yra kai kas kita. Kur kas dau- 
giau negu vien užleista dantenų liga. — Ji pažiūrėjo į Morą. — Ar jūs 
atlikote, kaip patariau, kitų projekcijų rentgenogramas? 

— Jos yra voke. Mes padarėme reversinę Voterso rentgenogramą 
bei keletą dantų šaknų viršūnių rentgenogramų, nes norėjome išryškin- 
ti viršutinio žandikaulio orientyrus. 

Koli ištraukė daugiau rentgenogramų. Prikabino vieną šaknų 
viršūnių nuotrauką, kurioje matėsi nosies errmės dugnas. Minutėlę ji 
tylėjo, prikausčiusi žvilgsnį prie balto švytinčio kaulo. 

— Daugybę metų nesu mačiusi šitokio vaizdo, — nustebusi su- 
murmėjo. 

— Vadinasi, rentgenogramos yra diagnostinės? 

Atrodė, kad daktarė Koli išsivadavo iš transo būsenos. Ji apsigręžė 
ir paėmė nuo stalo kaukolę. 

— Štai, — tarė ji, apversdama kaukolę, parodydama kietojo go- 
murio kaulinį pamatą. — Matote, kaip įdubo ir atrofavosi viršutinio 
žandikaulio alveolinė atauga? Uždegimas sugraužė šį kaulą. Dantenos 
taip susilpnėjo, jog iškrito priekiniai dantys. Tačiau atrofija tuo nesi- 
baigė. Uždegimas toliau ėdė kaulą, ardydamas ne tiktai gomurį, bet ir 
nosies viduje esančias nosies kriaukles. Veidas buvo tiesiog graužiamas 
iš vidaus, kol kietasis gomurys prakiuro ir suiro. 

— Ar šios moters veidas būtų buvęs labai subjaurotas? 

Koli atsisuko į Žiurkių Ponios rentgenogramą. 

— Viduramžių laikais ji būtų buvusi tikras siaubas. 

— Vadinasi, jums šito užtenka diagnozei nustatyti? 

Daktarė Koli linktelėjo galvą. 


— Ši moteris beveik neabejotinai sirgo Hanseno liga. 

Tiems, kurie nebuvo girdėję tokio pavadinimo, liga atrodė visai nepa- 
vojinga. Tačiau ji buvo vadinama ir kitaip, ir tame pavadinime skambė- 
jo senovės siaubas: raupsai. Prieš akis iškyla viduramžiški neliečiamųjų 
vaizdai: apsisiautę plačiais drabužiais, paslėpę veidus po gobtuvais, 
atstumti ir apgailėtini, prašantys išmaldos. Ir raupsuotųjų varpeliai, 
tilindžiuojantys, kad įspėtų aplinkinius, jog artinasi pabaisa. 

Tokios pabaisos buvo paprasčiausios mikroskopiško įsiveržėlio 
aukos: Mycobacterium leprae, lėtai augantis mikrobas, besidaugindamas 
parazituoja ir subjauroja odą šlykščiais mazgeliais. Plaštakų ir pėdų 
nervai taip pažeidžiami, jog nukentėjėlis nebejaučia skausmo, nebe- 
krūpčioja susižeidęs, nepaiso deginimo, žalojimo ir infekcijos poveikio. 
Bėgant metams liga siautėja toliau: mazgeliai standėja, viršunosė suirs- 
ta. Toliau žalojami rankų ir kojų pirštai pradeda tirpti. Ir kai kankinys 
pagaliau miršta, jis laidojamas ne šventoriuje esančiose kapinėse, bet 
ištremiamas toli už jų sienų. 

Netgi miręs raupsuotasis atstumiamas. 

— Nesu girdėjusi, kad Valstijose būtų ligonis su šitaip išvešėjusia 
liga, — pasakė daktarė Koli. — Šiuolaikinė medicina sustabdytų ligą, 
užkirstų kelią šitokiam subjaurojimui. Skiriant trijų vaistų terapiją, ga- 
lima išgydyti netgi baisiausius leprominių raupsų atvejus. 

— Aš manau, kad ši moteris 5uvo gydyta, — tarė Mora. — Ka- 
dangi jos odos biopsijose nemačiau jokių aktyvių bakterijų. 

— Taip, tačiau aišku, kad gydyta pavėluotai. Pažiūrėkite į šias 

deformacijas. Dantų nėra ir veido kaulai suirę. Infekcija tęsėsi gana 
ilgai, — galbūt dešimtmečius, — kol jai buvo suteikta medicininė pa- 
galba. 

— Šioje šalyje netgi neturtingiausiam ligoniui būtų skirtas gydymas. 

— Neabejotinai. Kadangi Hanseno liga yra sveikatos apsaugos 
klausimas. 

— Tokiu atveju gali būti, kad ši moteris buvo imigrantė. 

Koli linktelėjo galvą. 

— Tokių atvejų vis dar aptinkama kai kuriose kaimo vietovėse 
visame pasaulyje. Daugiausia jų yra tiktai penkiose šalyse. 

— Kokiose? 

— Brazilijoje ir Bangladeše. Indonezijoje ir Mianmare. Ir, be abe- 
jo, Indijoje. 

Daktarė Koli padėjo kaukolę ant lentynos, paskui surinko ant 
stalo gulinčias nuotraukas ir sudėjo į krūvelę. Tačiau Mora nematė, ką 
toji moteris darė. Ji neatitraukė akių nuo Žiurkių Ponios rentgeno nuo- 
traukų ir mąstė apie kitą auką, kitą mirties vietą. Apie kraują, išlietą po 
kryžiumi. 

Indija, galvojo ji. Sesuo Uršulė dirbo Indijoje. 


Kai tą popietę Mora įėjo pro vartus, Greistouno vienuolynas atrodė dar 
šaltesnis ir dar labiau negyvenamas. Senolė sesuo Izabelė vedė ją per 
kiemą, o iš po juodo abito palankų nederamai kyščiojo „L. L. Bean“ 
sniegbačiai. Kai žiema įsisiautėja, netgi vienuolės naudojasi „Gore-Tex“ 
teikiamu komfortu. 

Sesuo Izabelė parodė Morai kelią į tuščią abatės kabinetą, o paskui 
pradingo tamsiame koridoriuje, girdėjosi tiktai tolstančių batų plump- 
sėjimo aidas. 

Mora palietė ketaus radiatorių: šaltas. Ji nenusivilko palto. 

Praėjo tiek laiko. jog ji pradėjo svarstyti, ar tik jos nepamiršo, ar 
tik senolė sesuo Izabelė nenušliurino koridoriumi, pamažu iš atminties 


ištrrindama Morą. Klausydamasi pastato braškėjimo, vėjo šuorų dau- 

žomų langų, Mora stengėsi įsivaizduoti, kaip po šituo stogu reikėtų 
praleisti gyvenimą. Tylos ir maldos ir nesikeičiančių ritualų metus. 
Būtų patogu, galvojo ji. Auštant ramiausiai žinotum, kaip klostysis 
diena. Jokių staigmenų, jokio sąmyšio. Pakyli iš lovos ir imi tuos pačius 
drabužius, atsiklaupi pasimelsti, nupėdini tuo pačiu blankiu koridoriu- 
mi papusryčiauti. Už šitų sienų moterų sijonai gali trumpėti ir ilgėti, 
automobiliai įgyti naujas formas ir spalvas, o kino žvaigždžių galaktika 
pasirodys ir išnyks iš sidabriškų ekranų. Tačiau tarp šitų sienų ritualai 
išliks nepasikeitę, nors tavo kūnas ir sukiuš, rankos drebės, o pasaulis 
dar labiau aptils silpstant klausai. 

Nusiraminimas, galvojo Mora. Pasirenkinimas. Taip, yra dėl ko 
užsisklęsti nuo pasaulio, ji suprato priežastį. 

Ji negirdėjo, kaip atėjo Marija Klement, ir krūptelėjo pamačiusi 
tarpduryje stovinčią ir ją stebinčią abatę. 

— Motinėle. 

— Numanau, kad dar turite klausimų? 

— Apie seserį Uršulę. 

Marija Klement įslinko į kambarį ir atsisėdo už rašomojo stalo. 
Šitokią šaltą dieną netgi ji neatsilaikė žiemos speigui: po vienuolišku 
apdaru matėsi pilkas vilnonis megztinis, pagražintas baltais katinėliais. 
Ji sunėrė rankas ant stalo ir įbedė į Morą atšiaurų žvilgsnį. Dabar tai jau 
buvo ne tas draugiškas veidas, kuris pirmąjį rytą pasitiko Morą. 

— Jūs padarėte viską, ką galite, kad sugriautumėte mūsų gyve- 
nimą. Kad suterštumėte sesers Kamilės atminimą. O dabar norite pa- 
žeminti seserį Uršulę? 

— Ji norėtų, kad mes surastume užpuoliką. 

— Ir kaip įsivaizduojate, kokių baisių paslapčių ji turėjo? Kokių 
nuodėmių dabar ieškote, daktare Ailz? 

— Nebūtinai nuodėmių. 

— Vos prieš kelias dienas jūsų dėmesys buvo nukreiptas tiktai į 
Kamilę. 

— Ir turbūt tai mums sutrukdė pasigilinti į sesers Uršulės gyvenimą. 

— Čia jūs nerasite jokių skandalingų dalykų. 

— Aš neieškau skandalingų dalykų. Siekiu sužinoti, kuo pagrįsti 
užpuoliko veiksmai. 

— Kad užmuštų šešiasdešimt aštuonerių metų vienuolę? — Ma- 
rija Klement papurtė galvą. — Neįsivaizduoju nė vienos racionalios 
priežasties. 

— Jūs mums sakėte, kad sesuo Uršulė atliko misionierės darbą 
užsienyje. Indijoje. 

Atrodė, kad staigiai pakeista tema apstulbino Mariją Klement. Ji 
atsilošė kėdėje. 

— Kokį tai turi ryšį? 

— Papasakokite daugiau apie jos praleistą laiką Indijoje. 

— Aš nesuprantu, ką jūs konkrečiai norite sužinoti. 

— Arji buvo parengta dirbti medicinos seserimi? 

— Taip. Ji dirbo mažame kaimelyje už Haiderabado. Gyveno ten 
apie penkerius metus. 

— Ir prieš metus grįžo į Greistouną? 

— Sausio mėnesį. 

— Ar ji daug pasakojo apie savo darbą ten? 

— Ne. 

— Tarnavo ten penkerius metus ir niekada nepasidalijo savo iš- 
gyvenimais? 

— Mes branginame rylą, o ne tuščią plepėjimą. 

— Man sunku įsivaizduoti, kad pokalbis apie jos misiją užsienyje 
būtų tuščias plepėjimas. 

— Ar jūs kada nors gyvenote užsienyje, daktare Ailz? Aš turiu 
omenyje ne gražų turistų viešbutį, kur kambarinės kiekvieną dieną 
keičia patalynę. Kalbu apie kaimus, kur gatvėse teka srutos, kur vaikai 
miršta nuo choleros. Jos tenykštė patirtis nebuvo itin maloni tema pa- 
šnekesiams. 

— Jūs mums minėjote, kad Indijoje būta smurto. Kad tas kaimas, 
kuriame ji dirbo, buvo užpultas. 

Abatės akys nukrypo į savo rankas, supleišėjusias raudonas rankas, 


kurios gulėjo sunertos ant stalo. 

— Morinėle? — paragino Mora. 

— Aš nežinau visos istorijos. Ji niekada man apie tai nepasakojo. 
Tiek, kiek žinau, išgirdau iš tėvo Dulino. 

— Kas jis toks? 

— Jis tarnauja Haiderabado arkivyskupijoje. Jis man paskambino 
iš Indijos iš karto po to įvykio, nes norėjo pasakyti, kad sesuo Uršulė 
parskrenda į Greistouną. Kad ji nori vėl grįžti į uždarą gyvenimą. Žino- 
ma, mes mielai priėmėme ją atgal. Čia jos namai. Savaime suprantama, 
kad būtent čia ji atvyko rasti paguodos po... 

— Po ko, motinėle? * 

— Po tų žudynių. Baros kaime. 

Staiga nuo vėjo šuoro subarškėjo langas. Už stiklo visos dienos 
spalvos buvo ištirpusios. Ant pilkos sienos gulė pilkas dangus. 

— Tai ten ji dirbo? — paklausė Mora. 

Marija Klement linktelėjo. 

— Toks skurdus kaimelis, jog nebuvo nei telefonų, nei elektros. 
Gyveno beveik šimtas žmonių, bet apsilankyti drįso tiktai vienas kitas 
pašalieris. Šrai kokį gyvenimą buvo pasirinkusi mūsų sesuo — tarnauti 
didžiausiems vargšams Žemėje. 

Mora pagalvojo apie Žiurkių Ponios skrodimą. Apie ligos sudar- 
kytą kaukolę. Ji tyliai ištarė: 

— Ten buvo raupsuotųjų kaimelis. 

Marija Klement linktelėjo. 

— Indijoje jie laikomi pačiais nešvariausiais žmonėmis. Jie niekina- 
mi, jų bijomasi. Jų pačių šeimos išvaro juos. Gyvena specialiuose kaime- 
liuose, kur gali pasitraukti nuo visuomenės, kur nereikia dangstytis veidų. 
Kur kiti yra taip pat sudarkyti kaip ir jie. — Ji pažiūrėjo į Morą. — Nergi 
tai jų neapsaugojo nuo užpuolimo. Baros kaimo jau nebeliko. 

— Jūs sakėte, kad ten vyko žudynės. 

— Taip pavadino tėvas Dulinas. Masinės skerdynės. 

— Kieno tai darbas? 

— Policija taip ir nenustatė užpuolikų. Ten galėjo būti su kasta 
susijusios žudynės. Arba kalti hinduistų fundamentalistai, pasipiktinę, 


186 


kad tarp jų gyveno katalikė vienuolė. Arba galėjo būti tamilų darbas 
ar dar kurios iš pustuzinio separatistų frakcijų, kurios tenai kariauja. 
Jie visus išžudė, daktare Ailz. Moteris, vaikus. Dvi medicinos seseris, 
dirbusias ligoninėje. 

— Tačiau Uršulė išliko gyva. 

— Nes tą naktį jos nebuvo Baros kaimelyje. Dieną prieš tai buvo 
išvažiavusi į Haiderabadą atsivežti medikamentų. Kai kitą rytą grįžo, 
rado kaimą pavirtusį pelenais. Darbininkai iš netoliese esančio fabriko 
jau buvo susirinkę ieškoti likusių gyvųjų, tačiau nė vieno nerado. Netgi 
gyvuliai — vištos, ožkos — buvo paskersti, o lavonai sudeginti. Išvy- 
dusi palaikus, sesuo Uršulė nualpo, ir to fabriko daktaras turėjo ją pa- 
guldyti į savo kliniką, kol atvažiavo tėvas Dulinas. Tik ji viena iš Baros 
kaimelio ir išgyveno, daktare Ailz. Tiktai jai pasisekė. 

Pasisekė, pagalvojo Mora. Išvengusi skerdynių grįžo namo į Greis- 
touno vienuolyną, kad pamatytų, jog Mirtis jos nepamiršo. Ir netgi čia 
negali nuo jos išsigelbėti. 

— Nieko gėdingo nerasite jos praeityje. Visas gyvenimas paau- 
kotas tarnauti Dievo vardu. Nelieskite mūsų sesers atminimo, daktare 


Ailz. Palikite ją ramybėje. 


Mora ir Ricoli stovėjo ant šaligatvio prie kažkada buvusio „Mamos 
Kortinos restorano, vėjas raikė pro jų paltus lyg lediniai ašmenys. 
Mora pirmą kartą žvalgėsi dienos metu šitoje vietoje ir matė apleistų 
namų gatvę, langus, žiojinčius lyg tuščios akiduobės. 
į išblukusią „Mamos Kortinos“ restorano iškabą. — Tavo Džeinė Dou 
buvo rasta čia? 
trisdešimt šešias valandas. 

— Ir neturi už ko nusitverti, kad išaiškintum jos tapatybę? 


Mora papurtė galvą. 

— Turint omenyje jos užleistą Hanseno ligą, labai gali būti, kad ji 
neseniai imigravo. Galimas dalykas, kad net neužsiregistravusi. 

Ricoli tvirčiau susisiautė paltą. 

— „Ben Huras“, — sumurmėjo ji. — Štai ką man visa tai prime- 
na. Raupsuotųjų Slėnį. 

— „Ben Huras“ buvo tiktai filmas. 

— Ber liga tikra. Ji sudarko tavo veidą, tavo plaštakas. 

— Ji gali stipriai suluošinti. Būtent tai ir gąsdino žmones senovėje. 
Todėl jie lėkė klykdami iš siaubo, vos išvydę raupsuotąjį. 

— Jėzau. Kai pagalvoji, kad šio užkrato būta čia, Bostone, — Ri- 
coli nusipurtė. — Ledinis vėjas. Lendam į vidų. 

Jos įėjo į kiemelį, traškindamos ledu nuklotą įdubą, kurią buvo 
išmindžiojusi tokia daugybė teisėsaugos pareigūnų batų. Gal čia ir ne- 
užpūtė vėjas, tačiau ta niūri šachta tarp pastatų atrodė vis tiek šalta, oras 
grėsmingai sustingęs. Ant šoninio įėjimo durų slenksčio gulėjo ištiesta 
policijos juosta. 

Mora išsiėmė raktą ir įkišo į pakabintą spyną, tačiau jo nepavyko 
pasukti. Ji pasilenkė, krutindama raktą užšalusioje skylėje. 

— Kodėl jiems nukrenta pirštai? — staiga paklausė Ricoli. 

— Ką? 

— Kai suserga raupsais. Kodėl netenkama pirštų? Ar jie ėda odą 
kaip mėsą ryjančios bakterijos? 

— Ne, jie darko įvairiai. Raupsų bacila paveikia periferinius 
nervus, todėl rankų ir kojų pirštai pasidaro nejautrūs. Nebejauti jo- 
kio skausmo. Skausmas yra mūsų signalinė sistema, dalis apsauginio 
mechanizmo, kad nesusižalorum. Jeigu jo nebūtų, gali netyčia įkišti 
pirštus į verdantį vandenį ir nejausti, kad tavo oda apdega. Arba ne- 
jaustum ant pėdos pritrinamos pūslės. Šitaip save žalotum ir žalotum, 
kol išsivystytų kitos infekcijos. Gangrena. — Mora nutilo, įpykusi ant 
nepasiduodančios spynos. 

— Palauk. Leisk man pabandyti. 

Mora atsitraukė ir džiaugdamasi susikišo pirštinėtas rankas į kiše- 
nes, kol Ricoli sukinėjo raktą. 

— Vargingesniuose kraštuose, — tęsė Mora, — plaštakas ir pėdas 
iš tikrųjų apkramto žiurkės. 

Ricoli pakėlė galvą suraukusi antakius. 

— Žiurkės? 

— Naktį, kai miegi. Jos užlipa ant lovos ir graužia rankų ir kojų 
pirštus. 

— Tu rimtai? 

— Ir nieko nejauti, nes nuo raupsų oda būna apmirusi. Kitą 
rytą prabudęs pamatai, kad pirštų galiukai dingę. Belikę tiktai kruvini 
strampai. 

Ricoli spoksojo į ją, o paskui iš visų jėgų suktelėjo raktą. 

Spyna trakštelėjo ir atsirakino. Durys prasivėrė, į tamsą įsimaišė 
pilki atspalviai. 

— Sveikos atvykusios į „Mamą Kortiną“, — tarė Mora. 

Ricoli stabtelėjo ant slenksčio, švystelėjo „Maglite“ spinduliais per 
kambarį. 

— Ten kažkas juda, — suburbėjo ji. 

— Žiurkės. 

— Sutarkime daugiau apie žiurkes nekalbėti. 

Mora įjungė savo žibintuvėlį ir nusekė Ricoli į tamsą, dvokiančią 
sudususiais riebalais. 

— Jis tempė ją pro čia į valgomąjį, — aiškino Mora, švysčiodama 
žibintuvėliu į grindis. — Dulkėrame paviršiuje buvo rastos vilkimo 
žymės — turbūt nuo jos batelių kulnų. Maryr, jis laikė ją už pažastų ir 
traukė arbulą. 

— Kai pagalvoji, kas būtų norėjęs kišti prie jos nagus. 

— Manyčiau, kad jis mūvėjo pirštines, nes neliko pirštų atspaudų. 

— Vis tiek trynėsi į jos drabužius. Galėjo puikiausiai užsikrėsti. 

— Tu mąstai visai kaip senovės žmonės. Tartum nuo vieno prisi- 
lietimo raupsai paverstų tave pabaisa. Jie ne taip persiduoda, kaip tu 
manai. 

— Bet ga// juos pasigauti. Gali užsikrėsti. 


— Taip. 

— Ir čia pat išvysti, kad jau ir nosis, ir pirštai nesilaiko. 

— Dabar jie išgydomi. Yra antibiotikų. 

— Man nerūpi, kad jie išgydomi, — dėstė Ricoli, dabar iš lėto 
slinkdama per virtuvę. — Kalbame apie raupsus. Jie net Biblijoje ap- 
rašyti. 

Jos praėjo pro švaistines duris į valgomąjį. Ricoli žibintuvėlis nubrė- 
žė ratą, iš tamsos išpešdamas sublizgėjusias kėdes, sukrautas pakraštyje. 
Nors zooparazitų nesimatė, tylus šiugždesys girdėjosi. Tamsybė buvo gyva. 

— Kur dabar? — paklausė Ricoli. Balsas vos girdimas, tartum 
būtų įeita į priešo teritoriją. 

— Eik pirmyn. Kambario gale, dešinėje, yra koridorius. 

Jų šviesos pluoštai striksėjo grindimis. Paskutinės vilkimo žymės 
buvo išnykusios: sutrypė čia šmirinėję visi teisėsaugos pareigūnai. Tą 
naktį, kai Mora atvyko į įvykio vietą, iš abiejų pusių ją supo detektyvai 
Krovis ir Sliperis, ir dar žinojo, kad CST* armija jau buvo pasiruošusi 
įžengti su savo mikroskopais, fotoaparatais ir milteliais pirštų atspau- 
dams. Tą naktį ji nieko nebijojo. 

Dabar ji jautė, kad apsunko kvėpavimas. Ir aiškiausiai mynė Ricoli 
ant kulnų, genama minties, kad jos pačios pečių tai niekas nesergsti. Ji 
jautė, kaip ant sprando pasišiaušė plaukai, kaip kiekviena ląstelė gaudo 
menkiausius garsus, menkiausią krustelėjimą už nugaros. 

Ricoli sustojo, švystelėjo žibintuvėliu į dešinę. 

— Čia tas koridorius? 

— Tualetas jo gale. 

Ricoli judėjo pirmyn, švaistydama spindulius nuo vienos sienos 
ant kitos. Prie paskutinių durų ji stabtelėjo, tarsi jau žinotų, koks ten 
laukia siaubas. Ji švystelėjo šviesos pluoštą pro tarpdurį ir stovėjo įbe- 
dusi akis į kraujo dėmes ant grindų plytelių. Spinduliai greitai nučiuožė 
per sienas, per tualeto kabiną ir porcelianinį pisuarą, per rūdimis išmar- 
gintus praustuvus. Paskui lyg traukiami magneto sugrįžo į tą vietą, kur 


anksčiau gulėjo lavonas. 


* Nusikaltimo vietos tyrėjų grupė. 

Mirties vieta turi tokią galią. Kūnas jau būna seniai išneštas, krau- 
jas nugremžtas, bet pati vieta tebeprimena, kas ten buvo įvykę. Išlaiko 
klyksmų aidus, tebesklandantį baimės tvaiką. Ir, kaip juodoji skylė, 
įsiurbia į savo verpetą gyvųjų sutelktą dėmesį, nes jie negali nusisukti, 
negali atsilaikyti nepanardinę akių į pragarą. 

Ricoli pasilenkė, norėdama geriau pažiūrėti į kraujuotas plyteles. 

— Buvo tikslus šūvis į širdį, — pasakė Mora, prirtūpdama šalia 
jos. — Širdies tamponada, po kurios greitai sustojo širdis. Todėl ant 
grindų taip mažai kraujo. Širdis neplakė, kraujas necirkuliavo. Žudikas 
pjaustė lavoną. 
nebuvo. Iš gatvės nepamatytum čia degančios šviesos. Tas, su peiliu, 
neskubėjo, netrukdomas ramiai darbavosi prie savo aukos. Nereikėjo 
slopinti riksmų, nebijojo, kad kas nors aptiks. Turėjo daugybę laiko 
pjaustyti odą ir sąnarius, surinkti reikiamas kūno dalis. 

O užbaigęs paliko kūną šitoje vietoje, kur karaliavo parazitai, kur 
žiurkės ir tarakonai šmirinės ir doros dar likusią mėsą. 

Sunkiai alsuodama Mora atsistojo. Nors supo ledinis oras, piršti- 
nėse rankos prakaitavo, jautė, kaip daužosi širdis. 

— Jau galime eiti? — paklausė ji. 

— Palauk. Leisk dar pasižvalgyti. 

— Daugiau nieko nepamatysi. 

— Mes ką tik atėjome, daktare. 

Mora dirstelėjo į tamsų koridorių ir sudrebėjo. Ore jautėsi keista 
permaina, šaltas dvelksmas, kuris šiaušė plaukus ant sprando. Durys, 
staiga sumetė ji. Palikome neužrakintas lauko duris. 

Ricoli tebebuvo pritūpusi prie kraujuotų plytelių, lėtai sukiojo 
„Maglite“ grindų paviršiumi, stebėdama vien kraują. Jai niekas daugiau 
nerūpėjo, mąstė Mora. Kodėl aš turėčiau jaudintis? Nusiramink, nusi- 
ramink. 

Ji pamažu prislinko prie durų. Nusitvėrusi žibintuvėlį it kardą, 
švystelėjo juo į tamsų koridorių. 


Nieko nesimatė. 

Plaukai ant sprando stovėjo piestu. 

— Ricoli, — sušnabždėjo ji. — Ar jau galime nešdintis iš čia? 

Tik dabar Ricoli nugirdo įremprą Moros balsą. Ji lygiai taip pat 
tyliai paklausė: 

— Kas yra? 

— Aš noriu išeiti. 

— Kodėl? 

Mora spoksojo į tamsų koridorių. 

— Jaučiu kažką ne taip. 

— Girdėjai ką nors? 

— Tiesiog nešdinamės iš čia, gerai? 

Ricoli pakilo. Tyliai ištarė: 

— Gerai. 

Ji praėjo pro Morą, įžengė į koridorių. Stabtelėjo lyg uostydama, 
ar ore nekybo grėsmės pėdsakai. Bebaimė Ricoli visada atsiranda prie- 
kyje, pagalvojo Mora, eidama paskui detektyvę koridoriumi ir per 
valgyklą. Abi įpėdino į virtuvę, o žibintuvėlių šviesa plieskė. Puikiausi 
taikiniai, atsipeikėjo ji. Grindys po kojomis braška, abu šviesos pluoštai 
kaip dvi buliaus akys. 

Mora pajuto šalto oro plūstelėjimą, o tarpduryje išniro vyro silue- 
tas. Ji apmirė, be žado spoksojo, šešėliuose staiga pratrūko balsai. 

Pritūpusi, jau užėmusi kovinę padėtį Ricoli klyktelėjo: 

— Stok! 

— Mesk ginklą! 

— Sakiau — s:0k, asile! — sukomandavo Ricoli. 

— Bostono policija! Aš iš Bostono policijos! 

— Kas, po velniais... 

Ricoli žibintuvėlis staiga apšvietė įsiveržėlio veidą. Jo ranka pakel- 
ta, kad apsaugotų akis nuo šviesos, prisimerkęs. Ilga tyla. 

Pasipiktinusi Ricoli sušnarpštė. 

— O, šūdas. 

— Aha, ir tave malonu matyti, — pareiškė detektyvas Krovis. — 
Spėju, kad čia turbūt ir vyksta visas veiksmas. 

— Galėjau nunešti tavo sušiktą galvą, — tarė Ricoli. — Turėjai 
mus įspėti, kad ateini... — Balsas nutrūko. 

Ji visiškai sustingo, kai pasirodė kitas siluetas. Pro Krovį lengvai 
lyg katinas praėjo aukštas vyras ir įžengė į Ricoli apšviestą ratą. Šviesos 
pluoštas suplazdėjo, jos drebanti ranka nebenulaikė žibintuvėlio. 

— Sveika, Džeine, — tarė Gabrielis Dinas. 

Atrodė, kad tamsa net sustiprino užsitęsusią tylą. 

Kai Ricoli pagaliau įstengė prabilti, balso tonas buvo keistai išsi- 
kvėpęs. Dalykiškas. 

— Nežinojau, kad esi mieste. 

— Aš tiktai šį rytą atskridau. 

Ji įsikišo pistoletą į dėklą. Kuo tiesiausiai atsistojo. 

— Ką čia veiki? 

— Tą patį, ką ir tu. Detektyvas Krovis aprodo man nusikaltimo 
vietą. 

— Kam čia reikalingas FTB? 

Dinas apmetė akimis šešėliuose skendinčią patalpą. 

— Mums reikėtų apie tai pakalbėti kur nors kitur. Bent jau kur 
šilta. Norėčiau išgirsti, kaip tavo byla susijusi su šia, Džeine. 

— Jeigu kalbėsimės, informacija turės būti abipusė, — pareiškė 


Ricoli. 
— Be abejo. 
— Visos kortos atverčiamos. 
Dinas linktelėjo galvą. 


— Žinosi viską, ką aš žinau. 

— Klausyk, — tarė Krovis. — Leisk man baigti rodyti agentui 
Dinui šitą vietą. Susitiksime posėdžių kambaryje. Bent jau bus pakan- 
kamai šviesu, kad vienas kitą matytume. Ir nestoviniuosime šaldydami 
šiknas. 

Ricoli linktelėjo. 

— Posėdžių kambarys, antrą valandą. Susitiksime ten. 

Ricoli kuitėsi, žvejodama savo automobilio raktelius, ir galop jie nu- 
krito į sniegą. Keikdamasi pritūpė pasiimti. 

— Tu gerai jautiesi? — paklausė Mora. 

— Jis taip staiga mane užklupo. Nesitikėjau... — Ji atsitiesė ir iš- 
pūtė garų debesį. — Jėzau, ką jis čia daro? Kokį velnią jis čia daro? 

— Suprantu, kad toks jo darbas. 

— Aš tam nepasiruošusi. Nepasirengusi vėl drauge su juo darbuotis. 

— Gali būti, kad neturėsi kitos išeities. 

— Žinau. Tas kitos išeities neturėjimas ir užknisa mane. — Ricoli 
atrakino automobilį, ir abi įlindo į vidų ant ledinių sėdynių. 

— Ketini jam pasakyti? — paklausė Mora. 

Ricoli greitai užvedė variklį. 

— Ne. 

— Jis norėtų žinoti. 

— Abejoju, ar norėtų. Abejoju, ar bet kuris vyras norėtų. 

— Vadinasi, tiesiog nurašai laimingą pabaigą? Net nesuteiksi tam 
progos? 

Ricoli atsiduso. 

— Gal ir būtų koks šansas, jeigu mes būtume kitokie žmonės. 

— Šitai atsitiko ne kitiems žmonėms. Atsitiko jums abiem. 

— Teisingai. Koks siurprizas, ar ne? 

— Kodėl? 

Kurį laiką Ricoli tylėjo, įbedusi žvilgsnį į kelią. 

— Žinai, kaip mano abu broliai vadino mane, kai buvome vai- 
kai? — tyliai paklausė ji. — Varle. Sakė, kad joks princas niekada ne- 
norės pabučiuoti varlės. Tuo labiau ją vesti. 

— Broliai būna negailestingi. 

— Ber kartais pasako šlykščią tiesą. 

— Nemanau, kad žiūrėdamas į tave agentas Dinas mato varlę. 

Ricoli gūžtelėjo pečiais. 

— Kas žino, ką jis mato? 

— Protingą moterį? 

— Aka, iš tikrųjų fiziškai patrauklią. 

— Kai kuriems vyrams taip atrodo. 

— Arba jie bent taip tvirtina. Bet žinai ką? Man sunku tuo patikė- 
ti. Faktiškai vyrai visuomet balsuoja už papukus ir šikneles. 

Įrempras Ricoli žvilgsnis buvo prikaustytas prie kelio. Jos važiavo 
gatvėmis, kur šaligatviai buvo aptraukti suledėjusiu purvinu sniegu, pa- 
statytų automobilių langai apšarmoję. 

— Tavyje jis kažką matė, Džeine. To užteko, kad geistų tavęs. 

— Viskuo kaltas tas tyrimas, kurį drauge atlikome. Vaikymosi 
sukeltas jaudulys. Nuo to jautiesi gyvas, supranti? Pradedant artėti prie 
tikslo, adrenalinas plūste plūsta, ir viskas kitaip atrodo, kitaip jaučiasi. 
Dirbi drauge su kažkuo ištisą dieną, dirbi taip arti, kad pažįsti jo kvapą. 
Žinai, kaip jis geria kavą ir kaip užsiriša kaklaraištį. Paskui tyrimas pa- 
šiaušia plaukus, ir drauge širsti, drauge baiminiesi. O netrukus pradedi 
jausti lyg ir meilę. Bet taip nėra. Paprasčiausiai yra du žmonės, atsidūrę 
tokioje įtemptoje situacijoje, jog nebeskiria geismo nuo vaikymosi su- 
kelto jaudulio. Štai kas, manau, atsitiko. Susidūrėme prie kelių lavonų. 
Ir po kurio laiko netgi aš pradėjau jam gerai atrodyti. 

— Jis tik tiek ir tereiškė tau? Kažkas, pradėjęs gerai atrodyti? 

— Er, velniai griebtų. Jis tikrai gerai atrodo. 

— Nes jeigu tu jo nemyli, jeigu jis net nerūpi, tuomet dabar ne- 
būtų taip sunku su juo susitikti, ar ne? 

— Nežinau! — pasigirdo suirzęs atsakymas. — Nesuprantu, ką 


jam jaučiu! 

— Gal priklauso nuo to, ar jis myli tave? 

— Tikrai neketinu jo klausti. 

— Vienintelis būdas išgirsti tiesų atsakymą. 

— Kaip ten skamba tas senas posakis? Jeigu nepageidauji išgirsti 
atsakymo, tuomet ir neklausinėk? 

— K gali žinoti. Atsakymas gali ir nustebinti. 

Atvažiavę į Šrėder Plazą, jos užsuko į savitarnos užkandinę pasiim- 
ti kavos ir nusinešė puodelius aukštyn į posėdžių kambarį. Laukdama, 
kol atvažiuos Krovis ir Dinas, Mora stebėjo, kaip Ricoli šnarino savo 
popierius ir perkratė segtuvus, tartum ten būtų kokia nors paslaptis, 
kurią jai verkiant reikėjo atkasti. Buvo ketvirtis po antros, kai pagaliau 
pasigirdo tylus lifto skimbtelėjimas, o paskui Krovio kvatojimas vesti- 
biulyje. Ricoli nugara sustiro. Vyrų balsai artėjo, bet jos žvilgsnis liko 
įbestas į popierius. Kai duryse pasirodė Dinas, ji ne iš karto pakėlė akis, 
tartum norėdama parodyti, kad jis jai nerūpi. 

Mora specialųjį agentą Gabrielį Diną pirmą kartą sutiko rugpjūčio 
pabaigoje, kai jį priskyrė prie žmogžudysčių tyrimo grupės, kuri Bostono 
ribose tyrė turtingų sutuoktinių žudynes. Šis impozantiško storo santū- 
rus ir sumanus vyras greitai pradėjo dominuoti grupėje, o jo konfliktas 
su Ricoli, tyrimui vadovaujančia detektyve, buvo beveik garantuotas nuo 
pat pirmos minutės. Mora pirmoji išvydo tą konfliktą virstant potrau- 
kiu. Pastebėjo pirmąsias jų meilės ryšio kibirkštis, matė, kaip jų žvilgsniai 
susitikdavo virš aukų kūnų. Jai nepraslydo pro akis Ricoli nuoraudžiai, 
sutrikimas. Pirmieji meilės etapai visuomet kupini sumaišties. 

Kaip ir paskutinieji. 

Vos spėjus įeiti į kambarį, Dino žvilgsnis iš karto smigo į Ricoli. 
Jis buvo apsirengęs kostiumu, pasirišęs kaklaraištį, daili išvaizda atrodė 
visiška priešingybė susiraukšlėjusiai Ricoli palaidinukei ir neklusniems 
plaukams. Kai ji pagaliau pažvelgė į jį, matėsi atviras maištavimas. Aa, 
aš čia. Ir kas iš to? 

Krovis išdidžiai nuėjo prie stalo galo. 

— Puiku, visa šutvė čia. Laikas pasirodymui ir pokalbiui. — Jis 
žvilgtelėjo į Ricoli. 


— Pirmiausia išklausysime FTB, — pareiškė ji. 

Dinas atsidarė atsineštą lagaminėlį. Išėmė aplanką ir pastūmė per 
stalą Džeinei. 

— Ši nuotrauka padaryta prieš dvi dienas Providense, Rod Ailen- 
de, — pasakė jis. 

Ricoli arvertė aplanką. Šalia sėdinti Mora aiškiai pamatė visą nuot- 
rauką. Buvo nufotografuota mirties vieta: automobilio bagažinėje gu- 
lintis vyras susirietęs kaip embrionas. Gelsvai rudas patiesalas aptašky- 
tas krauju. Aukos veidas stebėtinai sveikas, akys atmerktos, kai kuriose 
vietose oda pasruvusi rausvai violetinėmis lavondėmėmis. 

— Auka — Hovardas Redfildas, penkiasdešimt vienerių metų 
amžiaus, išsiskyręs baltosios rasės vyras iš Cincinačio, — paaiškino Di- 
nas. — Mirties priežastis — vienintelė šautinė žaizda, kulka praėjusi pro 
kairiojo smilkinio kaulą. Be to, abiejų kelių girnelės suskaldytos buku 
daiktu, galimas dalykas, plaktuku. Taip pat stipriai nudegintos abi plašta- 
kos, kurios buvo surištos plačia lipniąja juosta jam už nugaros. 

— Jis buvo kankintas, — nustatė Ricoli. 

— Taip. Ilgai. 

Ricoli atsilošė kėdėje, veidas išblyškęs. Iš čia esančiųjų vienintelė 
Mora žinojo, kodėl ji pabalo, ir susirūpinusi stebėjo ją. Iš veido matėsi, 
kaip ji stipriai kovojo, kaip stengėsi suvaldyti pykinimą. 

— Jis rastas negyvas jo paties automobilio bagažinėje, — tęsė 
Dinas. — Automobilis stovėjo maždaug už dviejų kvartalų nuo Pro- 
videnso autobusų stoties. Nuo čia vos valanda pusantros kelio. 

— Bet priklauso kitai žinybai, — įsiterpė Krovis. 

Dinas linktelėjo galvą. 

— Todėl ta mirtis ir neatkreipė jūsų dėmesio. Žudikas galėjo kuo 
puikiausiai nuvairuoti tą automobilį su visu lavonu bagažinėje į Pro- 
vidensą, palikti jį ten ir grįžti autobusu į Bostoną. 

— Grįžti į Bostoną? Kodėl jūs manote, kad čia jis viską pradė- 
jo? — paklausė Mora. 

— Taip tiktai spėjama. Mes nežinome, kur iš tiesų įvykdyta žmog- 
žudystė. Netgi neaišku, kokie buvo pono Redfildo veiksmai paskutines 
dvi savaites. Jo namai Cincinatyje, o jo lavonas atsidūrė Naujojoje 


Anglijoje. Jis nepaliko jokių kreditinės kortelės pėdsakų, jokių žinių, 

kur buvo apsistojęs. Tikrai žinome, kad prieš mėnesį iš savo sąskaitos 
pasiėmė didelę sumą grynųjų ir po to dingo iš namų. 

— Panašu, kad mėginta pasprukti ir nenorėta, kad kas nors su- 
sektų, — tarė Mora. — Arba kažko bijota. 

Dinas pažiūrėjo į nuotrauką. 

— Akivaizdu, kad jis ne be reikalo bijojo. 

— Papasakok mums dar ką nors apie šią auką, — paprašė Ricoli. 
Ji jau buvo susitvardžiusi ir galėjo nevirpėdama žiūrėti į nuotrauką. 

— Anksčiau ponas Redfildas buvo chemijos gamyklos „Okta- 
gonas“ vyresnysis viceprezidentas, atsakingas už tarptautines operaci- 
jas, — ėmė pasakoti Dinas. — Prieš du mėnesius jis iš tos kompanijos 
atsistatydino neva dėl asmeninių priežasčių. 

— „Oktagonas“? — pasitikslino Mora. — Jie buvo patekę į laik- 
raščių puslapius. Ar ne jų veiklą dabar tiria Vertybinių popierių ir biržos 
komisija*? 

Dinas linktelėjo. 

— SEC teisėsaugos padalinys „Oktagonui“ iškėlė civilinį ieškinį 
dėl daugybės pažeidimų atliekant neteisėtas, milijardus dolerių api- 
mančias operacijas. 

— Milijardus? — pasibaisėjo Ricoli. — Oho. 

— „Oktagonas“ yra milžiniška tarptautinė korporacija, kurios 
metiniai pardavimai sudaro dvidešimt milijardų dolerių. Kalbame apie 
labai stambų banginį. 

— O ši auka plaukiojo tuose vandenyse. Jis tikrai žinojo tas su- 
meles. Manai, kad jis kėlė grėsmę „Oktagonui'? 

— Prieš tris savaites, — aiškino Dinas, — ponas Redfildas kreipė- 
si dėl susitikimo su Teisingumo departamento pareigūnais. 

— Taaip, — nusijuokė Krovis. — Jis neabejotinai jiems kėlė 
grėsmę. 

— Jis prašė, kad susitikimas su departamento pareigūnais įvyktų 
čia, Bostone. 


* Angl. Securities and Exchange Commission (SEC). 

— Kodėl ne Vašingtone? — paklausė Ricoli. 

— Jis pasakė jiems, kad yra kitų asmenų, kurie norėjo padaryti 
pareiškimus. Kad tai turėjo būti atlikta čia. Mes tiktai nežinome, kodėl 
jis susisiekė su Teisingumo departamentu, o nesikreipė tiesiai į SEC, 
kadangi manome, jog tai buvo susiję su „Oktagono“ tyrimu. 

— Manote, bet to tikrai nežinote? 

— Ne. Kadangi jis neatvyko į susitikimą. Iki to laiko jau buvo 
nebegyvas. 

Krovis tarė: 

— Eli, jeigu visa tai atrodo kaip samdomas susidorojimas... 

— Kąrai turi bendra su Žiurkių Ponia? — paklausė Ricoli. 

— Tuoj paaiškės, — atsakė Dinas. Jis pažiūrėjo į Morą. — Jūs at- 
likote skrodimą. Kokia buvo jos mirties priežastis? 

— Šautinė žaizda krūtinės ląstoje, — atsakė Mora. — Į širdį įsi- 
skverbė kulkos skeveldros ir perikardo ertmę užpildęs kraujas užbloka- 
vo širdies veiklą. Tai vadinama širdies tamponada. 

— O kokio tipo kulka? 

Mora prisiminė Žiurkių Ponios krūtinės ląstos rentgeno nuot- 
rauką. Abiejuose plaučiuose pasipylusios kulkos skeveldros atrodė kaip 
žvaigždžių galaktika. 

— Tai „Glaser“ su mėlynu antgaliu, — pasakė ji. — Variniame 
apvalkale įtaisyti metaliniai šrateliai. Tokios kulkos vos patekusios į 
kūną subyra į skeveldrėles. — Ji parylėjo ir pridūrė: — Jos stipriai su- 
darko kūną. 

Dinas linktelėjo galva į Hovardo Redfildo nuotrauką, kurioje susi- 
rietęs kruvinas kūnas gulėjo savo paties automobilio bagažinėje. 

— Ponas Redfildas nušautas „Glaser“ kulka su mėlynu antgaliu. 
Šauta iš to paries ginklo, kuriuo nužudyta ir jūsiškė Džeinė Dou. 

Minutę niekas nepratarė nė žodžio. 

Pirmoji prabilo Ricoli. Atrodė, kad ji kažkuo netiki. 

— Bet tu ką tik pateikei faktus, rodančius užsakytą žmogžudystę. 
„Oktagono“ susidorojimą su skundiku. O Žiurkių Ponia... 

— Detektyvė Ricoli teisi, — pertraukė Mora. — Žiurkių Po- 

nia — mažiausiai tikėtinas užsakyto nužudymo taikinys, kokį tik ga- 
lėčiau įsivaizdūoti. 

— Ir vis dėl to, — tarė Dinas, — ją nužudžiusi kulka buvo paleis- 
ta iš to paties ginklo, kuriuo nušautas Hovardas Redfildas. 

Krovis tarė: 

— Štai kodėl pasirodė agentas Dinas. Aš paprašiau, kad pasi- 
naudojant DRUGFIRE* būtų ištirtas tas varinis apvalkalas su mėlynu 
galiuku — tas, kurį jūs išėmėte iš jos krūtinės ląstos. 

Panašiai kaip FTB nacionalinė pirštų atspaudų duomenų bazė 
AFIS**, DRUGFIRE buvo centralizuota šaunamųjų ginklų duomenų 
bazė. Nusikaltimų vietose aptiktų kulkų požymiai pervedami į skait- 
meninę formą ir tokie duomenys būna naudingi ieškant atitikmenų ir 
šitaip nustatant ryšį tarp visų nusikaltimų, padarytų naudojantis tuo 
pačiu šaunamuoju ginklu. 

— DRUGFIRE aptiko atitikmenį, — pasakė Dinas. 

Ricoli, visiškai suglumusi, purtė galvą. 

— Bet kodėl šitos dvi aukos? Aš nematau jokio ryšio. 

— Štai dėl to Džeinės Dou mirtis ir yra tokia įdomi, — atsakė 
Dinas. 

Morai nepatiko jo pasakytas žodis „įdomi“. Galėjai manyti, kad 
kai kurios kitos mirtys gali būti neįdomios, nevertos ypatingo dėmesio. 
Ber kurios aukos tikrai su tuo nesutiktų. 

Ji įsižiūrėjo į nuotrauką — bjaurų sukrešėjusio kraujo lopą, gulintį 
ant posėdžių stalo. 

— Mūsų Džeinė Dou neturi su tuo nieko bendra, — tarė ji. 

— Daktare Ailz? 

— Logiškai paaiškinama, kodėl buvo nužudytas Hovardas Redhl- 
das. Jis gali būti skundikas SEC atliekamame tyrime. Kadangi maryti, 
kad buvo kankinamas, peršasi išvada, kad jis mirė ne dėl to, jog žlugo 


plėšikavimai. Žudikas iš jo kažko norėjo. Galbūt arpildo. Arba infor- 


* DRUGFIRE — FTB duomenų bazė. 
** AFIS — Pirštų atspaudų identifikavimo sistema. 

macijos. Tačiau kuo čia dėta ko mūsų Džeinė Dou — dar, ko gero, 
netgi nelegali imigrantė? Kodėl kam nors rūpėtų ją nužudyri? 

— Čia ir yra klausimas, tiesa? — Dinas pažiūrėjo į Ricoli. — Aš 
suprantu, kad jūsų turimas atvejis taip pat gali būti su tuo susijęs. 

Atrodė, kad jo žvilgsnis trikdo ją. Ji nervingai papurtė galvą. 

— Tas atvejis atrodo visiškai nesusijęs. 

— Detektyvas Krovis man pasakojo, kad vienuolyne Jamaika Plei- 
ne buvo užpultos dvi vienuolės, — pridūrė Dinas. 

— Tačiau tas nusikaltėlis nepanaudojo šaunamojo ginklo. Mano- 
me, kad vienuolės buvo trankytos plaktuku. Atrodė, lyg būtų pulta iš 
įniršio. Kažkokio kuoktelėjusio, neapkenčiančio moterų darbas. 

— Galbūt jis ir norėjo, kad taip galvorumėte. Taip buvo užmas- 
kuotas bet koks ryšys su tomis kitomis žmogžudystėmis. 

— Ko gero, taip ir buvo. Tačiau daktarė Ailz nustatė, kad Džeinė 
Dou sirgo raupsais. Ir dar sužinojome, kad viena iš tų užpultų vienuo- 
lių, sesuo Uršulė, darbavosi raupsuotųjų kaimelyje Indijoje. 

— Kaimelyje, kurio jau nebėra, — pridūrė Mora. 

Dinas pažiūrėjo į ją. 

— Ką? 

— Tai galėjo būti skerdynės religiniu pagrindu. Nužudyta beveik 
šimtas Žmonių, o pats kaimas sulygintas su žeme. — Ji patylėjo. — Se- 
suo Uršulė yra vienintelis žmogus iš to kaimo, išlikęs gyvas. 

Ji niekada nebuvo mačiusi tokio nustebusio Gabrielio Dino. Jis 
buvo iš tų, kurie saugojo paslaptis ir nenoromis, tik po trupinėlį jas ati- 
dengdavo. Ši nauja žinia trumpam atėmė jam žadą. 

Ji kyštelėjo jam dar vieną tokią žinią. 

— Aš tikiu, kad mūsų Džeinė Dou galėjo būti iš to paries Indijos 
kaimelio. 

— Anksčiau sakėte, kad manėte ją esant iš Lotynų Amerikos, — 
pareiškė Krovis. 

— Tai buvo tiktai spėjimas, pagrįstas jos odos pigmentacija. 

— Ar jūs keičiate savo spėjimą, prisitaikydama prie aplinkybių? 

— Ne, jį pakeičiau remdamasi tuo, ką radome skrodimo metu. 


Atsimenate tą geltono siūlo galiuką, prilipusį prie jos riešo? 


201 


— Taip. Plaukų ir pluošto tyrimų laboratorija ištyrė, kad jis med- 
vilninis. Matyt, kažkokio raištelio siūlas. 

— Jeigu nori apsisaugoti nuo blogos akies, nešioji ant riešo raište- 
lį. Toks indų paprotys. 

— Ir vėl Indija, — tarė Dinas. 

Mora linktelėjo galvą. 

— Tikrai viskas grįžta į Indiją. 

— Vienuolė ir nelegali raupsuota imigrantė? — nenusileido 
Krovis. — Kaip šitai susiesime su užsakyta žmogžudyste? — Jis kraipė 
galvą. — Profesionalai nesamdomi, jei neketini daug išlošti. 

— Arba daug pralošti, — pridūrė Mora. 

— Jeigu jiems visiems buvo pasamdytas žudikas, — pasakė Di- 
nas, — aišku viena: jūsų tyrimų eiga bus labai atidžiai sekama. Abso- 
liučiai visą informaciją apie šiuos įvykius turite laikyti tvirtai užgniaužę. 
Nes kažkas seka, ką daro Bostono policijos departamentas. 

Ir mane seka, pagalvojo Mora, pašiurpusi nuo tokios minties. O 
ji taip matoma. Nusikaltimų vietose, per televiziją. Einanti prie savo 
automobilio. Ji įpratusi būti žiniasklaidos akyse, tačiau dabar reikėjo 
nepamiršti, kad ją gali stebėti ir kitos akys. Ji prisiminė, ką jautė tam- 
soje, būdama „Mamos Kortinos“ patalpose: ledinis baimės jausmas, kai 
staiga suvoki, kad tavęs kažkas tyko. 


Dinas pasakė: 

— Aš turiu pamatyti tą kitą mirties vietą. Vienuolyną, kur buvo 
užpultos vienuolės. — Jis pažiūrėjo į Ricoli. — Ar galėtum ten nu- 
vesti? 


Minutėlę Ricoli neatsakė. Sėdėjo nejudėdama, įbedusi žvilgsnį į 
nuotrauką, kurioje užfiksuotas Hovardas Redfildas, susirietęs savo au- 
tomobilio bagažinėje. 

— Džeine? 

Ji įkvėpė ir tiesiai atsisėdo, tartum staiga būtų suradusi kažkokį 
naują drąsos ir tvirtybės šaltinį. 

— Važiuojam, — tarė ji atsistodama. Ji pažvelgė į Diną. — Ma- 


nau, vėl esame brigada. 


Lė, 


Galiu su tuo susidoroti. Galiu su juo susidoroti. 

Važiuojant į Jamaika Pleiną, Ricoli akys buvo nukreiptos į kelią, 
bet mintys sukosi apie Gabrielį Diną. Be jokio įspėjimo jis vėl įžengė į 
jos gyvenimą, o ji pati tebebuvo pernelyg priblokšta, kad susigaudytų, 
ką dabar jaučia. Skrandis susitraukęs, rankos nutirpusios. Vos prieš die- 
ną manė, kad įveikė skausmingą ilgesį, kad tereikės tik truputėlio laiko 
ir didelio darbo krūvio, ir ji galės tą romaną užmiršti. Iš akių — ir iš 
galvos. 

Dabar jis vėl atsirado prieš akis ir labai stipriai įlindo į galvą. 

Ji pirmoji prisistatė į Greistouno vienuolyną. Sėdėjo automobilyje 
ir laukė jo. Kiekvienas nervas zvimbė, buvo neramu iki pykinimo. 

Suimk save į nagus, po perkūnais. Visos mintys — į darbą. 

Ji pamatė, kaip jo išsinuomotas automobilis sustojo tiesiai už jos. 

Ji iš karto išlipo ir mielai atgręžė veidą į vėjo gūsį. Kuo bjauresnis 
šaltis, tuo geriau — bent jau greičiau pavyks susitvardyti. Ji žiūrėjo, 
kaip jis išlindo iš automobilio, ir pasisveikino su juo trumpai linktelė- 
dama — kaip derėjo bendradarbiui farui. 

Paskui nusisuko ir timptelėjo vartų varpelį. Jokio stabtelėjimo 
šnektelti, jokio žodžių ieškojimo. Ji nėrė tiesiai į darbą, nes žinojo tik 
tokį būdą, kaip atlaikyti šitą susitikimą. Ji lengviau atsikvėpė, kai ne- 
trukus iš pastato išniro vienuolė ir ėmė šlepsėti per sniegą vartų link. 

— Čia sesuo Izabelė, — tarstelėjo Ricoli. — Nori tikėk, nori ne, 


bet ji yra viena iš jaunesnių. 

Izabelė prisimerkusi dirstelėjo į juos pro groteles, žvilgsnis apsi- 
stojo ties Ricoli palydovu. 

— Tai agentas Gabrielis Dinas iš FTB, — pristatė Ricoli. — Aš 
jam tiktai aprodysiu koplyčią. Mes jūsų netrukdysime. 

Izabelė atidarė vartus ir juos įleido. Vartai negailestingai žvangtelė- 
jo už jų. Šaltas finalo garsas. Įkalinimo. Sesuo Izabelė iš karto patraukė 
atgal į pastatą, palikdama abu lankytojus stovinčius kieme. Paliko vieną 
kitam. 

Ricoli nedelsdama griebėsi įvykio apžvalgos. 

— Mes vis tiek dar nežinome, pro kur buvo įeita, — tarė ji. — 
Sniegas užklojo visas pėdas, ir neradome nė vienos aplaužytos gebenės, 
jeigu jis lipo per sieną. Šitie priekiniai vartai laikomi užrakinti, tad jei- 
gu nusikaltėlis pateko pro čia, vadinasi, kažkas iš vienuolyno turėjo jį 
įleisti. Bet tai jau vienuolyno taisyklių pažeidimas. Šitaip būtų padaryta 
naktį, kai niekas nematytų. 

— Neturite liudininkų? 

— Nė vieno. Iš pradžių galvojome, kad vartus galėjo atidaryti 
jaunoji vienuolė, Kamilė. 

— Kodėl Kamilė? 

— Rėmėmės tuo, ką nustatėme skrodimo metu. — Ricoli nusuko 
žvilgsnį į sieną, kad nereikėtų susidurti su jo akimis, ir pasakė: — Ne- 
seniai ji buvo nėščia. Negyvą kūdikį radome už vienuolyno esančiame 
tvenkinyje. 

— O tėvas? 

— Kad ir kas jis toks būtų, aišku, kad tai pagrindinis įtariamasis. 
Dar nenustatėme jo. Tebelaukiame DNR tyrimo rezultatų. Tačiau da- 
bar, po to, ką tu pasakei, regis, beldėmės visiškai ne į tuos vartus. 

Ji įdėmiai žiūrėjo į juos supančias sienas, į vartus, neįsileidžiančius 
pasaulio, ir staiga prieš akis iškilo kiti vaizdai, visiškai kitokia įvykių 
eiga, negu ji įsivaizdavo pirmą kartą įkėlusi koją į šitą nusikaltimo vietą. 

Jeigu vartus atidarė ne Kamilė... 

— Tuomet kas įleido žudiką į vienuolyną? — paklausė Dinas, 
taikliai skaitydamas jos mintis. 

Ji pašnairavo į vartus, galvodama apie grįstame kieme pustomą 
sniegą, ir pasakė: 

— Uršulė buvo su paltu ir su batais... 

Ji atsigręžė į pastatą. Įsivaizdavo tas juodas valandas prieš aušrą, 
tamsius langus, savo celėse miegančias vienuoles. Kieme tyla, tiktai 
vėjas ūžauja. 

— Kaiji išėjo į lauką, jau snigo, — pasakė ji. — Buvo atitinkamai 
pasirengusi tokiam orui. Nuėjo per kiemą vartų link, kur kažkas jos 
laukė. 

— Kažkas, kurį ji žinojo ten esant, — pasakė Dinas. — Tas, kurio 
ji turbūt laukė. 

Ricoli linktelėjo. Dabar ji atsisuko į koplyčią ir pradėjo eiti, įmin- 
dama sniege gilias pėdas. Dinas buvo čia pat už jos, tačiau jos mintys 
jau skraidė toli nuo jo: ji ėjo pasmerktos moters pėdomis. 

Naktis, paskendusi pirmojo žiemos sniego sūkuriuose. Po tavo ba- 
tais slidūs akmenys. Slenki tyliai, nes nenori, kad kitos seserys žinotų, 
jog su kažkuo susitinki. Su kažkuo, dėl kurio esi pasiruošusi nusižengti 
taisyklėms. 

Tačiau tamsu, 0 prie vartų nėra apšvietimo. Todėl nematai jo veido. 
Negali būti įsitikinusi, kad čia tas svečias, kurio tu šiąnakt lauki... 
nančių į kiemą. 

— Kas yra? — paklausė Dinas. 

— Kamilės kambarėlis, — pasakė ji rodydama. — Šrai ten, 
aukštai. 

Jis pakėlė galvą. Veidas įraudęs nuo raižančio vėjo, plaukai sušiauš- 
ti. Nederėjo į jį žiūrėti, nes iš karto pajuto tokį jo prisilietimo alkį, jog 
teko nusigręžti, įbesti kumščius sau į pilvą, kad atremtų ten jaučiamą 
tuštumą. 

— Turbūt iš to kambario ji kažką pamatė, — tarė Dinas. 

— Šviesą koplyčioje. Kai rado tuos kūnus, ji buvo įjungta. — Ri- 
coli pakėlė akis į Kamilės langą ir prisiminė krauju suteptą paklodėę. 

Ji pabunda, nes higieninis įklotas permirkęs. Išlipa iš lovos, nueina į 

tualetą pasikeisti įkloto. O grįždama į kambarėlį pastebi pro vitražinius 
langus prasiskverbiančią šviesą. Šviesą, kurios ten neturėtų būti. 

Ricoli atsisuko į koplyčią, tempiama dabar įsivaizduojamo vai- 
duokliško jaunos Kamilės šešėlio, išnirusio iš pagrindinio pastato. 
Drebančios, beeinant uždengtu taku, ir turbūt apgailestaujančios, kad 
neužsimetė palto, įveikiant šitą trumpą atstumą tarp pastatų. 

Ricoli nusekė tą šmėklą į koplyčią. 

Ten ji stovėjo prietemoje. Šviesos išjungtos, klauprai atrodė kaip 
paprasčiausios horizontalios šešėlių juostos. Dinas tylėjo šalia jos lyg 
pats būtų šmėkla, o ji tuo metu sekė mintimis paskutinę įvykusią sceną. 

Pro duris į vidų šmurkštelėjo Kamilė, liesutė mergina, veidas bal- 
tas kaip pienas. 

Ji pašiurpusi žiūri žemyn. Prie jos kojų guli Uršulė, akmenys aptas- 
kyti krauju. 

Galbūt Kamilė iš karto nesuprato, kas įvyko, ir iš pirmo žvilgsnio 
pamanė, kad Uršulė tiesiog paslydo ir prasiskėlė galvą. O galbūt vos 
užmetusi žvilgsnį į kraują jau žinojo, kad pro jų sienas įsilaužė pabaisa. 
Kad dabar stovėjo už jos prie durų ir stebėjo ją. 

Kad slinko artyn. 

Nuo pirmo smūgio ji susvirduliuoja. Apstulbusi iš visų jėgų stengiasi 
išsigelbėti. Metasi vieninteliu likusiu keliu — centriniu taku į priekį. Al- 
toriaus link, kur ir suklumpa. Kur parpuolusi ant kelių laukia paskutinio 
smūgio. 

O kai viskas baigta, kai jaunoji Kamilė guli nebegyva, žudikas suka 
atgal prie pirmosios aukos. Prie Uršulės. 

Tačiau neužbaigia, ką pradėjęs. Palieka ją gyvą. Kodėl? 

Ricoli pažiūrėjo žemyn į akmenis, kur buvo nugriuvusi Uršulė. 
Įsivaizdavo, kaip užpuolikas tikrina, ar ji tikrai negyva. 

Ji sustingo, staiga prisiminusi daktarės Ailz žodžius. 

— Žudikas neužčiuopė pulso, — ištarė ji. 

— Ką? 


— Sesers Uršulės kakle nepulsuoja dešinioji miego arterija. — Ji 

Jiedu ėjo centriniu taku į priekį, pro klauptų eiles, paskutinėmis Ka- 
milės pėdomis. Pasiekė tą vietą netoli altoriaus, kur ją rado nukritusią. 
Abu stovėjo tylėdami, žiūrėdami į grindis. Nors tamsoje nesimatė, ta- 
čiau tarpuose tarp akmenų turėjo likti kraujo žymių. 

Pašiurpusi Ricoli pakėlė akis į Diną ir sutiko jo žvilgsnį. 

— Daugiau čia nėra ko pamatyti, — tarė ji. — Nebent norėtum 
pasikalbėti su seserimis. 

— Aš noriu pasikalbėti su tavimi. 

— Aš čia. 

— Ne, čia tavęs nėra. Čia stovi derektyvė Ricoli. O aš noriu pasi- 
kalbėti su Džeine. 

Ji nusijuokė. Šventvagiškas garsas koplyčioje. 

— Iš tavo kalbos atrodo, kad esu dvilypė ar kažkas panašaus. 

— Nelabai toli nuo tiesos. Tu taip įsijauti į policininko darbą, jog 
paskandini moterį. O aš arvažiavau susitikti su moterimi. 

— Pakankamai ilgai išlaukei. 

— Kodėl tu pyksti ant manęs? 

— Aš nepykstu. 

— Labai keistai mane sutikai Bostone. 

— Gal dėl to, kad nepasirūpinai man pranešti, jog atvažiuoji. 

Jis atsiduso išpūsdamas dvasią. 

— Ar mes galime tiesiog atsisėsti ir minutę pasikalbėti? 

Ji nuėjo prie pirmos klauptų eilės ir susmuko ant medinio suolo. 
Kai jis atsisėdo šalia, ji spoksojo tiesiai į priekį, bijodama net dirstelėti 
pas kamavo, nes vėl sužadino ilgesį. Čia tas vyras, kuris kažkada gulėjo 
šalia lovoje, kurio lietimas, skonis ir juokas tebesivaideno sapnuose. 
Netgi dabar jų ryšio rezultatas augo joje, ir ji prispaudė ranką sau prie 
pilvo, nuslopindama staiga ten prasiveržusią slaptą gėlą. 

— Kaip tau sekėsi, Džeine? 


— Sekėsi gerai. Daug dirbau. 

— O tas tvarstis tau ant galvos? Kas atsitiko? 

— A, šitas. — Ji palietė kaktą ir gūžtelėjo pečiais. — Menka ne- 
sėkmė morge. Slystelėjau ir pargriuvau. 

— Atrodai nuvargusi. 

— Per daug nesirenki komplimentų, ar ne? 

— Čia tiktai pastebėjimas. 

— Na, gerai, aš nuvargusi. Žinoma, kad taip. Viena iš tų sunkių 
savaičių. Ir Kalėdos artėja, o aš dar net nenupirkau dovanų savo šei- 
mynai. 

Minutėlę jis žiūrėjo į ją, o ji buvo nusukusi žvilgsnį, nenorėjo su- 
tikti jo akių. 

— Tu nepatenkinta, kad vėl dirbsime kartu, tiesa? 

Ji nieko neatsakė. Nepaneigė to. 

— Kodėl tiesiai nepasakai, kas, po galais, atsitiko? — pagaliau 
išpoškino jis. 

Piktas balsas ją nustebino. Dinas ne iš tų, kurie dažnai rodo savo 
emocijas. Anksčiau tai ją siutino, nes visuomet buvo priversta jaustis, 
kad 77 nesivaldo, kad jai visuomet gresia užvirti iš įniršio. Jų romanas 
prasidėjo jai, o ne jam žengus pirmąjį žingsnį. Ji susišlavė visą riziką ir 
pakabino savo išdidumą ant plauko, ir prie ko visa tai ją privedė? Prie 
meilės vyrui, kuris iki šiol tebebuvo paslaptis. Vyrui, kurio vienintelė 
pademonstruota emocija — pyktis, ką tik nuskambėjęs jo balse. 

Jai taip pat pasidarė pikta. 

— Nėra prasmės aptarinėti, — pasakė ji. — Mes turime dirbti 
kartu. Nėra kitos išeities. Bet visa kita — dabar tiesiog negaliu apie tai 
galvoti. 

— Apie ką tu negali galvoti? Kad miegojome kartu? 

— Taip. 

— Tuomet neatrodė, kad būtum prieštaravusi. 

— Taip atsitiko ir tiek. Esu tikra, kad ir tau reiškė beveik tą patį, 
ką ir man. 

Jis tylėjo. Įgeltas? Ji abejojo. Įskaudintas? Jos nuomone, vargu ar 
galėjai įskaudinti vyrą, kuris neturėjo jokių emocijų. 

Ji apstulbo, kai jis staiga nusikvatojo. 

— Tu tiek priėdusi velnių, Džeine, — pasakė jis. 
išvydusi visiškai tą patį, kas ją anksčiau patraukė. Stiprus apatinis žan- 
dikaulis, pilkai melsvos akys. Tvirtumas. Galėjai įžeidinėti jį kiek telpa, 
ir vis tiek galiausiai pamatysi, kad jo viršus. 

— Ko tu bijai? — paklausė jis. 

— Nesuprantu, apie ką kalbi. 

— Kad įskaudinsiu tave? Kad pirmas pabėgsiu? 

— Visų pirma niekada nebuvai šalia. 

— Sutinku, tai tiesa. Negalėjau būti. Mūsų juk toks darbas. 

— Ir viskas atsimuša į tai, ar ne? — Ji atsikėlė nuo suolo ir patrep- 
sėjo, sugrąžindama kraują į nutirpusias pėdas. — Tu Vašingtone, aš čia. 
Tu turi savo darbą, kurio nemesi, aš — savo. Jokių kompromisų. 

— Skamba lyg paskelbtum karą. 

— Ne, tiesiog logika. Stengiuosi būti praktiška. — Ji apsisuko ir 
patraukė koplyčios durų link. 

— Ir stengiesi apsisaugoti. 

— O neturėčiau? — paklausė ji grįžtelėjusi. 

— Visas pasaulis nesiruošia tavęs pulti, Džeine. 

— Kadangi nesileidžiu. 

Jie išėjo iš koplyčios. Grįžo tuo pačiu taku per kiemą ir išėjo pro 
vartus, kurie užsidarydami skardžiai sužvangėjo. 

— Na, nematau prasmės bandyti pralaužti tuos šarvus, — pasakė 
jis. — Man reikės daug pastangų, kad prisiderinčiau prie tavęs. Bet ir 
tu turi nusileisti. Ir tu turi duoti. — Jis apsisuko ir nužingsniavo prie 
savo automobilio. 

— Gabrieli? — pašaukė ji. 

Jis sustojo, atsigręžė. 

— Ko tikėjaisi iš šito mūsų susitikimo? 

— Aš nežinau. Kad bent džiaugsiesi mane matydama. 

— Ko dar? 


— Kad vėl dulkinsimės kaip triušiai. 

Dabar ji nusijuokė ir papurtė galvą. Negundyk. Neprimink to, ko 
man trūko. 

Jis žiūrėjo į ją virš savo automobilio stogo. 

— Man užtektų pirmojo varianto, — pridūrė jis. Paskui įsmuko 
vidun ir uždarė dureles. 

Ji nusekė akimis nuvažiuojantį automobilį ir pagalvojo: „Per tą 
triušių dulkinimąsi ir patekau į bėdą.“ 

Pašiurpusi ji pažiūrėjo į dangų. Dar tiktai ketvirta valanda, o nak- 
tis jau artėjo, užgoždama paskutinius pilkšvos dienos aidus. Ji buvo be 
pirštinių, ir kandus vėjas stingdė pirštus, kol išsiėmė raktus ir atidarė 
automobilio dureles. Įlindusi į vidų niekaip nepataikė raktelio į skylutę, 
rankos neklausė, ji beveik nejautė pirštų. 

Raktelis jau buvo vietoje, tačiau ji nekrustelėjo. 

Staiga pagalvojo apie raupsuotųjų plaštakas, sunykusius pirštus. 

Kažkur atmintyje buvo užsilikęs klausimas apie moters rankas. 
Kažkas prabėgomis užsiminta, o ji tuo metu neatkreipė dėmesio. 

Ji sakė, kad esu neišauklėta, nes paklausiau, kodėl ta ponia neturi 
pirštų. 

Ji išlipo iš automobilio ir grįžo prie vartų. Energingai parampė 
varpelį. 

Pagaliau sesuo Izabelė pasirodė. Senas, pro geležines groteles spok- 
santis veidas neatrodė patenkintas. 

— Man reikia pasikalbėti su ta mergyte, — pasakė Ricoli. — Po- 
nios Outis dukrele. 


Ji rado Nonę sėdinčią visiškai vieną senojoje klasėje koridoriaus gale. 
Tvirtos kojytės mataruoja nuo kėdės, priešais ją ant apdaužyto mo- 
kytojos stalo išskleista visa vaivorykštė spalvotų pieštukų. Vienuolyno 
virtuvėje, kur dabar ponia Outis ruošė seserims vakarienę, buvo šilčiau 
ir šviežiai iškeptų šokoladinių sausainių aromatas atplaukė netgi į šitą 
niūrų Aygelio galą, tačiau Nonei buvo geriau užsidaryti šiame šaltame 


kambaryje, kuo toliau nuo aštraus motinos liežuvio ir persekiojamo 

žvilgsnio. Atrodė, kad mergytė net nereagavo į šaltį. Rankytė suspaudu- 
si gelsvai žalią pieštuką, liežuvėlis iškištas, nes didžiai susitelkusi piešė 
kibirkštis, šaunančias vyrui iš galvos. 

— Ji tuoj sprogs, — paaiškino Nonė. — Šitie mirties spinduliai 
kaitina jam smegenis. Nuo to jis susprogs. Taip, kaip būna, kai ką nors 
gamini mikrobangų krosnelėje ir viskas išlekia į orą, va taip. 

— Mirties spinduliai būna žali? — paklausė Ricoli. 

Nonė pakėlė galvą. 

— Ojjie turi būti kitokios spalvos? 

— Aš nežinau. Visada maniau, kad mirties spinduliai būtų, na, 
gal sidabro spalvos. 

— Neturiu tokio pieštuko. Mokykloje Konradas pasiėmė maniškį 
ir nebeacidavė. 

— Ko gero, tinka ir žali mirties spinduliai. 

Nuraminta Nonė grįžo prie piešinio, pasiėmė mėlyną pieštuką ir 
prie spindulių pridėjo spygliukus, dabar jie atrodė kaip strėlės, pasi- 
pylusios ant nelaimingosios aukos. Ant stalo gulėjo daug nelaimėlių. 
Piešinių serija demonstravo erdvėlaivius, iš kurių lėkė šovinių ugnis, ir 
mėlynus ateivius iš kosmoso, kurie kapojo galvas. Šitos nežemiškos bū- 
tybės buvo nedraugiškos. Džeinei Ricoli dingtelėjo, kad juos piešianti 
mergytė pati buvo kaip nežemiškas padaras, mažytis piktasis gnomas 
čigoniškomis rudomis akimis, pasislėpęs kambaryje, kad niekas jai ne- 
trukdytų. 

Pasirinktoji slaptavietė buvo slogi. Klasė atrodė seniai nenaudota, 
tuščios sienos išmargintos daugybės smeigtukų žymėmis ir pageltusių 
„Scotch“ juostelių liekanomis. Senųjų mokinių suolai sukrauti galinia- 
me kampe, atidengtos nutrintos medinės grindys. Tiktai pro langus 
krito šviesa, viską užliedama pilkais žiemos šešėliais. 

Nonė buvo pradėjusi naują piešinį, priklausantį ateivių žiaurumų 
serijai. Aukos, kuri buvo užlieta gelsvai žalsvais mirties spinduliais, gal- 
voje dabar žiojėjo skylė, ir iš vidaus lėkė rausvi taškai. Virš jo atsirado 
karikatūroms būdingas burbulas su įrašytu mirštančiojo riksmu. 


AAAAAAA! 

— None, tu prisimeni tą vakarą, kai mes su tavimi kalbėjomės? 

Jai linkčiojant šokinėjo rudos garbanėlės. 

— Daugiau neatėjai manęs aplankyri. 

— Na, žinai, teko nemažai lakstyti. 

— Tau reikėtų liautis lakstyti. Reikėtų išmokti atsisėsti ir pailsėti. 

Tikras suaugusiųjų balsų aidas. Nustok lakstyti, None! 

— Ir neturėtum būti tokia nusiminusi, — pridūrė Nonė, pasi- 
imdama kitą pieštuką. 

Ricoli tylėdama žiūrėjo, kaip mergytė piešė ryškiai raudonus lašus, 
lekiančius iš sprogstančios galvos. Jėzau, pagalvojo ji. Šita mergytė viską 
mato. Šis bebaimis piktasis gnomas mato daugiau už kitus. 

— Tavo labai skvarbios akys, — pasakė Ricoli. — Labai daug ką 
matai, tiesa? 

— Kartą mačiau, kaip sprogo bulvė. Mikrobangų krosnelėje. 

— Aną kartą tu kai ką mums papasakojai apie seserį Uršulę. Sakei, 
kad ji tave barė. 

— Barė. 

— Ji sakė, kad tu buvai neišauklėta, nes paklausei apie kažkokios 
moters rankas. Prisimeni? 

Nonė pakėlė galvą, viena tamsi akutė žvilgtelėjo iš po užkritusių 
garbanėlių. 

— Aš maniau, kad tu nori žinoti tiktai apie seserį Kamilę. 

— Noriu žinoti ir apie Uršulę. Ir apie tą moterį, kurios rankoms 
buvo kažkas nutikę. Ką tu turėjai galvoje šitaip sakydama? 

— Ji neturėjo nė vieno piršto. — Nonė pasiėmė juodą pieštuką 
ir nupiešė paukštį virš to sprogstančio žmogaus. Plėšrų paukštį su di- 
džiuliais juodais sparnais. — Maitvanagiai, — paaiškino ji. — Kai esi 
nebegyvas, jie tave suryja. 

Gražiausia, pagalvojo Ricoli, pasikliauju mergyte, kuri piešia atei- 
vius iš kosmoso ir mirties spindulius. 

Ji pasilenkė artyn. Tyliai paklausė: 

— Kur tu matei tą moterį, None? 


Nonė padėjo pieštuką ir dirbtinai atsiduso. 

— Gerai. Nes tu turi žinoti. — Ji stryktelėjo nuo kėdės. 
— Kur tu eini? 


— Parodyti tau. Kur ta ponia buvo. 


Nonės striukė buvo tokia per didelė, jog mergytė atrodė kaip per sniegą 
brendantis mažas Mišelinas. Ricoli taikė į Nonės guminių batų pėdsa- 
kus, jausdamasi lyg kuklus eilinis kareivis, žygiuojantis paskui ryžtingą 
generolą. Nonė vedė ją per vienuolyno kiemą, pro fontaną, kuris nuo 
užgulusio sniego atrodė kaip sluoksniuotas vestuvinis tortas. Prie prie- 
kinių vartų ji sustojo ir parodė. 

— Ji buvo tenai. 

— Už vartų? 

— Aha. Veidą apsivyniojusi didžiuliu šaliku. Tarsi būtų bankų 
plėšikė. 

— Vadinasi, tu nematei jos veido? 

Mergytė papurtė galvą kratydama garbanėles. 

— Ar ta ponia šnekėjo su tavim? 

— Ne, tas vyras šnekėjo. 

Ricoli įbedė į ją žvilgsnį. 

— Su ja buvo vyras? 

— Jis prašė, kad juos įleisčiau, nes jiems reikėjo pasikalbėti su 
seserimi Uršule. Bet to neleidžia taisyklės, taip jam ir pasakiau. Jeigu se- 
suo nusižengia taisyklėms, ją išvaro. Mano mama sakė, kad seserys ne- 
turi daugiau kur eiti, todėl jos niekada nenusižengia taisyklėms, nes bijo 
išeiti iš čia. — Nonė patylėjo, pakėlė galvą ir išdidžiai pareiškė: — Bet 
aš visą laiką išeinu. 

Todėl, kad nieko nebijai, pagalvojo Ricoli. Tu esi bebaimė. 

Nonė pradėjo minti sniege vieną eilę, kareiviškai trepsėdama 
rausvais botukais. Pramynusi vieną taką, apsigręžė tarsi pagal komandą 
„aplink“ ir nužygiavo atgal, ištrypdama antrą eilę. Ji mano esanti ne- 
palenkiama, pagalvojo Ricoli. Bet ji tokia smulkutė ir silpna, tarsi išsi- 


pūtusioje striukėje paskendusi kruopelė. 

— Kas buvo po to, None? 

Mergytė trypė pradėtą eilę toliau ir netikėtai sustojo, spoksodama 
į sniegu apkritusi botus. 

— Ta ponia pro vartus įkišo laišką. — Nonė palinko į priekį ir 
sukuždėjo: — Ir pamačiau, kad ji neturi pirštų. 

— Ar tą laišką padavei seseriai Uršulei? 

Mergytė linktelėjo, garbanėlės pašokčiojo lyg spyruoklytės „Slin- 
kies“. 

— Ir ji išėjo. Jš karto išėjo. 

— Ar ji kalbėjosi su tais žmonėmis? 

Galvytė pasipurtė. 

— Kodėl ne? 

— Nes kai ji išėjo, jų jau nebebuvo. 

Ricoli atsigręžė į šaligatvį, kur kažkada stovėjo du lankytojai, mal- 
daudami užsispyrusį vaiką, kad juos įleistų pro vartus. 

Staiga jai ant sprando pasišiaušė plaukai. 

Žiurkių Ponia. Ji čia buvo. 


16. 


Ricoli išlipo iš ligoninės lifto, nužingsniavo pro ženklą visI LANKYTOJAI 
PRIVALO UŽSIREGISTRUOTI ir nėrė tiesiai pro dvivėres duris į Intensyvio- 
sios terapijos skyrių. Buvo viena valanda po vidurnakčio ir apšvietimas 
skyriuje pritemdytas, kad ligoniams netrukdytų miegoti. Atėjus tiesiai 
iš ryškiai apšviesto koridoriaus, matėsi ne seselės, o beveidžiai siluetai. 
Tiktai viena atitverta lova skendėjo šviesoje ir lyg švyturys traukė Ri- 
coli. 

Priešais atitvertos lovos angą stovėjusi juodaodė policininkė pasi- 
sveikino su Ricoli. 

— Sveika, detektyve. Greitai atsiradote. 

— Arji jau ką nors pasakė? 

— Ji negali kalbėti. Į gerklę tebėra įkištas kvėpavimo vamzdelis. 
Bet ji tikrai pabudusi. Akys atmerktos, ir girdėjau seselę sakant, kad ji 
klauso komandų. Visi atrodo tikrai nustebę, kad ji iš viso atsipeikėjo. 

Išgirdusi spiegiantį respiratoriaus pavojaus signalą, Ricoli pažiūrėjo 
pro tarpdurį ir pamatė aplink lovą susibūrusių medikų grupelę. Ji atpaži- 
no neurochirurgą daktarą Jueną ir terapeutą daktarą Sarklifą, kurio šviesi 
plaukų uodegėlė savotiškai nesiderino prie paniurusių specialistų. 

— Kas ten darosi? 

— Nežinau. Kažkas dėl kraujo spaudimo. Daktaras Sarklifas atsi- 
rado kaip tik tada, kai reikalai pradėjo blogėti. Paskui pasirodė daktaras 
Juenas, ir nuo to laiko jie nesitraukia nuo jos. — Policininkė kraipė 


galvą. — Nemanau, kad eina geryn. Tie aparatai pypsi lyg paklaikę. 

— Jėzau, tik nesakykite, kad neteksime jos, kai jau atsigavo. 

Ricoli prasispraudė pro tarpdurį, pavargusios akys iš karto įskaudo 
nuo ryškios šviesos. Sesers Uršulės pro susigrūdusius medikus nesimatė, 
tačiau ji aiškiai matė virš lovos esančius monitorius — širdies ritmas 
šokinėjo lyg akmenukas, paleistas vandens paviršiumi. 

— Ji bando ištraukti endotrachėjinį vamzdelį! — sunerimo me- 
dicinos sesuo. 

— Pririšk ranką stipriau! 

— ... Uršule, atsipalaiduok. Pasistenk atsipalaiduoti. 

— Sistolinis nukrito iki aštuoniasdešimties... 

— Kodėl ji taip išraudusi? — nesuprato Juenas. — Pažiūrėkite į 
jos veidą. — Respiratorius sucypė, ir jis dirstelėjo į šoną. 

— Per daug priešinasi kvėpavimo takai, — pasakė medicinos se- 
suo. — Ji grumiasi su respiratoriumi. 

— Spaudimas krenta, daktare Juenai. Sistolinis — aštuoniasdešimt. 

— Paleiskite dopaminą per lašelinę. Greičiau. 

Staiga medicinos sesuo pastebėjo tarpduryje stovinčią Ricoli. 

— Ponia, jums teks išeiti. 

— Ar ji atgavo sąmonę? — paklausė Ricoli. 

— Žšeikite iš Čia. 

— Aš susitvarkysiu, — pasakė Sacklifas. 

Jis paėmė Ricoli už rankos, nešvelniai suspaudė ir išvedė į kori- 
dorių. Užtraukė užuolaidą, kad visiškai nesimatytų ligonės. Stovėdama 
patamsyje ji jautė medicinos seserų žvilgsnius, nukreiptus į ją iš įvairių 
IT skyriaus postų. 

— Detekryve Ricoli, — tarė Sarklifas, — turite mums leisti atlikti 
savo darbus. 

— Aš taip pat stengiuosi atlikti savąjį. Ji yra mūsų vienintelė liu- 
dininkė. 

— Jos būklė kritiška. Prieš leidžiant su ja kalbėtis, mums dar rei- 
kia įveikti šitą krizę. 

— Tačiau ji atgavo sąmonę? 


— Taip. 

— Ji supranta, kas vyksta? 

Jis parylėjo. Blankioje šviesoje Ricoli negalėjo įžiūrėti jo veido 
išraiškos. Matėsi tiktai plačių pečių siluetas ir žalios akys, spindinčios 
nuo netoliese esančių monitorių. 

— Nesu tikras. Atvirtai kalbant, aš nesitikėjau, kad ji iš viso atgaus 
sąmonę. 

— Kodėl krenta kraujo spaudimas? Ar kažkas naujo pasirodė? 

— Neseniai ji pradėjo panikuoti turbūt dėl to endotrachėjinio 
vamzdelio. Atgrasus jausmas, kai jis būna gerklėje, tačiau jis turi ten lik- 
ti, nes reikia jai padėti kvėpuoti. Kai kraujo spaudimas pakilo, skyrėme 
valiumo. Paskui staiga jis pradėjo kristi. 

Medicinos sesuo atitraukė užuolaidą ir šūktelėjo pro tarpą: 

— Daktare Satklifai? 

— Taip? 

— Jos spaudimas nereaguoja net į dopaminą. 

Sarklifas grįžo prie lovos. 

Pro atitrauktą užuolaidą Ricoli stebėjo vos už kelių žingsnių 
vykstančią dramą. Vienuolės plaštakos sugniaužtos į kumščius, besi- 
stengiant išlaisvinti prie lovos turėklų pritvirtintus riešus, ant rankų 
išvirtusios venų virvės. Viršugalvis sutvarstytas, burną užstojo kyšantis 
endotrachėjinis vamzdelis, tačiau jos veidas matėsi aiškiai. Atrodė išti- 
nęs, skruostai skaisčiai nuraudę. Mumifikuojamoje marlės ir vamzdelių 
daugybėje įstrigusios Uršulės akys buvo lyg gaudomo žvėrelio, vyzdžiai 
išsiplėtę iš baimės, žvilgsnis lyg paklaikęs blaškėsi į kairę, į dešinę, tarsi 
ieškotų išsigelbėjimo. Ji nesiliovė tąsyti rankų, tarškindama lovos turėk- 
lus lyg narvo grotas. Jos visas liemuo pakilo nuo lovos, ir staiga suspiegė 
širdies monitoriaus signalas. 

Ricoli žvilgsnis šovė į monitorių: linija buvo tiesi. 

— Viskas gerai, viskas gerai! — ramino Satklifas. — Ji tiktai atsi- 
jungė vieną liniją. — Jis skubiai prijungė laidą, ir ekrane vėl supulsavo 
ritmas. Padažnėjęs pyp pyp pyp. 

— Pagreitinkite dopaminą lašelinėje, — nurodė Juenas. — Stum- 


kime skysčius. 

Ricoli žiūrėjo, kaip medicinos sesuo iki galo atidarė lašelinės ka- 
nalą ir visu greičiu paleido fiziologinį tirpalą Uršulei į veną. Paskutinę 
sąmoningumo sekundę vienuolės ir Ricoli žvilgsniai susitiko. Prieš pat 
apsitraukiant jos akims, prieš blykstelint paskutinei sąmonės kibirkštė- 
lei, tame žvilgsnyje Ricoli pamatė siaubingą baimę. 

— Spaudimas vis tiek nekyla! Nukrito iki šešiasdešimties... 

Uršulės veido raumenys suglebo, rankos sustingo. Po nusvirusiais 
vokais akys jau buvo nenukreiptos į nieką. Nereginčios. 

— PVCs*, — pasakė medicinos sesuo. — Aš matau PVCSs! 

Visų akys nukrypo į širdies veiklos monitorių. Iki šiol ekrane už- 
rašomas greitas, bet lygus pulsavimas dabar buvo iškraipytas, atrodė 
tarsi durklo smaigstymai. 

— Skilvelių tachikardija! — nustatė Juenas. 

— Visiškai negaliu nustatyti kraujo spaudimo! Nutrūko kraujotaka. 

— Nuleisk lovos turėklą. Greičiau, greičiau, pradedame kompresijas. 

Viena medicinos sesuo metėsi prie tarpdurio, išstumdama arbulą 
Ricoli, ir šūktelėjo: 

— Turime mėlyną kodą! 

Pro aptvaro langelį Ricoli stebėjo aplink Uršulę vykstantį sam- 
brūzdį. Matė aukštyn žemyn šokinėjančią Jueno galvą, jau atliekant 
išorinį širdies masažą. Matė, kaip į lašelinės kateterius vienas po kito 
buvo leidžiami vaistai, kaip ant grindų lėkė sterilios pakuotės. 

Ricoli pažiūrėjo į monitorių. Dabar ekranu bėgo dantyta linija. 

— Impulsas — du šimtai! 

Visi atsitraukė nuo lovos, medicinos sesuo pasilenkė su defibri- 
liaroriaus elektrodais rankose. Ricoli aiškiai matė Uršulės apnuogintas 
krūtis, spuoguotą raudoną odą. Ji kažkodėl nustebo, kad vienuolė gali 
turėti tokias dideles krūtis. 

Elektrodai išsikrovė. 

Uršulės liemuo šoktelėjo lyg būtų timptelėtas virvėmis. 

Šalia Ricoli stovinti policininkė tyliai ištarė: 


* PVCS (Premature ventricular contractions) - priešlaikiniai širdies susitraukimai (ekstrasistolės). 

— Turiu blogą nuojautą. Ji neatlaikys. 
Sarklifas dar kartą pažiūrėjo į monitorių. Paskui pro langelį žvilg- 
telėjo į Ricoli. Ir papurtė galvą. 


Mora į ligoninę atvažiavo po valandos. Kai Ricoli paskambino, ji iš 
karto išsirito iš lovos, palikdama šalia miegantį Viktorą, ir net nepa- 
lindusi po dušu apsirengė. Kildama liftu į Intensyviosios terapijos 
skyrių ji tebeužuodė ant odos užsilikusį jo kvapą ir skausmingai jautė 
tebepulsuojantį naktinį mylėjimąsi. Atlėkė tiesiai į ligoninę nuostabiai 
atsiduodanti seksu, mintimis prisirišusi prie šiltų, o ne šaltų kūnų. Prie 
gyvų, o ne mirusių kūnų. Ji atsirėmė nugara į lifto sieną, užsimerkė ir 
leido sau bent kiek ilgiau pasimėgauti atsiminimais. Dar viena nepa- 
mirštamo malonumo akimirka. 

Ji krūptelėjo, kai atsivėrė durys. Staigiai atšoko nuo sienos, mirk- 
sėdama žiūrėjo į dvi medicinos seseris, kurios stovėjo laukdamos, kada 
galės įžengti, ir greitai išėjo paraudusi iki ausų. Ar matosi? — galvojo ji 
eidama koridoriumi. Be abejonės, visi matys veide kaltai spindintį seksą. 

Ricoli sėdėjo Intensyviosios terapijos skyriaus laukiamajame su- 
dribusi ant sofos ir gurkšnojo kavą iš „Styrofoam“ puodelio. Kai Mora 
pasirodė, Ricoli žvilgsnis gana ilgai užtruko prie jos, tarsi ir ji būtų ap- 
tikusi, kad Mora atrodė kitaip. Neprideramai paraudusi tokią naktį, kai 
jas abi sušaukė tragedija. 

— Sako, kad ją ištiko širdies priepuolis, — tarė Ricoli. — Atrodo 
nekaip. Dabar jos gyvybė palaikoma aparatais. 

— Kada sustojo širdis? 

— Apie pirmą. Jie praleido prie jos beveik valandą, ir pavyko at- 
statyti širdies ritmą. Bet dabar ji komos būklės. Pati nekvėpuoja. Vyz- 
džiai nereaguoja. — Ji kraipė galvą. — Abejoju, ar dar gyva sąmonė. 

— Ką sako gydytojai? 

— Na, nesutaria. Daktaras Juenas dar nesiruošia atjungti aparatų. 


Bet tas hipis tvirtina, kad smegenys mirusios. 


— Kalbi apie daktarą Sarklifą? 

— Taip. Apie tą gražuolį su uodegėle. Rytą nurodė, kad būtų at- 
likta EEG* smegenų aktyvumui patikrinti. 

— Jeigu nepasitvirtins, vargu ar bus verta palaikyti gyvybę. 

Ricoli linktelėjo galvą. 

— Taip ir maniau, kad šitaip pasakysi. 

— Ar kas nors matė, kad sustojo širdies veikla? 

— Ką? 

— Ar šalia buvo medikai, kai jos širdis sustojo? 

Dabar Ricoli atrodė suirzusi, kad Mora užverčia ją tokiais sausais 
klausimais. Ji padėjo puodelį, apraškydama stalą kava. 

— Jų ten buvo visa minia. Ir aš buvau. 

— Tai kas vis dėlto atsitiko? 

— Sakė, kad iš pradžių labai pašoko kraujo spaudimas, ir pulsas 
buvo pašėlusiai greitas. Kol arvažiavau, spaudimas jau krito. O paskui 
sustojo širdis. Viskas užfiksuota. 

Abi tylėjo. Televizorius buvo įjungtas, tačiau garsas sumažintas. 
Ricoli žvilgsnis nukrypo į ekrano apačioje slenkančią CNN žinių eilu- 
tę. Šiaurės Karolinos automobilių gamykloje įpykęs darbuotojas nušauna 
keturis... Kolorade traukiniui nuvažiavus nuo bėgių išsilieja toksiški che- 
mikalai... Bėgantis visoje šalyje įvykusių nelaimių sąrašas, o mes, dvi 
nuvargusios moterys, stengiamės išsilaikyti ant kojų per šią naktį. 

Mora atsisėdo ant sofos šalia Ricoli. 

— Kaip tau sekasi, Džeine? Atrodai nusikamavusi. 

— Jaučiuosi velniškai. Tarsi jis išsunkia kiekvieną mano energijos 
lašą ir man nieko nebelieka. — Ji siurbtelėjo paskutinį kavos gurkšnį 
ir šveitė tuščią puodelį į šiukšlių dėžę. Neparaikė. Tiesiog spoksojo į jį, 
buvo per daug pavargusi, kad atsistotų ir pakeltų nuo grindų. 

— Ta mergytė jį atpažino, — pasakė Ricoli. 

— Nesupratau? 

— Nonė. — Ji parylėjo. — Gabrielis jai buvo toks geras. Lyg ir 
nustebino mane. Kažkaip nesitikėjau, kad jis gali taip gražiai elgtis su 


vaikais. Pati žinai, koks jis nenuspėjamas. Toks įsitempęs. Bet užteko atsi- 


* Elektroencefalograma. 

sėsti prie jos, ir iš karto abu susigiedojo... — Ji ilgesingai dirstelėjo į šalį, 
paskui nusipurtė. — Nuotraukoje ji atpažino Hovardą Redfildą. 

— Jis buvo tas vyras, atėjęs į Greistouną? Tas, kuris buvo su Džei- 
ne Dou:? 

Ricoli linktelėjo. 

— Jie buvo drauge. Bandė įeiti, susitikti su ja. 

Mora purtė galvą. 

— Nesuprantu. Ką, po galais, šie trys žmonės turėjo bendra? 

— Į šį klausimą tiktai Uršulė būtų galėjusi atsakyti. — Ricoli pa- 
kilo ir užsivilko paltą. Paėjusi durų link, sustojo. Atsigręžė į Morą. — 
Žinok, ji buvo atsigavusi. 

— Sesuo Uršulė? 

— Atsimerkė prieš pat sustojant širdžiai. 

— Ar manai, kad ji tikrai buvo atgavusi sąmonę? Suprato, kas 
vyksta? 

— Ji suspaudė medicinos seseriai ranką. Vykdė nurodymus. Bet 
aš taip ir neturėjau galimybės pasišnekėti su ja. Stovėjau netoli jos, o ji 
pažiūrėjo į mane prieš pat... — Ricoli nutilo tarsi pašiurpusi nuo tos 


minties. — Aš buvau paskutinis žmogus, kurį ji matė. 


Jau pačiame Intensyviosios terapijos skyriuje Mora žingsniavo pro mo- 
nitorius, siunčiančius žalius širdies veiklos impulsus, pro medicinos se- 
seris, kurios šnabždėjosi sustojusios prie užuolaidomis atitvertų ligonių 
lovų. Internatūros metais dirbant rotacijos tvarka su kritiškos būklės 
ligoniais, kiekvienas apsilankymas IT skyriuje visada buvo persunktas 
rūpesčio: ligonis ant mirties slenksčio, krizė, kuri reikalavo jos skubaus 
sprendimo. Netgi po šitiek metų atėjus tokią valandą į IT skyrių, jos 
pulsas pagreitėdavo. Tačiau šią naktį jos nelaukė jokia medicininė krizė: 
ji atėjo apžvelgti jos padarinius. 

Mora rado daktarą Satklifą stovintį prie Uršulės lovos, rašantį į li- 
gonio kortelę. Tušinukas lėtėjo, sustojo, galiukas neatsitraukė nuo lapo, 


tartum daktarui nesisekė suregzti kito sakinio. 

— Daktare Sarklifai? — kreipėsi ji. 

Jis pažvelgė į ją, įdegęs veidas išvagotas šviežiomis nuovargio rauk- 
šlėmis. 

— Detektyvė Ricoli paprašė, kad arvykčiau. Ji sakė, kad jūs pla- 
nuojate nutraukti gyvybės palaikymą. 

— Jūs ir vėl šiek tiek per anksti, — tarė jis. — Daktaras Juenas 
nutarė dieną ar dvi palaukti. Pirmiausia nori pamatyti EEG. — Jis vėl 
nuleido akis į savo pastabas. — Argi neironiška? Lapų lapai skirti jos 
paskutinėms kelioms dienoms žemėje. Tačiau visas jos gyvenimas sutel- 
pa vos į vieną trumpą skirsnį. Kažkaip negerai išeina. Kažkaip bjauriai. 

— Jūs bent susipažįstate su savo pacientais, kai jie dar kvėpuoja. 
O aš neturiu tokios privilegijos. 

— Nemanau, kad man patiktų jūsų darbas, daktare Ailz. 

— Būna dienų, kai ir aš juo nesidžiaugiu. 

— Tai kodėl jūs jį pasirinkote? Kodėl mirusieji jums svarbiau už 
gyvuosius? 

— Jie verti dėmesio. Mirusieji norėtų, kad žinotume, kodėl jie mirė. 

Jis pažiūrėjo į Uršulę. 

— Jeigu jus domina, kas čia blogo atsitiko, galiu atsakyti. Mes ne- 
pakankamai skubiai ėmėmės priemonių. Stovėjome aplinkui žiūrėda- 
mi, kaip ji panikuoja, o reikėjo jai skirti sedatyvų. Jeigu būtume tiesiog 
greičiau ją nuraminę... 

— Ar sakote, kad širdis sustojo dėl panikos? 

— Būtent taip prasidėjo. Iš pradžių sukilo kraujo spaudimas ir 
pulsas. Paskui spaudimas staiga nukrito ir prasidėjo aritmijos. Prireikė 
dvidešimties minučių, kol atstarėme ritmą. 

— Ką rodo jos EKG? 

— Ūminį miokardo infarktą. Dabar jai gili koma. Vyzdžiai nerea- 
guoja. Jokios reakcijos į didelį skausmą. Jai, ko gero, tikrai negrįžtamai 
pažeistos smegenys. 

— Ar truputėlį ne per anksti taip sakyti? 

— Aš esu realistas. Daktaras Juenas tikisi ją ištempti, bet, antra 
vertus, jis yra chirurgas. Jam reikalinga puiki statistika. Jeigu tik jo pa- 

cientas išlieka gyvas po operacijos, jis gali įrašyti ją į savo sėkmių sąrašą. 
Net jeigu ji galiausiai tiktai vegetuos. 

Ji priėjo prie lovos ir suraukė kaktą, žiūrėdama į ligonę. 

— Kodėl ji tokia pabrinkusi? 

— Sutrikus širdies veiklai, mes švirkštėme jai skysčius — bandė- 
me pakelti spaudimą. Štai kodėl veidas atrodo išbrinkęs. 

Mora pažiūrėjo į jos rankas ir pamatė iškilusias rausvas ruples. 

— Čia atrodo lyg išnykstanti urtikarija*. Kokie vaistai jai buvo 
skirti? 

— Tokiais kritiškais momentais skiriame įprastinį kokteilį. Anti- 
aritminius vaistus. Dopaminą. 

— Aš manau, kad jums reikia atlikti farmakokinetinius ir toksi- 
kologinius tyrimus. 

— Atsiprašau? 

— Tai buvo neišaiškintas širdies veiklos sustojimas. O ši urtikarija 
atrodo kaip reakcija į vaistus. 

— Paprastai mes neatliekame toksikologinių tyrimų vien dėl to, 
kad ligoniui sustoja širdis. 

— Šiuo atveju jums reikėtų juos aclikti. 

— Kodėl? Ar jūs manote, kad mes suklydome? Kad skyrėme ne tai, 
ko reikėjo? — Dabar balse girdėjosi gynimasis, nuovargį keitė pyktis. 

— Ji yra nusikaltimo liudininkė, — nurodė Mora. — Vienintelė 
liudininkė. 

— Mes ką tik visą valandą stengėmės išgelbėti jai gyvybę. O dabar 
jūs užsimenate, kad nepasitikire mumis. 

— Klausykite, aš tiktai stengiuosi užtikrinti, kad viskas būtų at- 
likta nuodugniai. 

— Gerai. — Jis staigiai užtrenkė kortelę. — Aš pasirūpinsiu, kad 
būtų atlikti toksikologiniai tyrimai — vien dėl jūsų, — tarė jis ir nuėjo. 

Mora liko prie lovos, žiūrėjo į Uršulę, kuri gulėjo užlieta silpnos, 
tarsi laidotuvėms skirtos šviesos, sklindančios nuo šalia stovinčios lem- 


pos. Nesimatė nė vienos šiukšlės, kurių paprastai likdavo po CPR. Nei 


* Dilgėlinė. 

naudotų švirkštų, nei vaistų buteliukų, nei sterilių pakuočių, kurių 
visada būna primėtyta gaivinimo metu — viskas surinkta. Ligonės 
krūtinė kilo ir leidosi, atsiliepdama į kiekvieną plaučių ventiliatoriaus 
dumplių šniokštelėjimą, stumiant į plaučius orą. 

Mora išsiėmė mažą žibintuvėlį ir pašvietė juo Uršulei į akis. 

Nė vienas vyzdys nereagavo į šviesą. 

Atsitiesdama ji staiga pajuto kažkieno žvilgsnį. Atsigręžė ir apstul- 
bo išvydusi tarpduryje stovintį tėvą Brofį. 

— Medicinos seserys paskambino, — tarė jis. — Jos manė, kad 
galbūt atėjo laikas. 

Paakiuose tamsūs ratilai, smakras pajuodęs nuo barzdos šerių. 
Kaip paprastai apsirengęs dvasininko drabužį, tik tiek, kad tokią anks- 
tyvą valandą marškiniai susiraukšlėję. Ji įsivaizdavo, kaip ką tik paža- 
dintas iš miego jis išsirito iš lovos ir puolė rengtis. Automatiškai griebė 
marškinius ir paliko šiltą miegamąjį. 

— Norėtumėte, kad išeičiau? — paklausė jis. — Galiu grįžti vėliau. 

— Ne, prašau, įeikite, tėve. Aš tiktai ruošiausi peržiūrėti medici- 
ninę kortelę. 

Jis linktelėjo galvą ir įėjo į vidų. Netikėtai ta vieta pasirodė per 
maža, per daug intymi. 

Ji paėmė kortelę, kurią buvo palikęs Satklifas. Atsisėdusi ant šalia 
lovos esančios taburetės, staiga vėl pajuto savo kvapus ir pagalvojo, ar 
Brofis taip par gali juos suuosti. Viktoro kvapą. Sekso kvapą. Brofis 
pradėjo murmėti maldą, ir ji prisivertė sutelkti visą dėmesį į medicinos 
seserų įrašus. 

00:15: Pagrindiniai duomenys: KS iki 130/90, pulsas 80. Akys at- 
merktos. Daro tikslingus judesius. Paliepus suspaudžia dešinę ranką. Apie 
psichinės būklės pasikeitimą pranešta daktarams Juenui ir Satklifui. 

00:43: KS iki 180/100, pulsas 120. Daktaras Satklifas atvykęs. Ligonė 
sunerimusi ir stengiasi ištraukti ET vamzdelį. 

00:50: sistolinis KS nukritęs iki 110. Paraudonavusi ir labai suneri- 
musi. Daktaras Juenas atvykęs. 

00:55: sistolinis 85, pulsas 180. Lašelinė pilnai atidaryta... 

Kai kraujo spaudimas staiga nukrito, įrašai sutrumpėjo, rašyta 
skubiau, kol pasidarė vos įskaitoma keverzonė. Ji įsivaizdavo, kaip čia 
rutuliojosi įvykiai. Griebtasi ieškoti lašelinės maišelių ir švirkštų. Medi- 
cinos sesuo bėginėja į vaistinėlę vaistų. Atplėšiamos sterilios pakuotės, 
tuštinami buteliukai, skubiai apskaičiuojamos reikiamos dozės. Kol 
viskas vyksta, ligonė daužosi, kraujo spaudimas smunka. 

01:00: Pranešta, kad sustojo širdis. 

Dabar rašysena pasikeitė. Kita medicinos sesuo registruoja įvy- 
kius. Nauji įrašai tvarkingi ir metodiški: šiuo darbu užsiima medicinos 
sesuo, kurios pareiga, paskelbus kodą, tiktai stebėti ir dokumentuoti. 

Širdies skilvelių virpėjimas. Elektrinė kardioversija — 300 džaulių. 
Intraveninis lidokaino lašinimas padidintas iki 4 mg/min. 

Kardioversija pakartota — 400 džaulių. Skilveliai tebevirpa. 

Vyzdžiai išsiplėtę, tačiau tebereaguoja į šviesą... 

Dar nepasiduoda, pagalvojo Mora. Nepasiduoda, kol reaguoja 
vyzdžiai. Kol vis dar yra šansas. 

Ji prisiminė, kaip būdama interne pirmą kartą kvietė pacientui 
skubią pagalbą ir kaip nenoriai turėjo prisipažinti pralaimėjusi, netgi kai 
buvo aišku, jog ligonio neįmanoma išgelbėti. Tačiau čia pat, už palatos 
durų, stovėjo ir laukė to vyro šeima — žmona ir du paaugliai sūnūs, ir 
būtent tų berniukų veidai neišėjo Morai iš galvos, vėl ir vėl priplojant 
defibriliatoriaus elektrodus. Abu berniukai buvo tokio ūgio kaip vyrai, 
didelėmis pėdomis ir spuoguotais veidais, tačiau liejo vaikiškas ašaras, 
ir, nors seniai jau buvo beprasmiška, ji vis tiek stengėsi atgaivinti jų 
tėvą, skatindama save — duok jam dar vieną šoką. Na, dar vieną. 

Ji pastebėjo, kad tėvas Brofis nutilo. Pakėlusi galvą sutiko jo žvilgs- 
nį, tokį įdėmų žvilgsnį, jog pasijautė tarsi į ją būtų įsiveržta. 

Ir kartu keistai sužadinta. 

Ji užvertė kortelę: aiškiai dalykiškas gestas, nuslepiant sutrikimą. Ji 
ką tik išlipo iš Viktoro lovos, ir štai — pritraukia būtent šitą vyrą. Ji Ži- 
nojo, kad rujojančios katės savo kvapu pritraukia katinus. Ar ir ji dabar 
skleidžia tokį signalą — pasirengusios suartėti moters kvapą? Moters, 


kuri taip ilgai išbuvo be sekso, jog dabar jo niekaip neužtenka? 

Ji atsistojo ir pasiėmė paltą. 

Jis priėjo padėti jai apsirengti. Stovėjo čia pat už nugaros, plačiai 
atlapojęs drabužį, kol ji kišo į rankoves rankas. Jautė, kaip jo ranka brūkš- 
telėjo jai per plaukus. Atsitiktinis palytėjimas, nieko daugiau, bet sukėlė 
pavojingą virpulį. Ji pasitraukė į šalį ir skubiai užsisagstė visas sagas. 

— Prieš jums išeinant, — tarė jis, — noriu kai ką parodyti. Ar 
eisite su manimi? 

— Kur? 

— Žemyn, į ketvirtą aukštą. 

Suglumusi ji nusekė jį iki lifto. Įlipus į jį vėl atrodė, kad jie atsi- 
dūrė uždaroje vietoje, kurioje buvo per daug arti vienas kito. Ji stovėjo 
susigrūdusi rankas į kišenes ir stoiškai sekė besikeičiančius aukštų nu- 
merius galvodama: „Ar nuodėmė pripažinti, kad kunigas gražus? 

Jeigu ne nuodėmė, tuomet užtikrinta beprotystė. 

Pagaliau lifto durys atsivėrė, ir ji nusekė paskui jį koridoriumi 
pro eilę dvivėrių durų, kol pateko į Širdies ir kraujagyslių ligų skyrių. 
Kaip ir Chirurginės reanimacijos ir Intensyviosios terapijos skyriuje, čia 
nakčiai buvo pritemdyta šviesa, ir toje prieblandoje jis vedėsi ją EKG 
kontrolės punkto link. 

Kūninga medicinos sesuo, sėdinti priešais monitorių, atitraukė 
akis nuo daugybės rodomų širdies bangų ir plačiai nusišypsojo. 

— Tėve Brofi. Naktinė vizitacija? 

Jis palietė medicinos sesers petį — lengvas pažįstamas gestas, by- 
lojantis apie jaukų draugiškumą. Mora prisiminė tą pirmą kartą, kai 
ji pastebėjo Brofį, praeinantį sniegu nuklotu kiemu po sesers Kamilės 
miegamojo langu. Kaip jis paguodžiamai uždėjo ranką ant pasisveiki- 
nusios senyvos vienuolės peties. Šitas vyras nebijojo paliesti apdovano- 
damas šiluma. 

— Labą vakarą, Ketlina, — tarė jis, ir netikėtai jo balse slystelėjo ne- 
ryški linksma Bostono airių gaidelė. — Vadinasi, turėjote ramią naktį? 

— Kol kas — pabelskim į medį. Ar medicinos seserys jus pakvietė 
pas ką nors? 

— Nė pas vieną iš jūsiškių. Mes buvome viršuje, Intensyviosios 
terapijos skyriuje. Aš norėjau atvesti daktarę Ailz čia į svečius. 

jus nualins. Šitas žmogus nežino, kas yra poilsis. 

— Poilsis? — atsiliepė Brofis. — Kas tas poilsis? 

— Tai dalykas, kurio mums, paprastiems mirtingiesiems, kartais 
labai reikia. 

Brofis pažiūrėjo į monitorių. 

— Kaip laikosi mūsų ponas Demarkas? 

— A, jūsų ypatingasis ligonis. Rytoj jis perkeliamas į nekontro- 
liuojamą lovą. Vadinasi, jis laikosi puikiai. 

Brofis parodė į šeštoje lovoje gulinčio paciento EKG juostelę, gra- 
žiai pypsinčią per ekraną. 

— Na, va, — tarė jis, paliesdamas Morai ranką, kvėptelėdamas į 
plaukus. — Štai ką norėjau jums parodyti. 

— Kodėl? — paklausė Mora. 

— Ponas Demarkas yra tas pats žmogus, kurį tada mudu išgelbė- 
jome. — Jis pažvelgė į ją. — Žmogus, kuris, kaip prognozavote, netu- 
rėjo išgyventi. Čia mūsų stebuklas. Jūsų ir mano. 

— Nebūtinai stebuklas. Jau pastebėjote, kad kartais klystu. 

— Jūs nė kiek nesistebite, kad šitas vyras išžingsniuos iš ligoninės? 

Ji pažiūrėjo į jį, supamą ramios intymios prieblandos. 

— Labai gaila, bet mane jau mažai kas stebina. 

Ji nenorėjo, kad tai nuskambėtų ciniškai, bet taip jau išėjo, ir buvo 
įdomu, ar tik jis ja nenusivylė. Kažkodėl atrodė, jog jam buvo svarbu, 
kad ji parodytų bent kokią nuostabą, o ji tikrai pateikė jam žodžiais iš- 
reikštą mostelėjimą ranka. 

Leidžiantis liftu į vestibiulį, ji pasakė: 

— Norėčiau tikėti stebuklais, tėve. Tikrai norėčiau. Tačiau gaila, 
kad negalima pakeisti nepatraisomos skeptikės nuomonės. 

Jis šypsodamasis atsakė: 

— Jums duotas nuostabus protas ir, be abejo, jums skirta juo pa- 
sinaudoti. Užduoti sau klausimus ir pačiai rasti atsakymus. 

— Esu tikra, kad jūs užduodate tuos pačius klausimus kaip ir aš. 

— Kiekvieną dieną. 

— Ir vis dėlto jūs pripažįstate dievybės sąvoką. Ar jūsų tikėjimas 
niekada nesusvyruoja? 

Pauzė. 

— Ne, mano tikėjimas — ne. Tuo aš galiu pasitikėti. 

Jo balse ji išgirdo netikrumo pėdsaką ir pažvelgė į jį. 

— Tuomet kuo jūs nesate tikras? 
kė jos prorą, perskaitė tas mintis, kurių ji nenorėjo jam atskleisti. 

— Savo jėga, — tyliai ištarė jis. — Kartais nesu tikras savo jėga. 

Lauke, stovėdama viena ligoninės automobilių aikštelėje, ji sunkiai 
kvėpė šaltą orą. Dangus giedras, žvaigždžių žėrėjimas veriantis. Ji įlipo į 
automobilį ir minutėlę sėdėjo, kol šilo variklis, stengdamasi suprasti, kas 
ką tik įvyko tarp jos ir tėvo Brofio. Iš tikrųjų tai visiškai nieko, tačiau jau- 
tėsi tokia kalta, tartum rikrai kažkas būtų įvykę. Ir kalta, ir pažvalėjusi. 

Ji važiavo ledu nublizgintomis garvėmis galvodama apie tėvą Brofį 
ir Viktorą. Išeidama iš namų buvo nuvargusi, dabar budri ir judri, ner- 
vai dūzgė — jautėsi gyvesnė negu ištisus mėnesius. 

Ji įvažiavo į garažą ir įeidama į namą jau nėrėsi iš palto. Žingsniuo- 
dama miegamojo link atsisegiojo palaidinukę. Viktoras kietai miegojo, 
nė nenujausdamas, kad ji čia pat, nusimeta drabužius. Jau keletą dienų 
jis praleido daugiau laiko jos namuose negu savo viešbučio kambaryje, 
ir dabar atrodė, kad jo vieta čia, jos lovoje. Jos gyvenime. Drebėdama ji 
šmurkštelėjo po nuostabiai šiltais apklotais, ir jis sukrutėjo, kai prie jo 
prisiglaudė vėsus kūnas. 

Keli paglostymai, keli bučiniai, ir jis visiškai pabudo, visiškai su- 
sižadino. 

Ji mielai pasitiko jį savyje, ragindama negaišti, ir nors gulėjo po juo, 
tai nereiškė, kad jam paklūsta. Ji gėrė savo pasitenkinimą, jis savo, patvir- 
tindamas jos nuopelnus tyliu pergalingu šūksmu. Tačiau kai ji užsimer- 
kė, jausdama savyje jo išsiliejimą, prieš akis iškilo ne tik Viktoro, bet ir 
tėvo Brofio veidas. Tas atvaizdas mainėsi, nenusistovėjo, tiesiog švysčiojo 
pirmyn atgal, kol galų gale ji nebesuprato, kieno ten buvo veidas. 

Abiejų. Ir nė vieno iš jų. 


Li: 


Žiemą šalčiausios būna giedros dienos. Pabudusią Morą pasitiko aki- 
nantis saulės glamonėjamo sniego spindesys, ir nors ji džiaugėsi paga- 
liau išvydusi mėlyną dangų, vėjas daužėsi, prie namo augantis rododen- 
dras buvo sulinkęs kaip senis, lapai nusvirę, susirietę nuo šalčio. 

Kelyje į darbą ji gurkšnojo kavą, markstydamasi nuo spindinčios 
saulės, trokšdama apsigręžti ir traukti namo. Įlįsti su Viktoru atgal į lovą 
ir ten praleisti visą dieną, šildant vienas kitą po plunksnine antklode. 
Praėjusią naktį jiedu giedojo Kalėdų giesmes: jis — sodriu baritonu, 
ji — stengdamasi prisiderinti, traukdama altu ir iškraipydama melodiją. 
Labai baisiai skambėjo, ir galiausiai jie daugiau juokėsi negu giedojo. 

O šį rytą, važiuodama pro papuoštus gatvių žibintus, pro univer- 
salinę parduotuvę, kurios languose puikavosi manekenai, aprengti žvil- 
gančiais šventiniais drabužiais, ji vėl giedojo — kaip visada iškraipyda- 
ma melodiją. Netikėtai viskas aplinkui prabilo apie Kalėdas. Žinoma, 
visi vainikai ir girliandos kabėjo kelias savaites, tiktai ji nekreipė į juos 
dėmesio. Kada gi miestas atrodė toks šventiškas? Kada gi saulė šitaip 
skaisčiai atsispindėjo nuo sniego? 

Tėlaimina jus Dievas, linksmi ponai, te niekas nenuliūdina jūsų. 

Ji įėjo į Olbanio gatvėje esantį Teismo medicinos ekspertų pastatą, 
kurio koridoriuje didžiulės iš folijos iškirpros raidės skelbė — RAMYBĖ 
ŽEMĖJE. 

Luizė pakėlė galvą ir nusišypsojo. 


— Šiandien atrodote linksma. 

— Aš tiesiog džiaugiuosi vėl matydama saulę. 

— Džiaukimės, kol ji šviečia. Girdėjau, ryt vakare dar sulauksime 
sniego. 

— Man patinka, kai sninga Kūčių vakarą. — Ji pasiėmė kelis šo- 
koladukus iš saldainių vazelės, kuri stovėjo ant Luizės stalo. — Kokie 
planai šiandien? 

— Praėjusią naktį nieko neatvežė. Spėju, kad niekas nenori mirti 
prieš pat Kalėdas. Dešimtą valandą daktaras Bristolis turi būti teisme ir 
gali būti, kad po to važiuos tiesiai namo, jeigu jūs galėsite jį pavaduoti, 
jei bus iškvietimų. 

— Jeigu ir toliau bus ramu, manau, ir pati anksti išeisiu. 

Luizės antakis iš nuostabos šovė aukštyn. 

— Tikiuosi, laukia kažkas smagaus. 

— Be abejo, — atsakė juokdamasi Mora. — Eisiu apsipirkti. 

Įėjus į savo kabinetą, nuotaikos nesugadino netgi didžiulė krūva 
laboratorijos išvadų ir padiktuotų įrašų, laukiančių, kada bus patikrinti. 
Sėdėdama prie rašomojo stalo ji smagiai triauškė šokoladukus ir darba- 
vosi be pietų pertraukos ir dar po jos, tikėdamasi išsprukti iki trečios 
valandos ir leistis tiesiai į „Saks Fifth Avenue“. 

Ji nesitikėjo sulaukti Gabrielio Dino. Kai pusę trijų tą popietę jis 
įėjo į jos kabinetą, nenumanė, kaip jo vizitas visiškai pakeis jos dieną. 
Kaip visuomet negalėjai jo įžvelgti, ir vėl jai dingrelėjo mintis, jog ka- 
žin, ar temperamentingąją Ricoli ir šį velniškai mįslingą vyrą galėjo sieti 
kokie nors romantiški jausmai. 

— Šiandien po pietų grįžtu į Vašingtoną, — tarė jis, pasidėdamas 
lagaminėlį. — Prieš išvykdamas norėjau išgirsti jūsų nuomonę dėl kai ko. 

— Žinoma. 

— Pirmiausia gal galėčiau pažiūrėti į Džeinės Dou palaikus? 

— Viskas išdėstyta mano skrodimo išvadose. 

— Vis dėlto, manau, reikėtų man pačiam ją pamatyti. 

Mora pakilo nuo kėdės. 

— Turiu jus įspėti, — tarė ji, — kad nebus malonu į ją žiūrėti. 

Šaldytuvas gali tiktai sulėtinti, o ne sustabdyti irimą. Prasegusi 
baltą lavono maišą, Mora turėjo ištverti pasklidusius kvapus. Ji jau buvo 

perspėjusi Diną apie lavono išvaizdą, ir jis nekrūptelėjo, kai plastikas 
prasiskyrė, atidengdamas nuogus audinius toje vietoje, kur turėtų būti 
veidas. 

— Jis buvo visiškai nuplėštas, — paaiškino Mora. — Oda at- 
pjauta viršuje palei plaukų augimo liniją ir nulupra žemyn. Kitas pjūvis 
padarytas po smakru. Tarsi būtų nuardyta kaukė. 

— Ir jis išsinešė tą odą? 

— Ir ne tik ją. 

Mora iki galo atitraukė maišo užtrauktuką, ir trenkė toks baisus 
dvokas, jog ji pasigailėjo, kad neužsidėjo medicininės kaukės ir gob- 
tuvo. Tačiau Dinas buvo prašęs tiktai paviršutiniškos apžiūros, ne iš- 
samaus tyrinėjimo, todėl abu užsitempė tik pirštines. 

— Plaštakos, — tarė jis. 

— Abi pašalintos kaip ir pėdų dalys. Iš pradžių manėme, kad su- 
sidūrėme su kolekcionieriumi. Kūno dalys kaip trofėjai. Kita prielaida: 
jis bandė sunaikinti jos tapatybę. Neliko pirštų atspaudų, neliko veido. 
Aiškėja visiško pašalinimo motyvas. 

— O kaip pėdos. 

— Tas ir liko neaišku. Po kurio laiko supratome, kad viskas galėjo 
būti nupjauta dėl kitos priežasties. Reikėra paslėpti ne jos tapatybę, o 
jos raupsuotumą. 

— O šie išbėrimai ant visos odos? Taip pat dėl Hanseno ligos? 

— Šis odos išbėrimas vadinamas erytbema nodosum leprosum*. Tai 
reakcija į gydymą. Turbūt jai buvo skirti antibiotikai Hanseno ligai gy- 
dyti, todėl atlikdami odos biopsiją ir neradome aktyvių bakterijų. 

— Vadinasi, šie išbėrimai atsiradę ne dėl pačios ligos? 

— Ne. Tai šalutinis neseniai atliktos terapijos antibiotikais po- 
veikis. Remiantis jos rentgenogramomis, kurį laiką — galbūt kažkiek 
metų — ji sirgo Hanseno liga, tik po to pradėtas gydymas. — Ji pa- 
žvelgė į Diną. — Jau viską pamatėte? 

Jis linktelėjo. 

— Dabar aš noriu jums kai ką parodyri. 


“ Raupsų mazginė eritema. 


231 


Kai jie grįžo į jos kabinetą, iš savo lagaminėlio jis išėmė aplanką. 

— Vakar po mūsų susirinkimo aš paskambinau į Interpolą ir pa- 
prašiau informacijos apie Baroje įvykdytas žudynes. Štai ką man atsi- 
untė faksu Indijos centrinio tyrimų biuro Ypatingų nusikaltimų tyrimo 
skyrius. Elektroniniu paštu atsiuntė ir keletą skaitmeninių vaizdų, 
kuriuos noriu jums parodyti. 

Ji atvertė aplanką ir pamačiusi viršutinį lapą pasakė: 

— Tai policijos dokumentas. 

— Gauta iš Indijos Andhra Pradešo valstijos, kurioje buvo Baros 
kaimelis. 

— Kokia jų tyrimo padėtis? 

— Jis tebevyksta. Tai atsitiko prieš metus, ir jie nelabai pasistūmė- 
jo į priekį. Abejoju, ar šis įvykis bus kada nors išaiškintas. Netgi nesu 
tikras, ar jam teikiama pirmenybė. 

— Nužudyta beveik šimtas žmonių, agente Dinai. 

— Taip, tačiau būtina įvertinti ir aplinkybes. 

— Žemės drebėjimas — įvykis. Uraganas — įvykis. Viso kaimo 
žmonių išžudymas — smulkmena. Bet juk tai nusikaltimas prieš žmoniją. 

— Pažiūrėkite, kas dar vyksta Pietų Azijoje. Kašmyre masinės 
žudynės, už kurias atsakingi ir indai, ir musulmonai. Indijoje žudomi 
tamilai ir sikhai. Paskui žudynės kastų sistemoje. Maoistų — leninistų 
partizanų vykdomi bombardavimai... 

— Motinėlė Marija Klement mano, kad tai buvo žudynės religi- 
niu pagrindu. Ataka prieš krikščionis. 

— Tokie užpuolimai ten tikrai įvyksta. Tačiau ligoninę, kurioje 
dirbo sesuo Uršulė, finansavo pasaulietiškoji labdara. Kitos dvi medici- 
nos seserys — tos, kurios žuvo kaimelyje, — nebuvo jokios Bažnyčios 
narės. Todėl Andhra Pradešo policija ir abejoja, kad buvo užpuolimas 
religiniu pagrindu. Galbūt politinė ataka. Arba neapykanta pagrįstas 
nusikaltimas, kadangi nukentėjo raupsuotieji. Tas kaimas buvo nieki- 
namas. — Jis parodė į aplanką, kurį ji laikė. — Ten yra skrodimo išva- 
dos, kurias norėjau jums parodyti, ir nusikaltimo vietos nuotraukos. 

Mora atvertė kitą lapą ir žiūrėjo į fotografiją. Vaizdas taip pribloškė, 
jog ji negalėjo ištarti nė žodžio. Negalėjo nusukti akių nuo to siaubo. 

Armagedono reginys. 

Ant rūkstančio medžio ir pelenų kauburių sukrauti apskrudę lavo- 
nai. Ugnies karštis sutraukęs lenkiamuosius raumenis, ir kūnai sustingę 
bokso pozose. Su žmonių palaikais susimaišiusios negyvos ožkos, kailiai 
nusvilę, pajuodę. 

— Jie naikino viską, — tarė Dinas. — Žmones. Gyvulius. Nergi 
vištos užmuštos ir sudegintos. 

Jai pavyko atversti kitą nuotrauką. 

Kiti lavonai, labiau sunaikinti ugnies, belikusios krūvos suanglė- 
jusių kaulų. 

— Užpulta nakties metu, — pasakė Dinas. — Lavonus atrado 
tiktai kitą rytą. Netoliese esančio fabriko dieninės pamainos darbinin- 
kai pastebėjo iš slėnio kylančius tirštus dūmus. O atvykę apžiūrėti rado 
štai ką. Devyniasdešimt septynis negyvus žmones, dauguma moterų ir 
vaikų, taip pat dvi medicinos seseris iš ligoninės — abi amerikietės. 

— Ta pati ligoninė, kurioje dirbo Uršulė. 

Dinas linktelėjo. 

— Ir štai tikrai įdomi detalė, — pasakė jis. 

Ji pakėlė akis, staiga įrempė dėmesį, nes pasikeitė jo balsas. 

— Taip? 

— "Tas fabrikas netoli kaimelio. 

— Kuo čia dėtas fabrikas? 

— Jis priklausė cheminių preparatų gamyklai „Oktagonas“. 

Ji nearplėšė nuo jo akių. 

— „Oktagonas'. Čia ta kompanija, kur dirbo Hovardas Redfildas? 

Jis linktelėjo galvą. 

— Ta, kurią tiria SEC. Tiek daug kas sieja tas tris aukas, jog viskas 
pradeda atrodyti lyg milžiniškas voratinklis. Mes žinome, kad Hovardas 
Redfildas buvo „Oktagono“ viceprezidentas, atsakingas už tarptautines 
operacijas, o „Oktagonui“ priklausė tas fabrikas netoli Baros. Mes žino- 
me, kad sesuo Uršulė dirbo Baros kaimelyje. Žinome, kad Džeinė Dou 
kentėjo nuo Hanseno ligos, vadinasi, ir ji galėjo gyventi Baroje. 

— Viskas sugrįžta į tą kaimą, — pasakė ji. 


— Į tas žudynes. 

Jos žvilgsnis nukrypo į nuotraukas. 

— Ką, jūsų nuomone, aš rasiu šiose skrodimų išvadose? 

— Pasakykite, gal Indijos patologai ko nors nepastebėjo. Ko nors, 
kas galėtų nušviesti tą užpuolimą. 

— Bus sunku. Ugnis labai daug sunaikina. Po gaisro gali būti 
sunku nustatyti mirties priežastį, jeigu nėra kitų įrodymų. Pavyzdžiui, 
kulkų arba lūžių. 

— Remiantis skrodimų išvadomis, kai kurios kaukolės buvo su- 
traiškytos. Jie nusprendė, kad aukas daužė joms miegant. Paskui jas 
ištempė iš lūšnelių ir sukrovė į kelias krūvas deginti. 

Ji atsivertė kitą nuotrauką. Toks pat pragaras. 

— Visos šios aukos, — sumurmėjo ji. — Ir nė viena nesugebėjo 
pabėgti? 

— Maryrt, viskas vyko labai greitai. Turbūt daugelis aukų buvo 
ligos suluošintos ir nepajėgė bėgti. Šiaip ar taip, ten buvo nesveikų 
žmonių rezervatas. Kaimelis atkirstas nuo visuomenės, izoliuotas slėny- 
je, kuris buvo pačiame kelio gale. Didelė užpuolikų grupė galėjo staiga 
mestis ir lengvai sudoroti šimtą žmonių. Ir niekas negirdėjo riksmų. 

Mora atsivertė paskutinę nuotrauką. Nutotografuotas mažas kal- 
kėmis išbaltintas pastatas su skardiniu stogu, apdegusiomis sienomis. 
Lauke prie pat durų dar viena lavonų krūva, galūnės susipynusios, vei- 
dai neatpažįstamai apdegę. 

— Ta ligoninė buvo vienintelis išlikęs pastatas, kadangi suręstas iš 
šlakbetonio blokų, — paaiškino Dinas. — Krūvoje rasti ir abiejų ameri- 
kiečių medicinos seserų palaikai. Jų tapatybę turėjo nustatyti teismo me- 
dicinos antropologas. Jis sakė manąs, kad šitoks sudegimo laipsnis galėjo 
būti pasiektas panaudojus katalizatorių. Ar tam pritartumėte, daktare Ailz? 

Mora neatsakė. Ji buvo įsmeigusi akis jau nebe į lavonus. Žiūrėjo 
į kur kas labiau pribloškiančią detalę. Kai kas taip ją sukrėtė, jog kelias 
sekundes net pamiršo kvėpuoti. 

Virš ligoninės durų matėsi iškaba su skiriamąja emblema: skren- 
dantis balandis, su meile išskleidęs globėjiškus sparnus virš mėlyno 
gaublio. Emblema, kurią ji iš karto atpažino. 

Tai buvo viena iš „One Earth“ ligoninių. 

— Daktare Ailz? — sunerimo Dinas. 

Ji krūptelėjo, pakėlė akis. Suprato, kad jis tebelaukė atsakymo. 

— Kūnus... nėra taip lengva sudeginti, — pasakė ji. — Juose yra 
pernelyg daug vandens. 

— Šie kūnai sudegę iki par kaulų. 

— Taip. Tai tiesa. Vadinasi, katalizatorius — jūs teisus, turbūt 
buvo panaudotas katalizatorius. 

— Benzinas? 

— Benzinas tiktų. Ir jo nesunku gauti. — Jos žvilgsnis vėl nu- 
krypo į apdegusios ligoninės nuotraukas. — Be to, aiškiai matosi vėliau 
susmukusio laužo liekanos. Šitos apanglėjusios šakos... 

— Yra koks nors skirtumas? Ar ne taip ruošiamas kremavimo 
laužas? — paklausė jis. 

Ji atsikrenkštė. 

— Jeigu kūnai pakelti nuo žemės, tirpstantys riebalai krenta į 
liepsnas. Dėl to... ugnis stipriau dega. — Ji staigiai sušlavė nuotraukas ir 
įkišo atgal į aplanką. Sėdėjo sunėrusi rankas ant rudo segtuvo — pavir- 
šius toks glotnus jos odai, o turinys gręžte gręžė skylę širdyje. — Jeigu 
jūs nieko prieš, agente Dinai, norėčiau detaliau patyrinėti šias skrodimų 
išvadas. Aš susisieksiu su jumis. Ar galiu pasilikti visą aplanką? 

— Žinoma. — Dinas pakilo nuo kėdės. — Mane rasite Vašingtone. 

Ji taip ir nearplėšė akių nuo aplanko ir nematė, kaip jis pasuko 
durų link. Nepastebėjo, nė kaip jis atsigręžė ir žiūrėjo į ją. 

— Daktare Ailz? 

Ji pakėlė galvą. 

— Taip? 

— Man dar kai kas rūpi. Ne dėl to įvykio — kai kas asmeniška. 
Nežinau, ar jūsų galėčiau klausti apie tai. 

— Kas yra, agente Dinai? 

— Ar pasišnekate su Džeine? 

— Savaime suprantama. Šio tyrimo metu... 

— Ne apie darbą. Apie tai, kas ją kamuoja. 

Ji susilaikė. Galėčiau pasakyti, pagalvojo ji. Kas nors turi jam pasakyti. 

— Ji visą laiką buvo gerokai įsitempusi, — pasakė jis. — Bet dar 
kažkas yra. Matau, kad ją kažkas labai slegia. 

— Tas įvykis vienuolyne labai daug iš jos pareikalavo. 

— Tai ne tyrimo klausimas. Kas nors daugiau jai neduoda ramy- 
bės. Tai, apie ką ji nenori kalbėti. 

— Tikrai ne manęs turėtumėte klausti. Jums reikia pasikalbėti su 
Džeine. 

— Bandžiau. 

— Ir? | 

— Ji kalba vien apie darbą. Žinote, kokia ji gali būti — prakeiktas 
policininkas — robotas. — Jis atsiduso. — Manau, kad praradau ją. 

— Pasakykite man kai ką, agente Dinai. 

— Taip? 

— Ji jums patinka? 

Jis pažiūrėjo tiesiai jai į akis. 

— Neužduočiau jums tokio klausimo, jeigu nepatiktų. 

— Tuomet turite patikėti tuo, ką pasakysiu. Jūs jos nepraradote. 
Jeigu ji atrodo nepasiekiama, taip yra tiktai dėl to, kad ji bijo. 

— Džeinė? — Jis pakraipė galvą ir nusijuokė. — Ji nieko nebijo. 
O mažiausiai — manęs. 

Ji žiūrėjo, kaip jis išėjo iš kabineto, ir pagalvojo: „Tu klysti. Mes 


visos bijome žmonių, kurie mus gali įskaudinti. 


Vaikystėje Ricoli mėgo žiemą. Visą vasarą laukdavo, kol pradės skrajoti 
pirmosios snaigės, laukdavo ryto, kai praskleidusi miegamojo užuolai- 
das išvys baltutėliu apdaru užklotą žemę — tyrą skraistę dar nesudarky- 
tą pėdų. Ir krykšdama lėkdavo į lauką, nerdavo į pusnis. 

Dabar manevruodama vidurdienio eismo sraute drauge su visais 
kitais šventiškai nusiteikusiais pirkėjais, ji stebėjosi, kas galėjo pavogti 
tą stebuklą. 

Rytoj laukiantis Kūčių vakaras šeimos rate nėmaž jos nedžiugino. 
Ji žinojo, kaip tas vakaras klostysis: visi kimš kalakurą, burnos bus per 


pilnos, kad galėtų ištarti žodelį. Brolis Frenkis triukšmingas ir užgaulus 

nuo pernelyg romu pastiprinto kiaušininio likerio. Tėvas, įsikibęs į tele- 
vizoriaus nuotolinio valdymo pultelį, visu garsu paleidęs ESPN sporto 
programą, skandins bet kokį prasmingą pokalbį. O motina, Andžela, 
knapsės krėsle, išsekusi nuo kiaurą dieną gamintų valgių. Kasmet tie 
patys senieji ritualai, bet tai ir sudaro šeimą, pagalvojo ji. Darome tą 
patį taip pat, nesvarbu, ar nuo to esame laimingi, ar ne. 

Nors jos netraukė vaikščioti po krautuves, tačiau ilgiau nebegalėjo 
atidėlioti tos kančios: Kūčių dieną negalima išdygti Ricolių namuose 
be būtino glėbio dovanų. Nesvarbu, ar tos dovanos tinkamos, ar ne, 
svarbu, kad jos būtų žaviai įvyniotos ir kad kiekvienas ją gautų. Pernai 
brolelis Frenkis, tas subingalvis, davė jai džiovintą rupūžę iš Meksikos: 
iš jos odos padarytą piniginę monetoms. Bjauriau ir nebegalėjo primin- 
ti pravardės, kurią jis amžinai jai kaišiodavo. Varlė Varlei. 

Šiemet Frenkis — žuvęs. 

Ji stūmė vežimėlį per „Target“ prekybos centro minias, dairyda- 
masi rupūžės ekvivalento. Iš visų garsiakalbių plaukė Kalėdų giesmės, 
o mechaniniai Kalėdų Seneliai sveikino ją savaisiais „o ho ho“, kai ji 
ryžtingai brovėsi tarpais tarp lentynų, apipintų blizgučių girliandomis. 
Tėčiui ji nupirko vilnonius mokasinus. Mamai — Airijoje pagamintą 
arbatinuką, dekoruotą mažyčiais rausvais rožių pumpurėliais. Jaunes- 
niajam broliui Maiklui — languotą vilnonį chalatą, o jo naujajai pane- 
lei Airinai — karančius kraujo raudonumo austriško krištolo auskarus. 
Ji nupirko dovanas netgi Airinos mažyliams berniukams — vienodus 
žieminius kombinezonus su dryžiais šonuose. 

Bet Frenkis, tas bukagalvis, gaus špygą. 

Ji traukė ta eile, kur buvo sukrautas vyriškas apatinis trikotažas. Štai 
kur gali būti aukso kasyklos. Tvirtai suręstas jūrų pėstininkas Frenkis, 
mūvintis rausvas siaurikes? Ne, per daug šlykštu: netgi ji niekada nepultų 
taip žemai. Ji judėjo toliau, pro žokėjų kelnes, ir sulėtino žingsnį pasie- 
kusi glaudes, staiga susimąstydama nebe apie Frenkį, bet apie Gabrielį su 
savo pilkais kostiumais ir nuobodžiais kaklaraiščiais. Vyrą, kurio santūrus 
ir konservatyvus skonis siekia iki pačių apatinių. Vyrą, kuris gali išvaryti 
moterį iš proto, nes ji niekada nesupras, kokią vietą ji užima jo gyvenime: 
ji niekada nežinos, ar po tuo pilku kostiumu plaka tikra širdis. 

Ji staigiai išsuko iš tos eilės ir nuvažiavo tolyn. Susikaupk, velniai 
griebtų. Ieškok ko nors Frenkiui. Gal knygą? Ji žinotų kelis tinkamus 
pavadinimus. Mis Elgsenos vadovas: Kaip nebūti subingalviu. Labai gaila, 
kad Mis Elgsena niekada tokios neparašė, o būtų didelė paklausa. Ji 
stūmėsi viena eile, kita, ieškodama, ieškodama. 

Ir galiausiai sustojo, gerklę suveržė, pirštai nutirpo sugniaužę ve- 
žimėlio rankeną. 

Ji pateko į eilę, vedančią pro kūdikiams skirtą skyrių. Matėsi maži 
Aaneliniai naktiniai kostiumėliai, išsiuvinėti ančiukais. Lėlytėms tinka- 
mos pirštinėlės ir bateliukai, ir papurusios kepurėlės su minkštais bum- 
buliukais viršuje. Krūvos rausvų ir mėlynų antklodėlių, į kurias galima 
suvystyti naujagimius. Ji ilgiausiai žiūrėjo į antklodėles, prisimindama, 
kaip Kamilė buvo suvysčiusi savo negyvą kūdikį į melsvą vilnonę ant- 
klodėlę, apsupdama motinos meile, motinos širdgėla. 

Prireikė kelių skambučių, kol mobiliojo telefono garsas išplėšė ją 
iš transo. Ji išsitraukė jį iš rankinės ir svaigiai atsiliepė: 

— Ricoli. 

— Sveika, detektyve. Čia Voltas Degrutas. 

Degrutas dirbo nusikaltimų tyrimo laboratorijos DNR skyriuje. 
Paprastai Ricoli jam skambindavo, bakštindama greičiau pateikti tyri- 
mo rezultatus. Šiandien ji atsiliepė į jo skambutį su atbukusiu dėmesiu. 

— Ir ką gi turi man pasakyti? — paklausė ji, akys sugrįžo prie 
vaikiškų antklodėlių. 

— Mes palyginome motinos DNR su kūdikio, kurį radote tvenkinyje. 

— Taip? 

— Nužudytoji Kamilė Medžines tikrai yra to vaiko motina. 

Ricoli giliai atsiduso. 


— Ačiū, Voltai, — sumurmėjo ji. — Mes to ir tikėjomės. 
— Palauk. Yra dar kai kas. 
— Dar? 


— Manau, kad šito nesitikėjote. Galiu pasakyti apie kūdikio tėvą. 

Ji iš karto visą dėmesį nukreipė į Volto balsą. Į tai, ką jis ruošėsi pa- 
sakyti. 

— O ką? 


— Aš žinau, kas jis. 

Ricoli važiavo visą popietę ir dar paniro į pilkas sutemas, žiūrėdama 
į kelią, aptrauktą įniršio rūku. Ką tik supirktos dovanos gulėjo palai- 
dos ant užpakalinės sėdynės kartu su vyniojamojo popieriaus ir folijos 
kaspinėlių ritiniais, bet mintys buvo atitrūkusios nuo Kalėdų. Jos su- 
kosi apie jauną merginą, basą vaikščiojančią po sniegą. Merginą, kuriai 
reikėjo speigo keliamo skausmo, kad tik tas užmaskuotų dar baisesnę 
kančią. Tačiau niekas neprilygo slaptai mergaitės kankynei, galėjo mels- 
tis arba plakti save be saiko, bet niekas nenuslopino vidinių skausmo 
dejonių. 

Kai ji pagaliau pasuko pro granito kolonas į įvažą prie Kamilės 
tėvų namo, buvo beveik penkta valanda, pečiai sustingę nuo tokio ilgo 
vairavimo. Ji išlipo iš automobilio ir įtraukė į plaučius geliančio sūraus 
oro. Paskui užlipo laiptukais ir paspaudė skambutį. 

Duris atidarė tamsiaplaukė ekonomė Marija. 

— Atleiskite, detektyve, tačiau ponios Medžines nėra. Ar ji tikė- 
josi jūsų sulaukti? 

— Ne. Kada ji grįš namo? 

— Ji su berniukais išėjo apsipirkti. Turėtų grįžti vakarienei. Ma- 
nau, dar po kokios valandos. 

— Tada aš jos palauksiu. 

— Aš nesu tikra... 

— Aš tiesiog palaikysiu ponui Medžinesui kompaniją. Jeigu taip 
tinka. 

Marija nenoriai ją įsileido. Moteris, įpratusi skaitytis su kitais, ne- 
ketino užtrenkti durų teisėsaugai. 

Ricoli nereikėjo Marijos pagalbos, kad parodytų, kur eiti: ji pati 
nužingsniavo tomis pačiomis nublizgintomis grindimis, pro tuos pa- 
čius marinistinius paveikslus ir įėjo į Jūros kambarį. Nantaket Saundo 
vandenų vaizdas buvo grėsmingas, vėjo plakamos bangos putojo bal- 
tomis keteromis. Rendolas Medžinesas gulėjo medicininėje lovoje ant 
dešiniojo šono, atsukęs veidą į langus, kad matytų kylančią audrą. Vieta 
pirmoje eilėje priešais šėlstančios gamtos sceną. 

Šalia jo sėdinti pasamdyta medicinos sesuo pastebėjo ją ir pakilo 
nuo kėdės. 

— Labas? 

— Esu detektyvė Ricoli iš Bostono policijos departamento. Aš 
tiktai laukiu, kol grįš ponia Medžines. Pagalvojau, užsuksiu pas poną 
Medžinesą. Pažiūrėsiu, kaip jis laikosi. 

— Visą laiką panašiai. 

— Kaip jam sekasi sveikti po insulto? 

— Jau keletą mėnesių atliekame fizinę terapiją. Tačiau gana sun- 
kūs pažeidimai. 

— Visam laikui? 

Medicinos sesuo dirstelėjo į ligonį, paskui parodė Ricoli gestu, 
kad eitų paskui ją iš kambario. 

Koridoriuje sesuo pasakė: 

— Nenoriu kalbėti jam girdint. Žinau, kad jis supranta. 

— Iš ko supratote? 

— Iš to, kaip jis į mane žiūri. Kaip į viską reaguoja. Nors negali 
kalbėti, tačiau protas veikia. Šią popietę buvau paleidusi groti kom- 
paktinį diską — jo mėgstamą operą La Boheme. Ir jo akyse pamačiau 
ašaras. 

— Gal kalta ne muzika. Gal tai tiesiog frustracija. 

— Jis tikrai turi pagrindą jausti nusivylimą. Po aštuonių mėnesių 
beveik nėra jokio pagerėjimo. Beveik neabejotina, kad jis nebevaikščios. 
Viena jo pusė ir liks paralyžiuota. O dėl jo kalbos, na... — Ji liūdnai 


palingavo galvą. — Buvo sunkus insultas. 

Ricoli atsisuko į Jūros kambarį. 

— Jeigu norėtumėte pertraukėlės kavai ar panašiai — aš mielai 
pasėdėsiu prie jo valandėlę. 

— Jūs nieko prieš? 

— Nebent jam reikia kokio nors specialaus slaugymo. 

— Ne, jums nieko nereikia daryti. Tiesiog kalbėkitės su juo. Jis 
džiaugsis. 

— Gerai. Kalbėsiu. 

Ricoli grįžo į Jūros kambarį ir prie pat lovos prisitraukė kėdę. Atsi- 
sėdo taip, kad matytų Rendolo Medžineso akis. Kad jis būtinai matytų 
jos akis. 

— Sveiki, Rendolai, — tarė ji. — Prisimenate mane? Detektyvė 
Ricoli. Aš esu ta policininkė, kuri tiria jūsų dukros nužudymą. Juk jūs 
žinote, kad Kamilė mirė, tiesa? 

Pilkose akyse šmėstelėjo liūdesys. Patvirtinimas, kad jis suprato. 
Kad gedi. 

— Jūsų mergaitė Kamilė buvo graži. Bet juk žinote tai, tiesa? 
Kaipgi galėtumėte nežinoti? Kasdien ją matydavote šiuose namuose. 
Matėte, kaip ji augo, kaip virto jauna moterimi. — Ji patylėjo. — Ir 
matėte, kaip ji palūžo. 

— Kada pradėjai ją prievartauti, Rendolai? 

Už lango vėjai plakė Nantaket Saundo vandenis. Nors diena geso, 
tamsioje jūroje švytėjo putotos bangos, aštrūs sūkuriuojantys smaigaliai. 
leido žemyn, beviltiškai vengdamas jos akių. 

— Jai tiktai aštuoneri metai, kai jos motina nusižudo. Staiga 
Kamilei lieka tiktai tėvelis. Jai reikia tavęs. Ji pasitiki tavimi. O tu ką 
darai? — Pasibjaurėjusi Ricoli purtė galvą. — Žinojai, kokia ji buvo 
trapi. Žinojai, kodėl ji vaikščiojo basa po sniegą. Kodėl užsirakindavo 
savo kambaryje. Kodėl pabėgo į vienuolyną. Ji bėgo nuo tavęs. 

Ricoli palinko dar arčiau. Taip arti, jog užuodė šlapimą, įsisunkusį 


į jo sauskelnes. 

— Tą vieną kartą ji parvažiavo namo turbūt manydama, kad jos 
neliesi. Kad bent kartą paliksi ją ramybėje. Namai buvo pilni giminai- 
čių, atvykusių į laidotuves. Tačiau tai tavęs nesustabdė. Ar ne? 

Akys tebespoksojo žemyn, tebevengė jos. Ji pasilenkė prie lovos. Pri- 
slinko taip arti, jog kad ir kur jo akys žiūrėtų, vis tiek atsiremtų į jos veidą. 

— Tai buvo tavo kūdikis, Rendolai, — kalbėjo ji. — Mums net 
nereikėjo tavo DNR mėginio įrodyti. Kūdikis pernelyg atitiko savo 
motiną. Tai įrašyta ten, kūdikio DNR. Kraujomaišos vaikas. Ar žinojai, 
kad apvaisinai ją? Ar žinojai, kad pražudei savo paties dukrą? 
kaip pagreitėjo jo alsavimas, kaip garsiai žiopčiojo — lyg žmogus, žūt- 
būtinai norintis pabėgti, bet negalintis. 

— Žinai ką, Rendolai, aš per daug netikiu Dievą. Tačiau tu verti 
mane galvoti, kad klystu. Nes pažiūrėk, kas tau atsitiko. Kovo mėnesį 
išprievartavai dukrą. Balandžio mėnesį tave ištiko insultas. Daugiau 
niekada nebepajudėsi. Ir nebekalbėsi. Iš tavęs teliko smegenys pūvan- 
čiame kūne, Rendolai. Jeigu tai ne Dievo įvykdytas teisingumas, tuo- 
met nežinau, kas tai. 

Dabar jis unkščiojo, stengėsi kaip nors pajudinti nejudrias galūnes. 

Ji pasilenkė ir sušnabždėjo jam į ausį: 

— Užuodi, kaip pūni? Kol tu čia guli, leidi į savo sauskelnes, kaip 
manai, kuo užsiima tavo žmonelė Lorena? Turbūt labai šauniai leidžia 
laiką. Galbūt susiranda ką nors kitą, kad palaikytų jai kompaniją. Pa- 
galvok apie tai. Nebūtina numirti, kad patektum į pragarą. 

Ji patenkinta atsikvėpė ir atsistojo. 

— Linksminkis iš širdies, Rendolai, — palinkėjo ji ir išėjo iš 
kambario. 

Eidama paradinių durų link, ji išgirdo Marijos balsą: 

— Jau išeinate, detektyve? 

— Taip. Nutariau nelaukti ponios Medžines. 

— Ką jai pasakyti? 

— Tiesiog kad buvau užsukusi. — Ricoli dirstelėjo Jūros kamba- 


rio pusėn. — O, ir štai ką pasakykite. 

— Taip? 

— Manau, kad Rendolas ilgisi Kamilės. Kodėl jums nepadėjus jos 
nuotraukos ten, kur jis visą laiką ją matytų. — Atidarydama duris ji 
nusišypsojo. — Jis bus dėkingas. 


Svetainėje mirksėjo kalėdinės lemputės. 

Garažo vartai girgždėdami atsivėrė, ir Mora pamatė Viktoro iš- 
sinuomotą automobilį, stovintį dešinėje garažo pusėje, tarsi ten jam 
ir priklausytų būti. Tarsi čia būtų ir jo namai. Ji privažiavo šalia jo ir 
išjungė variklį, piktai suktelėjusi raktelį. Luktelėjo, kol užsivėrė vartai, 
stengdamasi nusiraminti, nes žinojo, kas prieš akis laukė. 

Ji stvėrė savo lagaminėlį ir išlipo iš automobilio. 

Įėjusi į vidų, neskubėdama pakabino paltą, pasidėjo rankinę. La- 
gaminėlį nusinešė į virtuvę. 

Viktoras nusišypsojo jai, mesdamas į kokteilinę ledukus. 

— Sveika. Kaip tik tau ruošiu tavo mėgstamą gėrimą. Vakarienė 
jau orkaitėje. Stengiuosi tau įrodyti, kad namuose vyras iš tikrųjų gali 
būti naudingas. 

Ji stebėjo, kaip jis barškino kokteilinėje ledus ir įpylė gėrimo į 
martinio taurę. Padavė jai. | 

— Darbščiajai namų šeimininkei, — tarė jis ir pabučiavo ją į lūpas. 

Ji stovėjo visiškai nejudėdama. 

Jis iš lėto atsitraukė, žvilgsnis klajojo jos veidu. 

— Kas atsitiko? 

Ji padėjo taurę. 

— Atėjo laikas būti atviram. 

— Manai, kad toks nebuvau? 

— Nežinau. 

— Jeigu kalbame apie tai, kas atsitiko prieš trejus metus — apie 
mano klaidas... 

— Kalbu ne apie tai, kas atsitiko tada. Kalbu apie dabartį. Ar 


dabar esi man atviras. 

Jis sumišęs nusijuokė. 

— Ką šį kartą blogai padariau? Už ką turiu atsiprašyti? Nes mielai 
taip ir padarysiu, jeigu tau to reikia. Po velnių, atsiprašysiu ir už tai, ko 
nepadariau. 

— Man nereikia atsiprašymo, Viktorai. — Ji išėmė iš lagaminėlio 
Gabrielio Dino paskolintą aplanką ir ištiesė jam. — Aš tenoriu, kad 
man papasakotum apie tai. 

— Kas čia? 

— Interpolo atsiųsti policijos dokumentai. Apie pernai įvykusias 
masines žudynes Indijoje. Mažame kaimelyje už Haiderabado. 

Jis atvertė aplanką, susiraukė žiūrėdamas į pirmąją nuotrauką. Ne- 
taręs nė žodžio atsivertė kitą, po to dar kitą. 

— Viktorai? 

Jis užvertė aplanką ir pažiūrėjo į ją. 

— Ką aš privalau apie tai pasakyti? 

— Juk tu žinojai apie šitas žudynes, tiesa? 

— Žinoma, kad žinojau. Jie užpuolė vieną „One Earth“ ligoninę. 
Tenai netekome dviejų savanorių. Dviejų medicinos seserų. Mano toks 
darbas, kad žinočiau. 

— Man nepasakei. 

— Tai įvyko prieš metus. Kodėl turėčiau pasakyti? 

— Kadangi tai tiesiogiai susiję su mūsų tyrimu. Viena iš tų vie- 
nuolių, kurias užpuolė Greistouno vienuolyne, dirbo toje „One Earth“ 
ligoninėje. Juk žinojai, ar ne? 

— Kaip manai, kiek savanorių dirba „One Earth“ organizacijoje? 
Turime tūkstančius medicinos darbuotojų daugiau kaip aštuoniasde- 
šimtyje šalių. 

— Tiesiog pasakyk, Viktorai. Ar žinojai, kad sesuo Uršulė dirbo 
„One Earth“ sistemoje? 

Jis apsisuko ir nuėjo prie praustuvo. O ten stovėjo ir žiūrėjo pro 
langą, nors lauke buvo tamsu, nieko nesimatė. 

— Įdomu, — tarė ji. — Po skyrybų nieko negirdėjau iš tavęs. Nė 


vieno žodžio. 

— Ar turiu priminti, kad ir tau niekada nerūpėjo susisiekti su 
manimi? 

— Nei laiško, nei telefono skambučio. Norėdama apie tave suži- 
noti paskutines naujienas, turėjau pasiskaityti Peop/e žurnalą. Viktoras 
Benksas — šventasis, atsidavęs humanitariniams darbams. 

— Aš savęs neišskyriau iš kirų, Mora. Tu gali man nepriekaištauti. 

— Ir staiga, lyg perkūnas iš giedro dangaus, pasirodai čia, Bos- 
tone, baisiausiai trokšdamas išvysti mane. Kaip tik tada, kai pradedu 
užsiimti šitos žmogžudystės reikalais. 

Jis atsigręžė į ją. 

— Ar nemanai, kad norėjau susitikti su tavimi? 

— Laukei trejus metus. 

— Taip. Treji metai — per ilgai. 

— Kodėl dabar? 

Jis tyrinėjo jos veidą, tarsi vildamasis įžvelgti bent kokį supratimo 
pėdsaką. 

— Pasiilgau tavęs, Mora. Tikrai pasiilgau. 

— Tačiau tai ne pagrindinė priežastis, dėl ko atvažiavai susitikti 
su manimi. Taip? 

Ilga tyla. 

— Ne. Ne pagrindinė. 

Ji staiga pasijuto išsekusi, susmuko į kėdę prie virtuvės stalo ir 
įsmeigė akis į aplanką, kur buvo ta demaskuojanti nuotrauka. 

— Tai kodėl pasirodei? 

— Stovėjau viešbučio kambaryje, rengiausi, ir televizorius buvo 
įjungtas. Išgirdau žinią apie vienuolyne įvykusį užpuolimą. Pamačiau 
tave, rodomą per televiziją. Nusikaltimo vietoje. 

— Tą dieną ir palikai mano sekretorei pirmąją žinutę. Tą pačią 
popietę. 

Jis linktelėjo galvą. 

— Viešpatie, tu buvai stulbinanti televizoriaus ekrane. Visa įsisu- 
pusi į juodą paltą. Buvau ir pamiršęs, kokia tu graži. 


— Bet ne dėl to paskambinai, ar ne? Tave domino žmogžudystė. 

Paskambinai dėl to, kad esu teismo medicinos ekspertė, atliekanti to 
nusikaltimo tyrimą. 

Jis neatsakė. 

— Tu žinojai, kad viena auka dirbo „One Earth“ organizacijoje. 
Norėjai išsiaiškinti, ką žino policija. Ką aš žinau. 

Vis tiek jokio atsakymo. 

— Kodėl tu tiesiog nepaklausei manęs? Ką bandai nuslėpti? 

Jis atsitiesė, žvilgsnis staiga pasidarė iššaukiamas. 

— Ar bent kiek nutuoki, kiek gyvybių mes kiekvienais metais iš- 
gelbėjame? 

— "Tu neatsakai į mano klausimą. 

— Kiek vaikų paskiepijame? Kiek nėščių moterų sulaukia iš mūsų 
ligoninių reikiamos priežiūros? Jos priklauso nuo mūsų, nes neturi kito 
pasirinkimo. O „One Earth“ išsilaiko vien dėl savo aukotojų gerano- 
riškumo. Mūsų reputacija turi būti nepriekaištinga. Užtektų kokiam 
žurnalistui šnipštelėti, ir mums skirti dotacijų pinigai nuplauks štai 
šitaip. — jis spragtelėjo pirštais. 

— Ką tai turi bendra su šiuo tyrimu? 

— Pastaruosius dvidešimtį metų aš organizavau „One Earth“ 
darbą, pradėjau kurti nuo nulio ir apie save patį nė kiek negalvojau. 
Visuomet visas dėmesys jiems — žmonėms, kuriais niekas daugiau 
nesirūpina. Jie svarbiausia. Štai kodėl negaliu leisti, kad kas nors keltų 
grėsmę mūsų finansavimui. 

Pinigai, pagalvojo ji. Visa esmė pinigai. 

Ji įdėmiai žiūrėjo į jį. 

— Tavo korporacijos donoras. 

— Ką? 

— Tu minėjai, kad pernai iš korporacijos donoro gavai didžiulę 
dotaciją. 

— Mes gauname dotacijų iš daugybės šaltinių... 

— Ar tai buvo cheminių preparatų gamykla „Oktagonas'? 

Šokas jo veide ir buvo atsakymas. Pasigirdo, kaip jis staiga įkvėpė, 
tarsi ruoštųsi tai paneigti, tačiau tuoj pat iškvėpė neištaręs nė žodžio — 
užčiaupė ginčo beprasmiškumas. 

— Nesunku tai patikrinti, — pasakė Mora. — Kodėl tau tiesiog 
nepasakius man teisybės? 

Jis nuleido akis. Sunkiai linktelėjo galvą. 

— „Oktagonas“ yra vienas iš mūsų dosniausių aukotojų. 

— Ir ko jie iš jūsų tikisi? Ką „One Earth“ turi daryti, atsilyginda- 
ma už tuos pinigus? 

— Kodėl manai, kad turime ką nors ypatinga daryti? Mūsų dar- 
bas — įrodymas, kad esame reikalingi. Kaip manai, kodėl tiek daug 
šalių mūsų laukia? Todėl, kad žmonės mumis pasitiki. Mes nesistengia- 
me atversti į kitą tikėjimą ir nesikišame į vietines politikas. Mes esame 
ten tik tam, kad jiems padėtume. Pagaliau tai ir svarbiausia, argi ne? 
Išgelbėti gyvybes. 

— O sesers Uršulės gyvybė? Ar tau tai ką nors reiškia? 

— Žinoma, kad reiškia! 

— Dabar jos gyvybę visiškai palaiko aparatai. Dar viena EEG, ir 
turbūt atjungs visą sistemą. Kas nori, kad ji mirtų, Viktorai? 

— Iš kur aš galiu žinoti? 

— Atrodo, kad žinai daug, ko niekada nesiteikei man pasakyti. 
Žinojai, kad viena iš tų aukų dirbo pas tave. 

— Nemaniau, kad tai turi ryšį. 

— Turėjai leisti man nuspręsti. 

— Tu sakei, kad visą dėmesį skiri tai kitai vienuolei. Jaunesnei. 
Tiktai apie tą auką kalbėjai. Aš maniau, kad užpuolimas neturėjo nieko 
bendra su Uršule. 

— Tu nuslėpei informaciją. 

— Dabar šneki kaip prakeikta farė. Ar jau ruošiesi išsitraukti žen- 
klelį ir antrankius? 

— Aš stengiuosi nepainioti policijos. Bandau tau leisti paaiškinti. 

— Kam čia kvaršinti galvą? Jau pateikei nuosprendį. 

— O tujau elgiesi kaip nusikaltęs. 

Jis stovėjo įsitempęs, akys nukreiptos į šalį, ranka sugniaužusi 
granito stalviršį. Sekundės tiksėjo tyloje. Staiga jos žvilgsnis užgriebė 


medinį stovą su peiliais, jam tereikėjo ištiesti ranką. Aštuoni „Wusthof“ 

virtuviniai peiliai, kuriuos ji visuomet laikė gerai išgaląstus ir paruoštus 
naudoti. Ji dar niekada nebijojo Viktoro. Tačiau žmogaus, kuris stovėjo 
taip arti prie tų peilių, ji nepažinojo. 

Ji tyliai ištarė: 

— Manau, kad turėtum išeiti. 

Jis atsigręžė į ją. 

— Ką tu ketini daryti? 

— Keliauk, Viktorai. 

Minutėlę jis nejudėjo. Ji nenuleido nuo jo akių, širdis daužėsi, 
kiekvienas raumenėlis įsitempęs. Srebėdama jo rankas, laukdama jo 
pirmojo judesio, visą laiką galvojo: Ne, jis nieko man nedarys. Netikiu, 
kad jis galėtų ką nors padaryti. 

Ir kartu baimingai jautė jo rankų jėgą. Kažin ar tos pačios rankos 
galėtų pagriebti plaktuką ir sutraiškyti moteriai kaukolę. 

— Aš tave myliu, Mora, — pasakė jis. — Bet yra dalykų, kurie 
svarbesni už kurį nors iš mudviejų. Prieš ką nors nuspręsdama, pagal- 
vok, ką tuo galėtum sužlugdyti. Kiek žmonių — nekaltų žmonių — 
galėtum pakenkti. 

Ji suvirpėjo, kai jis žengė artyn. Bet nesustojo — praėjo pro pat 
ją. Girdėjosi koridoriumi tolstantys žingsniai, o paskui paradinių durų 
trinktelėjimas. 
jis atbulas išvažiavo iš kiemo. Ji nuėjo prie paradinių durų ir užrakino 
spyną. Paskui užsklendė duris į garažą. Užsidarė nuo Viktoro. 

Grįžusi į virtuvę užrakino ir užpakalines duris, drebančia ranka 
įstūmė grandinėlę. Atsigręžė į kambarį, kuris dabar jai atrodė svetimas, 
kur ore tebesklandė grėsmės aidai. Ant stalviršio tebestovėjo Viktoro 
įpiltas kokteilis. Ji paėmė jau sušilusį gėrimą ir išpylė į plautuvę, tarsi 
jis būtų užterštas. 

Dabar 77 jautėsi užteršta nuo jo prisilietimų. Nuo jo mylėjimosi. 

Nuėjo tiesiai į vonią, nusimetė drabužius ir palindo po dušu. 
Stovėjo po karšto vandens srautu, stengdamasi nuplauti nuo odos visus 
jo pėdsakus, tačiau atsiminimai nenusiplovė. Ji užsimerkė, ir prieš akis 
tebestovėjo jo veidas, jautėsi jo lytėjimas. 

Miegamajame ji nuplėšė paklodes ir užvalkalus, paskleisdama jo 
kvapą. Dar vienas kankinantis priminimas. Iš naujo paklojo lovą, kad 
dingtų mylėjimosi kvapas. Vonioje pakeitė rankšluosčius — tuos, ku- 
riais jis naudojosi. Grįžusi į virtuvę išmetė jo parneštą maistą, kurį šildė 
įkišęs į orkaitę — baklažanų ir parmezano troškinį. 

Tą vakarą ji nevalgė vakarienės, tiktai įsipylė „Zinfandel“ vyno ir nu- 
sinešė į svetainę. Įžiebė dujinį židinį ir sėdėjo žiūrėdama į Kalėdų eglę. 

Linksmų švenčių, pagalvojo ji. Aš galiu atverti krūtinės ląstą ir ati- 
dengti viską, kas yra torse. Galiu atpjauti plaučio gabalėlį ir pakišusi po 
mikroskopu diagnozuoti vėžį arba tuberkuliozę, arba emfizemą. Tačiau 
paslaptis, glūdinti žmogaus širdyje, mano skalpeliui nepasiekiama. 

Vynas buvo anestetikas, atbukinęs skausmą. Ji ištuštino taurę ir 
nuėjo gulti. 

Naktį Mora pašoko iš miego, išgirdo, kaip namas braška nuo vėjų. 
Ji sunkiai alsavo, širdis trankėsi, kol atsiplėšė paskutiniai košmaro skutai. 
Sudegę lavonai, sukrauti ant laužo kaip pajuodusios šakos. Liepsnos, 
mėtančios atšvaitus ant aplinkui stovinčių figūrų. Ir ji, besistengianti likti 
šešėliuose, pasislėpti nuo laužo šviesos. Net sapnuose negaliu atsikratyti 
tų vaizdų, galvojo ji. Gyvenu su savo asmeniniu Dantės pragaru galvoje. 

Ji ištiesė ranką, apčiuopė vėsų patalą šalia, kur ne taip seniai gulėjo 
Viktoras. Ir pasigedo jo, taip kankinamai pasigedo, jog susinėrė rankas 
paširdžiuose, kad kaip nors užgniaužtų tuštumą. 

O jeigu ji klydo? O jeigu jis sakė tiesą? 

Apyaušriu ji pagaliau išlipo iš lovos, jausdamasi apsvaigusi ir nepa- 
ilsėjusi. Nuėjo į virtuvę pasiruošti kavos ir rūškanoje ryto šviesoje sėdė- 
jo prie stalo gurkšnodama iš puodelio. Žvilgsnis nukrypo į fotografijų 
aplanką, kuris tebegulėjo ant stalo. 

Arvertė jį ir išvydo tai, kas sukėlė praėjusios nakties košmarus. Su- 
degę lavonai, apanglėjusios trobelių liekanos. Šitiek negyvų po vienos 
nakties smurto priepuolio, galvojo ji. Koks įniršis turėjo juos valdyti, 
kad paskerstų net gyvulius? Ji žiūrėjo į nebegyvas ožkas ir žmones, susi- 
pynusius bendroje lavonų krūvoje. 

Ožkos. Kodėl būtent ožkos? 


249 


Ji mąstė, ieškodama atsakymo, kas galėjo paskatinti tokį bepras- 
mišką sunaikinimą. 

Negyvi gyvuliai. 

Atsivertė kitą nuotrauką. „One Earth“ ligoninė, šlakbetonio 
blokai apsvilę, prieš pat duris sudegusių lavonų krūva. Tačiau dabar ji 
ugnies. Anksčiau ji neatkreipė į jį dėmesio. Dabar žiūrint atrodė, lyg 
ten būtų prikritę lapų. Ant to gūbriuoto plieno išsibarstę juoduliai. Per 
maži, kad galėtų bent ką įžiūrėti. 

Mora nusinešė nuotrauką į kabinetą ir įjungė šviesas. Rašomajame 
stale susirado didinamąjį stiklą. Pakišusi nuotrauką po ryškia stalinės 
lempos šviesa, tyrinėjo tą vaizdą, sutelkusi dėmesį į skardinį stogą, kur 
didinamasis stiklas išryškino kiekvieną nukritusių lapų detalę. Tie juo- 
duliai staiga įgavo kraupiai naują formą. Per nugarą nubėgo šiurpas. Ji 
padėjo didinamąjį stiklą ir sėdėjo apstulbusi. 

Paukščiai. Ten buvo negyvi paukščiai. 

Mora nuėjo į virtuvę, paėmė telefoną ir surinko Ricoli pranešimų 
gaviklio numerį. Kai po kelių minučių suskambo jos telefonas, ji iš 
karto griebė jį. 

— Turiu tau kai ką pranešti, — tarė Mora. 

— Pusę septynių? 

— Man reikėjo vakar pasakyti agentui Dinui, prieš jam išvykstant 
iš miesto. Bet nenorėjau prasitarti, kol nepasišnekėjau su Viktoru. 

— Su Viktoru? Čia tavo buvęs vyras? 

— Taip. 

— Kuo jis čia dėtas? 

— Manau, kad jis žino, kas įvyko Indijoje. Tame kaimelyje. 

— Jis tau pasakė? 


— Dar ne. Todėl tu turi jį atsivesti į nuovadą ir apklausti. 

Jie sėdėjo Bario Frosto automobilyje, sustojusiame priešais „Kolona- 
dos“ viešbutį. Frostas ir Ricoli priekyje, Mora — gale. 

— Pirmiausia aš pašnekėsiu su juo, — tarė Mora. 

— Būtų geriau, jeigu jūs niekur neitumėte iš čia, daktare, — pa- 
prieštaravo Frostas. — Nežinia, kaip jis bus nusiteikęs. 

— Mažiau tikėtina, kad jis priešinsis, jeigu aš su juo kalbėsiu. 

— Bet jeigu jis ginkluotas... 

— Jis manęs nelies, — patikino Mora. — Ir nenoriu, kad jūs jį 
sužalotumėte, aišku? Juk jo neareštuojate. 

— O kas, jeigu jis nenorės su mumis vykti? 

— Jis važiuos. — Ji pastūmė automobilio dureles. — Leiskite ir 
man pas jį nueiti. 

Jie kilo liftu į ketvirtą aukštą drauge su jauna pora, kuriai turbūt 
keistai atrodė šalia stovinti paniurusi trijulė. Iš abiejų pusių apsupta 
Ricoli ir Frosto, Mora pabeldė į 426-ojo kambario duris. 

Praėjo keletas sekundžių. 

Ji ruošėsi vėl belsti, bet durys pagaliau atsivėrė, — priešais stovėjo 
Viktoras ir žiūrėjo į ją. Akys pavargusios, veido išraiška be galo liūdna. 

— Man buvo įdomu, ką tu nuspręsi, — pasakė jis. — Jau pra- 
dėjau tikėtis, kad... — Jis papurtė galvą. 

— Viktorai... 

— Antra vertus, manau, neturėčiau stebėtis. — Jis žvilgtelėjo į 
Ricoli ir Frostą, kurie stovėjo koridoriuje. Karčiai nusijuokė. — Ar atsi- 
nešėte antrankius? 

— Antrankiai nereikalingi, — tarė Mora. — Jie tiktai nori pasi- 
kalbėti su tavimi. 

— Taip, žinoma. Tiktai pasikalbėti. Gal turėčiau išsikviesti advo- 
katą? 

— Tavo reikalas. 

— Ne, tu man pasakyk. Ar man reikės advokato? 

— Tiktai tu vienas žinai, ar reikės, Viktorai. 

— Čia toks išbandymas, ar ne? Tiktai kaltieji reikalauja advokato. 

— Jokiu atveju nėra blogai pagalvoti apie advokatą. 

— Tuomet vien tam, kad tau kai ką įrodyčiau, aš jo nesikvie- 
siu. — Jis pažiūrėjo į abu detektyvus. — Man reikia apsiauti batus. 
Jeigu neprieštarausite. — Jis apsisuko ir nuėjo prie sieninės spintos. 

Mora kreipėsi į Ricoli: 

— Gal galėtumėte palaukti už durų? 

Ji įėjo į kambarį, paleidusi duris, kad užsidarytų ir leistų paskutinę 
minutę pasikalbėti asmeniškai. Jis sėdėjo krėsle, rišosi batų raištelius. Ji 
pastebėjo ant lovos gulintį lagaminą. 

— Krauniesi daiktus, — tarė ji. 

— Bilietas užsakytas ketvirtos valandos skrydžiui namo. Bet spė- 
ju, kad mano planai gali pasikeisti, ar ne? 

— Aš turėjau jiems pasakyti. Atsiprašau. 

— Taigi. 

— Neturėjau kito pasirinkimo. 

Jis atsistojo. 

— Turėjai pasirinkimą ir pasirinkai. Manau, viskas aišku. — Jis 
nuėjo per kambarį ir atidarė duris. — Aš pasiruošęs, — pranešė. Pa- 
davė Ricoli raktą. — Turbūt norėsite apieškoti mano išsinuomotą auto- 
mobilį. Mėlyna „Toyota“, stovi garaže, trečias aukštas. Nesakykite, kad 
nebendradarbiavau. 

Viktorą nusivedė Frostas. Ricoli timptelėjo Morą už rankovės, su- 
laikydama ją, kol vyrai ėjo liftų link. 

— Dabar jau tu turi atsitraukti, — nurodė Ricoli. 

— Tai aš jį atidaviau jums. 


— Dėl to ir negali dalyvauti. 

— Jis buvo mano vyras. 

— Būtent. Tu turi atsitraukti ir leisti mums susitvarkyti. Pati žinai. 

Be abejo, ji žinojo. 

Ir vis tiek nulipo laiptais žemyn paskui juos. Įsėdo į savo auto- 
mobilį ir važiavo iš paskos į Šrėder Plazą. Matė Viktorą, sėdintį ant už- 
prie šviesoforo. Žvilgsniai vos akimirką susitiko pro langus. Paskui jis 
nusisuko ir daugiau nebepažvelgė į ją. 

Kai ji pagaliau susirado vietą aikštelėje ir įėjo į Bostono policijos 
departamento būstinę, jie jau buvo nusivežę Viktorą į viršų. Ji pakilo 
liftu į antrą aukštą ir pasuko tiesiai į Žmogžudysčių tyrimo skyrių. 

Ją sulaikė Baris Frostas. 

— Jums ten negalima eiti, daktare. 

— Jis jau apklausoje? 

— Ricoli ir Krovis tvarkosi. 

— Aš atidaviau jį jums, velniai griebtų. Bent leiskite išgirsti, ką jis 
pasakys. Galėčiau žiūrėti iš gretimo kambario. 

— Turite laukti čia. — Ir švelniai pridūrė: — Prašau, daktare Ailz. 

Ji sutiko užjaučiančias akis. Iš visų skyriaus detektyvų jis vieninte- 
lis galėjo sutramdyti jos protestą vien maloniu žvilgsniu. 

— Kodėl jums neatsisėdus tenai, prie mano stalo? — pakvietė 
jis. — Atnešiu puoduką kavos. 

Ji susmuko į krėslą ir spoksojo į nuotrauką ant Frosto stalo — jo 
žmona, sumetė ji. Gražutė blondinė aukštais aristokratiškais skruosti- 
kauliais. Jis labai greitai atnešė kavą ir padėjo priešais ją. 

Ji nepalietė jos. Tiesiog žiūrėjo į Frosto žmonos nuotrauką ir gal- 
vojo apie kitas santuokas. Apie laimingą pabaigą. 


Džeinei Ricoli Viktoras Benksas nepatiko. 

Jis sėdėjo apklausos kambaryje prie stalo ir ramiai gurkšnojo iš 
puodelio vandenį, pečiai atsipalaidavę, laikysena kone atsaini. Gražus 
vyras, ir pats tai žinojo. Pernelyg gražus. Ji varstė žvilgsniu nunešiotą 
odinę striukę, chaki spalvos kelnes, ir viskas priminė kokį nors aukš- 

tesnio lygio Indianą Džounsą be botago. O kur dar mediko rangas su 
gryno aukso humanitariniais kredencidlais. O, taip, panelės liptų prie 
šito. Net daktarė Ailz, visuomet tokia kieta ir šaltakraujė skrodimo la- 
boratorijoje, atidavė šitam vyrui širdį. 

O tu ją išdavei, kalės vaike. 

Darenas Krovis sėdėjo jos dešinėje. Kaip anksčiau susitarta, ji 
daugiausia kalbės. Kol kas Viktoras buvo šaltas, bet linkęs kooperuotis, 
atsakinėjo į jos įžanginius klausimus trumpai ir aržariai — kaip žmo- 
gus, netveriantis noru greičiau užbaigti šitą procedūrą. Žmogus, ne itin 
gerbiantis policiją. 

Kai ji viską pabaigusi padės tašką, tada kaip reikiant ją gerbs. 

— Tai kiek laiko jūs išbuvote Bostone, pone Benksai? — paklausė ji. 

— Aš daktaras Benksas. Ir kaip jums sakiau, išbuvau čia apie de- 
vynias dienas. Atskridau praėjusio sekmadienio vakarą. 

— Jūs sakėte, kad atvykote į Bostoną su kažkuo susitikti? 

— Su Harvardo sveikatos apsaugos mokyklos dekanu. 

— Susitikimo pagrindas? 

— Mano organizacija sudariusi sutartis su daugybe universitetų 
dėl darbinės praktikos. 

— Jūsų organizacija, tai yra „One Earth“? 

— Taip. Mes esame tarptautinė humanitarinės medicininės pa- 
galbos organizacija. Mūsų ligoninės veikia visame pasaulyje. Be abejo, 
mielai priimame visus medicinos ir slaugos specialybių studentus, kurie 
nori dirbti mūsų ligoninėse. Šioje srityje studentai įgyja realaus gyveni- 
mo patirtį. O jų įgūdžiai, savo ruožtu, duoda mums naudos. 

— O kieno iniciatyva įvyko šis susitikimas Harvarde? 

Jis gūžtelėjo pečiais. 

— Tai buvo tiesiog paprastas vizitas. 

— Kas skambino dėl susitikimo? 

Tyla. Nurvėriau. 

— Jūs, tiesa? — tarė ji. — Jūs paskambinote į Harvardą prieš dvi 
savaites. Pasakėte dekanui, kad atvyksite į Bostoną, ir paklausėte, ar 
galėtumėte užsukti į jo kabinetą. 

— Man reikia palaikyti ryšius. 

— Kodėl iš tikrųjų atvykote į Bostoną, daktare Benksai? Argi ne- 
buvo kitos priežasties? 

Pauzė. 

— Buvo. 

— Kokia?.. 

— Čia gyvena mano buvusi žmona. Norėjau su ja pasimatyti. 

— Tačiau jūs nesikalbėjote su ja — kiek? Beveik trejus metus. 

— Aišku, kad ji jau viską jums papasakojo. Kodėl jums reikia 
kalbėtis su manimi? 

— Ir staiga jūs taip žūtbūtinai norite susitikti su ja, jog skrendate 
per visą šalį net nežinodamas, ar ji nori pasimatyti? 

— Kartais meilė reikalauja rizikuoti. Tai tikėjimo klausimas. Tikėji- 
mas kažkuo, ko negalime pamatyti arba paliesti. Tiesiog turime žengti ri- 
zikingą žingsnį. — Jis pažiūrėjo tiesiai jai į akis. — Argi ne taip, detektyve? 

Ricoli pajuto, kaip nukaito skruostai, ir sekundėlę nesumetė, ką 
pasakyti. Viktoras taip apvertė klausimą, taip pasuko, jog jai staiga pa- 
sirodė, kad kalbama apie ją pačią. Meilė reikalauja rizikuoti. 

Tylą nutraukė Krovis. 

— O graži ponia ta jūsų buvusi žmona, — tarė jis. Ne priešiškai, 
bet nerūpestingu tonu, tarsi kalbėtųsi du vyrukai, nekreipiantys dėme- 
sio į Ricoli. — Suprantu, kodėl skridote tokį kelią pabandyti sutvarkyti 
reikalus. Tai ar jums pavyko? 

— Tarp mūsų reikalai klostėsi sėkmingai. 

— Taip, girdėjau, kad keletą pastarųjų dienų buvote apsistojęs jos 
namuose. Man tai atrodo kaip judėjimas į priekį. 

— Kodėl mes tiesiog neprieiname prie tiesos? — įsiterpė Ricoli. 

— Tiesos? — paklausė Viktoras. 

— Tikrosios priežasties, arvedusios jus į Bostoną. 

— Kodėl jums nepasakius, kokį atsakymą stengiatės išgauti. Tada 
aš atsakyčiau ir visiems sutaupytume laiko. 

Ricoli numetė ant stalo aplanką. 

— Pažiūrėkite į šituos. 

Atvertęs aplanką jis pamatė nusiaubtojo kaimo nuotraukas. 

— Aš jau šitas mačiau, — pasakė jis ir užvertė jį. — Mora rodė. 

— Neatrodo, kad jus labai domintų. 

— Tai nėra malonus reginys. 

— Jis ir negali būti malonus. Pažiūrėkite dar kartą. — Ji atskleidė 
aplanką, ištraukė vieną nuotrauką ir padėjo ją ant viršaus. — Ypač į šitą. 
laikant prieš šią nemalonią moterį, tačiau Krovis tiktai gūžtelėjo pe- 
čiais — girdi, ką aš galiu padaryti? 

— Nuotrauka, daktare Benksai, — paragino Ricoli. 

— Ką aš turėčiau tiksliai apie ją pasakyti? 

— Tame kaimelyje buvo „One Earth“ ligoninė. 

— Ar tai turėtų taip stebinti? Mes keliaujame ten, kur esame rei- 
kalingi žmonėms. O tai reiškia, kad kartais atsiduriame nemaloniose ar 
netgi pavojingose situacijose. — Jis vis tiek nežiūrėjo į nuotrauką, vis 
tiek vengė šlykštaus vaizdo. — Šitokią kainą mokame kaip humanira- 
rinę pagalbą teikiantys darbuotojai. Rizikuojame lygiai taip pat, kaip ir 
mūsų ligoniai. 

— Kas įvyko tame kaime? 

— Aš manau, tai gana akivaizdu. 

— Pažiūrėkite į tą nuotrauką. 

— Esu tikras, kad viskas yra policijos pranešime. 

— Pažiūrėkite į tą prakeiktą nuotrauką! Pasakykite, ką matote. 

Galų gale jo žvilgsnis nukrypo į fotografiją. Po minutės pasakė: 

— Sudegę kūnai. Gulintys priešais mūsų ligoninę. 

— Ir kaip jie mirė? 

— Man sakė, kad ten vyko žudynės. 

— Ar tikrai žinote, kas ten vyko? 

Jis staigiai pakėlė į ją akis. 

— Aš ten nebuvau, detektyve. Kai man paskambino iš Indijos, 
buvau namuose, San Franciske. Todėl vargu ar tikėtina, kad galiu pa- 
sakyti detaliau. 

— Iš kur žinote, kad ten buvo žudynės? 

— Gavome Andhra Pradešo policijos pranešimą, kad tai buvo 
arba politinio, arba religinio pobūdžio užpuolimas ir kad nebuvo 

liudininkų, nes kaimas pakankamai izoliuotas. Žmonės linkę vengri 
kontaktų su raupsuotaisiais. 

— Tačiau lavonus jie sudegino. Ar nemanote, kad keista? 

— Kodėl keista? 

— Lavonai sutempiami į didžiules krūvas. Įsivaizduoju, kad niekas 
nenorėtų liestis prie raupsuotojo. Tad kodėl lavonai kraunami į krūvą? 

— Tikriausiai efektyviau deginti juos grupėmis. 

— Efekrtyviau? 

— Aš stengiuosi rasti logišką paaiškinimą. 

— Ir koks gi būtų logiškas paaiškinimas, kam iš viso juos deginti? 

— Įniršis? Vandalizmas? Nežinau. 

— Nemenkas darbas vilkti lavonus, tampyti benzino kanistrus, 
krauti medžius laužams. Ir visą laiką virš jų galvų kabo baimė, kad kas 
nors pamatys. 

— Ką jūs norite pasakyti? 

— Aš manau, kad tie lavonai turėjo būti sudeginti. Sunaikinti įkalčiai. 

— Kokie įkalčiai? Tai juk aiškios žudynės. Jokia ugnis to nepaslėps. 

— Tačiau ugnis užmaskuos faktą, kad ten būta ne žudynių. 

Ji nenustebo, kai jo žvilgsnis nukrypo į šalį, akys staiga liovėsi 
Žiūrėti į ją. 

— Aš nesuprantu, kodėl jūs man užduodate šiuos klausimus, — 
tarė jis. — Kodėl netikite policijos pranešimu? 

— Kadangi arba jie neteisingai nustatė, arba juos papirko. 

— Jūs žinote tai, ar ne? 

Ji pabaksnojo į nuotrauką. 

— Dar kartą pažiūrėkite, daktare Benksai. 

— Verčiau nežiūrėsiu. 

— Ten sudeginti ne tik žmonių lavonai. Paskerstos, sudegintos ir 
ožkos. Ir vištos. Šitokie nuostoliai: čia juk visai gera mėsa. Kam pjauti 
ožkas ir vištas ir po to jas sudeginti? 

Viktoras sarkastiškai nusijuokė. 

— Gal ir jos buvo raupsuotos? Aš nežinau! 

— To nepasakysi apie paukščius. 

Viktoras papurtė galvą. 

— Ką? 

Ricoli parodė į ligoninės gofruotos skardos stogą. 

— Esu tikra, kad jūs šito net nepastebėjote. Tačiau daktarė Ailz 
pastebėjo. Šias juodas dėmes ant stogo viršaus. Iš pirmo žvilgsnio atro- 
do kaip paprasčiausiai nukritę lapai. Bet argi nekeista, kad ten lapai, jei 
šalia nesimato jokių medžių? 

Jis nieko nesakė. Sėdėjo visiškai nejudėdamas, nunėręs galvą, kad 
ji nematytų jo veido. Iš visos laikysenos buvo aišku, kad jis ruošėsi tam, 
kas neišvengiama. 

— Ten ne lapai, daktare Benksai. Ten negyvi paukščiai. Manau, gal 
kokios varnos. Trys guli prie pat nuotraukos krašto. Kaip tai paaiškinsite? 

Jis nerūpestingai gūžtelėjo pečiais. 

— Spėju, kad buvo nušautos. 

— Policija nepaminėjo jokio šaudymo. Pastate nebuvo jokių kul- 
kų paliktų skylių, nerasta jokių šovinių gilzių. Nė vienos aukos kūne 
nėra kulkų skeveldrų. Tačiau jie tikrai pažymėjo, kad keleto lavonų 
kaukolės buvo suskaldytos, todėl manoma, kad aukos buvo mirtinai 
sudaužytos lazdomis, kai miegojo. 

— Aš irgi taip manyčiau. 

— Ir kaipgi paaiškinsite, iš kur tie paukščiai atsirado? Be abejonės, 
tos varnos netupėjo ant to stogo laukdamos, kol kas nors užlips ir už- 
tvatins jas lazda. 

— Aš nesuprantu, kur jūs lenkiare. Ką negyvi paukščiai turi ben- 
dra su šituo? 

— Iš esmės susiję. Niekas jų neužrvatino, niekas nenušovė. 

Viktoras sušnarpštė. 

— Prisitraukė į plaučius dūmų? 

— Paukščiai jau buvo negyvi prieš padegant kaimą. Jie visi ten 
buvo negyvi. Paukščiai. Naminiai gyvuliai. Žmonės. Niekas nekrutėjo, 
niekas nekvėpavo. Sterilizuota zona. Visa gyvybė išnaikinta. 

Jis neturėjo ko atsakyti. 

Ricoli palinko į priekį ir atsidūrė tiesiai priešais jo veidą. 

— Kiek šiemet „Oktagonas“ paaukojo jūsų organizacijai, daktare 


Benksai? 

Viktoras pakėlė prie lūpų vandens puodelį ir neskubėdamas siurb- 
čiojo. 

— Kiek? 
jūs nieko prieš, mielai išgerčiau dar vandens. 

— Dešimtis milijonų? — nustebo Ricoli. — Kodėl jūs nesako- 
te — aštuoniasdešimt penkis milijonus dolerių? 

— Turbūt jūsų tiesa. 

— O dar prieš metus jie jums nieko nedavė. Tai kas gi pasikeitė? 
Gal „Oktagonui“ staiga prabilo humanitarinė sąžinė? 

— Jums reikėtų jų paklausti. 

— Aš klausiu jūsų. 

— Aš tikrai norėčiau dar vandens. 

Krovis atsiduso, paėmė tuščią puodelį ir išėjo. Dabar kambaryje 
liko tiktai Ricoli ir Viktoras. 

Ji pasilenkė dar arčiau — smūgis į jo komforto zoną. 

— Visa esmė pinigai, tiesa? — pasakė ji. — Aštuoniasdešimt pen- 
ki milijonai dolerių — pasiutusiai didelis kyšis. Matyt, „Oktagonui“ 
grėsė didžiulis nuostolis. O jūs, aišku, solidžiai užsidirbate bendradar- 
biaudami su jais. 

— Bendradarbiaudami — kaip? 

— Tylėdami. Išlaikydami jų paslaptį. 

Ji paėmė kitą aplanką ir numetė ant stalo priešais jį. 

— Ten buvo jų pesticidų fabrikas. Vos už pusantros mylios nuo 
Baros kaimelio. Savo gamykloje „Oktagonas“ sandėliavo tūkstančius 
svarų metilo izocianato. Pernai jie uždarė tą gamyklą — žinojote? Iš 
karto po Baros užpuolimo „Oktagonas“ apleido tą fabriką. Tiesiog iš- 
siuntė visą savo personalą ir buldozeriu nugriovė gamyklą. Baiminama- 
si teroristų užpuolimo — toks buvo jų oficialus pasiaiškinimas. Tačiau 
jūs iš tikrųjų tuo netikite, tiesa? 

— Daugiau aš neturiu ko pasakyti. 

— Ne žudynės sunaikino kaimą. Ne teroristų ataka. — Ji parylėjo. 


Ir pasakė tyliai: — Tai buvo pramoninė katastrofa. 

Viktoras sėdėjo nejudėdamas. Nežiūrėdamas į Ricoli. 

— Ar jums girdėtas pavadinimas Bhopalas? — paklausė ji. 

Jis ne iš karto atsakė. 

— Žinoma, kad girdėtas, — tyliai pratarė. 

— Papasakokite, ką apie tai žinote. 

— Bhopalas, Indija. Tūkstantis devyni šimtai aštuoniasdešimt 
ketvirtaisiais įvyko „Union Carbide“ katastrofa. 5 

— Žinote, kiek tada žuvo žmonių? 

— Gal... tūkstančiai. 

— Šeši tūkstančiai žmonių, — patikslino ji. — Iš „Union Carbi- 
de“ pesticidų gamyklos atsitiktinai prasismelkė nuodingų dujų debesis 
ir nusileido ant miegančio Bhopalo miesto. Rytą jau buvo žuvę šeši 
tūkstančiai žmonių. Šimtai tūkstančių sužalota. Esant tiek daug išliku- 
sių gyvųjų, tiek daug liudininkų, tiesa negalėjo būti nuslėpta. Negalėjo 
būti užgniaužta. — Ji pažiūrėjo į nuotrauką. — Taip, kaip buvo pada- 
ryta Baros kaimelyje. 

— Aš galiu tiktai pasikartoti. Ten nebuvau. Nemačiau. 

— Tačiau esu tikra, kad galite numanyti, kas įvyko. Mes tiktai 
laukiame, kol „Oktagonas“ paskelbs toje gamykloje dirbusių savo dar- 
buotojų sąrašą. Pagaliau vienas iš jų prabils. Vienas iš jų tai patvirtins. 
Arba užmigo prie jungiklio, ir — žybt! Išvirto nuodingų dujų debesis, 
kurį nunešė vėjas. — Ji patylėjo. — Ar žinote, koks yra tiesioginis me- 


tilo izocianato poveikis žmogaus organizmui, daktare Benksai? 

Be abejo, jis žinojo. Turėjo žinoti. Tačiau neatsakė jai. 

— Jis labai agresyvus, ir vien prisilietimas nudegina odą. Todėl įsi- 
vaizduokite, kas atsitinka jūsų kvėpavimo takams, jūsų plaučiams, kai 
jo įkvepiate. Pradedate kosėti, skauda gerklę. Jaučiate svaigulį. O paskui 
nebegalite prakvėpuoti, nes dujos ėda jūsų gleivinę. Skystis teka, už- 
tvindydamas jūsų plaučius. Tai vadinama plaučių edema. Jus uždusina, 
daktare Benksai, jūsų paties sekretai. Tačiau esu įsitikinusi, kad žinote 
tai, kadangi esate gydytojas. 

Jo galva varganai linktelėjo — įveiktojo judesys. 

— Ir „Oktagonas“ žinojo. Jiems nereikėjo daug laiko įsisąmo- 
ninti, jog padarė siaubingą klaidą. Jie žinojo, kad metilo izocianaras 
yra tirštesnis už orą. Kad susikaups žemose vietose. Todėl ir skubėjo 
patikrinti čia pat esančio slėnio, kur yra raupsuotųjų kaimelis. Bara kai- 
melis. Ir rado negyvą zoną. Žmonės, naminiai gyvuliai — nieko nelikę 
gyvo. Žiūrėjo į beveik šimto žmonių lavonus ir suprato, kad jie kalti 
dėl rų mirčių. Žinojo, kad pateko į bėdą. Kad tikrai bus baudžiamieji 
kaltinimai ir galbūt areštai. Ir kaip jūs manote, ką jie darė po to, daktare 
Benksai? 

— Aš nežinau. 

— Be abejo, supanikavo. Kaipgi nepanikuosi? Jie norėjo atsi- 
kratyti tos problemos. Norėjo, kad ji pradingrų. Bet ką daryti su akis 
badančiu įrodymu? Šimto lavonų nepaslėpsi. Nepadarysi, kad kaimas 
išnyktų. Be to, tarp negyvųjų dar buvo dvi amerikietės — dvi medici- 
nos seserys. Taip nebus, kad jų mirčių nepaisys. 

Ji išskleidė nuotraukas ant stalo, kad matytųsi visos iš karto. Trys 
vaizdai, trys atskiros lavonų krūvos. 

— Jie juos sudegino, — tarė ji. — Teko padirbėti užmaskuojant 
savo klaidas. Galbūt net suknežino keletą kaukolių, kad supainiotų 
tyrėjus. Tai, kas įvyko Baros kaime, iš pradžių nebuvo nusikaltimas, 
daktare Benksai. Tačiau tą naktį virto juo. 

Viktoras atsistūmė su kėde. 

— Ar aš suimtas, detektyve? Klausiu, nes dabar norėčiau išvykti. 


Turiu suspėti į lėktuvą. 

— Juk jūs žinojote apie tai visus metus, tiesa? Tačiau tylėjote, nes 
„Oktagonas“ buvo jus papirkęs. Šitokia katastrofa būtų atnešusi jiems 
šimtų milijonų dolerių baudas. O kur dar teismo procesai ir atsargų 
praradimas, ką jau kalbėti apie baudžiamuosius kaltinimus. Jūsų pa- 
pirkimas buvo kur kas pigesnis variantas. 

— Jūs kalbate ne su tuo žmogumi. Aš tik galiu pakartoti, kad ten 
nebuvau. 

— Tačiau žinojote apie tai. 

— Ne aš vienas. 

— Kas jums pasakė, daktare Benksai? Kaip jūs sužinojote? — Ji 
palinko arčiau, žiūrėdama į jį iš kitos stalo pusės. — Kodėl jums tiesiog 
neišklojus tiesos, ir galbūt dar spėtumėte į tą lėktuvą, skraidinantį į San 
Franciską. 


Jis parylėjo, neatitraukdamas akių nuo priešais paskleistų nuot- 


raukų. 
— Ji man paskambino, — pagaliau ištarė jis. — Iš Haiderabado. 
— Sesuo Uršulė? 
Jis linktelėjo galvą. 


— Po dviejų dienų nuo to... įvykio. Iki to laiko Indijos valdžia jau 
buvo man pranešusi, kad kaime vyko žudynės. Kad dvi mūsų medici- 
nos seserys nužudytos, kaip jie tikėjo, per teroristų ataką. 

— Ar sesuo Uršulė kalbėjo kitaip? 

— Taip, bet aš nesupratau, ką ji norėjo pranešti. Atrodė persigan- 
dusi ir susijaudinusi. Fabriko gydytojas davė jai raminamųjų vaistų, ir 
manau, tos tabletės prisidėjo prie jos sumaišties. 

— Ką konkrečiai ji jums pasakė? 

— Kad kažkas buvo visiškai ne taip su tuo tyrimu. Kad žmonės 
nesakė tiesos. Viename „Oktagono“ sunkvežimyje mačiusi keletą tuščių 
benzino kanistrų. 

— Arji pranešė policijai? 

— Reikia suprasti, kokioje padėtyje ji buvo atsidūrusi. Kai tą ryrą 
ji atvyko į Barą, visur buvo pilna sudegusių kūnų — jai pažįstamų žmo- 


nių kūnų. Ji buvo vienintelė išlikusi gyva, apsupta fabriko darbuotojų. 

Paskui atvažiavo policija, ir ji nusivedė vieną iš jų į šalį ir pasakė apie 
tuos benzino kanistrus. Ji tikėjosi, kad jie patikrins jos informaciją. 

— Tačiau niekas nieko nedarė. 

Jis linktelėjo. 

— Tada ji ir išsigando. Tada ir suabejojo, ar galima pasitikėti po- 
licija. Tik kai tėvas Dulinas nuvežė ją į Haiderabadą, ji pasijautė pakan- 
kamai saugi ir paskambino man. 

— Ir ką jūs po to skambučio darėte? 

— O ką aš galėjau daryti? Buvau kitoje Žemės rutulio pusėje. 

— Liaukitės, daktare Benksai. Negaliu patikėti, kad sėdėjote savo 
kabinete San Franciske susidėjęs rankas ir spjovėte į viską. Esate ne toks 
žmogus, kuris išgirdęs tokią pribloškiančią žinią nieko nedarytų. 

— O ką aš privalėjau daryti? 

— Tą, ką galų gale padarėte. 

— Ką turite omenyje? 

— Man tereikia patikrinti jūsų telefono skambučių išklotines. 
Kur nors yra užregistruota. Jūsų skambutis į Cincinatį. Į „Oktagono“ 
korporacijos būstinę. 

— Savaime suprantama, kad jiems paskambinau! Buvau ką tik su- 
žinojęs, kad jų žmonės sudegino kaimą, kur dirbo dvi mano savanorės. 

— Su kuo jūs kalbėjote „Oktagone“? 

— Su vyru. Kažkokiu vyresniuoju viceprezidentu. 

— Ar prisimenate to vyro pavardę? 

— Ne. 

— Gal Hovardas Redfildas? 

— Aš neprisimenu. 

— Ką jam pasakėte? 

Viktoras dirstelėjo į duris. 

— Kodėl taip užtruko tas vanduo? 

— Ką jam pasakėte, daktare Benksai? 

Viktoras atsiduso. 

— Pasakiau jam, kad sklinda gandai apie Baros žudynes. Kad gali 
būti įsipainioję jų fabriko darbuotojai. Jis atsakė nieko apie tai negirdė- 
jęs ir prižadėjo patikrinti. 

— Kas įvyko po to? 

— Maždaug po valandos man paskambino „Oktagono“ vadovau- 
jantis darbuotojas ir norėjo sužinoti, kur aš girdėjau tuos gandus. 

— Ar tada ir pasiūlė jūsų labdarai multimilijoninį kyšį? 

— Visiškai ne taip buvo įvardyta! 

— Aš negaliu jūsų kaltinti, kad sudarėte sandėrį su „Oktagonu,“ 
daktare Benksai, — pasakė Ricoli. — Šiaip ar taip, žala jau buvo pa- 
daryta. Mirusiųjų nesugrąžinsi, tad bent kokią naudą būtų galima iš- 
spausti. — Ji prakalbo cyliau, vos ne intymiai: — Ar taip manėte? Užuot 
sukišus šimtus milijonų dolerių į advokatų kišenes, kodėl jų tiesiog 
tinkamai nepanaudojus? Visiškai suprantama. 

— Čia jūsų žodžiai, detektyve. Ne mano. 

— O kaip jie užčiaupė seserį Uršulę? 

— Šito turėtumėte paklausti Bostono arkivyskupijos. Neabejoju, 
kad ir su jais buvo sudarytas sandėris. 

Ricoli nutilo, staiga nuklydusi mintimis į Greistouno vienuolyną. 
Naujas stogas, renovacijos darbai. Kaip galėjo skurdi vienuolių seserija 
išlaikyti ir atstatyti tokį brangų nekilnojamąjį turtą? Ji prisiminė, ką 
sakė Marija Klement, kad į pagalbą atėjo kilniaširdis aukotojas. 

Atsidarė durys, įėjo Krovis su vandens puodeliu ir padėjo jį ant 
stalo. Nieko nelaukdamas Viktoras nervingai išgėrė didelį gurkšnį. 
Šitaip ramiai, netgi įžūliai pradėjęs pokalbį, dabar šis vyras atrodė iš- 
sunktas, visas pasitikėjimas sugriuvęs. 

Dabar atėjo laikas išgręžti paskutinius tiesos lašus. Ricoli palinko 
arčiau ir ėmėsi galutinės atakos. 

— Kodėl jūs iš tikrųjų atvykote į Bostoną, daktare Benksai? 

— Aš sakiau. Norėjau susitikti su Mora... 

— „Oktagonas“ paprašė jus atvykti. Argi ne? 

Jis vėl gurkštelėjo vandens. 

— Argi ne? 

— Jie buvo susirūpinę. 

— Dėl ko? 


— Jie yra SEC o tyrimų objektas. Tai neturi nieko bendro su tuo, 

kas įvyko Indijoje. Tačiau „Oktagonas“ buvo susirūpinęs, kad jų „One 
Earth“ organizacijai skirtos dotacijos dydis gali patraukti SEC'o dėme- 
sį. Kad gali iškilti klausimų. Jie norėjo užsitikrinti, kad apklausos atveju 
visi tvirtintume tą patį. 

— Jie prašė meluoti? 

— Ne. Tiktai tylėti. Ir viskas. Tiesiog ne... neminėti Indijos. 

— O jeigu jūsų paprašytų duoti parodymus? Jeigu tiesiai paklaus- 
tų apie tai? Ar pasakytumėte tiesą, daktare Benksai? Kad paėmėte tuos 
pinigus, padėdami nuslėpti nusikaltimą? 

— Čia ne nusikaltimas. Tai pramoninė katastrofa. 

— Ar dėl to atvykote į Bostoną? Įtikinti Uršulę, kad ir ji tylėtų? 
Išlaikyti bendrą melagysčių frontą? 

— Ne melagysčių. Tylėjimo. Yra skirtumas. 

— Paskui kažkaip viskas susikomplikuoja. „Oktagono“ vyresnysis 
viceprezidentas, vardu Hovardas Redfildas, nutaria tapti skundiku ir 
kreipiasi į Teisingumo departamentą. Negana to, jis pristato liudininkę 
iš Indijos. Jis atsivežė iš Indijos moterį, kad duotų parodymus. 

Viktoro galva kilstelėjo, akyse — tikra sumaištis. 

— Kokią liudininkę? 

— Ji buvo ten, Baros kaimelyje. Viena iš raupsuotųjų, kuri išliko 
gyva. Ar tai jus stebina? 

— Nieko nežinau apie jokią liudininkę. 

— Ji matė, kas įvyko kaime. Matė, kaip tie vyrai iš fabriko vilko 
lavonus į krūvas ir užkūrė laužus. Matė, kaip jie daužė jos draugų ir ar- 
timųjų galvas. Tai, ką ji regėjo, ką žinojo, galėjo paklupdyti „Oktagoną“ 
ant kelių. 

— Aš apie tai nieko nežinau. Man nepasakė, kad kažkas išliko 
gyvas. 

— Viskas jau būtų atsiskleidę. Katastrofa, visos paslaptys. Papirki- 
mai. Jūs gal ir buvote pasiruošęs meluoti, tačiau sesuo Uršulė? Kaip ga- 
lima privėrsti vienuolę meluoti, kai ji yra davusi priesaiką? Čia ir bėda, 
ar ne? Dėl vienos sąžiningos vienuolės galėjai patirti krachą. Tereikia jai 


prasižioti, ir aštuoniasdešimt penki milijonai dolerių kaipmar išslysta 

jums iš rankų. Ir visas pasaulis regi, kaip šventasis Viktoras nuvirsta 
nuo pjedestalo. 

— Manau, aš čia nebereikalingas. — Jis atsistojo. — Turiu suspėti 
į lėktuvą. 

— Jūs turėjote progą. Turėjote motyvą. 

— Moryvą? — Jis nelinksmai nusijuokė. — Kad nužudyčiau vie- 
nuolę? Lygiai taip pat galėtumėte apkaltinti arkivyskupą, nes neabejoju, 
kad ir jiems buvo gana gerai užmokėta. 

— Ką jums prižadėjo „Oktagonas'? Dar daugiau pinigų, jeigu at- 
vyksite į Bostoną ir už juos išspręsite tą problemą? 

— Ir pradžių mane apkaltinate žmogžudyste. Dabar sakote, kad 
„Oktagonas“ nusisamdė mane? Ar galite įsivaizduoti bent vieną vadovą, 
kuris asmeniškai rizikuotų užsitraukti kaltinimą žmogžudyste vien dėl 
to, kad nuslėptų pramoninę katastrofą? — Viktoras purtė galvą. — Nė 
vienas amerikietis neatsidūrė kalėjime po Bhopalo katastrofos. Nė vie- 
nas amerikietis neatsidurs kalėjime ir dėl Baros kaimo. Na, aš laisvas ar 
ne? 

Ricoli klausiamai dirstelėjo į Krovį. Jis beviltiškai linktelėjo: toks 
atsakymas parodė jai, kad jis jau sulaukė žinių iš Įvykio vietos tyrimo 
skyriaus. Kol ji kvotė Viktorą, CSU apieškojo išsinuomotą automobilį. 
Aišku, kad nieko nerado. 

Nebuvo pakankamai įrodymų, kad galėtų jį suimti. 

Ji tarė: 

— Kol kas galite eiti, daktare Benksai. Tačiau turime tiksliai žino- 
ti, kur esate. 

— Aš skrendu tiesiai namo į San Franciską. Turite mano adre- 
są. — Viktoras priėjo prie durų. Sustojo, atsigręžė į ją. — Kol dar neiš- 
ėjau, — tarė jis, — noriu, kad žinotumėte vieną dalyką apie mane. 

— Ką taip, daktare Benksai? 

— Aš esu gydytojas. Prisiminkite tai, detektyve. Aš gelbėju gyvy- 


bes, o ne atiminėju. 

Mora matė, kaip jis išėjo iš apklausos kambario. Žingsniavo žiūrėdamas 
tiesiai į priekį, net nedirstelėdamas jos pusėn, kai prisiartino prie rašo- 
mojo stalo, kur ji sėdėjo. 

Ji pakilo nuo kėdės. 

— Viktorai? 

Jis sustojo, tačiau neatsisuko, tarsi negalėtų į ją žiūrėti. 

— Kas įvyko? — paklausė ji. 

— Kaip tu manai, kas įvyko? Aš jiems papasakojau, ką žinau. Pa- 
sakiau tiesą. 

— Aš tik tiek iš tavęs ir prašiau. Tik tiek visada prašiau. 

— Dabar turiu skubėti į lėktuvą. 

Suskambėjo jos mobilusis telefonas. Ji žvilgrelėjo į jį, norėdama 
nutrenkti velniop. 

— Geriau atsiliepk. — Balsas kandus. — Gal kokiam lavonui 
tavęs prireikė. 

— Mirusieji nusipelnė mūsų rūpesčio. 

— Žinai, tuo mudu ir skiriamės, Mora. Tau rūpi mirusieji. Man 
rūpi gyvieji. 

Ji nulydėjo jį akimis. Taip nė karto ir neatsisuko. 

Mobilusis nutilo. Ji atlenkė jį ir pamatė, kad skambinta iš Šv. 
Pranciškaus ligoninės. Laukė žinių apie Uršulės antrąją EEG, tačiau šiuo 
metu negalėjo tuo užsiimti: tebeveikė paskutinių Viktoro žodžių smūgis. 

Iš apklausos kambario pasirodė Ricoli ir ėjo artyn, veide — ap- 
gailestavimas. 

— Nepyk, mes negalėjome leisti tau klausytis, — tarė Ricoli. — 
Pati supranti kodėl, tiesa? 


— Ne, nesuprantu. — Mora įmetė mobilųjį telefoną į rankinę ir 


sakymą. 

— Ir jis viską patvirtino. Bhopalo scenarijų. Dėl tų negyvų paukš- 
čių tu buvai teisi. 

— Vis dėlto palikai mane už durų. Tarsi nepasitikėtum manimi. 


— Aš stengiausi tave apsaugoti. 

— Nuo ko — nuo tiesos? Kad jis naudojosi manimi? — Mora 


karčiai susijuokė ir pasuko eiti. — Tą jau žinojau. 


Mora važiavo į Šv. Pranciškaus ligoninę per švysčiojančius sniego šuo- 
rus, rankos ramiai ir tvirtai gniaužė vairą. Mirusiųjų Karalienė vyksta 
atsiimti dar vieno tyrimo objekto. Įsukusi į automobilių garažą ji buvo 
pasiruošusi apsimesti tuo, kas visada puikiausiai pavykdavo, pasiruošusi 
užsidėti vienintelę kaukę, kurią leisdavo visuomenei matyti. 

Išlipusi iš „Lexus“, plaikstydamasi juodo palto skvernais, ji nu- 
kaukšėjo per garažą lifto link. Automobiliai nykiai skendėjo natrio 
lempų šviesoje, ir atrodė, kad ji ėjo per oranžinę miglą. Kad tereikia 
pasitrinti akis — ir migla dingtų. Garaže nesimatė nė vieno žmogaus, 
girdėjosi tiktai jos pačios žingsniai, aidintys ant betono. 

Ligoninės vestibiulyje ji praėjo pro Kalėdų eglę, žibančią įvairias- 
palvėmis lemputėmis, pro savanorių stalą, kur sėdėjo pagyvenusi mote- 
ris su raudona nykštuko kepurėle, linksmai nutūpusia ant žilų plaukų. 
Iš grotuvo sklido Kalėdų giesmė „Džiaugsmas pasauliui“. 

Netgi Intensyviosios terapijos skyriuje kalėdinė dvasia tviskėjo 
ironiškai gera nuotaika. Medicinos seserų postas apkabinėtas dirbtinių 
pušų šakų girliandomis, o skyriaus registratorės ausyse kyburiavo maži 
auksiniai kalėdiniai bumbuliukai. 

— Aš esu daktarė Ailz iš Teismo medicinos ekspertų tarnybos, — 
prisistatė ji. — Ar yra daktaras Juenas? 

— Jį ką tik iškvietė į skubią operaciją. Jis paprašė daktarą Sacklifą, 
kad ateitų ir atjungtų dirbtinės plaučių ventiliacijos aparatą. 

— Ar man padaryta ligos istorijos kopija? 

— Jums viskas paruošta. — Registratorė parodė į storą, čia pat 
gulintį voką, ant kurio buvo greitosiomis brūkštelėta — „Atiduoti me- 
dicinos ekspertei.“ 

— Ačiū. 

Mora arplėšė voką ir išėmė ligos istorijos kopiją. Perskaitė sukaup- 


tus liūdnus įrodymus, kad sesers Uršulės nebuvo įmanoma išgelbėti: dvi 

skirtingu laiku padarytos EEG nerodė jokio smegenų aktyvumo, o ranka 
parašyta neurochirurgo daktaro Jueno išvada pripažino pralaimėjimą: 

Ligonė toliau nereaguoja į stiprų skausmą, nėra spontaninio kvėpa- 
vimo. Vyzdžiai tebėra vidutinio dydžio ir nereaguoja į šviesą. Pakartotinė 
EEG nerodo jokio smegenų aktyvumo. Širdies fermentai patvirtina mio- 
kardo infarktą. Daktaras Satklifas informuos šeimą apie padėtį. 

Nustatyta: Negrįžtama koma po užsitęsusios smegenų anoksijos su- 
stojus širdžiai. 

Pagaliau ji atsivertė puslapius su laboratorinių tyrimų rezultatais. 
Tvarkingai išspausdinti stulpeliai, kur surašyti kraujo kūnelių apskai- 
čiavimai, kraujo ir šlapimo tyrimų duomenys. Kaip ironiška mirti, kai 
didžioji kraujo tyrimų dalis yra visiškai normali, pagalvojo ji užversda- 
ma kortelę. 

Mora nuėjo prie atitvertos dešimtosios lovos, kur pacientė buvo 
paskutinį kartą apiplaunama. Stovėdama prie lovos kojūgalio Mora 
nuogindama ne asketišką, bet leisdavusios sau sočiai pavalgyti moters 
kūną, didelės krūtys išplitusios į šonus, blyškios šlaunys storos ir duo- 
bėtos. Gyvenime būtų atrodžiusi pasibaisėtinai, platūs vienuolės rūbai 
dar labiau išryškintų stambią figūrą. Dabar, apnuoginta, ji buvo kaip ir 
bet kuris kitas ligonis. Mirtis nieko neišskiria: ar būtų šventieji, ar nu- 
sidėjėliai — galop visi susilygina. 

Slaugė išgręžė frotinį rankšluostėlį ir nušluostė visą liemenį, oda 
pasidarė slidi ir blizgi. Paskui ėmėsi kojų, sulenkdama kelius, kad 
pasiektų blauzdas. Tos buvo nusėtos senais randeliais — bjaurios už- 
krečiamų vabzdžių įkandimų žymės. Iš užsienio parsivežti suvenyrai. 
Užbaigusi savo darbą, slaugė pasiėmė dubenį ir išėjo, palikdama Morą 
vieną prie ligonės. 

Ką tu žinojai, Uršule? Ką būtum galėjusi mums pasakyti? 

— Daktare Ailz? 

Atsisukusi ji pamatė už savęs stovintį daktarą Sarklifą. Žvilgsnis 
daug nepatiklesnis negu tada, kai jie pirmą kartą susitiko. Čia buvo jau 
nebe tas draugiškas hipis daktaras su uodegėle. 

— Aš nežinojau, kad jūs ateisite, — pasakė jis. 

— Man paskambino daktaras Juenas. Mūsų tarnyba perims kūną. 

— Kodėl? Mirties priežastis gana aiški. Tereikia pamatyti jos kar- 
diogramą. 

— Tiesiog tokios taisyklės. Yra nustatyta, kad esant nusikalstamo 
užpuolimo atvejui, mes perimame atsakomybę. 

— Na, manau, šiuo atveju švaistomi mokesčių mokėtojų pinigai. 

— Kaip suprantu, jūs kalbėjotės su šeima dėl gyvybės palaikymo 
sistemos atjungimo? 

— Sūnėnas tam pritarė. Dabar tiktai laukiame, kol ateis kunigas. 
Vienuolyno seserys prašė, kad dalyvautų tėvas Brofis. 

Ji stebėjo, kaip kilnojasi Uršulės krūtinė, valdoma dirbtinės 
plaučių ventiliacijos aparato. Širdis toliau plakė, organai funkcionavo. 
Paimk iš Uršulės venos kraujo mėginį, nusiųsk jį į laboratoriją, ir nė vie- 
nas jų tyrimas, nė viena sudėtinga aparatūra neparodys, kad šios moters 
siela jau paliko kūną. 

Ji pasakė: 

— Būčiau dėkinga, jeigu jūs galėtumėte atsiųsti man į kabinetą 
galutines mirties išvadas. 

— Jas padiktuos daktaras Juenas. Pasakysiu jam. 

— Taip pat turi būti pristatytos ir visos paskutinių laboratorijos 
tyrimų išvados. 

— Jos visos jau turėtų būti ligos istorijoje. 

— Joje nebuvo toksikologinio tyrimo išvadų. Tyrimas buvo at- 
liktas, taip? 

— Turėjo būti atliktas. Aš pasitikslinsiu laboratorijoje ir pranešiu 
jums apie rezultatus. 

— Laboratorija privalo atsiųsti tyrimo išvadas tiesiogiai man. Jei- 
gu jis nebuvo atliktas, mes atliksime morge. 

— Jūs kiekvienam atliekate toksikologinius tyrimus? — Jis kraipė 
galvą. — Atrodo kaip dar vienas mokesčių mokėtojų pinigų švaistymas. 


— Juos atliekame tik tada, kai būtina. Turiu galvoje urtikariją, 

kurią mačiau tą naktį, kai jai sustojo širdis. Paprašysiu daktarą Bristolį 
atlikti toksikologinį tyrimą, kai jis darys skrodimą. 

— Aš maniau, kad jūs darysite. 

— Ne. Šį kartą perduosiu vienam iš savo kolegų. Jeigu po švenčių 
turėsite kokių nors klausimų, teks kalbėtis su daktaru Eibiu Bristoliu. 

Ji džiaugėsi, kad jis neklausė, kodėl ne ji atliks skrodimą. Ir ką gi 
ji būtų sakiusi? Dabar dėl šios mirties yra įtariamas mano buvęs vyras. 
Negaliu leisti, kad kas nors šnipšteltų, jog dirbau nevisiškai kruopščiai. 
Padariau ne iki galo. 

— Kunigas jau čia, — pasakė Sarklifas. — Manau, jau laikas. 

Atsigręžusi ji pajuto, kaip užkaito skruostai, pamačius tarpduryje 
stovintį tėvą Brofį. Tą pačią sekundę jų akys tvirtai sukibo, tokiu sun- 
kiu metu dviejų žmonių žvilgsnis staiga pripažino tarp jų įsižiebusias 
kibirkštis. Ji nuleido akis, kai jis įžengė į vidų. Jiedu su Sarklifu išėjo, 
leisdami kunigui suteikti paskutinį patepimą. 

Pro atitvertos vietos langelį ji stebėjo, kaip tėvas Brofis stovi prie 
Uršulės lovos, kaip meldžiantis kruta jo lūpos, atleidžiančios vienuolei 
nusidėjimus. O kaip mano nuodėmės, tėve? — galvojo ji žiūrėdama į jo 
nuostabų profilį. Ar apstulbtum sužinojęs, ką aš galvoju apie tave ir ką 
jaučiu? Ar išteisintum mane ir atleistum man už silpnybes? 

Jis patepė Uršulei kaktą, peržegnojo ją. Paskui pakėlė akis. 

Atėjo laikas leisti Uršulei mirti. 

Tėvas Brofis išėjo ir atsistojo prie langelio šalia Moros. Dabar įėjo 
Satklifas su medicinos seserimi. 

Kas įvyko po to, buvo šiurpiai paprasta. Kelių jungiklių sprag- 
telėjimas — ir viskas. Plaučių ventiliacijos aparatas nutilo, dumplės 
rių, kuriame pypsėjimai pradėjo lėtėti. 

Mora jautė, kaip tėvas Brofis priėjo arčiau, tarsi nuramindamas, 
kad jis čia pat, jeigu jai prireiktų paguodos. Tačiau jis įkvėpė jai ne pa- 
guodą, bet sąmyšį. Potraukį. Ji neatitraukė akių nuo dramos, kuri vyko 
kitapus langelio, galvodama: „Visada ne tie vyrai. Kodėl mane traukia 


vyrai, kurių aš negaliu turėti arba nevalia turėti?“ 

Monitoriuje pasirodė pirmas širdies plakimo kluprelėjimas, pas- 
kui antras. Ištroškusi deguonies širdis dar sunkiai grūmėsi, nors jos 
ląstelės geso. Tvinksnių užsikirtimas, virstantis paskutiniais širdies skil- 
velių virpėjimo trukčiojimais. Mora turėjo užgniaužti instinktą pulti 
pagalbon: veikė įsišaknijusi daugelio metų praktika. Šį kartą aritmija 
nebus gydoma, ši širdis nebus gelbėjama. 

Ir linija pagaliau išsilygino. 

Mora uždelsė prie langelio, stebėdama, kas vyko po Uršulės mir- 
ties. Jie negaišo laiko liūdėjimui ar apmąstymams. Daktaras Sarklifas 
prispaudė prie Uršulės krūtinės stetoskopą, papurtė galvą ir išėjo. Me- 
dicinos sesuo išjungė monitorių ir atjungė monitoriaus laidus ir lašeli- 
nės linijas, paruošdama pervežti. Morgo pervežėjų grupė jau kelyje. 

Moros darbas čia buvo baigtas. 

Ji paliko tėvą Brotfį stovintį vietoje ir grįžo prie medicinos seserų posto. 

— Pamiršau paminėti dar vieną dalyką, — pasakė ji registratorei. 

— Taip? 

— Savo dokumentuose turėsime nurodyti artimiausio giminaičio 
kontaktinę informaciją. Kortelėje mačiau tiktai vienuolyno numerį. 
Girdėjau, kad ji turi sūnėną. Ar turite jo telefono numerį? 

— Daktare Ailz? 

Ji atsigręžė ir pamatė už jos stovintį, paltą užsisegiojantį tėvą Brofį. 
Jis atsiprašomai nusišypsojo. 

— Atleiskite, aš neketinau klausytis, bet galiu padėti šiuo klausi- 
mu. Savo parapijos raštinėje turime visą seserų šeimų kontaktinę infor- 
maciją. Aš surasiu tą numerį ir vėliau jums paskambinsiu. 

— Būčiau dėkinga. Ačiū. — Ji pasiėmė ligos istorijos totokopiją 
ir pasuko eiti. 

— O, daktare Ailz? 

Ji atsigręžė. 

— Taip? 

— Žinau, kad galbūt ir ne pats tinkamiausias metas tą pasakyti, 
bet vis tiek norėčiau. — Jis šypsojosi. — Džiaugsmingų šventų Kalėdų. 


— Ir jums džiaugsmingų šventų Kalėdų, tėve. 

— Kurią nors dieną apsilankysite? Tiesiog pasisveikinti? 

— Tikrai pasistengsiu, — atsakė ji. Nors ir žinojo, kad tai man- 
dagus melas. Kad protingiausia bus pasitraukti nuo šito vyro ir niekada 
neatsigręžti. 

Tą ir padarė. 

Išėjus iš ligoninės, šalto oro banga pritrenkė ją. Ji stipriau prisi- 
spaudė ligos istoriją ir atsidavė lediniams vėjo dantims. Šį šventą vakarą 
ėjo viena, nešamas popierių aplankas buvo vienintelis jos kompanionas. 
Garaže daugiau nieko nesimatė, girdėjosi tiktai jos pačios žingsniai, nu- 
aidintys ant betono. 

Ji paspartino žingsnį. Porą kartų stabtelėjo, atsigręžė, įsitikino, 
kad niekas jos neseka. Kol pasiekė savo automobilį, jau sunkiai alsavo. 
Per daug mirčių prisižiūrėjau, pasiguodė ji. Dabar visur ją jaučiu. 

Ji įlipo į automobilį ir užsirakino. 

Džiaugsmingų šventų Kalėdų, daktare Ailz. Ką pasėji, tą ir pjauni, 
o šiąnakt pjauni vienatvę. 

Išvažiuojant iš ligoninės automobilių stovėjimo aikštelės, jai teko 
prisimerkti, nes užpakalinio vaizdo veidrodėlyje švystelėjo priekinės 
šviesos. Dar vienas automobilis išvažiavo paskui ją. Tėvas Brofis? — pa- 
galvojo ji. Ir kurgi jis trauks šį Kūčių vakarą — namo į savo parapijos 
buveinę? O gal šią naktį užsibus savo bažnyčioje, pararnaudamas vi- 
soms vienišoms avelėms, kurios ten užklys? 

Suskambėjo jos mobilusis telefonas. 

Ji sugraibė jį rankinėje ir atlenkė. 

— Daktarė Ailz. 

— Sveika, Mora, — pasisveikino jos kolega Eibis Bristolis. — 
Kokį ten siurprizą siunti man iš Šv. Pranciškaus ligoninės? 

— Aš negaliu atlikti šito skrodimo, Eibi. 

— Vadinasi, jį perduodi man Kūčių vakarą? Gražu. 

— Labai atsiprašau. Juk žinai — paprastai aš nesuverčiu atsako- 
mybės kitam. 

— Čia ta vienuolė, apie kurią girdėjau? 


— Taip. Tai neskubu. Skrodimas gali palaukti, kol praeis šventės. Ji 

buvo hospitalizuota po to užpuolimo, ir dabar ką tik atjungė gyvybės pa- 
laikymo sistemą. Buvo atlikta sudėtinga neurochirurginė operacija. 

— Vadinasi, intrakranijinis tyrimas nelabai naudingas. 

— Ne, bus pooperaciniai pakitimai. 

— Mirties priežastis? 

— Vakar rytą po miokardo infarkto jai sustojo širdis. Kadangi esu 
susipažinusi su tuo įvykiu, pirminiais duomenimis jau pasirūpinau — 
tau nebereikės. Turiu ligos istorijos torokopiją, atnešiu poryt. 

— Ar galiu paklausti, kodėl tu atsisakai šito skrodimo? 

— Nemanau, kad išvadose turėtų matytis mano pavardė. 

— Kodėl ne? 

Ji tylėjo. 

— Mora, kodėl tu šį kartą nusišalini? 

— Asmeninės priežastys. 

— Tu pažinai šitą ligonę? 

— Ne. 

— Tai kas tuomet yra? 

— Aš pažįstu vieną įtariamąjį, — atsakė ji. — Buvau už jo iš- 
tekėjusi. 

Ji išjungė telefoną, švystelėjo jį ant sėdynės ir nukreipė dėmesį į 
kelią. Reikėjo grįžti namo. Pasitraukti į saugią vietą. 

Jau snigo, kai ji įsuko į savo garvę. Krito putnios kaip vatos gaba- 
liukai snaigės. Nuostabus vaizdas ta tiršta sniego uždanga, sidabrinės 
pusnelės, apklojusios vejas prie namų. Šventos nakties ramuma. 

Ji įžiebė židinį ir pasiruošė paprastą valgį: pomidorų sriubos ir skru- 
dintos duonos riekelę su išsilydžiusiu sūriu. Prisipylė taurę „Zinfandel“ 
vyno ir viską nusinešė į svetainę, kur mirgėjo Kalėdų eglės žiburėliai. Ta- 
čiau neįstengė užbaigti net tokios menkos vakarienės. Atstūmė padėklą ir 
gurkštelėjo likusio vyno, įsmeigusi žvilgsnį į židinį. Labai traukė pasiimti 
telefoną ir bandyti pasiekti Viktorą. Ar jis spėjo į San Francisko lėktuvą? 
Ji netgi nežinojo, kur jis yra šį vakarą arba ką jam pasakytų. Mes išdavėme 
vienas kitą, galvojo ji, po to jokia meilė negali išlikti. 


Mora atsistojo, išjungė šviesas ir nuėjo gulti. 

Jau beveik dvi valandas ant lengvos ugnies kunkuliavo veršienos puodas, 
ir slyvinių pomidorų, česnako bei minkštutėlio mėsos troškinio kvapas 
permušė švelnų aštuoniolikos svarų kalakuto aromatą. Tas dabar gulėjo 
skardoje ant stalviršio, visas įrudęs ir blizgantis. Ricoli sėdėjo motinos 
virtuvėje prie stalo, maišydama plaktus kiaušinius ir ištirpintą sviestą 
į dubenį šiltų bulvių, kurias buvo ką tik išvirusi ir sugrūdusi. Savo na- 
muose ji retai kada imdavosi virimo ar kepimo, tiesiog greitomis sumes- 
davo krūvon tą, ką pavykdavo atkasti spintelėje arba šaldymo kameroje. 
Tačiau čia, motulės virtuvėje, valgio gamybos niekada nepaskubinsi. Tai 
reveransas paties maisto garbei, kad ir kokios kuklios būtų sudėtinės 
dalys. Kiekviena pakopa — nuo pjaustymo iki maišymo, iki paties keps- 
nio laistymo — buvo iškilmingo ritualo dalis, užbaigiant kulminaciniu 
patiekalų paradu nešant į stalą, kur turėjai juos pasitikti padoriai įverti- 
nančiais atsidūsėjimais. Andželos virtuvėje neisi trumpiausiu keliu. 

Ir todėl Ricoli niekur neskubėdama pylė miltus į grūstų bulvių 
ir plaktų kiaušinių dubenį ir maišė juos rankomis. Buvo visai malonu 
ritmingai minkyti šiltą tešlą, ramiai susitaikant su tuo, kad šito proceso 
paskubinti negali. Gyvenime ji su daug kuo nesusitaikydavo. Išeikvoda- 
vo per daug energijos, stengdamasi būti spartesnė, geresnė, stropesnė. 
Bent kartą buvo gera pasiduoti nepalenkiamiems reikalavimams, ruo- 


šiant gnocchi“. 
“ Iališi Buliiniaikderiniai 

Ji dar užbarstė miltų ir minkė tešlą, atsidavusi tai švelniai kaip 
šilkas tekstūrai, kuri taip gražiai slydo pro pirštus. Gretimame kam- 
baryje, kur buvo susirinkę vyrai, visu garsu paleistas televizorius rodė 
ESPN programą. Bet čia, už uždarų virtuvės durų, slopinančių stadioną 
užplūdusių žiūrovų staugimus ir sporto komentatoriaus tarškėjimą, ją 
supo romybė, rankos spaudė jau elastingą tešlą. Visas jos susitelkimas 
buvo pramuštas tiktai kartą, kai pro švaistines duris virtuvėn įkrapinėjo 
vienas iš Airinos dvynių sūnų, pokštelėjo galvą į stalą ir pradėjo spiegti. 

Airina įbėgo ir pasičiupo jį ant rankų. 

— Andžela, ar zikrai negaliu jums abiem padėti gaminti? — pa- 
klausė ji, o balse pasigirdo nelabai didelis noras grįžti į triukšmingą 
svetainę. 

Andžela, kepanti kanolių vamzdelius, atsakė: 

— Nesuk sau galvos! Tik eik ir rūpinkis savo berniukais. 

— Maiklas gali prižiūrėti. Nieko kito nedaro, tik žiūri televizorių. 

— Ne, eik, atsisėsk svetainėje ir nusiramink. Mudvi su Džeine 
puikiausiai susitvarkome. 

— Jeigu tikrai taip manote... 

— Tikrai, tikrai. 

Airina atsiduso ir išėjo, nešdamasi besirangantį mažylį, kuris vos 
tik pradėjęs vaikščioti. 

Ricoli ėmėsi kočioti gmocchi tešlą. 

— Žinai, mama, ji iš tikrųjų labai nori mums čia padėti. 

Andžela sėmė iš aliejaus traškius auksaspalvius kanolių vamzdelius 
ir guldė juos ant popierinių rankšluosčių, kad nuvarvėtų. 

— Geriau, kad ji žiūrėtų savo vaikus. Aš čia turiu veikiančią sis- 
temą. Ji nežinotų, ką daryti šitoje virtuvėje. 

— Aha. Lyg aš žinau? 

Andžela atsigręžė ir pažiūrėjo į ją, nuo skylėto šaukšto varvėjo 
aliejus. 

— Aišku, kad žinai. 

— Tik tą, ką tu mane išmokei. 


— Ir to negana? Turėjau daugiau išmokyti? 

— Žinai, kad aš ne tai turėjau galvoje. 

Andžela akylai stebėjo, kaip jos duktė pjausto tešlą vieno colio 
gabaliukais. 

— Manai, kad Airinos motina išmokė ją, kaip padaryti šitokius 
gnocchi? 

— Abejoju, mama. Juk ji airė. 

Andžela prunkštelėjo. 

— Dar viena priežastis, dėl kurios neįsileisčiau jos į virtuvę. 

— Ei, mam! — Frenkis įsiveržė pro duris. — Ar turi daugiau už- 
kandžių ar ko nors? 

Ricoli pakėlė akis pažiūrėti, kaip išdidžiai įpėdino jos vyresnis bro- 
lis. Tikras jūrų pėstininkas, pernelyg išpūsti pečiai tokio pat platumo 
kaip šaldytuvas, į kurį jis dabar buvo įlindęs. 

— Negali būti, kad jūs jau ištuštinote aną padėklą. 

— Nee, tie mažvaikiai savo murzinais nagais viską nučiupinėjo. 
Tokių nenoriu valgyti. 

— Ant apatinės lentynėlės yra sūrio ir saliamio, — nurodė Andže- 
la. — O dubenėlyje ant spintelės rasi gražiai pakepintų pipirų. Kodėl 
tau neprisidėjus ant naujo padėklo? 

Frenkis pasičiupo iš šaldytuvo alaus skardinę ir atlupo viršų. 

— Ar tu negalėtum sudėti, mam? Aš nenoriu praleisti paskutinio 
kėlinio. 

— Džeine, tu paruošk jiems tą padėklą, gerai? 

— Kodėl aš? Neatrodo, kad jis veiktų ką nors naudinga, — atrėžė 
Ricoli. 

Bet Frenkis jau buvo dingęs iš virtuvės ir turbūt maukė alų priešais 
televizorių. 

Ji nuėjo prie praustuvo nusiplauti miltuotų rankų, vos prieš mi- 
nutę išgyventa ramuma išgaravo, užleisdama vietą pažįstamam susierzi- 
nimui. Pripjaustė riebios šviežios mocarelos kubelių, plonučių saliamio 
griežinėlių ir viską išdėstė ant negilios pailgos lėkštės. Dar pridėjo pake- 
pintų pipirų kalną ir alyvuogių krūvą. Jeigu dar bent kiek daugiau — ir 
vyrų apetitas Žuvęs. 

Jėzau, jau mąstau kaip mama. Kodėl, velniai griebtų, man turi rū- 
pėti jų apetitas? 

Ji nunešė lėkštę į svetainę, kur tėtis ir du broliai sėdėjo ant sofos 
lyg išsižioję pusgalviai, įrėmę stiklines akis į televizorių. Airina klūpojo 
ant grindų prie Kalėdų eglės ir rinko krekerių trupinius. 

— Labai atsiprašau, — pasakė ji. — Dugis numetė jį ant kilimo, 
aš nespėjau jo pagauti... 

— Ei, Džeine, — šūktelėjo Frenkis. — Gal galėtum pasitraukti? 
Nematau, kaip žaidžia. 

Ji padėjo lėkštę su užkandžiais ant žurnalinio staliuko ir paėmė 
padėklą, kuris dabar buvo užkrėstas kūdikių mikrobais. 

— Žinote ką, — tarė ji. — Kas nors galėtumėte padėti Airinai pri- 
žiūrėti berniukus. 

Pagaliau Maiklas pakėlė galvą, akys — sustiklėjusios. 

— Ką? A, taip... 

— Džeine, traukis, — niršo Frenkis. 

— Pirma padėkok. 

— Už ką? 

Ji pastvėrė ką tik padėtą lėkštę su užkandžiais. 

— Jeigu net nepastebėjai... 

— Gerai, gerai. Velniai griebtų. Dėkui. 

— Labai prašom. 

Ji vėl padėjo — trinktelėjo — lėkštę ir patraukė į virtuvę. Tarp- 
duryje grįžtelėjo į svetainę. Po žiburiuojančia eglute sukrautas kalnas 
dovanų, kurios atrodė kaip aukos didžiajam pertekliaus dievaičiui. Trys 
vyrai, įsitaisę priešais televizorių, kimšo saliamį. Dvyniai sukosi po 
kambarį kaip du vilkučiai. O vargšė Airina stropiai ieškojo užsilikusių 
krekerio kruopelių, gražių ryškiai rudų plaukų sruogos išslydusios iš 
uodegėlės. 

Ne mano būdui, pagalvojo Ricoli. Verčiau nustipti negu įklimpti 
į šitokį košmarą. 

Ji įlėkė į virtuvę ir nuvertė padėklą. Stovėjo giliai kvėpuodama, 


nusikratydama baisios klaustrofobijos. Kartu jausdama, kaip pilnumas 


278 


slegia pūslę. Negaliu leistis, kad man taip nutiktų, galvojo ji. Negaliu 
pavirsti Airina, nusikamavusia ir tampoma murzinų pirštelių. 

— Kas atsitiko? — paklausė Andžela. 

— Nieko, mama. 

— Ką? Matau, kad kažkas negerai. 

Ji atsiduso. 

— Žinai, Frenkis tikrai užknisa mane. 

— Ar negalėtum rasti gražesnio žodžio? 

— Ne, būtent taip jis ir daro. Nejaugi niekada nepastebėjai, koks 
jis bukas? 

Andžela rylėdama sėmė paskutinius kanolių vamzdelius ir guldė 
juos, kad nuvarvėtų. 

— Ar žinojai, kad jis vaikydavo mane ir Maiką po namus, nu- 
sitvėręs dulkių siurblį? Iš baimės Maikas galėdavo prikrauti kelnes, 
nes Frenkiui patikdavo gąsdinti, kad jį įsiurbs. Maikas klykdavo visa 
gerkle. Tu niekada negirdėdavai, nes Frenkis tuo užsiimdavo, kai tavęs 
nebūdavo namie. Taip niekada ir nežinojai, kaip jis bjauriai su mumis 
elgdavosi. 

Andžela prisėdo ant virtuvės stalo ir žiūrėjo į mažus gmocchi tešlos 
gabaliukus, kurių pripjaustė jos duktė. 

— Žinojau, — pasakė ji. 

— Ką? 

— Žinojau, kad jis gražiau galėjo elgtis su jumis. Galėjo būti ge- 
resnis brolis. 

— Ir visada jam leisdavai išeiti sausam. Šitai mums ir nedavė 
ramybės, mama. Maikas iki šiol galvoja, kad Frenkis visada buvo tavo 
numylėtinis. 

— Tu nieko nežinai apie Frenkį. 

Ricoli nusijuokė. 

— Kuo puikiausiai žinau. 

— Sėskis, Džeine. Nagi. Imkimės abi tų grocchi. Šitaip bus greičiau. 

Ricoli atsiduso ir nutūpė ant kėdės priešais Andželą. Tylėdama, 
pilna apmaudo pradėjo barstyti gmocchi miltais, kiekvieną įspausdama 

pirštu. Ar gali vyresnioji virėja palikti asmeniškesnį ženklą negu savo 
pačios piktą piršto atspaudą, įmygtą į kiekvieną kąsnelį? 

— Turėtum Frenkiui nusileisti, — tęsė Andžela. 

— Kodėl? Jis man niekada nenusileidžia. 

— Nežinai, ką jam teko patirti. 

— Apie jūrų pėstininkus girdėjau daugiau negu norėčiau. 

— Ne, kalbu apie tuos laikus, kai jis buvo kūdikis. Kas atsitiko, 
kai jis buvo kūdikis. 

— O kas jam atsitiko? 

— Mane vis dar nukrečia šiurpas prisiminus, kaip jo galvytė tren- 
kėsi į grindis. 

— Ką — iškrito iš lovelės? — Ji nusijuokė. — Gal tai ir pateisintų 
jo IO. 

— Visai nejuokinga. Buvo baisu, labai baisu. Tėtis buvo išvykęs 
iš miesto, ir aš turėjau skubiai vežti jį į ligoninės priimamąjį. Padarė 
rentgeno nuotraukas ir rado lūžį štai čia. — Andžela palietė savo galvos 
šoną, numiltuodama tamsius plaukus. — Kaukolėje. 

— Aš visada sakiau, kad jo kiaura makaulė. 

— Žinok, nejuokinga, Džeine. Jis vos nenumirė. 

— Per daug bjaurus, kad numirtų. 

Andžela sėdėjo įbedusi akis į miltų dubenį. 

— Jis buvo tiktai keturių mėnesių, — pasakė ji. 

Ricoli sustingo, įspaudusi pirštą į minkštą tešlą. Negalėjo įsi- 
vaizduoti Frenkio kaip kūdikio. Negalėjo jo įsivaizduoti bejėgio arba 
pažeidžiamo. 

— Gydytojai turėjo šalinti kraujosruvą smegenyse. Sakė, kad 
gal... — Andžela užsikirto. 

— Kas? 

— Kad gali užaugti nenormalus. 

Ricoli į galvą automatiškai šovė sarkastiška replika, tačiau ji susi- 
laikė. Suprato, kad dabar ne laikas sarkazmui. 

gabalėlį. Vengė dukros žvilgsnio. 

Keturių mėnesių, galvojo Ricoli. Čia kažkas ne taip. Jeigu jis buvo 
ketrių mėnesių, tuomet dar nešliaužiojo. Negalėjo išlipti iš lovelės ar 
išsirangyti iš maitinimo kėdutės. Toks mažas vaikas gali iškristi tik iš 
rankų. 
dželai teko pabusti pašiurpus, prisimenant akimirką, kai ji nebesulaikė 
kūdikio ir jis išslydo iš rankų. Auksinis berniukas Frenkis, vos nežuvęs 
dėl nerūpestingos motinos kaltės. 

Ji palietė motinai ranką. 

— Klausyk. Juk jam baigėsi gerai, argi ne? 

Andžela giliai įkvėpė. Ji pradėjo barstyti miltus ant gmocchi, spau- 
dyti juos, staiga pasiekdama rekordinį greitį. 

— Mama, Frenkis yra kiečiausias iš mūsų visų. 

— Ne. — Andžela padėjo gmocchi ant padėklo ir pažiūrėjo į duk- 
rą. — Lu esi. 

— Kurgi ne. 

— Taip, Džeine. Tau gimus, vos pamačius tave pagalvojau — dėl 
šitos niekada neturėsiu rūpesčių. Šitoji laikysis, kad ir kas būtų. Žinau, 
Maiką turbūt turėjau geriau apsaugoti. Jam ne taip gerai sekasi apsi- 
ginti. 

— Maikas užaugo skriaudžiamas. Niekada kitaip ir nesijaus. 

— Bet ne tu. — Andžela šyptelėjo žiūrėdama į dukrą. — Kai tu 
buvai trejų metų, mačiau, kaip pargriuvai ir susitrenkei veidelį į žurna- 
linį staliuką. Aptaškei krauju visą kilimą. Ir žinai, ką darei? Spėk. 

— Įsivaizduoju, kad klykiau kaip reikiant. 

— Ne. Pradėjai tvatinti tą staliuką. Trankei štai šitaip! — Andžela 
taip rėžė kumščiu į stalą, kad net miltai pašoko į viršų. — Tarsi būtum 
įširdusi ant jo. Neatbėgai pas mane. Neverkei išsigandus kraujo. Ker- 
šijai tam daiktui, kuris tave užgavo. — Andžela nusijuokė, brūkštelėjo 
ranka per akis, palikdama ant skruosto baltą dryželį. — Buvai keisčiau- 
sia mergytė. Iš visų savo vaikų labiausiai didžiavausi tavimi. 

Ricoli spoksojo į motiną. 


— Niekada nežinojau. Net nenumaniau. 

— Cha! Vaikai! Tu nenutuoki, ką tavo tėvams per tave teko patir- 
ti. Palauk, kol turėsi savų — pamatysi. Štai kada sužinosi, ką iš tikrųjų 
reiškia. 

— Kas — ką iš tikrųjų reiškia? 

— Meilė, — pasakė Andžela. 
akys, sugėlė gerklę. Ji atsistojo ir nuėjo prie praustuvo. Pripylė į puodą 
vandens gmocchi virti. Laukė, kol vanduo užvirs ir galvojo: „Gal aš iš 
tikrųjų nežinau, ką reiškia meilė. Visada per daug stengiausi ją įveikti. 
Kaip ir viską, kas galėtų sukelti man skausmą.“ 

Ji paliko puodą ant viryklės ir išėjo iš virtuvės. 

Užlipusi į viršų, į tėvų miegamąjį, atsisėdo prie telefono. Sėdėjo 
ant lovos įsitvėrusi ragelį, bandydama sukaupti pakankamai jėgų, kad 
galėtų paskambinti. 

Daryk. Privalai taip padaryti. 

Ji pradėjo rinkti numerį. 

Telefonas suskambėjo keturis kartus ir įsijungė atsakiklis, glaustai 
ir sausai pareikšdamas: „Čia Gabrielis. Šiuo metu aš ne namie. Prašau 
palikti žinutę.“ 

Ji palaukė signalo ir giliai įkvėpė. 

— Čia Džeinė, — pradėjo ji. — Turiu tau kai ką pasakyti ir spėju, 
kad geriau šitaip, telefonu. Geriau negu kalbantis akis į akį, nes nema- 
nau, kad tikrai noriu išvysti tavo reakciją. Na, šiaip ar taip, kas bus, tas 
bus. Aš... susimoviau. — Ji staiga susijuokė. — Jėzau, jaučiuosi tikra 
bukaprotė, padariusi seniausią pasaulyje klaidą. Daugiau nebesijuoksiu 
iš žioplų mergšių. O atsitiko taip, kad, na... esu nėščia. Manau, apie 
aštuonias savaites. O tai reiškia, — jeigu tave stebina, — kad jis tikrai 
tavo. Aš nieko neprašau iš tavęs. Nenoriu, kad jaustumeisi įsipareigojęs 
daryti tai, ką vyrai privalo daryti. Nergi nereikia, kad atsakytum į šitą 
skambutį. Tačiau iš tikrųjų pagalvojau, kad tu turi teisę žinoti, nes... — 
Jos balsas nutrūko, staiga apsunkęs nuo ašarų. Ji atsikrenkštė. — Nes 
nutariau turėti kūdikį. 


Ji padėjo ragelį. 

Ir ilgai nepajudėjo, tiesiog spoksojo į rankas, atsidavusi jausmų 
viesului. Palengvėjimui. Baimei. Laukimui. Bet tik ne svyravimui — ši- 
tas pasirinkimas buvo visiškai tvirtas. 

Ji atsistojo, staiga pasijuto lengva, nusimetusi netikrumo naštą. 
Laukė begalė rūpesčių, pasiruošimas daugybei permainų, tačiau lipant 
žemyn ir grįžtant į virtuvę kojose jautė kažkokį nenusakomą lengvumą. 

Vanduo ant krosnelės jau virė. Kylantis garas glostė veidą kaip 
švelni motinos ranka. 

Ji įpylė į puodą du arbatinius šaukštelius alyvuogių aliejaus, o 
paskui atsargiai panardino groccbi. Ant viryklės jau lėtai virė dar trys 
puodai, skleisdami savo aromatus. Mamos virtuvės puokštė. Ji traukė 
į save kvapus, veriama naujo dėkingumo šiai šventai vietai, kur val- 
gis — meilė. 

Ji išsėmė bulvinius maltinukus, kurie jau išplaukė į paviršių, su- 
dėjo juos ant negilios pailgos lėkštės ir užpylė ant viršaus veršienos troš- 
kinį. Atidariusi orkaitę ištraukė pilnus dengtus indus, kurie buvo palikti 
šiltai. Keptos bulvės. Šparaginės pupelės. Mėsos kukuliai. Manicoti ma- 
karonai. Gausybės paradas, kai jiedvi su motina triumfuodamos viską 
nešė į svetainę. Ir galiausiai, žinoma, kalakutas, karališkai atskirtas stalo 
centre, apsuptas savo itališkų giminaičių. Visko daugiau, negu jų šeima 
galėtų kada nors suvalgyti, bet tas ir yra — gausybė ir maisto, ir meilės. 

Ji sėdėjo prie stalo priešais Airiną ir stebėjo, kaip valgydinami dvy- 
niai. Vos prieš valandą svetainėje žiūrėdama į Airiną ji matė nuvargusią 
jauną moterį, kurios gyvenimas jau baigtas, kurios sijonas nukaręs nuo 
amžino mažų rankučių tampymo. Dabar ji žiūrėjo į tą pačią moterį ir 
matė kitokią Airiną — tokią, kuri juokėsi, ssumdama į mažas burnytes 
šaukštelius su spanguolių tyre, kurios veido išraiška, glaudžiant lūpas 
prie garbanotos galvytės, pasidaro švelni ir atsipalaidavusi. 

Matau kitokią moterį, nes tai aš pasikeičiau, galvojo ji. Ne Airina. 

Kai po vakarienės ji padėjo Andželai paruošti kavą ir užpildyti 
kanolių vamzdelius saldžia plakta grietinėle, nutvėrė save žiūrint kito- 
mis akimis ir į motiną. Plaukuose išryškėjo nauji sidabriniai ruoželiai, 


žandai apvytę. Ar tu kada nors gailiesi, kad turi mus, mama? — mąstė 

ji. Ar kada nors sustoji pagalvoti, kad padarei klaidą? O gal buvai už- 
tikrinta kaip ir aš dabar dėl šito vaikučio? 

— Ei, Džeine! — riktelėjo Frenkis iš svetainės. — Tavo telefonas 
skamba rankinėje. 

— Ar gali pakalbėti? — ir ji šūktelėjo. 

— Mes žiūrime varžybas! 

— Mano rankos grietinėtos! Ar bent gali atsiliepti? 

Jis atstypino į virtuvę ir numetė jai telefoną. 

— Kažkoks vyrukas. 

— Frostas? 

— Nee. Nežinau, kas toks. 

Gabrielis, šovė pirma mintis. Išklausei mano žinutę. 

Ji nuėjo prie praustuvo ir neskubėdama nusiplovė rankas. Kai pa- 
galiau pakėlė telefoną, jau ramiai prašneko: 

— Klausau? 

— Detekrtyve Ricoli? Čia tėvas Brofis. 

Visa įtampa taip ir ūžtelėjo iš jos. Ji susmuko į kėdę. Jautė, kaip 
motina žiūri, ir stengėsi neparodyti balse nusivylimo. 

— Taip, tėve? 

— Atleiskite, kad trukdau Kūčių vakarą, tačiau daktarei Ailz nie- 
kaip nepavyksta prisiskambinti ir — na, atsitiko kai kas netikėta, ir 
pagalvojau, kad jums reikėtų žinoti. 

— Kas yra? 

— Daktarė Ailz norėjo sužinoti, kaip susisiekti su sesers Uršulės 
artimiausiu giminaičiu, todėl pasisiūliau paieškoti kontaktinių duome- 
nų. Tačiau pasirodo, kad mūsų parapijos įrašai šiek tiek pasenę. Turime 
seną Denveryje gyvenančio brolio telefono numerį, tačiau jis išjungtas. 

— Motinėlė Marija Klement sakė, kad brolis miręs. 

— Arji sakė, kad sesuo Uršulė turi ir sūnėną, kuris gyvena ne šioje 
valstijoje? 

— Abatė jo neminėjo. 

— Atrodo, jis buvo susisiekęs su gydytojais. Bent taip man sakė 
medicinos seserys. 

Ji pažiūrėjo į lėkštę su įdarytais kanoliais, kurie jau darėsi suzmekę 
nuo plaktos grietinėlės. 

— Ką jūs norite tuo pasakyti, tėve? 

— Aš žinau, kad bandymas atsekti kažkokį sūnėną, kuris metų 
metais nelankė savo tetos, atrodo lyg ir antraeilis dalykas, ir žinau, kaip 
sunku surasti žmogų, gyvenantį kitoje valstijoje, kai net nežinai jo var- 
do. Tačiau Bažnyčia turi tokias galimybes, kokių neturi policija. Geras 
kunigas pažįsta savo aveles, detektyve. Pažįsta jų šeimas ir žino jų vaikų 
vardus. Todėl aš paskambinau Denverio parapijos kunigui, nes ten 
gyveno sesers Uršulės brolis. Jis gana gerai prisimena brolį. Jis aukojo 
gedulingas Mišias už jį. 

— Ar klausėte jį apie jos giminaičius? Apie tą sūnėną? 

— Taip, klausiau. 

— Ir? 


— Nėra jokio sūnėno, detektyve. Jis neegzistuoja. 

Mora sapnavo laidotuvių laužus. 

Ji gūžėsi šešėlyje žiūrėdama, kaip oranžinės liepsnos laižo kūnus, 
atrodančius lyg sukrautos malkos, kaip ugnis ryja jų mėsą. Matė silue- 
tus vyrų, apstojusių degančius lavonus, tylių stebėtojų ratą, kurių veidų 
neįžiūrėjo. Ir jie nematė jos, pasislėpusios tamsoje, susigūžusios, kad 
niekas nepamatytų. 

Kibirkštys skraidė iš laužo, kūrenamo žmonių kūnais, ir kilo spi- 
ralėmis į juodą dangų. Kibirkštys pragiedrino naktį, apšviesdamos dar 
baisesnį vaizdą. Kai kurie kūnai dar judėjo. Ugnies ryjamos pajuodusios 
galūnės daužėsi. 

Vienas iš rate stovinčių vyrų lėtai atsigręžė ir dėbsojo į Morą. Ji 
atpažino veidą, ir jo akys buvo besielės. 

Viktoras. 

Mora iš karto pabudo, širdis nebetilpo krūtinėje, trumpi naktiniai 
marškiniai permirkę prakaitu. Užtelėjo vėjo šuoras, pasigirdo skeleriš- 
kas langų barškėjimas, sienų dejonė. Vis dar paskendusi košmaro sukel- 
toje panikoje, ji gulėjo visiškai nejudėdama, prakaito išmušta oda šalo. 
Ar tiktai vėjas prižadino ją? Ji klausėsi, kiekvienas namo girgžtelėjimas 
atsimušė lyg žingsnio garsas. Tarsi artyn slinktų įsibrovėlis. 

Staiga ji įsirempė: pasigirdo kitoks garsas. Kažkas krebždino į 
namo sienas — tarsi žvėris draskė nagais, norėdamas patekti į vidų. 


vL- oe 


šimt penkios. 

Ji išsirito iš lovos, kambarys atrodė ledinis. Tamsoje sugraibė cha- 
latą, bet šviesų nedegė — akys buvo pripratusios prie tamsos, taip ir 
turėjo likti. Priėjusi prie miegamojo lango pamatė, kad jau nebesninga. 
Mėnulio šviesoje spindėjo balta žemė. 

Ir vėl kažkoks trynimasis į sieną. Ji prisispaudė prie pat stiklo ir 

Išsėlino iš miegamojo, basomis šiaip taip nutipeno koridoriumi į 
svetainę. Atsargiai apėjusi Kalėdų eglę įsistebeilijo pro langą. 

Vos nesustojo širdis. 

Į jos priekinę verandą laipteliais lipo vyras. 
stebi, vyras grįžtelėjo į langą, prie kurio ji stovėjo, ir pasimatė jo silue- 
tas. Platūs pečiai, uodegėlė. 

Ji atsitraukė nuo lango ir stovėjo atsišliejusi į dygias eglės šakas, 
stengdamasi susigaudyti, kodėl čia, prie jos durų, atsidūrė Matjus 
Sarklifas. Kodėl nepaskambinęs atėjo tokią valandą? Ji dar iki galo ne- 
nusikratė košmaro sukeltos baimės gijų, ir šitas vėlyvas naktinis vizitas 
kėlė jai nerimą. Ji turėjo gerai pagalvoti, prieš atidarydama bet kam 
duris — netgi vyrui, kurio pavardę žinojo ir kurį pažino iš veido. 

Suskambėjo durų skambutis. 

Ji krūptelėjo, nuo elgės nukrito vienas stiklinis bumbulas ir su- 
dužo ant medinių grindų. 

Lauke šešėlis pajudėjo lango link. 

Ji stovėjo vietoje, vis dar svarstydama, ką daryti. Tiesiog nejungsiu 
šviesos, pagalvojo. Jam atsibos laukti ir paliks mane ramybėje. 

Skambutis vėl nuaidėjo. 

Dink, galvojo ji. Dink iš čia ir paskambink rytą. 

Ji lengviau atsikvėpė, išgirdusi laipteliais besileidžiančius žings- 
nius. Šiek tiek ištempė kaklą ir dirstelėjo pro langą, tačiau jo nesimatė. 
Nesimatė ir jokio automobilio priešais namą. Kur jis nuėjo? 

Dabar pasigirdo žingsniai, sniego girgždėjimas po batais, kurie 
suko prie namo šono. Ko, po galais, jis blaškosi po jos kiemą? 

Jis bando įsigauti į namą. 

Ji išslinko iš už eglės ir iš skausmo vos užkando riktelėjimą — už- 
lipo ant sudužusio žaisliuko, ir stiklo šukė rėžė į basą koją. 

Staiga jo siluetas sušmėkščiojo prie šoninio lango. Jis spoksojo pro 
jį, bandydamas įžiūrėti tamsią svetainę. 

Ji atsitraukė į koridorių, kas žingsnį raukydamasi, jausdama, kaip 
kojos padas jau sudrėko nuo kraujo. 

Laikas skambinti policijai. Surink devyni vienas vienas. 

Apsisuko ir nuskubėjo į virtuvę, ten, braukydama rankomis per 
sieną, ieškojo telefono. Skubėdama nuo svirtelės numetė ragelį. Pastvė- 
rusi jį prispaudė prie ausies. 

Jokio signalo. 

Telefonas miegamajame, sumetė ji. Gal ten pakeltas ragelis? 

Pakabinusi virtuvės telefono ragelį, nušlubčiojo atgal į koridorių, 
o stiklo šukelė bedėsi dar giliau į padą, grindys jau išterliotos krauju. 
Grįžus į miegamąjį, akys įsirempė, bandydamos įžiūrėti tamsoje, kojos 
dabar pėdino kilimu, kol blauzda atsirėmė į lovą. Graibydama čiužinį, 
ji judėjo galvūgalio link. Prie telefono ant naktinio staliuko. 

Jokio signalo. 

Siaubas ūžtelėjo per ją kaip ledinis vėjas. Jis atjungė telefono liniją. 

Ji numetė ragelį ir stovėjo klausydamasi, įsitrempusi, kad išgirstų, 
ką jis toliau darys. Vėjo taršomas namas treškėjo, nustelbdamas visus 
garsus, išskyrus jos širdies plakimą. 

Kur jis? Kur jis? 

Ir staiga šovė į galvą: mano mobilusis telefonas. 

Ji metėsi prie tualetinio staliuko, kur buvo palikusi rankinę. Įkišo 
į ją ranką, grabaliojo daiktus, ieškodama telefono. Ištraukė piniginę, 
raktus, tušinukus ir plaukų šepetį. Telefonas, kur tas nelaimingas tele- 
fonas? 

Automobilyje. Palikau automobilyje ant priekinės sėdynės. 

Galva pašoko, kai pasigirdo dūžtantis stiklas. 

Ar tas garsas iš namo priekio, ar iš užpakalio? Pro kur jis braunasi? 

Ji išpuolė iš miegamojo į koridorių, nebejausdama skausmo, nors 


stiklas lindo dar giliau į pėdą. Čia pat koridoriuje buvo durys į garažą. 


288 


Trūkcelėjusi duris ji smuko į vidų, vėl išgirsdama dūžtantį ir ant grindų 
byrantį stiklą. 

Ji užvėrė duris. Patraukė prie automobilio, dusdama žiopčiojo, šir- 
dis lėkė šuoliais. Zyliau. Tyliau. Ji iš lėto pakėlė automobilio durų ran- 
kenėlę, užraktas spragtelėjo, ji susigūžė. Truktelėjo dureles, įslydo prie 
vairo. Dusliai sudejavo prisiminusi, kad rakteliai liko miegamajame. 
Dabar negalėjo užvesti automobilio ir išvažiuoti. Dirstelėjusi į keleivio 
sėdynę, apšviestą salono lemputės, ji pamatė savo mobilųjį telefoną, 
įsispraudusį į tarpą. 

Arvertė jį ir apsidžiaugė, kad baterija pilna. 

Ačiū tau, Dieve, pagalvojo ir surinko 911. 

— Skubios pagalbos operatorė. 

— Čia dvidešimt vienas trisdešimt, Bakminsterio gatvė, — su- 
šnabždėjo ji. — Kažkas laužiasi į mano namą! 

— Ar galite pakartoti adresą? Negirdžiu jūsų. 

— Dvidešimt vienas trisdešimt, Bakminsterio gatvė! Įsibrovė- 
lis... — Ji nutilo, įbedusi žvilgsnį į duris, vedančias į namą. Jų apačioje 
pasimatė šviesos gijelė. 

Jis viduje. Apieško namą. 

Išsiropštė iš automobilio ir tyliai užstūmė dureles, užgesindama 
salone degančią lemputę. Ir vėl tamsa. Namo saugiklių dėžė buvo vos 
už kelių pėdų ant garažo sienos, ir jai kilo mintis nuspausti visus auto- 
matinius pertraukiklius ir atkirsti namo srovę. Bet tada jis tikrai atspės, 
kur ji yra, ir iš karto puls į garažą. 

Svarbiausia — laikytis tyliai, galvojo ji. Gal jis manys, kad nieko 
nėra namie. Gal manys, kad namas tuščias. 

Ir prisiminė kraują. Ji paliko kruvinus pėdsakus. 

Pasigirdo jo žingsniai. Barai kaukšėjo medinėmis grindimis, ėjo iš 
virtuvės ten, kur vedė kruvini pėdsakai. Koridorius pripėduotas į visas 
puses, sunku iš karto susigaudyti. 

Galų gale jis arseks pėdomis į garažą. 

Ji pagalvojo, kaip mirė Žiurkių Ponia, prisiminė krūtinėje išsibars- 


čiusius ryškius žirnelius. Galvojo, kaip šiurpiai žmogaus kūną sudarko 

prasimušusi variniu apvalkalu padengta „Glaser“ kulka. Sprogusi švini- 
nė kulka suardo vidaus organus. Nutraukiamos kraujagyslės, krūtinės 
ertmę užplūsta kraujas. 

Bėk. Dink iš namo. 

O kas po to? Klykti, šauktis kaimynų? Trankyti į duris? Ji net ne- 
žinojo, kurie kaimynai šią naktį buvo namie. 

Žingsniai artėjo. 

Dabar arba niekada. 

Ji puolė prie šoninių durų ir atplėšė jas, sutikdama stiprų šalto 
vėjo šuorą. Metėsi į kiemą. Basos kojos paniro į sniegą iki pusės blauz- 
dų, sniegas virto kaskadomis į vidų, užblokavo staktą, ir ji nebegalėjo 
uždaryti paskui save durų. 

Ji paliko jas praviras, nubrido prie vartelių ir trūktelėjo aukštyn 
nuo šalčio sustirusį skląstį. Mobilusis telefonas išsprūdo iš rankos, besi- 
tąsant su sniego pusnimi užverstais varteliais. Pagaliau juos pavyko at- 
plėšti tiek, kad prasispraustų, ir ji įklampojo į priekinį kiemą. 

Visi namai jos gatvėje buvo tamsūs. 

Ji bėgo basa per sniegą. Vos pasiekusi šaligatvį išgirdo, kaip per- 
sekiotojas taip pat tąsė vartus, norėdamas juos atplėšti plačiau. 

Šaligarvis buvo pernelyg atvira vieta, ji puolė tarp gyvatvorių į 
pono Telaškino priekinį kiemą. Bet čia pusnys buvo dar gilesnės, beveik 
siekė kelius, ir reikėjo daugiau jėgų braunantis į priekį. Nuo šalčio pė- 
dos sustiro, kojos nebeklausė. Mėnulis skaisčiai apšvietė sniegą, ji buvo 
puikus taikinys, grynai juoda figūra negailestingai balto sniego jūros 
fone. Klupiniuodama, klampodama per sniegą drebėjo galvodama, ar 
tik tą akimirką jis netaiko į ją. 

Ji įbrido į pusnį iki pat šlaunų ir parvirto, burnoje pajuto sniego 
skonį. Pakilo ant kelių ir pradėjo ropoti, nė nemanydama pasiduoti. 
Susitaikyti su mirtimi. Bejausmėmis kojomis rausėsi į priekį, girdėda- 
ma per sniegą atgirgždančius žingsnius. Jis artėjo pasiruošęs paskuti- 
niam smūgiui. 

Staiga tamsą perskrodė šviesa. 

Ji pakėlė galvą, pamatė artėjančių priekinių šviesų žibėjimą. Auto- 
mobilis. 


290 


Mano vienintelis šansas. 

Kūkčiodama ji pašoko ir pasileido bėgti prie garvės. Mojuodama 
rankomis, rėkdama. 

Automobilis čiuožtelėjo ir sustojo prieš pat ją. Iššoko vairuotojas, 
aukštas ir įspūdingas siluetas artėjo prie jos per akinamą baltumą. 

Ji žiūrėjo išsproginusi akis. Pradėjo iš lėto trauktis argal. 

Čia buvo tėvas Brofis. 

— Gerai, — sumurmėjo jis. — Viskas gerai. 

Ji pasisuko ir pažiūrėjo į savo namą, tačiau nieko nesimatė. Kur 
Jis? Kur jis nuėjo? 

Dabar gatve artėjo daugiau šviesų. Sustojo dar du automobiliai. Ji 
pamatė mirksinčias mėlynas policijos automobilio švieseles ir užsidengė 
ranka, gindamasi nuo ryškių priekinių žibintų, kad galėtų įžiūrėti sku- 
bančius siluetus. 

Išgirdo Ricoli šaukiant: 

— Daktare? Ar tu sveika? 

— Aš ja pasirūpinsiu, — atsiliepė tėvas Brofis. 

— Kur Sarklifas? 

— Aš jo nemačiau. 

— Name, — ištarė Mora. — Jis buvo mano name. 

— Sodinkite ją į savo automobilį, tėve, — nurodė Ricoli. — Bū- 
kite su ja. 

Mora vis dar nepajudėjo. Kai tėvas Brofis žengė prie jos, ji stovėjo 
sustingusi. Jis nusivilko paltą ir užmetė jai ant pečių. Apglėbė ranka ir 
nuvedęs prie savo automobilio pasodino ant keleivio sėdynės. 

— Nesuprantu, — sušnabždėjo ji. — Kodėl jūs čia? 

— Ššš. Tik greičiau bėkim nuo to vėjo. 

Jis atsisėdo šalia. Šiluma plūdo jai į kelius, į veidą, ji stipriau siautėsi 
jo paltu, kad sušiltų, dantys taip kaleno, jog nepavyko ištarti žodžio. 

Pro priekinį stiklą matėsi gatvėje judančios tamsios figūros. Ji at- 
pažino Bario Frosto siluetą: jis skubėjo prie jos paradinių durų. Matė 
Ricoli ir policijos patrulį, slenkančius su ginklais rankose prie jos šoni- 


nių vartelių. 

Ji atsisuko į tėvą Brotį. Nors negalėjo įskaityti jo veido išraiškos, 
tačiau jautė įtemptą žvilgsnį lygiai taip pat, kaip ir palto šilumą. 

— Kaip jūs sužinojote? — sukuždėjo ji. 

— Kai jūs neatsiliepėte, paskambinau detektyvei Ricoli. 

Jis paėmė ją už rankos. Laikė suspaudęs delnais, išspausdamas jai 
ašaras. Ji jau nebegalėjo žiūrėti jam į akis, todėl nukreipė žvilgsnį į prie- 
kį, į gatvę ir žvelgė į ją pro mirgančią spalvotą miglą, jausdama, kaip jis 
prisispaudė jos ranką prie lūpų šiltam lėtam bučiniui. 

Ji mirkčiojo sulaikydama ašaras, garvė išryškėjo. Tai, ką pamatė, 
sukėlė paniką. Bėgančios figūros. Mirksinčios mėlynos švieselės išplėšė 
Ricoli siluetą, lekiantį per gatvę. Frostas su ginklu rankose susigūžė už 
policijos automobilio. 

Kodėl jie visi juda mūsų link? Ką jie žino, ko mes nežinome? 

— Užrakinkite dureles, — pasakė ji. 

— Ką? 

— Užrakinkite duris! 

Ricoli šaukė jiems iš gatvės, įspėjamai rėkė. 

Jis čia. Susigūžęs už mūsų automobilio! 

Mora pasisuko, grabinėjo ranka dureles, ieškodama mygtuko, pa- 
klaikusi, nes negalėjo tamsoje surasti. 

Prie jos langelio iškilo Marjaus Sarklifo šešėlis. Ji krūptelėjo, kai 
durelės staiga atsivėrė ir plūstelėjo šalto oro banga. 

— Lipk iš automobilio, tėve, — įsakė Sarklifas. 

Kunigas sustingo. Tyliai, ramiai ištarė: 

— Rakteliai spynelėje. Pasiimkite automobilį, daktare Sarklifai. 
Mudu su Mora abu išlipame. 

— Ne, tiktai tu. 

— Aš nelipsiu, kol ji nelips. 

— Dink, po velnių, tėve! 

Jai arplėšė į šalį plaukus, įrėmė į smilkinį pistoletą. 

— Prašau, — ji sušnabždėjo Brofiui. — Lipkite. Tuoj par. 

— Gerai! — paniškai šūktelėjo Brofis. — Lipu! Lipu... — Jis pa- 


stūmė dureles ir išlipo. 

Sarklifas nurodė Morai: 

— Sėsk prie vairo! 

Drebėdama Mora nerangiai peržergė pavarų perjungimo svirtį, 
atsisėdo ant vairuotojo sėdynės. Dirstelėjo pro šoninį langelį: Brofis te- 
bestovėjo prie automobilio, bejėgiškai žiūrėdamas į ją. Ricoli jam rėkė, 
kad pasitrauktų, tačiau atrodė, kad jis paralyžiuotas. 

— Važiuok, — įsakė Satklifas. 

Mora įjungė pavarą ir atleido stabdį. Nuspaudė basa koja akcele- 
ratorių ir vėl nukėlė ją. 

— Jūs negalite manęs nužudyti, — tarė ji. Logiškoji daktarė Ailz 
grįžo į vietą. — Mus supa policija. Aš jums reikalinga kaip įkaitas. Jums 
reikia, kad aš vairuočiau. 

Praėjo kelios sekundės. Amžinybė. 

Ji išgąstingai įkvėpė, kai jis atitraukė pistoletą nuo galvos ir įrėmė 

— O tau nereikia kairės kojos vairuoti. Tai kaip — nori išsaugoti 
kelį? 

Ji nurijo seilę. 

— Taip. 

— Tada važiuojam. 

Ji numynė akceleratorių. 

Automobilis pradėjo lėtai ridentis pro pastatytą policijos auto- 
mobilį, kur buvo pritūpęs Frostas. Prieš akis tiesėsi tuščia tamsi gatvė. 
Automobilis judėjo į priekį. 

Staiga užpakalinio vaizdo veidrodėlyje ji pamatė paskui juos bė- 
gantį tėvą Brofį, apšviečiamą mėlynų policijos mašinos blyksnių. Jis 
griebė dureles Satklifo pusėje ir atplėšė jas. Pastvėrė Sarklifą už ranko- 
vės, bandydamas jį ištempti. 

Šūvio trenksmas nusviedė kunigą tolyn. 

Mora stumtelėjo savo dureles ir liuoktelėjo iš važiuojančio auto- 
mobilio. 

Šlumštelėjo ant ledinio šaligatvio, galva žnektelėjo į žemę, akyse 
pažiro ryškios kibirkštys. 


Taip ir gulėjo negalėdama pajudėti. Panirusi juodume, įstrigusi 

šaltoje stingdančioje vietoje, nejausdama skausmo, nejausdama baimės. 
Jautėsi tiktai vėjas, nešantis į veidą plunksnišką sniegą. Girdėjosi iš ka- 
žin kur atsklindantis balsas, šaukiantis ją. 

Jau garsiau. Arčiau. 

— Daktare? Daktare? 

Mora atsimerkė ir susiraukė nuo Ricoli žibintuvėlio akinančio 
spindesio. Nusuko galvą nuo šviesos ir už tuzino jardų pamatė automo- 
bilį, įsirėžusį buferiu į medį. Gatvėje gulėjo kniūbsčias Satklifas, muis- 
tėsi, norėdamas atsistoti, rankos užlaužtos už nugaros, su antrankiais. 

— Tėvas Brofis, — sumurmėjo ji. — Kur tėvas Brofis? 

— Mes jau iškvietėme greitąją pagalbą. 
prie tėvo Brofio. Ne, pagalvojo ji. Ne. 

— Dar nesikelk, — pasakė Ricoli, bandydama sulaikyti ją, kad 
nejudėtų. 

Tačiau Mora atstūmė jos ranką ir pakilo, kojos drebėjo, širdis lipo 
aukštyn gerkle. Basos kojos beveik nejautė ledinio kelio, svyruojant 
artyn prie Brofio. 

Frostas pakėlė galvą. 

— Krūtinėje žaizda, — jai tyliai pasakė. 

Parpuolusi ant kelių ji atplėšė kunigo marškinius ir pamatė, kur 
įsigavo kulka. Girdėjosi į krūtinę siurbiamas oras — nelaimę pranašau- 
jantis garsas. Ji prispaudė ranką prie žaizdos, pajautė šiltą kraują ir lipnų 
kūną. Jis drebėjo nuo šalčio. Vėjas švilpė garve, badydamas lyg iltimis. 
O aš užsivilkusi jo paltą, pagalvojo ji. Jį davei, kad mane sušildytum. 

Pro vėjo stūgavimą ji išgirdo artėjantį greitosios pagalbos auto- 
mobilio kaukimą. 

Jo akys apsitraukė, sąmonė geso. 

— Nepalik manęs, Danieli, — ištarė ji. — Girdi, ką sakau? — Jos 
balsas užlūžo. — Tu gyvensi. 

| Ji pasilenkė, ašaros pabiro ant jo veido, šnabždant jam į ausį. 

— Prašau. Padaryk tai dėl manęs, Danieli. Privalai gyventi. Pri- 

valai gyventi... 


23. 


Kaip visada ligoninės laukiamajame televizorius rodė CNN programą. 

Mora sėdėjo užkėlusi ant kėdės sutvarstytą koją, įbedusi žvilgsnį į 
ekrano apačioje slenkančią eilutę, tačiau neužfiksavo nė vieno naujienų 
žodžio. Nors buvo apsirengusi vilnoniu nertiniu ir laisvomis velvetinė- 
mis kelnėmis, tebebuvo šalta ir neatrodė, kad kada nors jai dar bus šilta. 
Keturias valandas, galvojo ji. Jis keturias valandas guli ant operacinio 
stalo. Ji pažiūrėjo į ranką, panagėse tebematė Danielio Brofio kraują, 
tebejautė delnu jo širdį, spurdančią lyg paukštis. Jai nereikėjo žiūrėti 
į rentgenogramą, kad sužinotų, ką padarė kulka: jau matė tą mirtiną 
tinklą, kurį Žiurkių Ponios krūtinėje išraižė „Glaser“ kulka su mėlyna 
viršūne, ir žinojo, su kuo dabar susidūrė chirurgai. Sprogusio šrapnelio 
perrėžtas plautis. Iš įvairiausių kraujagyslių plūsta kraujas. Operacinėje 
visus apėmusi panika matant, kaip su krauju išteka gyvybė, o chirurgai 
nebespėja užspausti spaustukų. 

Ji pakėlė akis, kai Ricoli įėjo į patalpą, nešdama puodelį kavos ir 
mobilųjį telefoną. 

— Tavo telefoną radome prie šoninių vartelių, — pasakė ji, ati- 
duodama jį Morai. — Ir čia tau kava. Gerk. 

Mora gurkštelėjo. Buvo per daug saldi, tačiau šią naktį cukrus labai 
tiko. Tiko viskas, kas liejo energiją į jos nuvargusį ir sudaužytą kūną. 

— Gal dar ko nors atnešti? — paklausė Ricoli. — Gal dar ko reikia? 

— Taip. — Mora atitraukė akis nuo kavos. — Noriu, kad pa- 
sakytum tiesą. 


— Aš visada tau sakau tiesą, daktare. Pati žinai. 

— Tuomet pasakyk, kad Viktoras čia niekuo dėtas. 

— Jis niekuo dėtas. 

— Tu įsitikinusi? 

— Tikrų tikriausiai. Gal tas tavo buvęs vyras ir yra aukščiausios 
lygos subingalvis. Gal ir primelavo tau. Bet esu pakankamai tikra, kad 
nieko nenužudė. 

Mora arsilošė sofoje ir atsiduso. Žiūrėdama į garuojantį puodelį 
paklausė: 

— O Matjus Sarklifas? Jis tikrai gydytojas? 

— Tiesą sakant, taip. M.D.* iš Vermonto universiteto. Po ordi- 
natūros Bostone suteikta gydytojo terapeuto kvalifikacija. Įdomu, dak- 
tare. Jeigu paskui pavardę eina M.D., esi auksinis. Gali įžingsniuoti į 
bet kurią ligoninę, pasakyti personalui, kad ką tik buvo paguldytas tavo 
pacientas, ir niekas tavęs nekamantinės. Ypač kai paskambina to ligonio 
giminaitis ir paremia tavo istoriją. 

— Gydytojas, kuris dirba samdomuoju žudiku? 

— Mes nežinome, ar „Oktagonas“ būtų jam mokėjęs. Ir nema- 
nau, kad ta kompanija turėjo ką nors bendra su širomis žmogžudystė- 
mis. Satklifas tuo galėjo užsiimti dėl savo paties priežasčių. 

— Kokių priežasčių? 

— Kad apsisaugotų. Kad užkastų tai, kas įvyko Indijoje. — Mary- 
dama, kaip Mora suglumo, Ricoli pasakė: — Pagaliau „Oktagonas“ pa- 
skelbė sąrašą darbuotojų, kurie dirbo jų gamykloje Indijoje. Ten buvo 
ir fabriko daktaras. 

— Jis ir buvo? 

Ricoli linktelėjo. 

— Matjus Sarklifas, M.D. 

Mora spoksojo į televizorių, tačiau mintys sukosi ne apie ekrane 
matomus vaizdus. Ji galvojo apie laidotuvių laužus, apie barbariškai su- 
skaldytas kaukoles. Ir prisiminė savo naktinį košmarą — žmogaus kūnus 
ryjančią ugnį. Tebejudančius, liepsnose vis dar besirangančius kūnus. 


Ti pasakė: 


*Medicinos daktaras. 

— Bhopale žuvo šeši tūkstančiai žmonių. 

Ricoli linktelėjo galvą. 

— Tačiau kitą rytą buvo šimtai tūkstančių, kurie išliko gyvi. — 
Žiurkių Ponia negalėjo būti vienintelė. 

— O jeigu ji buvo ne vienintelė, kas nutiko kitiems? 
ryžęs užmaskuoti. Ne pačią katastrofą, bet tai, kas įvyko po to. Ir savo 
vaidmenį tame. Ji galvojo apie siaubą, kuris tą naktį turbūt atsivėrė prieš 
jo akis, kai nuodingas debesis užvirto ant kaimo. Lovose gulėjo negyvos 
ištisos šeimos. Lauke sudribę lavonai, sustingę paskutinėje savo agonijoje. 
Fabriko gydytojas turėjo būti išsiųstas pirmas, kad nustatytų nuostolius. 

Galbūt priimdamas nutarimą dėl lavonų sudeginimo jis nesuvokė, 
kad kai kurios aukos tebebuvo gyvos. Galbūt velkant kūnus į liepsnojantį 
laužą kokia dejonė arba sutrukčiojusi galūnė ir paskelbė iškilusį pavojų. 

Kylant mirties ir svylančios mėsos kvapui, jį turbūt apėmė panika 
dėl gyvųjų. Tačiau nebegalėjo nieko pakeisti: jau buvo nueita per toli. 

Štai ką norėjai nuslėpti nuo pasaulio: ką padarei su gyvaisiais. 

— Kodėl jis šiąnakt tave užpuolė? — nesuprato Ricoli. 

Mora papurtė galvą. 

— Aš nežinau. 

— Ligoninėje mateisi su juo. Kalbėjaisi. Kas ten atsitiko? 

Mora galvojo apie pokalbį su Sarklifu. Jiedu stovėjo žiūrėdami į Ur- 
šulę ir kalbėjosi apie skrodimą. Apie laboratorinius tyrimus ir išvadas. 

Ir apie toksikologinius tyrimus. 

Ji tarė: 

— Aš manau, kad žinosime atsakymą, kai atliksime skrodimą. 

— Ką tu tikiesi rasti? 

— Priežastį, dėl ko jai sustojo širdis. Tu ten buvai tą naktį. Sakei, 
kad ji panikavo, ir po to iš karto sustojo širdis. Kad tau atrodė, jog ji 
puolė į paniką. 

— Nes jis buvo tenai. 

Mora linktelėjo. 

— Ji žinojo, kas jos laukė, ir negalėjo prakalbėti, juk į gerklę buvo 

įkištas vamzdelis. Man teko matyti daugybę atvejų, kai sustoja širdis. 
Žinau, kaip viskas būna. Visi susispietę palatoje, didžiausias sąmyšis. 
Vienu metu į kūną plaukia kelių rūšių vaistai. — Ji parylėjo. — Uršulė 
buvo alergiška penicilinui. 

— Ar toksikologinis tyrimas tai parodys? 

— Aš nežinau. Bet jis nerimautų dėl to, tiesa? O aš vienintelė 
reikalavau to tyrimo. 

— Detektyve Ricoli? 

Atsigręžusios jiedvi pamatė tarpduryje stovinčią operacinės seselę. 

— Daktaras Demetrios norėjo, kad žinotumėte, jog viskas praėjo 
gerai. Dabar jie siuva pjūvį. Maždaug po valandos ligonis bus perkeltas 
į Intensyviosios terapijos skyriaus pooperacinę palatą. 

— Daktarė Ailz laukė, norėdama jį pamatyti. 

— Teks kurį laiką palaukti, kol leisime lankyti. Dabar jis intubuotas 
ir suleisti migdomieji. Būtų geriau, kad ateitumėte vėliau. Po pietų. 

Mora linktelėjo ir lėtai pakilo. 

Pakilo ir Ricoli. 

— Parvešiu tave namo, — pasakė ji. 

Jau buvo išaušę, kai Mora įėjo į namus. Ji žiūrėjo į pripėduotas 
grindis, išdžiūvusio kraujo pėdsakus, savo grėsmingo išbandymo liu- 
dijimą. Apėjo visus kambarius, tarsi norėdama išplėšti juos iš tamsos. 
Dar kartą patvirtinti, kad čia tebebuvo jos namai ir kad tarp šitų sienų 
baimei vietos nėra. Įėjusi į virtuvę pamatė, kad išdaužtas langas jau už- 
kaltas lentomis. 

Neabejotinai Džeinės įsakymas. 

Kažkur suskambėjo telefonas. 

Priėjusi prie sienos pakėlė ragelį, tačiau nebuvo jokio garso. Linija 
dar nesutvarkyta. 

Mano mobilusis, sumetė ji. 

Ji nuėjo į svetainę, kur buvo jį palikusi. Tačiau nespėjus prieiti 
telefonas nutilo. Ji paspaudė atsakiklio mygtuką. 

Skambino Viktoras. Ji susmuko ant sofos, priblokšta jo balso. 

— Žinau, kad per greitai tau skambinu. O tu turbūt galvoji, kurių 
velnių tau klausytis manęs po... na, po visko, kas įvyko. Ber dabar jau 

viskas iškelta į viešumą. Žinai, kad man nieko nereikia išlošti. Tai gal- 
būt patikėsi, kai sakau, kad labai pasigendu tavęs, Mora. Manau, kad 
galėtume vėl viską atstatyti. Galėtume dar pasitaisyti. Leisk 7222 dar 
pasitaisyti, gerai? Prašau. 

Ji ilgai sėdėjo ant sofos, sustirusiose rankose laikydama telefoną ir 
žiūrėdama į šaltą židinį. Kai kurios liepsnos negali būti įžiebtos iš nau- 
jo, galvojo ji. Kai kurias liepsnas geriau palikti užgesusias. 

Ji įkišo telefoną atgal į rankinę. Atsistojo. Ir nuėjo nuo grindų 
plauti kraujo. 


Dešimtą valandą saulė pagaliau prasimušė pro debesis, ir važiuojant 
namo Ricoli teko prisimerkti nuo šviežiai iškritusio sniego spindesio. 
Gatvėse tylu, šaligatvių balrumas neliestas. Šį šventų Kalėdų rytą ji jau- 
tėsi atgimusi. Apsivaliusi nuo visų abejonių. 

Ji palietė pilvą ir pagalvojo: „Manau, kad čia tik tu ir aš, vaikeli.“ 

Ji sustojo priešais savo namą ir išlipo. Stovėjo šaltoje saulėje giliai 
įkvėpdama tyro oro. 

— Linksmų šventų Kalėdų, Džeine. 

Ji sustingo, širdis pradėjo daužytis. Iš lėto atsigręžė. 

Prie jos daugiabučio namo durų stovėjo Gabrielis Dinas. Ji žiū- 
rėjo, kaip jis eina artyn, bet niekaip nesugalvojo, ką pasakyti. Neseniai 
buvę artimi kaip bet kuris vyras ir moteris, dabar jautėsi lyg svetimi, 
negalintys prakalbėti. 

— Maniau, kad tu Vašingtone, — pagaliau ištarė ji. 

— Atskridau maždaug prieš valandą. Sėdau į pirmą lėktuvą. — Jis 
patylėjo. — Ačiū, kad pasakei, — tyliai padėkojo. 

— Na, — ji gūžtelėjo pečiais. — Nebuvau tikra, ar iš viso norė- 
tum žinoti. 

— O kodėl nenorėčiau? 

— Tai problema. 

— (Gyvenimas susidaro iš problemų. Kai tik kokia iškyla, turime 
ją spręsti. 

Šitokia sausa reakcija. Pi/kakostiumis vyras — štai kaip ji įvertino 

Gabrielį, susidūrusi su juo pirmą kartą, ne kitoks buvo ir dabar, stovėda- 
mas prieš ją su tuo tamsiu paltu. Toks ramus ir nutolęs nuo pasaulio. 

— Ar seniai žinai? — paklausė jis. 

— Įsitikinau vos prieš kelias dienas. Parsinešiau vieną iš tų namuo- 
se naudojamų nėštumo nustatymo testų. Bet įtariau keletą savaičių. 

— Kodėl taip ilgai man nepasakei? 

— Neplanavau iš viso sakyti. Kadangi nemaniau, kad jį auginsiu. 

— Kodėl ne? 

Ji nusijuokė. 

— Pirma, aš vengiu vaikų. Kas nors man paduoda kūdikį, ir ne- 
žinau, ką su juo daryti. Ar leisti atsirūgti, ar pakeisti sauskelnes? Ir įdo- 
mu, kaip reikėtų dirbti, jeigu namuose vaikas? 

— Nežinojau, kad policininkės duoda bevaikystės įžadus. 

— Ber taip sunku, žinok. Pažiūriu į kitas mamas ir nesuprantu, 
kaip jos susitvarko. Nežinau, ar man išeis. — Ji išpūtė didžiausią garų 
kamuolį ir pasitempė. — Bent jau mano šeimyna čia pat, mieste. Be- 
veik neabejoju, kad mama be proto džiaugsis, jog gaus prižiūrėti vaiką. 
Be to, vos už kelių kvartalų nuo čia yra vaikų lopšelis. Reikės pasiklaus- 
ti, nuo kokio amžiaus priima. 

— Na, matai. Viską suplanavai. 

— Daugmaž. 

— Iki pat tokio klausimo, kas prižiūrės mūsų kūdikį. 

Mūsų kūdikį. Ji patylėjo, mąstydama apie joje augančią gyvybę, 
paties Gabrielio dalį. 

— Vis tiek dar yra dalykų, kuriuos man reikia apmąstyti. 

Jis stovėjo visiškai tiesiai, tebevaidindamas vyrą pilku kostiumu. 
Tačiau kai prakalbo, balse pasigirdęs piktumas ją apstulbino. 

— O kokios mano pareigos? — paklausė jis. — Viską suplanavai, 
o manęs nė karto nepaminėjai. Nepasakyčiau, kad stebiuosi. 

Ji kraipė galvą. 

— Iš kur toks susierzinimas? 

— Sena giesmelė, Džeine. Ta, kurios negali liautis traukusi. Ricoli 
valdo savo gyvenimą. Kuo saugiausiai apsišarvavusi. Kam čia reikalin- 
gas vyras? Velniai griebtų, tik ne tu. 

— Ką aš turėčiau sakyti? Prašau, o, prašau, gelbėk mane? Negaliu 
be vyro užsiauginti kūdikio? 

— Ne, turbūt galėtum viską padaryti pati. Rastum būdą, net jeigu 
jis pribaigtų tave. 

— Tai ko tu nori, kad pasakyčiau? 

— Tu tikrai turi pasirinkimą. 

— Ir pasirinkau. Jau sakiau, kad auginsiu kūdikį. — Ji pasuko 
prie priekinių laiptelių, įnirtingai brisdama per sniegą. 

Jis stvėrė jai už rankos. 

— Aš kalbu ne apie kūdikį. Kalbu apie mus. — Tyliai ištarė: — 
Pasirink mane, Džeine. 

Ji atsisuko. 

— Ką tai reiškia? 

— Tai reiškia, kad galime drauge to imtis. Tai reiškia, kad įsileisi 
mane pro tuos šarvus. Kito kelio nėra. Tu leidiesi skaudinama ir aš lei- 
džiuosi skaudinamas. 

— Puiku. Ir baigiasi tuo, kad abu liekame randuoti. 

— Arba baigiasi tuo, kad pasitikime vienas kitu. 

— Mes beveik nepažįstame vienas kito. 

— Pažinome pakankamai gerai, kad pradėtume kūdikį. 

Karštis užliejo jai skruostus, ir ji jau nebegalėjo pakelti akių į jį. 
Spoksojo į sniegą. 

— Aš nervirtinu, kad mums pavyks sėkmingai viską įveikti, — 
pasakė jis. — Man net neaišku, kaip reikės tvarkytis, kai tu čia, o aš 
Vašingtone. — Jis parylėjo. — Ir kalbėkime atvirai. Kartais, Džeine, tu 
būni tikras velniūkštis. 

Ji nusijuokė. Brūkštelėjo ranka sau per akis. 

— Žinau. Jėzau, žinau. 

— Ber kitais kartais... — Jis palietė jai veidą. — Kitais kartais... 

Kitais kartais matai mane tokią, kokia esu, pagalvojo ji. 

O tai ir gąsdina mane. Ne, varo siaubą. 

Cia gali būti pats drąsiausias dalykas, kokio imsiuosi gyvenime. 


w-- su 


— Man atrodo, kad myliu tave. 

Po trijų mėnesių. 

Mora sėdėjo antroje klauptų eilėje Šventojo Antano bažnyčioje, 
vargonų gausmas nukėlė ją į vaikystę. Ji prisiminė sekmadienio Mišias 
su savo tėvais ir kokie kieti ir negailestingi atrodė tie bažnyčios suolai po 
to, kai išsėdėdavai juose pusvalandį. Kaip ji muistydavosi, bandydama 
įsitaisyti patogiau, kaip tėvas užsikeldavo ją ant kelių — ant pačios ge- 
riausios vietos, nes čia laukė globiančios rankos. Ji žiūrėdavo į spalvoto 
stiklo langus, į bauginančius atvaizdus. Prie stulpo pririšta Žana d'Ark. 
Jėzus ant kryžiaus. Šventieji, sulinkę prieš savo budelius. Ir kraujas, tiek 
daug kraujo, pralieto dėl tikėjimo. 

Šiandien bažnyčia neatrodė argrasi. Vargonų muzika džiaugsminga. 
Praėjimai tarp eilių išpuošti rausvų gėlių girliandomis. Vaikai linksmai šok- 
čioja tėvams ant kelių, vaikai, kurių nevargina vitražuose įrėžtos kančios. 

Vargonai užgrojo Bethoveno „Odę džiaugsmui“. 

Altoriaus link ėjo dvi pamergės šviesiai pilkais kostiumais su 
kelnėmis. Mora atpažino šias Bostono policijos departamento polici- 
ninkes. Šiandien klauptuose pilna policininkų. Atsigręžusi ji pamatė 
Barį Frostą ir detektyvą Sliperį, sėdinčius čia pat už jos esančioje eilėje, 
abu atsipalaidavę, linksmi. Pernelyg dažnai policininkai ir jų šeimos 
susirinkdavo bažnyčioje apraudoti savųjų. Šiandien ji matė šypsenas ir 
ryškių spalvų apdarus. 

Dabar pasirodė Džeinė, įsikibusi tėvui į parankę. Bent kartą jos 
tamsūs plaukai sutramdyti, susukti į madingą mazgą. Balto atlaso 
kelnių kostiumėlis su per dideliu švarku negalėjo visiškai paslėpti padi- 

dėjusio pilvo. Kai ji priėjo prie Moros klauptų eilės, jųdviejų žvilgsniai 
trumpam susitiko, ir Mora pamatė, kaip Džeinė pavartė akis, girdi, 27 
gali patikėti, ką aš darau? Paskui Džeinės žvilgsnis nukrypo į altorių. 

Į Gabrielį. 

Kartais, pagalvojo Mora, žvaigždės išsirikiuoja, dievai nusišypso, 
ir meilei atsiveria galimybė po atkaklios kovos laimėti. Tiesiog galimy- 
bė — tik tiek meilė gali iš tikrųjų tikėtis. Jokių garantijų, jokio tikrumo. 
Ji žiūrėjo, kaip Gabrielis paėmė Džeinę už rankos. Paskui abu nusisuko, 
atsigręžė į altorių. Šiandien jie susijungę, bet tikrai bus ir tokių dienų, 
kai skraidys pikti žodžiai arba namus sustingdys tyla. Dienų, kai meilė 
vos išsilaikys kaip tas paukštelis, plasnojantis vienu sparnu. Dienų, kuo- 
met Džeinės karštas būdas ir Gabrielio ramesnė prigimtis nusvies abu į 
skirtingas kertes, ir abu suabejos šių jungtuvių išmintingumu. 

Ir bus dienų kaip šiandien. Idealių dienų. 

Jau buvo vėlyva popietė, kai Mora išžingsniavo iš Šventojo Antano 
bažnyčios. Švietė saulė, ir ji pirmą kartą pajautė šilto oro dvelktelėjimą. 
Pirmąjį pavasario kuždesį. Ji važiavo atvėrusi langus, įsileisdama miesto 
kvapus, traukė ne namo, bet į Jamaika Pleino rajoną. Į Maloningosios 
Dievo Motinos parapijos bažnyčią. 

Ji pravėrė sunkias paradines duris. Viduje prietema, tylu, pro vitra- 
žinius langus skverbėsi paskutiniai dienos spinduliai. Matėsi tik dvi mo- 
terys, sėdinčios kartu ant priekinio suolo, nulenkusios galvas maldoje. 

Mora tyliai nuėjo į nišą. Ten uždegė tris žvakes trims moterims. 
Vieną seseriai Uršulei. Vieną seseriai Kamilei. Ir vieną beveidei raup- 
suotajai, kurios vardas taip ir liks nežinomas. Ji netikėjo dangumi nei 
pragaru, netgi nebuvo tikra, ar tikėjo amžina siela. Tačiau stovėjo šioje 
šventykloje ir uždegė tris žvakes, ir patyrė ramybę jų šviesoje, nes tikrai 
tikėjo atminimo galia. Iš tikrųjų mirę yra tiktai tie, kurie būna pamiršti. 

Išėjusi iš nišos ji pamatė tėvą Brofį, stovintį prie tų dviejų moterų, 
tyliai tariantį paguodos žodžius. Jis pakėlė galvą. Jųdviejų žvilgsniai su- 
sitiko kaip tik tada, kai pro langus įspindo paskutiniai puošnūs saulės 
spinduliai. Tik sekundėlę abu pamiršo, kur esą. Kas esą. 

Ji kilstelėjo ranką atsisveikindama. 


Paskui išėjo iš bažnyčios atgal į savo pačios pasaulį. 

Ankstyvą žvarbų gruodžio rytą teismo medicinos ekspertė Mora Ailz vyksta į nusikaltimo 
vietą moterų vienuolyne, kur rasta užmušta jauna ir sunkiai sužalota pagyvenusi vienuolė. 

-Pirmosios šio šiurpaus nusikaltimo paslaptys ima skleistis ant Moros Ailz, Mirusiųjų Karalie- 
nės, skrodimo stalo. Kai ši tyrimo kryptis arveda į aklavietę, detektyvų dėmesys nukrypsta į antrąją 
auką, už kurios gyvybę ligoninėje kovoja medikai. Jei spėtų ją išplėšti iš mirties nagų, ji taptų pa- 
grindine dar vieno baisaus nusikaltimo liudytoja. 

